Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
បំណុលអាមេរិកបន្តឡើងដល់៣២ពាន់ពាន់លាន$ ខណៈចំណាយលើការប្រាក់២ពាន់លាន$ក្នុង១ថ្ងៃ	https://business-cambodia.com/articles/us-debt-hit-32-trillion-dollars	ក្រោយពីលោក Joe Biden ប្រធានាធិបតីអាមេរិកនិងបក្សប្រឆាំងបានព្រមព្រៀងដំឡើងទំហំបំណុលដើម្បីឲ្យរដ្ឋាភិបាលមានលទ្ធភាពខ្ចីលុយបន្ថែមមកផ្គត់ផ្គង់ចំណាយលើសេវាសាធារណៈហើយនោះបំណុលរបស់សហរដ្ឋអាមេរិកបានចាប់ផ្ដើមហក់ឡើងពី៣១ពាន់ពាន់លានដុល្លារដល់ជាង៣២ពាន់ពាន់ដុល្លារ។ បើយោងតាមការចុះផ្សាយរបស់ Foxbusiness បានឲ្យដឹងថាគិតត្រឹមថ្ងៃទី៣ខែមិថុនានេះបំណុលអាមេរិកស្ថិតនៅ៣១.៤៧ពាន់ពាន់លានដុល្លារនៅពេលលោក Joe Biden បានចុះហត្ថលេខាលើកិច្ចព្រៀមព្រៀងផ្អាកលើការកំណត់ពិដានបំណុល។ ប៉ុន្ដែមួយថ្ងៃក្រោយពីលោកបានចុះហត្ថលេខាបំណុលចាប់កើនឡើង៤០០លានដុល្លារភ្លាមៗបន្ថែមទៀត។ តាមពិតទៅបំណុលអាមេរិកកើនឡើងកាន់តែខ្ពស់ដោយសារតែការចំណាយរបស់រដ្ឋាភិបាលអាមេរិកលើសេវាសាធារណៈច្រើនជាងចំណូលពន្ធដែលខ្លួនប្រមូលបាន។ ជាក់ស្ដែងនៅក្នុងរយៈពេល៨ខែដំបូងនៃឆ្នាំសារពើពន្ធរដ្ឋាភិបាលបានចំណាយលើសពីចំណូលពន្ធដែលខ្លួនរកបានរហូតដល់ទៅ១.២ពាន់ពាន់លានដុល្លារ។ ការកើនឡើងនៃបំណុលឥតឈប់ឈរបែបនេះអាចជាក្ដីបារម្ភមួយសម្រាប់សហរដ្ឋអាមេរិកពោលគឺកម្រិតបំណុលខ្ពស់អាចគំរាមគំហែងដល់សេដ្ឋកិច្ចអាមេរិកក៏ដូចជាសេដ្ឋពិភពលោកផងដែរខណៈអាមេរិកគឺជាប្រទេសដែលសេដ្ឋកិច្ចធំបំផុតក្នុងលោកដូច្នេះអាមេរិកត្រូវរៀបចំផែនការហិរញ្ញវត្ថុឲ្យបានល្អដើម្បីបញ្ចៀសបញ្ហាសេដ្ឋកិច្ច។ បើយោងតាមវេបសាយ Peter G. Peterson Foundation របស់អាមេរិកបានឲ្យដឹងថាក្នុងបំណុលសរុប៣២ពាន់ពាន់លានដុល្លារនេះ អាមេរិកមានបំណុលសាធារណៈក្រៅប្រទេសប្រមាណ២៥ពាន់ពាន់លានដុល្លារនិងបំណុលក្នុងស្រុកប្រមាណ៧ពាន់ពាន់លានដុល្លារ។ ហើយបំណុលសុរបទាំង៣២ពាន់ពាន់លានដុល្លារនេះច្រើនជាងទំហំសេដ្ឋកិច្ច ប្រទេសចិន ជប៉ុន អាល្លឺម៉ងនិងអង់គ្លេសបូកបញ្ចូលគ្នាទៅទៀត។  បើយើងលម្អិតបន្ថែមទៀតនៃបំណុល៣២ពាន់ពាន់លានដុល្លារ នោះស្មើក្នុងមួយគ្រួសារប្រជាជនអាមេរិកជំពាក់បំណុល២៤៤,០០០ដុល្លារ ហើយក្នុងមនុស្សម្នាក់ជំពាក់៩៦,០០០ដុល្លារ។ ចំណែកការប្រាក់ដែលអាមេរិកត្រូវបង់គឺប្រមាណជា២ពាន់លានដុល្លារក្នុងមួយថ្ងៃ៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-19T06:28:51.192Z", "category": "ហិរញ្ញវត្ថុ", "views": 352, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មិនធម្មតា! បុរសម្នាក់នេះ អាចរកលុយបានខ្ទង់ម៉ឺន$/១សប្តាហ៍ ពីការ Live Streaming ហ្គេម Mobile Legends	https://business-cambodia.com/articles/top-1-live-streaming-mobile-legends	ត្រឹមរយៈពេល១២ខែចុងក្រោយ Mobile Legends អាចរកលុយបានជាង១ពាន់លានដុល្លារទូទាំងពិភពលោកពីការចំណាយរបស់អ្នកលេង ខណៈកីឡាអេឡិចត្រូនិកមួយនេះមានតម្លៃលើទីផ្សាររហូតដល់៤ពាន់លានដុល្លារឯណោះ។ នេះបើយោងតាមការឲ្យដឹងពីគេហទំព័រ Mobile Marketing Reads ចុះនាថ្ងៃទី១២ ខែមិថុនា ឆ្នាំ២០២៣។ យ៉ាងណាមិញ ក្រៅពីការកម្សាន្ត Mobile Legends ក៏បានផ្តល់ចំណូលរៀងក្រែលគួរសមដល់អ្នកចេះទាញប្រយោជន៍ពីវាផងដែរ។ ជាក់ស្តែងម្ចាស់ Channel YouTube ឈ្មោះ Gosu General Tv ដែលមានអ្នកជាវ (subscribers) ១.៧៤លាននាក់ អាចរកប្រាក់បានជាមធ្យមប្រមាណ ១,៤៨៥ដុល្លារ/១ថ្ងៃ, ១០,៣៩៦ដុល្លារ/១សប្ដាហ៍, ៤១,៥៨៤ដុល្លារ/១ខែ, ៦៥៥,១៧៦ដុល្លារ/១ឆ្នាំ និងរកចំណូលបានសរុប ២,០៤២,៦៤១ដុល្លារ រួមទាំងជាប់តំណែងជាអ្នក Live Streaming លេខមួយរបស់ហ្គេម Mobile Legends ថែមទៀតផង។ នេះយោងតាមការចុះផ្សាយរបស់គេហទំព័រ Start stat ចុះនាថ្ងៃទី១៩ ខែមិថុនា ឆ្នាំ២០២៣។ គួរជម្រាបផងដែរថា Mobile Legends គឺជាហ្គេមសង្វៀនប្រយុទ្ធតាមអ៊ីនធឺណេតដែលមានអ្នកលេងជាមធ្យម ១៣៧,៧០០នាក់ក្នុងមួយថ្ងៃ។ ហ្គេមនេះអាចលេងដោយឥតគិតថ្លៃ ហើយអាចរកប្រាក់បានតែតាមរយៈការទិញ-លក់ទំនិញក្នុងហ្គេមដូចជាតួអង្គ និងសម្លៀកបំពាក់ជាដើម។ អ្នកលេងម្នាក់ៗអាចគ្រប់គ្រងតួអង្គដែលអាចជ្រើសរើសបាន ហៅថា Hero ដែលមានសមត្ថភាព និងលក្ខណៈប្លែកៗ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:24", "date_created": "2023-06-19T06:12:14.820Z", "category": "ភាពជាអ្នកដឹកនាំ", "views": 1237, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ចំណូលពន្ធដើមឆ្នាំ! ត្រឹម៥ខែដើមឆ្នាំ ២០២៣ អគ្គនាយកដ្ឋានពន្ធដារប្រមូលពន្ធបានជាង ១៨២៦,៦៩ លាន$	https://business-cambodia.com/articles/increased-tax-revenue	យោងតាមកិច្ចប្រជុំបូកសរុបលទ្ធផលការងារគ្រប់គ្រងប្រមូលចំណូលពន្ធប្រចាំខែឧសភា និងសម្រាប់រយៈពេល ៥ខែ ឆ្នាំ២០២៣ ព្រមទាំងទិសដៅសម្រាប់អនុវត្តបន្តរបស់អគ្គនាយកដ្ឋានពន្ធដារ ដោយមានការចូលរួមពីឯកឧត្តម គង់ វិបុល រដ្ឋមន្ត្រីប្រតិភូអមនាយករដ្ឋមន្ត្រីបានឱ្យដឹងថា ខែ ឧសភា ឆ្នាំ ២០២៣ ចំណូលពន្ធ អាករគ្រប់ប្រភេទដែលអគ្គនាយកដ្ឋានពន្ធដារប្រមូលបានជាក់ស្តែងតាមប្រព័ន្ធគ្រប់គ្រងទិន្នន័យចំណូលអនឡាញរបស់អគ្គនាយកដ្ឋានពន្ធដារ មានចំនួន ៩៥៥,៣៧ ប៊ីលានរៀល (ប្រមាណជា ២៣៥,៨៩ លានដុល្លារ)ស្មើនឹង ៦,៦០% នៃផែនការ។ ដោយឡែកសម្រាប់រយៈពេល ៥ខែ ឆ្នាំ ២០២៣ ចំណូលពន្ធអាករ ដែលអគ្គនាយកដ្ឋានពន្ធដារប្រមូលបានជាក់ស្តែងតាមប្រព័ន្ធគ្រប់គ្រង់ទិន្នន័យចំណូលអនឡាញរបស់អគ្គនាយកដ្ឋានពន្ធដារមានចំនួន ៧៣៨៩,០៨ ប៊ីលានរៀល (ប្រមាណជា ១៨២៦,៦៩ លានដុល្លារ) ស្មើនឹង ៥១,១៤% នៃផែនការច្បាប់ស្តីពីហិរញ្ញវត្ថុសម្រាប់ការគ្រប់គ្រងឆ្នាំ ២០២៣ ។ ជាមួយគ្នានេះ តាមប្រសាសន៍របស់របស់ឯកឧត្តម គង់ វិបុល បានមានប្រសាសន៍ផងដែរថា តាមរយៈស្ថានភាពនៃចំណូលពន្ធសម្រាប់រយៈពេល ៥ខែ ឆ្នាំ ២០២៣ អគ្គនាយកដ្ឋានពន្ធដាររំពឹងថា ការអនុវត្តការងារគ្រប់គ្រងប្រមូលចំណូលពន្ធសម្រាប់ឆ្នាំ ២០២៣ អាចនឹងសម្រេចបានគ្រប់តាមផែនការច្បាប់ស្តីពីហិរញ្ញវត្ថុសម្រាប់ការគ្រប់គ្រងឆ្នាំ ២០២៣ ចំនួន ១៤៦៤៥,៣៧ ប៊ីលានរៀល (ប្រមាណជា ៣៥៧១,៦៩លានដុល្លារ)។ គូសបញ្ជាក់ផងដែរថា តាមរយៈរបាយការណ៍កាលពីឆ្នាំ ២០២២ កន្លងទៅ អគ្គនាយកដ្ឋានពន្ធដារ ប្រមូលចំណូលពន្ធបានជាង ៩៥ភាគរយ នៃផែនការច្បាប់ថវិកាជាតិ ដែលស្មើនឹងជាង ២,៦០០លានដុល្លារក្នុងរយៈពេលត្រឹមតែ ៩ខែ ប៉ុណ្ណោះ។ដោយឡែកសម្រាប់ឆ្នាំ ២០២៣ នេះ ឃើញថាអត្រានៃការប្រមូលពន្ធហាក់មានការកើនឡើង ដែលនេះបានបង្ហាញថាចំណូលពន្ធអាចនឹងប្រមូលបានលើសផែនការកំណត់ជាងឆ្នាំមុនៗ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-19T05:35:55.996Z", "category": "ចាប់ផ្តើមអាជីវកម្ម", "views": 1119, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ឃើញតែគេរកលុយពីហ្វេសប៊ុក មានដឹងអត់ថា 1K VIEWS ហ្វេសប៊ុកឱ្យលុយប៉ុន្មានសម្រាប់អ្នកកាន់ផេក?	https://business-cambodia.com/articles/earn-money-from-fb	ក្នុងយុគសម័យបច្ចេកវិទ្យាដ៏ជឿនលឿននេះ ការផលិតវីដេអូរកលុយនៅលើ Facebook គឺជាវិធីសាស្រ្ដរកចំណូលដ៏ពេញនិយមបំផុតមួយនៅក្នុងប្រទេសកម្ពុជា ខណៈមានអ្នកខ្លះអាចរកចំណូលបានដល់ខ្ទង់ពាន់ ខ្ទង់ម៉ឺនដុល្លារក្នុងមួយខែក៏មានដែរ។ តើធ្វើយ៉ាងណាទើបអាចរកប្រាក់បានពី Platform មួយនេះ? ហើយក្នុង 1K VIEWS អ្នកផលិតវីដេអូអាចទាញចំណូលបានប៉ុន្មាន? យោងតាម GAMESPEC ដែលដកស្រង់ពីរបាយការណ៍អ្នកត្រួតពិនិត្យប្រព័ន្ធផ្សព្វផ្សាយសង្គម បានឱ្យដឹងថា ប្រាក់ចំណូលដែលអ្នកផលិតមាតិកាទាំងអស់អាចរកបានពី Facebook តិចឬច្រើនគឺអាស្រ័យទៅលើអ្នកទស្សនានៅក្នុងប្រទេសនីមួយៗ។ បើអ្នកប្រើប្រាស់មកពីប្រទេសអាស៊ី អ្នកផលិតវីដេអូអាចរកចំណូលបានជាមធ្យម ៥ ដុល្លារ ខណៈនៅអឺរ៉ុប អ្នកបង្កើតមាតិកាអាចរកបានចន្លោះពី ៣ ទៅ ៩ ដុល្លារក្នុង 1K VIEWS។ ទន្ទឹមនឹងនេះដែរដើម្បីអាចរកលុយពី Facebook បានប្រិយមិត្តត្រូវតែបំពេញតាមលក្ខខណ្ឌចំនួន៤ខាងក្រោមនេះ។ ដោយក្នុងនោះរួមមាន៖ ១. ត្រូវមានហ្វេសប៊ុកផេក និងផុសវីដេអូឱ្យបានទៀតទាត់ ២. ត្រូវមានអ្នក Followers ចាប់ពី ១០០០០ ឡើងទៅ ៣. មានអ្នកមើលវីដេអូរយៈពេល ៦០០០០០ (៦០ម៉ឺន) នាទី ក្នុងរយៈពេល៦០ថ្ងៃ ៤. ស្ថិតនៅក្នុងប្រទេសដែលអាចរកលុយជាមួយ Facebook បាន គួរជម្រាបផងដែរ ដើម្បីអាចយកលុយពីហ្វេសប៊ុកបាន លុះត្រាតែ Content Creator ទាំងអស់គោរពតាមគោលការណ៍របស់ Facebook ដែលគ្របដណ្តប់លើប្រធានបទដូចជា ការរក្សាសិទ្ធិ ពាណិជ្ជសញ្ញា និងសិទ្ធិកម្មសិទ្ធិបញ្ញា។ លើសពីនេះ សម្រាប់អ្នកណាដែលផ្សព្វផ្សាយផលិតផល ឬសេវាកម្មខុសច្បាប់ Facebook មិនអនុញ្ញាតជាដាច់ខាត៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-19T04:36:13.406Z", "category": "កំពូលអ្នកលក់", "views": 44927, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ស្ងាត់ៗ ម៉ាតដ៏ល្បី 7-Eleven គ្រោងបើកសាខាឱ្យបាន ១០០ នៅប្រទេសកម្ពុជាក្នុងឆ្នាំនេះ	https://business-cambodia.com/articles/7-eleven-plans-to-open-100-branches-in-cambodia	ម៉ាតដ៏ល្បីឈ្មោះមួយគឺ 7-Eleven បានបង្ហើបពីគម្រោងដែលខ្លួនចង់បើកសាខាឱ្យបាន ១០០ កម្ពុជាត្រឹមចុងឆ្នាំ២០២៣ នេះ ខណៈដែលកាលពីកន្លងទៅម៉ាតដ៏ល្បីមួយនេះធ្លាប់បានបើកសាខាចំនួន ៦០កន្លែងកន្លងមកហើយនៅក្នុងទីផ្សារស្រុកខ្មែរ។ នេះបើយោងតាមការចុះផ្សាយភ្នាក់ងារសារព័ត៌មាន The National Thailand។ ប្រភពដដែលបានបន្តឱ្យដឹងទៀតថា ម៉ាត 7-Eleven បានចូលទីផ្សារកម្ពុជាតាមរយៈក្រុមហ៊ុនបុត្រសម្ព័ន្ធ CP ALL (Cambodia) កាលពីខែសីហា ឆ្នាំ២០២១ កន្លងទៅ។ នៅក្នុងនោះ 7-Eleven បានបើកសាខាដំបូងរបស់ខ្លួននៅរាជធានីភ្នំពេញនៅឆ្នាំ ២០២២ ដែលមានសាខា 7-Eleven ជាង ៤០ រួចមកហើយ។ បើគិតត្រឹមខែមេសា ឆ្នាំ ២០២៣នេះ ម៉ាតដ៏ល្បីឈ្មោះមួយនេះបានបើកសាខាសរុបចំនួន ៦០ កន្លែង ហើយនៅចុងឆ្នាំនេះ 7-Eleven គ្រោងនឹងបើកម៉ាតឱ្យបាន១០០ កន្លែងបន្ថែមទៀត នៅក្នុងទីផ្សារប្រទេសកម្ពុជា។ លោក Jiraporn Thongtan ដែលជាប្រធានផ្នែកទំនាក់ទំនងវិនិយោគនៅក្រុមហ៊ុន CP All បាននិយាយថា ក្រុមហ៊ុនបានបើកសាខា 7-Eleven នៅក្នុងទីផ្សារកម្ពុជាគឺជាការស្ទាប់ស្ទង់ទីផ្សារ។ ហើយចំពោះការសម្រេចចិត្តដែលធ្វើឱ្យម៉ាត 7-Eleven មកបើកសាខាកាន់តែច្រើននៅកម្ពុជា ដោយសារតែសេដ្ឋកិច្ចនៅទីផ្សារកម្ពុជាកាន់តែរីកចម្រើន មិនតែប៉ុណ្ណោះអ្នកប្រើប្រាស់របស់កម្ពុជាក៏ឆ្លើយតបយ៉ាងល្អសម្រាប់ផលិតផលថៃ។ ក្រៅពីពង្រីកសាខានៅម្ពុជា ម៉ាតដ៏ល្បីឈ្មោះមួយនេះ ក៏កំពុងតែពង្រីកប្រតិបត្តិការរបស់ពួកគេកាន់តែខ្លាំងនៅក្នុងប្រទេសឡាវ មីយ៉ានម៉ា និងវៀតណាមក្នុងប៉ុន្មានឆ្នាំថ្មីៗនេះ ដោយសារតែប្រទេសទាំងអស់នេះមានកម្លាំងសេដ្ឋកិច្ចរឹងមាំ ហើយនៅក្នុងតំបន់ក៏សម្បូរទៅដោយប្រជាជនវ័យក្មេងជាច្រើន ដែលត្រូវគេមើលឃើញថា វាជាមូលដ្ឋានគ្រឹះដ៏រឹងមាំបំផុតដែលក្រុមហ៊ុនថាបានពង្រីកខ្លួននៅទីនោះ។ សូមបញ្ជាក់ថា ម៉ាត 7-Eleven ក៏កំពុងតែត្រៀមខ្លួនក្នុងការបើកសាខាដំបូងរបស់ខ្លួននៅប្រទេសឡាវ នឹងបន្ថែមហាងចំនួន ៧០០កន្លែងទៀតនៅក្នុងប្រទេសថៃ ដោយចំណាយថវិកាដែលបានបម្រុងទុកសម្រាប់ការពីពង្រីកសាខាទី១៨លានដុល្លារ ឡើងដល់ ៣៤៧លានដុល្លារផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:24", "date_created": "2023-06-19T04:20:32.250Z", "category": "ចាប់ផ្តើមអាជីវកម្ម", "views": 1361, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រៀនកសិកម្មមិនអស់លុយ ! មកស្គាល់ App មួយបង្រៀនកសិកម្មចេះច្បាស់ដូចអ្នកជំនាញ និងមិនអស់លុយមួយរៀល	https://business-cambodia.com/articles/chamka-app	បច្ចុប្បន្នវិស័យកសិកម្មបានដើរតួនាទីយ៉ាងសំខាន់នៅក្នុងការលើកស្ទួយកំណើនសេដ្ឋកិច្ចជាតិ ក៏ដូចជាជួយទ្រទ្រង់ទៅដល់សុខមារភាពរាងកាយប្រជាជនយើងទូទៅ។ហើយទន្ទឹមនឹងនោះ ឃើញថាបច្ចុប្បន្នក៏មានបងប្អូនប្រជាពលរដ្ឋខ្មែរជាច្រើនបានចាប់អារម្មណ៍ក្នុងការធ្វើកសិកម្មនេះផងដែរ ហេតុនេះហើយថ្ងៃនេះ Business Cambodia នឹងមកបង្ហាញបងប្អូនពី App បង្រៀនកសិកម្មថ្មីមួយ ដែលមានបង្រៀនបច្ចេកទេសដាំដំណាំនិងពិភាក្សាពីបញ្ហាក្នុងវិស័យកសិកម្មបានដោយឥតគិតថ្លៃ ហើយអាចរៀនកសិកម្មចេះស្ទាត់បានរហ័សបំផុត។ ដោយ App នោះមានឈ្មោះថា “ចំការ” ជាកម្មវិធីទូរសព្ទថ្មីមួយដែលត្រួវបានបង្កើតឡើងក្នុងគោលបំណងជួយសម្រួលដល់ការដាំដុះ ផ្ដល់ចំណេះដឹង ក៏ដូចជាបច្ចេកទេសកសិកម្មថ្មីៗដល់បងប្អូនកសិករនៅទូទាំងប្រទេស។ដោយកម្មវិធី ចំាការ នេះមានមុខងារសំខាន់ៗចំនួន៦ សំខាន់ៗដែលរួមមាន ៖ មុខងារទី១ ៖ ក្នុងនោះមានមុខងារផ្ទុកឯកសារបច្ចេកទេស រួមមានឯកសារសំខាន់ៗដូចជាសៀវភៅទាក់ទងទៅនឹងការចិញ្ចឹមសត្វ និងដាំដំណាំជាដើម។ មុខងារទី២ គឺជំនួយបច្ចេកទេសដែលកសិករអាចសួរទៅកាន់អ្នកជំនាញដោយផ្ទាល់ ដូចជាពេទ្យសត្វទូទៅ អ្នកជំនាញខាងចិញ្ចឹមមាន់ និងអ្នកបច្ចេកទេសដាំបន្លែ និងស្រូវផងដែរ។ មុខងារទី៣ គឺមុខងារនៃការទិញ ដែលអាចឱ្យកសិករគាត់អាចបញ្ជាទិញនូវផលិតផលកសិកម្មនៅក្នុង app ផ្ទាល់ប្រមាណ៥០០មុខ ដែលក្នុងនោះរួមមានសម្ភារកសិកម្ម ចំណីមាន់ ពូជដំណាំ ពូជសត្វ ជីកសិកម្មជាដើមដែលបង្កភាពងាយស្រួលដល់កសិករក្នុងការបញ្ជាទិញតាមអនឡាញបានយ៉ាងងាយស្រួល មានទំនុកចិត្តទាំងគុណភាព និងតម្លៃ។ មុខងារទី៤ គឺការលក់ដែលអនុញ្ញាតឱ្យកសិករអាចដាក់លក់កសិផលរបស់គាត់បាននៅក្នុង app នេះនិងមានការចែករំលែកទៅកាន់ app មួយទៀតគឺ ផ្សារចំការ ដែលអាចជួយរកទីផ្សារឱ្យម្ចាស់កសិផល ក៏ដូចជាទំនិញផ្សេងៗផងដែរ។ មុខងារទី៥ គឺមុខងារកត់ត្រាចំណូលចំណាយ ពោលគឺអ្នកប្រើប្រាស់អាចកត់ត្រានូវចំណូលចំណាយនៃការទិញលក់របស់គាត់បាន។ មុខងារទី៦ គឺការអប់រំតាមរយៈវីដេអូខ្លីៗដែលផ្ដល់ជាសារសំខាន់ៗចំពោះបញ្ហាទូទៅក្នុងសង្គមថែមទៀតផង។ ដូច្នេះសម្រាប់បងប្អូនដែលមានបំណងចង់ប្រកបរបរកសិកម្ម ប៉ុន្តែជំនាញនៅស្ទើរ ឬក៏បងប្អូនប្រជាកសិករដែលកំពុងតែជួយប្រទះនូវបញ្ហាដំណាំដូចជា សត្វល្អិត ធ្វើមិនសូវបានផល ឬ ជួបប្រទះបញ្ហាផ្សេងៗអាចដោនឡូតអេប ចំការ ដើម្បីសិក្សាបន្ថែមឬក៏ធ្វើការសាកសួរទៅអ្នកជំនាញអំពីបច្ចេកទេសបានផងដែរ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-19T04:19:06.894Z", "category": "ចាប់ផ្តើមអាជីវកម្ម", "views": 4163, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
សម្ដេចតេជោ ហ៊ុន សែន បង្ហាញទំហំដីរបស់ខេត្ដកណ្ដាល ដែលត្រូវបានកាត់ចូលរាជធានីភ្នំពេញ	https://business-cambodia.com/articles/land-phnom-penh-kandal	សម្ដេចតេជោ ហ៊ុន សែន នាយករដ្ឋមន្ដ្រីនៃព្រះរាជាណាចក្រកម្ពុជា បានមានប្រសាសន៍លើកឡើងថា គិតមកដល់ពេលនេះទំហំដីសរុបជាង ៣០០ គីឡូម៉ែត្រការ៉េហើយរបស់ខេត្ដកណ្ដាល ត្រូវបានកាត់បញ្ចូលមករាជធានីភ្នំពេញ។ ខណៈបានប្រែក្លាយរាជធានីភ្នំពេញពីកូនក្រុងតូចមួយដែលមានទំហំតែជាង ៣០០ គីឡូម៉ែត្រការ៉េ កើនដល់ជាង ៧០០ គីឡូម៉ែត្រការ៉េនាពេលបច្ចុប្បន្ន។ ប្រសាសន៍លើកឡើងរបស់សម្ដេចនាយករដ្ឋមន្ដ្រីខាងលើនេះ ត្រូវបានធ្វើនៅក្នុងពិធីសម្ពោធដាក់ឲ្យប្រើប្រាស់រោងចក្រប្រព្រឹត្តកម្មទឹកស្អាតបាក់ខែង ស្ថិតនៅសង្កាត់បាក់ខែង ខណ្ឌជ្រោយចង្វារ រាជធានីភ្នំពេញ នាថ្ងៃទី១៩ ខែមិថុនា ឆ្នាំ២០២៣។ ថ្លែងនៅក្នុងពិធីនេះសម្ដេចតេជោ ហ៊ុន សែន បានមានប្រសាសន៍ថា “ពីកូនក្រុងមួយតូច (ភ្នំពេញ) ត្រឹមតែ ៣០០ គីឡូម៉ែត្រការ៉េជាង រហូតដល់ ៧០០ គីឡូម៉ែត្រការ៉េជាង ព្រោះគ្រាន់តែរាជធានីភ្នំពេញយកដីខេត្ដកណ្ដាលអស់ជាង ៣០០ គីឡូម៉ែត្រការ៉េហើយ យករហូតដល់នេះ (បាក់ខែង)”។ សម្ដេចតេជោក៏បានលើកឡើងដែរថា ថ្មីៗកន្លងទៅនេះរាជរដ្ឋាភិបាលបានសម្រេចបង្កើតក្រុមថ្មី១ ទៀតគឺក្រុងអរិយក្សត្រ។ ហើយក្នុងនោះរាជរដ្ឋាភិបាលក៏បម្រុងនឹងកាត់ក្រុងថ្មីនេះបញ្ចូលក្នុងរាជធានីភ្នំពេញផងដែរ ក៏ប៉ុន្ដែសម្ដេចសម្រេចមិនឲ្យកាត់ចូល ដោយឲ្យក្រុងថ្មីនេះស្ថិតនៅក្រោមការគ្រប់គ្រងរបស់រដ្ឋបាលខេត្ដកណ្ដាលវិញ។ ការសម្រេចឲ្យក្រុងអរិយក្សត្រនេះស្ថិតនៅក្រោមការគ្រប់គ្រងរបស់រដ្ឋបាលខេត្ដកណ្ដាលនេះ ដោយសាររាជរដ្ឋាភិបាលចង់ឲ្យរដ្ឋបាលខេត្ដរកចំណូលបានខ្លះពីពន្ធអចលនទ្រព្យ ដើម្បីអភិវឌ្ឍន៍ខេត្ដ៕   អត្ថបទ៖ វិធាវី	{ "spider_name": "businesscambodia", "scrape_at": "2025-06-14_19:40:24", "date_created": "2023-06-19T04:09:52.542Z", "category": "អចលនទ្រព្យ", "views": 13405, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
លោកតាមហាសេដ្ឋីវ័យ៩២ឆ្នាំ ផ្តាំក្មេងៗជំនាន់ក្រោយ កុំប្រញាប់រៀបការ បើគូស្នេហ៍មិនមាន២ចំណុចនេះ	https://business-cambodia.com/articles/warren-buffet-married-and-couple-advice	ការរៀបការ គឺជាការសម្រេចចិត្តដ៏ធំមួយ នៅក្នុងជីវិត។ ជាក់ស្តែង សូម្បីតែមហាសេដ្ឋីវ័យ៩២ឆ្នាំ Warren Buffet ក៏ចាត់ទុកថា ការជ្រើសរើសដៃគូរៀបការ ជាការសម្រេចចិត្តដ៏សំខាន់ ជាងការវិនិយោគលុយរាប់លានដុល្លារទៅទៀត។ ថ្លែងនៅក្នុងកម្មវិធី "Becoming Warren Buffett" លោកតាមហាសេដ្ឋីទ្រព្យ ១០៧.៣ពាន់លានដុល្លាររូបនេះ បានលើកឡើងថា "ការសម្រេចចិត្តដ៏ធំបំផុតគឺការជ្រើសរើសដៃគូដែលអ្នករៀបការ ជាក់ស្តែងបទពិសោធន៍របស់ខ្ញុំមានថ្ងៃ២ដែលបានផ្លាស់ប្តូរ ថ្ងៃទី១គឺថ្ងៃដែលខ្ញុំកើតចេញពីពោះម្តាយខ្ញុំ ថ្ងៃទី២គឺជាថ្ងៃដែលខ្ញុំជួបភរិយារបស់ខ្ញុំ Susan Buffett ហើយមួយជីវិតរបស់ខ្ញុំប្រហែលជាមិនមានអ្វីទាំងអស់ ប្រសិនបើខ្ញុំមិនបានរៀបការជាមួយនាង”។ បើតាមមហាសេដ្ឋី Warren Buffet ការជ្រើសរើសដៃគូជីវិតដែលល្អ អាចនាំមកនូវសុភមង្គល និងភាពជោគជ័យបាន គឺត្រូវជ្រើសរើសដៃគូណា ដែលមានគោលដៅ អត្តចរិតដូចគ្នា។ មួយវិញទៀត ត្រូវរើសដៃគូណា ដែលមានឥទ្ធិពលអាចជម្រុញទឹកចិត្តយើងឱ្យផ្លាស់ប្តូរនូវទម្លាប់មិនល្អនៅក្នុងជីវិតបាន។ ជាមួយគ្នានេះបើតាមការសិក្សាស្រាវជ្រាវរបស់សាកលវិទ្យាល័យ Carnegie Mellon បានអះអាងថាការរើសដៃគូត្រូវពិតជាអាចវាស់វែងភាពជោគជ័យរបស់មនុស្សបានពិតមែន។ ចំពោះការសិក្សារបស់សាស្រ្តចារ្យលោក Brittany C. Solomon និងលោកសាស្រ្តចារ្យ Joshua J. Jackson នៃសាកវិទ្យាល័យ Washington បាននិយាយថាការដែលរើសប្តី-ប្រពន្ធត្រូវអាចធ្វើឱ្យអ្នករកចំណូលបានច្រើនជាងមុន មានឱកាសឡើងប្រាក់ខែរហូតច្រើនបំផុតដល់៤០០០$ និងឡើងតំណែងឆាប់រហ័ស៕  អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-18T16:15:09.228Z", "category": "ភាពជាអ្នកដឹកនាំ", "views": 3719, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
អាយុខ្ទង់២០ឆ្នាំ សហគ្រិនវ័យក្មេង៣រូបនេះ ធ្វើជំនួញសម័យថ្មី អាចសាងក្រុមហ៊ុនតម្លៃរាប់លានដុល្លារ	https://business-cambodia.com/articles/3-young-entrepreneurs	អាយុខ្ទង់២០ឆ្នាំ មានយុវវ័យមួយចំនួនធំ គឺមិនទាន់រៀនចប់ថ្នាក់មហាវិទ្យាល័យ និងមិនទាន់ស្គាល់ក្ដីស្រមៃខ្លួនឯងច្បាស់នៅឡើយ។ ប៉ុន្តែក៏មានយុវជនដែលមានភាពឆ្លាតវៃខ្ពស់មួយចំនួន ពិតជាមានភាពឆ្លាតវៃខ្ពស់ រហូតអាចមានសមត្ថភាពអាចកសាងក្រុមហ៊ុនតម្លៃរាប់សិបលានដុល្លារទៅហើយ។ ជាឧទារហ៍ជាក់ស្ដែង របស់យុវវ័យក្មេងៗ វ័យខ្ទង់២០ឆ្នាំខាងក្រោមនេះ គឺកសាងអាជីវកម្មប្លែកៗ តាមក្ដីស្រមៃខ្លួន រហូតអាចទទួលបាននូវភាពរីកចម្រើនលឿនគួរឱ្យកត់សម្គាល់ផងដែរ។ តើពួកគាត់ចាប់ផ្ដើមពីចំណុចណា? ១. យុវជន Ben Pasternak វ័យ២១ឆ្នាំ CEO ក្រុមហ៊ុន Simulate ក្នុងឆ្នាំ២០១៦ យុវជនរូបនេះបានបង្កើតក្រុមហ៊ុនផលិតហ្គេមមួយ ដែលក្រោយមកលោកលក់ក្រុមហ៊ុនបានប្រាក់កន្លះលានដុល្លារ ហើយក៏សម្រេចចិត្តលាឈប់ពីសាលា ដើម្បីដើរតាមក្ដីស្រមៃជាសហគ្រិនភាព។ ក្រោយមក ក្នុងឆ្នាំ២០១៩ លោកមានមានក្ដីស្រមៃចង់ច្នៃបង្កើតអាហាររូបត្ថម្ភ ដែលប្រើប្រាស់បច្ចេកវិទ្យាទំនើប ហើយលោកក៏បង្កើតក្រុមហ៊ុនថ្មីឡើងឈ្មោះថា Simulate ដែលច្នៃសាច់មាន់ប្រអប់ពិសេស មានអាហារូបត្ថម្ភខ្ពស់ និងប្រកបដោយនិរន្តរភាពផងដែរ។ អាជីវកម្មនេះអាចរកចំណូលបាន ៤១លានដុល្លារ កាលពីឆ្នាំ២០២១ និងបានប្រមូលទុនវិនិយោគបន្ថែម ៥០លានដុល្លារនៅជុំស៊េរី B។ លោកមានប្រសាសន៍ថា៖ “ពេលនៅក្មេង អ្នកអាចនឹងឆោតល្ងង់ រហូតដល់អ្នកហ៊ានធ្វើរឿងដែលមានហានិភ័យជាច្រើន ដែលមនុស្សចាស់ៗមិនហ៊ានធ្វើ”។ ២. កញ្ញា Jamie Steenbakkers វ័យ២៤ឆ្នាំ  សហស្ថាបនិកក្រុមហ៊ុន Busy Co ក្រុមហ៊ុន Busy Co គឺបានផ្ដោតសំខាន់លើការជួយដោះស្រាយបញ្ហារបស់មនុស្សស្រី ដែលធ្វើការតុបតែងខ្លួនឱ្យលឿនរហ័សជាងមុន ក្នុងរយៈពេលត្រឹមតែ៥នាទីតែប៉ុណ្ណោះ។ អាជីវកម្មមួយនេះ បានប្រមូលទុនចំនួន៣លានដុល្លារអាមេរិក និងអាចរកចំណូលបាន២លានដុល្លារផងដែរ។ ជាទស្សនៈរបស់កញ្ញា៖ “ ប្រសិនបើអ្នកបានដាក់ការខិតខំប្រឹងប្រែងទៅលើអ្វីមួយខ្លាំងបំផុត ចុងក្រោយអ្នកនឹងអាចធ្វើឱ្យវាអាចកើតឡើងបាន”។ ៣.  Naomi Shah វ័យ២៦ឆ្នាំ ស្ថាបនិក Meet Cute Meet Cute គឺជាក្រុមហ៊ុន ដែលនិទានសាច់រឿងតាម Podcast ដែលមានជាង៣០០វគ្គ និងប្រមូលទុនវិនិយោគ ៩.២៥លានដុល្លារ។ បន្ទាប់ពីបញ្ចប់ការសិក្សា Shah បានចាប់ផ្តើមធ្វើការនៅ Goldman Sachs មុនពេលផ្លាស់ទៅក្រុមហ៊ុន VC Union Square Ventures ។ នាងនិយាយថា៖ «ខ្ញុំបានដឹងថាមានចន្លោះប្រហោងក្នុងប្រព័ន្ធផ្សព្វផ្សាយ និងការកម្សាន្ត។ ខ្ញុំចាប់ផ្តើមបង្កើតផែនការអាជីវកម្ម ដូច្នេះខ្ញុំចង់ស្វែងរក ក្រុមហ៊ុនបែបនេះ ដើម្បីអាចបណ្តាក់ទុនបាន”។ ប៉ុន្តែនៅពាក់កណ្តាលឆ្នាំ ២០១៩ Shah នៅតែមិនបានរកឃើញក្រុមហ៊ុនបែបនោះ។ ដូច្នេះដៃគូនៅUnion Square Ventures បានសួរថាតើនាងចាប់អារម្មណ៍ក្នុងការបង្កើតវាដែរឬទេ? ក្រោយមកនាងក៏បានបង្កើតវាឡើងពីពេលនោះ៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-18T10:21:30.150Z", "category": "ភាពជាអ្នកដឹកនាំ", "views": 425, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
AI ហ្វ្រីៗចំនួន៤ ល្អបំផុតសម្រាប់អ្នករកស៊ី ចង់ឌីហ្សាញអ្វីៗថ្មី ពន្លឿនការងារ ងាយស្រួលជាងមុន	https://business-cambodia.com/articles/ai-tool-to-help-in-business-	វេបសាយ AI ត្រូវបានគេប្រើយ៉ាងទូលំទូលាយជាប្រយោជន៍ដល់ការងារប្រចាំថ្ងៃជាច្រើននាពេលបច្ចុប្បន្ននេះ។ ដូច្នេះហើយថ្ងៃនេះយើងសូមណែនាំនូវវេបសាយ AI ចំនួន៤ប្រើហ្វ្រីៗល្អបំផុតសម្រាប់អ្នកប្រកបអាជីវកម្មដំបូង ចង់ឌីហ្សាញអ្វីថ្មីៗ ពន្លឿននិងធ្វើឱ្យការងារមានភាពងាយស្រួលជាងមុន៖ ១. Notion   វេបសាយ AI មួយនេះគឺប្រើសម្រាប់ការគ្រប់គ្រងការងារជាច្រើនរាប់ចាប់ Aដល់Z វាមានមុខងារពិសេសៗជាច្រើនលើប្រព័ន្ធគ្រប់គ្រង ដូចជាឯកសារ Checklist , Quicknote, Readinglist និងកម្មវិធីផ្សេងៗជាច្រើន រៀបចំឡើងយ៉ាងងាយស្រួលសម្រាប់ការងារប្រចាំថ្ងៃនៅក្នុងការិយាល័យ។ ២. Canva កម្មវិធីមួយនេះល្អបំផុតសម្រាប់អ្នកចូលចិត្តឌីហ្សាញ ដូចជា Poster, Banner, Thumbnail ដើម្បីធ្វើប្រ៉មូសិន ផ្សព្វផ្សាយពាណិជ្ជកម្មក៏ដូចជាប្រើប្រាស់ដើម្បីកែរូបឱ្យមានភាពទាក់ទាញជាងមុនដើម្បីបង្កើនការលក់ជាដើម។ ៣. Looka Looka ប្រើសម្រាប់ធ្វើ Logo បានគ្រប់ទម្រង់ ល្អបំផុតសម្រាប់បងប្អូនដែលចង់មើលគំរូ Logo ក៏បាននិងសាកល្បង Design នៅលើកម្មវិធីនេះក៏បាន។ ៤. Refrens បងប្អូនដែលរកស៊ីលក់ដូរប្រាកដជាប្រើហើយវិក័យបត្រដើម្បីលក់ចេញទិញចូល មើលចំណូលចំណាយជាដើម។ ដូច្នេះវេបសាយមួយនេះអាចជួយបានក្នុងការបង្កើតឬក៏ឌីហ្សាញបន្ថែម លើទម្រង់វិក័យប័ត្រផ្សេងៗបាន។ យ៉ាងមិញវេបសាយខាងលើនេះអាចជួយសម្រួលការងារបងប្អូនបានមួយចំណែកដែរ ក្នុងការបង្កើត និងមានគំនិតអ្វីថ្មីៗ ដើម្បីជួយពន្លឿនការងារ ការលក់ដូររកស៊ីឱ្យទៅមុខបានមួយកម្រិតទៀត។ ដូច្នេះបងប្អូនអាចស្រាវជ្រាវបន្ថែមទៀតដើម្បីចេះនូវមុខងារផ្សេងៗទៀតនៅលើវេបសាយទាំងនេះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-18T10:09:20.887Z", "category": "ភាពជាអ្នកដឹកនាំ", "views": 679, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ធ្វើការក៏ក្លាយជាអ្នកមាន! នេះជាក្បួនធ្វើការរបស់ប្តីប្រពន្ធ១គូ អាចរកចំណូលខ្ពស់មិនចាញ់អ្នករកស៊ី	https://business-cambodia.com/articles/how-worker-can-get-rich	ប្រសិនបើនិយាយអំពីការដែលអាចរកប្រាក់ចំណូលបានច្រើន ប្រាកដជាមនុស្សភាគច្រើនគិតថាមានតែការរកស៊ីជាក់ជាមិនខាន។ ប៉ុន្តែការពិតទៅ ភាពជាបុគ្គលិក ក៏អាចធ្វើឱ្យយើងអាចរកចំណូលបានច្រើន អាចក្លាយជាអ្នកមានបានផងដែរ ប្រសិនបើយើងជាមនុស្សដែលមានសមត្ថភាព និងធ្វើឱ្យខ្លួនឯងក្លាយជាមនុស្សដែលលេចធ្លោ។ សម្រាប់ប្ដីប្រពន្ធ១គូគឺអ្នកនាង Kiersten និងលោក Julien Saunders ធ្លាប់ជាបុគ្គលិក ធ្វើការឱ្យគេលើជំនាញផ្នែកទីផ្សារ ប៉ុន្តែពួកគេម្នាក់ៗ អាចរកចំណូលបានលើសពី១០ម៉ឺនដុល្លារក្នុង១ឆ្នាំផងដែរ។ ពួកគាត់ធ្លាប់បានបំពេញការងារឱ្យគេខ្ទង់១០ឆ្នាំ និងទទួលបានការតម្លើងតំណែង ៥ដង និងធ្វើឱ្យចំណូលរបស់គាត់កើនឡើងស្ទើរតែគុណនឹង៣ដង។ តើអ្វីជាអាថ៌កំបាំងដែលធ្វើឱ្យប្ដីប្រពន្ធ១គូនេះ អាចកសាងខ្លួនឱ្យឡើងតំណែង កើនចំណូលគុណនឹង៣ដងដូចនេះ? ១. ដុសខាត់ជំនាញរាល់ថ្ងៃ សម្រាប់ទស្សនៈរបស់គាត់ ពេលណាដែលយើងមានជំនាញកាន់តែលេចធ្លោ យើងនឹងអាចផ្ដល់នូវគុណតម្លៃកាន់តែខ្លាំងទៅដល់ក្រុមហ៊ុន។ អាស្រ័យហេតុនេះបានជាអ្នកត្រូវខំប្រឹងដុសខាត់ជំនាញរបស់អ្នករាល់ថ្ងៃ និងបន្តរៀនអ្វីថ្មីៗ រហូតធ្វើឱ្យគេមើលមកអ្នកជាមនុស្សលេចធ្លោ និងជាមនុស្សដែលសមនឹងទទួលបានចំណូលបន្ថែមកាន់តែច្រើន។ ២. បង្កើតបណ្ដាញទំនាក់ទំនងជាមួយនឹងផ្នែកផ្សេងៗទៀត សម្រាប់ពួកគាត់យល់ថា ក្រៅពីមានជំនាញច្បាស់លាស់ហើយ គប្បីគួរតែបង្កើតបណ្ដាញទំនាក់ទំនងជាមួយនឹងផ្នែកផ្សេងទៀត ដើម្បីអាចដឹងកាន់តែទូលំទូលាយ អំពីអ្វីដែលកំពុងកើតឡើងនៅក្នុងក្រុមហ៊ុន និងពីរបៀបដែលគាត់អាចជួយរួមចំណែកដល់បេសកកម្មធំជាងនេះ។ អ្នកដឹងកាន់តែច្រើន អ្នកអាចរួមចំណែកកាន់តែច្រើន ហើយនៅពេលដែលអ្នកចូលរួមកាន់តែច្រើន ភស្តុតាងជាក់ស្តែងកាន់តែច្រើន ដែលបានបង្ហាញទៅកាន់អ្នកគ្រប់គ្រងរបស់អ្នក នៅពេលស្នើសុំការដំឡើងប្រាក់ខែ ជាពិសេសគឺការពន្យល់ពីមូលហេតុដែលអ្នកសមនឹងទទួលបានវា។ ៣. សម្ភាសន៍ជាមួយនឹងក្រុមហ៊ុនដែលស្គាល់ច្បាស់ពីតម្លៃអ្នក សម្រាប់ Kiersten បានចំណាយពេលវេលាមួយផ្នែកធំ ដើម្បីធ្វើការសម្ភាសន៍សម្រាប់មុខតំណែងផ្សេង២ ដែលនាងចាប់អារម្មណ៍ផងដែរ។ ពេលដែលសម្ភាសន៍ច្រើនដង ច្រើនកន្លែង វានឹងធ្វើឱ្យនាងមានបទពិសោធន៍កាន់តែច្រើនជាងមុន មានភាពជឿជាក់ជាងមុន ជាពិសេសវាក៏ជាឱកាសមួយ ដែលនាងអាចមានអាទិភាពក្នុងការចរចារតម្លើងប្រាក់ខែផងដែរ។ ៤. ហ៊ានស្នើសុំអ្វីដែលអ្នកសមនឹងទទួលបាន Julien មានប្រសាសន៍ថា ប្រសិនបើអ្នកចង់ដំឡើងប្រាក់ខែរបស់អ្នក អ្នកមិនអាចរង់ចាំនរណាម្នាក់ផ្តល់ការដំឡើងបានទេ ទោះបីជាអ្នកធ្វើការខ្លាំងប៉ុណ្ណាក៏ដោយ។ អ្នកត្រូវតែត្រៀមខ្លួនដើម្បីសួរ និង ស្នើសុំអ្វីដែលអ្នកគិតថាខ្លួនសមនឹងទទួលបាន។ Julien និយាយថា៖ “ដំបូន្មានដ៏ល្អបំផុតមួយដែលខ្ញុំទទួលបានគឺកុំសន្មត់ការងាររបស់អ្នក ដោយខ្លួនឯងថាគេនឹងឃើញនោះទេ។ ខ្ញុំតែងតែធ្វើការសន្មត់ថា ពួកគេប្រាកដជានឹងឃើញការងារដែលខ្ញុំកំពុងធ្វើ។ តាមពិត អ្នកដឹកនាំក៏រវល់ដែរ ហើយគាត់រវល់ខ្លាំងជាងអ្នកទៅទៀត។ ពួកគាត់អាចនឹងកំពុងធ្វើការសម្រេចចិត្តរាប់រយ ពួកគេទទួលបានអ៊ីមែលច្រើនជាងអ្នកពី៥ ទៅ ១០ដង។ អ្នកត្រូវតែមានភាពច្នៃប្រឌិតពិតប្រាកដ ក្នុងការធ្វើឱ្យប្រាកដថា ការរួមចំណែករបស់អ្នកគឺមានភាពលេចធ្លោ”៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-18T09:52:06.104Z", "category": "ភាពជាអ្នកដឹកនាំ", "views": 346, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
លិខិតមួយច្បាប់របស់ ស្ទីវ ចប ស្ថាបនិកក្រុមហ៊ុន Apple ត្រូវគេហ៊ានទិញក្នុងតម្លៃ ២៥,០០០$	https://business-cambodia.com/articles/steve-jobs-letter-to-del-yocam	តើអ្នកជឿទេថាមានវត្ថុមួយចំនួន យើងរក្សាទុកវាកាន់តែយូរគឺវាកាន់តែមានតម្លៃ? ជាការពិតណាស់គឺវាអ៊ីចឹងមែន! ជាក់ស្ដែងបើទោះបីជាពេលនេះលោក ស្ទីវ ចប ដែលត្រូវបានគេស្គាល់ថាជាបិតាស្ថាបនិកក្រុមហ៊ុន Apple និងក្រុមហ៊ុន Next ធ្លាប់បានសរសេរលិខិតស្នើសុំមួយច្បាប់ផ្ញើទៅកាន់លោក Del Yocam ដែលមកទល់នឹងពេលនេះ ក្រដាស ២សន្លឹកនោះមានតម្លៃរហូតដល់ទៅ ២៥,០០០ ដុល្លារឯនោះ។ មកទល់នឹងចំណុចនេះប្រហែលជាអ្នកកំពុងតែឆ្ងល់ថា តើលិខិតនោះជាអ្វីទៅ ទើបវាមានតម្លៃថ្លៃបែបនេះ? តាមពិតទៅលិខិតមួយច្បាប់នោះគឺជាលិខិតដែលស្ទីវ ចប បានសរសេរជាពិសេសដើម្បីផ្ញើទៅឱ្យលោក Del Yocam ដែលជាអ្នកជំនាញផ្នែកបច្ចេកវិទ្យាដ៏លេចធ្លោមួយរូបរបស់សហរដ្ឋអាមេរិក ដើម្បីស្នើឱ្យលោកមកកាន់តំណែងជា CEO នៅក្នុងក្រុមហ៊ុន Next ជំនួសលោក ព្រោះលោកគ្រោងនឹងឡើងទៅធ្វើជាក្រុមប្រឹក្សាភិបាលនៃក្រុមហ៊ុននេះម្ដងវិញ។ ចំពោះសំណើរសុំនោះ គឺបានបញ្ជាក់ថា ក្រុមហ៊ុន Next ហ៊ានផ្ដល់ប្រាក់ខែរហូតដល់ទៅ ២៥០,០០០ ដុល្លារ បរិយាកាសធ្វើការងារល្អ និងហើយគាត់អាចមានសិទ្ធទិញភាគហ៊ុនមួយផ្នែករហូតដល់ទៅ ៦៦០,០០០ ហ៊ុន និងអាចទិញភាគហ៊ុនជាបន្តបន្ទាប់ផ្សេងៗទៀត។ ជាការឆ្លើយតប លោក Del Yocam បានសរសេរនៅលើគេហទំព័ររបស់ខ្លួនថា “ លើសពីបន្ទាត់ហត្ថលេខាគាត់បានសរសេរជាសំណេរដោយដៃថា ខ្ញុំសម្រេចចិត្តទទួលយកនូវការផ្តល់ជូនដ៏អស្ចារ្យនេះ”។ ក្រោយមានការផ្សព្វផ្សាយអំពីលិខិតមួយច្បាប់របស់ស្ទីវ ចប ត្រូវបានគេនាំគ្នានិយាយថា លិខិតដែលចុះហត្ថលេខាដោយ Steve Jobs គឺកម្របានឃើញណាស់ យើងបានធ្វើជំនួញអស់រយៈពេលជាង ៤០ ឆ្នាំហើយ ប៉ុន្តែនេះគឺជាលើកទីមួយហើយដែលយើងបានឃើញ។ មេរៀនដែលយើងអាចរៀនបានគឺ ការកសាងខ្លួនឯងឱ្យមានតម្លៃគឺពិតជាមានសារៈសំខាន់ណាស់។ នៅពេលដែលយើងមានតម្លៃ ទោះបីជាសមិទ្ធផល ឬរឿងរ៉ាវមួយចំនួនដែលជាប់ទាក់ទងជាមួយអ្នក នឹងត្រូវបានគេឱ្យតម្លៃផងដែរ។ មួយវិញទៀត អ្នកត្រូវមានភាពអត់ធ្មត់ឱ្យបានខ្ពស់ ព្រោះសមិទ្ធផលដែលអ្នកគិតថាមិនសូវមានតម្លៃនាពេលនេះ វាអាចនឹងមានតម្លៃកាន់តែថ្លៃនាគ្រាកន្លងផុតទៅកាន់តែយូរក៏ថាបាន៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-18T09:21:41.283Z", "category": "ភាពជាអ្នកដឹកនាំ", "views": 293, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ចង់ទិញរបស់ថ្លៃៗបាន ត្រូវឈប់និយាយថា ខ្ញុំគ្មានលុយ តែត្រូវសួរសំណួរដាស់យក្ស១នេះមកខ្លួនឯង	https://business-cambodia.com/articles/robert-t-kiyosaki-mindset	ការប្រាថ្នាចង់មានលុយច្រើនដើម្បីទិញឡានទំនើប ទិញផ្ទះផ្ទាល់ខ្លួន ទិញសម្ភារៈថ្លៃៗទំនើបៗ ឬអ្វីៗផ្សេងៗទៀតដែលខ្លួនចង់បាន។ ប៉ុន្តែបើសម្រាប់មនុស្សដែលមានធនធានគ្រប់គ្រាន់ក៏អាចមានលទ្ធភាពទិញវាបាន។ រីឯមនុស្សមួយចំនួនទៀតដែលនៅមានជីវភាពមិនទាន់ធូរធារវិញបែរជាចូលចិត្តនិយាយពាក្យអវិជ្ជមានមួយចំនួនមកកាន់ខ្លួនឯងដូចជា ខ្ញុំគ្មានលុយទេ, ខ្ញុំគ្មានលទ្ធភាពទិញវាទេ, ខ្ញុំក្រណាស់, ខ្ញុំគ្មានសង្ឃឹមទិញវាបានទេ...ដែលការនិយាយមពាក្យសម្ដីអវិជ្ជមានទាំងនេះដាក់ខ្លួនឯង វាក៏នឹងជះឥទ្ធិពលអវិជ្ជមានដល់ការគិត ការធ្វើសកម្មភាពរបស់អ្នក ហើយវាក៏នឹងធ្វើឱ្យអ្នករស់នៅក្នុងជីវភាពខ្វះខាត ក្លាយជាជនដាច់យៃបែបនេះជារៀងរហូតក៏ថាបាន បើសិនជាបុគ្គលម្នាក់នោះនៅតែបន្តនិយាយពាក្យអវិជ្ជមានផ្សេងៗប្រាប់ខ្លួនឯងកាន់តែច្រើនឡើងៗ។ បើតាមបទពិសោធន៍របស់លោក Robert T Kiyosaki ដែលជាអ្នកវិនិយោគអចលនទ្រព្យ ជាអ្នកនិពន្ធសៀវភៅដ៏ល្បីល្បាញចំណងជើងថា “Rich Dad Poor Dad” ឬប្រែជាភាសាខ្មែរថា “ឪពុកអ្នកមានបង្រៀនកូនអ្នកក្រ” បានលើកទឹកចិត្តឱ្យមនុស្សត្រូវឈប់និយាយពាក្យអវិជ្ជមានដូចខាងលើ ដាក់ខ្លួនឯងជាបន្ទាន់ នៅពេលដែលអ្នកចង់បានអ្វីមួយប៉ុន្តែអ្នកគ្មានលទ្ធភាព។ ជំនួសឱ្យការនិយាយដាក់ខ្លួនឯងថា “ខ្ញុំគ្មានលទ្ធភាព ឬគ្មានលុយទិញវាទេ”  អ្នកត្រូវប្ដូរជាសំណួរមកសួរខ្លួនឯងវិញថា “តើខ្ញុំធ្វើបែបណាដើម្បីអាចមានលុយទិញវាបាន”? មកទល់នឹងចំណុចនេះអ្នកប្រហែលជាមិនសូវជឿទេថា គ្រាន់តែប្ដូរពីការនិយាយប្រាប់ខ្លួនឯងថា “ខ្ញុំគ្មានលទ្ធភាព ឬគ្មានលុយទិញវាទេ”  មកជាសួរថា “តើខ្ញុំធ្វើបែបណាដើម្បីអាចមានលុយទិញវាបាន”? វាអាចធ្វើឱ្យអ្នកទទួលបានអ្វីគ្រប់យ៉ាងដែលអ្នកចង់បានមិនថា ឡានផ្ទះសម្ភារៈថ្លៃៗនោះទេ។ តើហេតុអ្វីទៅ? ព្រោះនៅពេលដែលអ្នកប្រាប់ខ្លួនឯងថា “ខ្ញុំគ្មានលទ្ធភាព ឬគ្មានលុយទិញវាទេ”  នោះបន្ទាប់ពីនោះខួរក្បាលរបស់អ្នកនឹងឈប់គិត ហើយអ្នកក៏គ្មានកម្លាំងចិត្ត ឬថាមពលក្នុងការធ្វើការងារឱ្យខ្លាំងជាងមុននោះដែរ ពោលគឺអ្នកនឹងបន្តធ្វើសកម្មភាពដដែលៗ និងទទួលបានលទ្ធផលដដែលៗ។ ផ្ទុយទៅវិញពេលដែលអ្នកសួរសំណួរមកខ្លួនឯងថា “តើខ្ញុំធ្វើបែបណាដើម្បីអាចមានលុយទិញវាបាន”? នោះវានឹងធ្វើឱ្យខួរក្បាលរបស់អ្នកចាប់ផ្ដើមដំណើរការកាន់តែខ្លាំងជាងមុន ដើម្បីរកមធ្យោបាយផ្សេងៗ ដែលអាចធ្វើឱ្យអ្នកអាចមានលទ្ធភាពទិញវា។ ពេលដែលអ្នកគិតពីរបៀបដែលអ្នកអាចទិញវាបាននោះ ខួរក្បាលអ្នកក៏នឹងមានថាមពល មានកម្លាំងចិត្តក្នុងការខិតខំប្រឹងប្រែងខ្លាំងជាងមុន ដើម្បីអាចទិញរាល់អ្វីៗដែលអ្នកចង់បានមិនថាជាឡាន ផ្ទះ សម្ភារៈថ្លៃៗ ឬអ្វីផ្សេងៗទៀតដែលអ្នកចង់បាននោះទេ។ ជាឧទាហរណ៍៖ ប្រសិនបើអ្នកចង់បានទូរស័ព្ទដៃ iPhone មួយគ្រឿងតម្លៃ ១០០០ដុល្លារ ហើយអ្នកនិយាយប្រាប់ខ្លួនឯថា ខ្ញុំគ្មានលុយ ឬគ្មានលទ្ធភាពដើម្បីទិញវាទេ នោះអ្នកនឹងឈប់គិត ហើយមានអារម្មណ៍ថាអស់សង្ឃឹមមិនសូវសប្បាយចិត្តជាមួយនឹងខ្លួនឯងទេ។ ប៉ុន្តែបើអ្នកសួរខ្លួនឯងថា “តើខ្ញុំធ្វើបែបណាដើម្បីអាចមានលុយទិញវាបាន”? នោះខួរក្បាលរបស់អ្នកនឹងរកឃើញវិធីសាស្ត្រជាច្រើន ដែលអាចឱ្យអ្នកទិញវាបានដូចជា ត្រូវខំធ្វើការឱ្យបានប្រាក់ខែកាន់តែច្រើន, ត្រូវខំលក់ផលិតផលឱ្យដាច់កាន់តែច្រើន, ត្រូវទៅជួយលក់អចលនទ្រព្យឱ្យគេ, ឬកាត់បន្ថយការចំណាយខ្ជះខ្ជាយប្រចាំខែឱ្យតិចបំផុតជាដើម ហើយលទ្ធផលចុងក្រោយអ្នកក៏អាចទិញវាបានមែន។ បញ្ជាក់៖ ចំណុចទាំងអស់ខាងលើនេះគឺមិនបានលើកទឹកចិត្តមិត្តអ្នកអានឱ្យចំណាយប្រាក់របស់ខ្លួនខ្ជះខ្ជាយទៅលើសម្ភារៈនិយមផ្សេងៗ ឬចំណាយប្រាក់កាសធនធានផ្ទាល់ខ្លួនមិនត្រូវខ្ទង់នោះទេ ពោលគឺគ្រាន់តែជាការចែករំលែកពីគន្លឹះដ៏សាមញ្ញមួយ ដែលអាចជួយឱ្យមិត្តអ្នកអានអាចទទួលបានអ្វីដែលខ្លួនចង់បាន ដោយគ្រាន់តែសាកល្បងសួរសំណួរមកខ្លួនឯងថា “តើខ្ញុំធ្វើបែបណាដើម្បីអាចមានលុយទិញវាបាន”? ហើយមិត្តអ្នកអានក៏អាចសាកល្បងយកវាទៅអនុវត្តបានផងដែរ៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-18T09:04:43.451Z", "category": "ភាពជាអ្នកដឹកនាំ", "views": 272, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ម្ចាស់សំឡេងក្នុង Mobile Legends មានប្រវត្តិមិនធម្មតា និងជាម្ចាស់ខ្សែក្រវាត់ខ្មៅលើកីឡា១នេះ	https://business-cambodia.com/articles/mara-aquino-mc-viral	រូបពិតម្ចាស់សំឡេងក្នុងកម្មវិធី Mobile Legends អ្នកនាង Mara Aquino ដែលមានវត្តមានក្នុងការប្រកួតពានរង្វាន់ MSC 2023 វគ្គជម្រុះ Knock out នៅកម្ពុជាកាលពីពេលថ្មីៗនេះ មិនត្រឹមតែជាពិធីការិនីមានឈ្មោះបោះសំឡេងនៅក្នុងវិស័យកីឡាអេឡិចត្រូនិកនោះទេ អ្នកនាងក៏អតីតកីឡាការិនីឆ្នើម១រូបផងដែរ។ មានបទពិសោធន៍ជាង១ទសវត្សរ៍ក្នុងការធ្វើជាពិធីការិនីនាងបានតំណាងព្រឹត្តិការណ៍កីឡាក្នុងស្រុក ដែលតែងតែបង្ហាញវត្តមានក្នុង ការប្រកួតពានរង្វាន់ធំៗដូចជា M World Championship series ពានរង្វាន់ MSC និងពានរង្វាន់ MPL ក្នុងប្រទេសហ្វីលីពីនផងដែរ។ ពិធីការិនីជនជាតិហ្វីលីពីនរូបនេះក៏បានបង្ហាញវត្តមាននៅលើឆាកព្រឹត្តិការណ៍កីឡាអូឡាំពិកនៅក្នុងឆ្នាំ ២០២០ ដោយបានធ្វើជាពិធីការិនី នៃការប្រកួតកីឡាអូឡាំពិករដូវក្តៅដែលធ្វើឡើងនៅទីក្រុងតូក្យូប្រទេសជប៉ុនទៀតផង។   មុនពេលក្លាយជាពិធីការិនីកីឡាអេឡិចត្រូនិចដ៏មានភាពល្បីល្បាញនេះ នាងក៏ជាអត្តពលិកជើងឯកខ្សែក្រវាត់ខ្មៅលើប្រភេទកីឡាក្បាច់គុនអាវុធរបស់ហ្វីលីពីនមួយរូបផងដែរ។ ក្នុងនោះអ្នកនាងក៏ធ្លាប់ជាអ្នកយកព័ត៌មានកីឡាដ៏ឆ្នើម១រូបរបស់ កាសែត ទូរទស្សន៍ Sport5 និង ESPN5 ដែលជាឱកាសឱ្យនាងបានជួបសម្ភាសន៍ជាមួយកីឡាករជើងឯកពិភពលោកជាច្រើន ដូចជាលោក David Backham ជាដើម។ ដំណើរមុនក្លាយជាពិធីការិនីនេះ នាងក៏ធ្លាប់បានចាប់អាជីពជាច្រើនផងដែរ ដូចជាធ្វើការជាអ្នករត់តុ គ្រូបង្វឹកកាយសម្បទា អ្នកទទួលភ្ញៀវ អ្នករៀបចំផែនការហិរញ្ញវត្ថុថែមទៀតផង ប៉ុន្តែនាងបានងាកមកចាប់អាជីពជាពិធីការិនីដែលនាងស្រឡាញ់ការងារនេះខ្លាំងបំផុត ហើយនាងបានលើកឡើងថា “ការចាប់ផ្តើមអាជីពនេះដំបូងខ្ញុំគ្រាន់តែដឹងថាខ្ញុំចង់ចាប់កាន់ Mic និងចង់និយាយទៅកាន់សាធារណៈ”៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-18T09:03:19.940Z", "category": "ភាពជាអ្នកដឹកនាំ", "views": 13083, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
សេដ្ឋីកសិកម្មស្រុកខ្មែរ ផ្តាំកូនៗត្រូវធ្វើរឿងទាំងនេះ នៅពេលលោកលែងមានវត្តមានមើលថែរក្សាទៀត	https://business-cambodia.com/articles/mong-riththy-advice	នៅក្នុងស្រុកខ្មែរ បើនិយាយដល់វិស័យកសិកម្ម គេគ្រប់គ្នាប្រាកដជានឹកឃើញទៅដល់សេដ្ឋីកសិកម្មស្រុកខ្មែរ ម៉ុង ឫទ្ធីមុនគេ។ នេះក៏ព្រោះតែឯកឧត្តមបណ្ឌិត ម៉ុង ឫទ្ធី គឺជាសេដ្ឋីមួយរូបក្នុងប្រទេសកម្ពុជាដែលជាអ្នកមានជំនួញច្រើនបំផុតក្នុងវិស័យកសិកម្ម ហើយលោកក៏ជាអគ្គនាយកក្រុមហ៊ុន ម៉ុង ឫទ្ធី គ្រុបផងដែរ។ នៅក្នុងកម្មវិធីរំលឹកខួបអាពាហ៍ពិពាហ៍៤០ឆ្នាំ និងពិធីបុណ្យរំលឹកគុណឪពុកម្តាយ លោកឯកឧត្តមបណ្ឌិត ម៉ុង ឫទ្ធី បានមានប្រសាសន៍យ៉ាងដូច្នេះថា៖ «ពុកសូមផ្តាំបើកូនរកស៊ីបន្តពីឪពុកទៅ កុំធ្វើអំពើទុច្ចរិត កុំប្រកបរបររកស៊ីទុច្ចរិតដូចជា កាប់បំផ្លាញព្រៃឈើ ការជួញដូរគ្រឿងញៀន គ្រឿងស្រវឹងក៏ដោយ។ អស់ពីឪពុកម្តាយទៅគឺសុំកូនកុំប្រព្រឹត្តិអំពើដែលច្បាប់ហាមឃាត់ទាំងច្បាប់ជាតិ និងច្បាប់អន្តរជាតិ នេះជាសក្ខីភាពមួយបញ្ជាក់យ៉ាងច្បាស់»។ សេដ្ឋីកសិកម្មរូបនេះ ពោលទាំងអួលដើមករថា៖ «ពុកសូមផ្តាំថា នៅពេលនេះឪពុកអាយុ៦០ឆ្នាំហើយ អីចឹងមិនមានពេលវេលាវែងដើម្បីមើលថែកូនចៅ និងបន្តការអភិវឌ្ឍប្រទេសតទៅមុខទៀតបានទេ បើនិយាយឲ្យចំសេចក្តីស្លាប់កាន់តែខិតជិតមកដល់ហើយ អីចឹងកូនចៅទាំងអស់ត្រូវតែខិតខំប្រឹងប្រែងរិះរកគ្រប់មធ្យោបាយដើម្បីបន្តវេនពុក ហើយសាងតែអំពើល្អ កុំធ្វើបាបប្រជាជន”។ ឆ្លៀតក្នុងឱកាសនោះ លោកបានសង្កត់ធ្ងន់លើរឿងកិត្តិយសគឺជារឿងសំខាន់ បើយើងរស់ដោយអត់មានកិត្តិយសមានតែជីវិត គឺយើងមិនដឹងថារស់ដើម្បីអ្វីទេ ម្ល៉ោះហើយយើងត្រូវរស់ទាំងមានជីវិតផង និងកិត្តិយសផង៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:24", "date_created": "2023-06-18T08:51:20.434Z", "category": "ភាពជាអ្នកដឹកនាំ", "views": 864, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ថៃសម្រុករកស៊ីនៅខ្មែរ! ដើមឆ្នាំ២០២៣ ក្រុមហ៊ុនធំ ២ របស់ថៃប្រកាសសង់ផ្សារទំនើបនៅកម្ពុជា	https://business-cambodia.com/articles/big-c-and-makro-supermarket	នៅរយៈពេល៦ ខែដើមឆ្នាំ២០២៣ នេះមានក្រុមហ៊ុនចំនួន ២ របស់ប្រទេសថៃបានប្រកាសសាងសង់ផ្សារទំនើបថ្មីរបស់ខ្លួននៅក្នុងប្រទេសកម្ពុជា។ ដោយផ្សារទំនើបដែលត្រូវបង្កើតឡើងនេះរួមមាន៖ ផ្សារទំនើប Makro និងផ្សារទំនើប Big C ។ ១. ផ្សារទំនើប Big C កាលពី ខែមេសា ឆ្នាំ២០២៣នេះ ក្រុមហ៊ុន Big C បានធ្វើការចុះហត្ថលេខាលើអនុស្សរណៈយោគយល់គ្នាជាមួយក្រុមហ៊ុន OCIC លើការបង្កើតផ្សារទំនើបរបស់ខ្លួននៅលើទឹកដីក្រុងរណបថ្មីជ្រោយចង្វារ។ ដោយគម្រោងផ្សារទំនើបថ្មីនេះគ្រោងបោះទុនវិនិយោគប្រមាណ ៥០ លានដុល្លារសាងសង់លើផ្ទៃដីប្រមាណ ២,៧ ហិកតា។ តាមការបញ្ជាក់ពីលោក Gary Hardy នាយកប្រតិបត្ដិផ្សារទំនើប Big C ថាគម្រោងផ្សារទំនើបថ្មីនេះអាចនឹងបើកការដ្ឋានសាងសង់នៅក្នុងអំឡុងខែមិថុនា ឬខែកក្ដដា នេះផងដែរ។ តាមការគ្រោងទុកគម្រោងនេះនឹងត្រូវចំណាយពេលសាងសង់ ៩ ទៅ ១០ ខែ នឹងអាចបើកដំណើរការមុនបុណ្យចូលឆ្នាំខ្មែរ ២០២៤។ ២. ផ្សារ Makro យោងតាមការចុះផ្សាយដោយភ្នាក់ងារសារព័ត៌មាន The National Thailand ក្រុមហ៊ុន Siam Makro របស់ប្រទេសថៃ គ្រោងសាងសង់ផ្សារទំនើបរបស់ខ្លួនចំនួន ៣ កន្លែងទៀតនៅក្នុងប្រទេសកម្ពុជា។ ខណៈបច្ចុប្បន្ន Makro បានបង្កើតផ្សារចំនួន ៣ សាខាហើយនៅកម្ពុជា ដោយសាខាទី១ នៅក្នុងខេត្តសៀមរាប សាខាទី២ នៅខណ្ឌសែនសុខ និងសាខាទី៣ នៅខណ្ឌជ្រោយចង្វារ រាជាធានីភ្នំពេញ។ តាមការបញ្ជាក់ពីក្រុមហ៊ុននៅឆ្នាំ ២០២៦ ខាងមុខនេះ Makro នឹងបើកផ្សារទំនើបរបស់ខ្លួនចំនួន ៣ទីតាំងបន្ថែមទៀតផងដែរ។ អ្នកស្រី Saowaluck Thithapant នាយកប្រតិបត្តិនៃក្រុមហ៊ុន Siam Makro បានឲ្យដឹងថា ការពង្រីកខ្លួននៅប្រទេសកម្ពុជា គឺបានបើកដំណើរកាលយ៉ាងរលូនល្អ ដោយសារទីតាំងនីមួយៗមានផ្លូវចូលងាយស្រួល ហើយសូម្បីតែការឌីហ្សាញក៏មានភាពទាក់ទាញ ព្រមទាំងមានសេវាកម្មយ៉ាងល្អដើម្បីបំពេញតាមតម្រូវការរបស់អ្នកប្រើប្រាស់។ ក្រៅពីពង្រីកខ្លួននៅកម្ពុជា ក្រុមហ៊ុន Siam Makro ក៏មានបំណងចង់ក្លាយជាក្រុមហ៊ុនឈានមុខគេ ក្នុងទីផ្សារលក់រាយក្នុងប្រទេសចំនួន៣ផ្សេងទៀតផងដែរ រួមមានប្រទេសមីយ៉ាន់ម៉ា ប្រទេសចិន និងប្រទេសឥណ្ឌា៕ អត្ថបទ៖ វិធាវី	{ "spider_name": "businesscambodia", "scrape_at": "2025-06-14_19:40:24", "date_created": "2023-06-18T07:22:38.478Z", "category": "អចលនទ្រព្យ", "views": 352, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចង់លក់ចាបហ៊ួយ ឬបើកលក់បោះដុំ តើត្រូវការដើមទុនប៉ុន្មាន? តោះមកដឹងតម្លៃទាំងអស់គ្នា	https://business-cambodia.com/articles/chab-huy-wholsale-business	រកស៊ីដើមទុនគឺជារឿងសំខាន់បំផុតមួយ ហើយសំខាន់ជាងនេះទៀតនោះគឺចំណេះដឹងនិងប្រាជ្ញា ក្នុងការរកស៊ី ជាពិសេសនោះការស្គាល់ទីផ្សារច្បាស់លាស់នៅក្នុងទីផ្សារបោះដុំ និងលក់រាយ។ យ៉ាងណា មិញសម្រាប់បងប្អូងចង់បើកកន្លែងលក់បោះដំុ ឬលក់រាយ ត្រូវការដើមទុនប៉ុន្មានទើបអាចបើកបាន? ខាងក្រោមនេះ យើងនឹងធ្វើការបង្ហាញទាំងអស់គ្នាមុនពេលចាប់ផ្តើម ៖ រកស៊ីបោះដុំ អ្នកបោះដុំម្នាក់ឈ្មោះ សៅ ថេត បានប្រាប់ឱ្យដឹងថា រកស៊ីវិស័យបោះដុំទំនិញទាំងអស់គ្នា ត្រូវត្រៀមដើមទុនឱ្យច្រើនយ៉ាងហោចណាស់ក៏មាន៥ម៉ឺននៅក្នុងដៃដែរ ដោយសារតែវិស័យមួយនេះ ត្រូវ ការទុនបង្វិលច្រើនដើម្បីយកទំនិញចូលស្តុកវិញ ណាមួយភេសជ្ជមួយចំនួនត្រូវរង្វាន់ច្រើនណាស់ ដូច្នេះ បើទុនល្មមៗមិនអាចទប់បានឡើយ មួយវិញទៀតអ្នកលក់បោះដុំគឺត្រូវការកាត់ស្តុកទំនិញម្តងៗក៏ច្រើន ដែរ ម្តងៗរាប់ពាន់ដុល្លារ ។ រកស៊ីលក់រាយ ប្រសិនបើទាំងអស់គ្នាចង់ក្លាយជាឈ្មួញកណ្តាល អាចថាជាបាទដៃទីពីរឬទីបី ទាំងអស់គ្នាអាចនឹងមានឱកាសច្រើនដើម្បីចំណេញ អ្នកលក់រាយភាគច្រើនលក់ចំណេញច្រើនណាស់ អាចនិយាយបានថាចង់ចំណេញជាងអ្នកបោះដុំទៀត ហើយអ្នកលក់រាយក៏មិនត្រូវការដើមទុនច្រើន ដូចអ្នកបោះដុំឡើយ ពោលគឺដើមទុនខ្ទង់២ម៉ឺនដុល្លារក៏អាចចាប់ផ្តើមបានដែរ ។ ប៉ុន្តែអ្វីដែលបងប្អូន ទាំងអស់គ្នាត្រូវដឹងនោះ ពេលចាប់ផ្តើមដំបូងៗត្រូវសង្កេតមើលទីផ្សារសិន ថាតើទីផ្សារត្រូវការអ្វីខ្លះ ហើយកុំដាក់អីវ៉ាន់ច្រើនពេកដំបូងៗ ។ សរុបមកចង់រកស៊ីវិស័យទំនិញនិញបោះដុំ ឬលក់រាយនេះ ទាំងអស់គ្នាត្រូវមានដើមទុននៅក្នុងដៃឱ្យច្រើន បន្តិច ព្រោះដើមទុននេះការពារទុកសម្រាប់បង្វិលទិញទំនិញ ហើយរឿងដែលអ្នកលក់បោះដុំ និងរាយត្រូវ មាននោះគឺត្រូវមានពហុទំនិញនៅក្នុងដៃ ទំនិញច្រើនឱ្យកាសចំណេញក៏ច្រើនដែរ ។	{ "spider_name": "businesscambodia", "scrape_at": "2025-06-14_19:40:24", "date_created": "2023-06-18T04:07:17.254Z", "category": "កំពូលអ្នកលក់", "views": 3570, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
បើស្រលាញ់ខ្លួនឯង និងចង់ក្លាយជាសេដ្ឋីវ័យក្មេង ត្រូវហ៊ានបោះចោលទម្លាប់ប្រចាំថ្ងៃទាំង ២០នេះភ្លាម	https://business-cambodia.com/articles/self-love-and-get-rich	តើអ្នកដឹងទេទម្លាប់តូចៗប្រចាំថ្ងៃរបស់អ្នក គឺជាកត្តានិករដែលចង្អុលបង្ហាញថាអ្នកជាមនុស្សបែបណានៅក្នុងថ្ងៃនេះ និងថ្ងៃអនាគត។ បើអ្នកមានទម្លាប់ល្អនោះវានឹងដឹកនាំអ្នកនៅកាន់ភាពរុងរឿង រីករាយក្នុងជីវិត រស់នៅសុខទាំងកាយសប្បាយទាំងចិត្ត រីកចម្រើនពីមួយថ្ងៃទៅមួយថ្ងៃ ប៉ុន្តែប្រសិនបើអ្នកមានទម្លាប់មិនល្អនោះជីវិតនឹងដុនដាបបន្តិចម្តងៗ រស់មួយថ្ងៃដើម្បីតែមួយថ្ងៃ ហាក់គ្មានអ្វីប្រសើរ តោកយ៉ាកលំបាកកាន់តែវេទនា។ ខាងក្រោមនេះគឺជា ទម្លាប់អវិជ្ជមានធំៗដែលអ្នកត្រូវកែប្រែក្នុងជីវភាពរស់នៅប្រចាំថ្ងៃ ប្រសិនបើស្រលាញ់ខ្លួនឯង និងចង់ក្លាយខ្លួនជាសេដ្ឋីក្នុងវ័យ ៣៥ឆ្នាំ៖ ១/. អ្នកគួរតែលក់របស់ទាំងអស់ដែលអ្នកមិនត្រូវការ  ២/. ឈប់ទៅដើរផ្សារទិញទំនិញដោយគ្រាន់តែចង់បង្អួតអ្នកដទៃ ៣/. កុំជក់ កុំផឹកគ្រឿងស្រវឹង និងសកម្មភាពទាំងឡាយណាដែលមិនកើតជាប្រយោជន៍សម្រាប់អ្នក រួមទាំងបំផ្លាញសុខភាពរបស់អ្នក ៤/. ប្រសិនបើអាច លុបកម្មវិធី Facebook, Instagram, Twitter, Tik Tok, Pinterest និងកម្មវិធីបណ្តាញសង្គមផ្សេងទៀតចេញពីទូរស័ព្ទដៃរបស់អ្នកដើម្បីឲ្យអ្នកចូលប្រើប្រាស់វាតាមរយៈកុំព្យូទ័ររបស់អ្នកវិញ។ ការធ្វើបែបនេះអ្នកនឹងកាត់បន្ថយពេលវេលាខ្ជះខ្ជាយរបស់អ្នកដោយស្វ័យប្រវត្តិយ៉ាងហោចណាស់ ៩០%។ ៥/.គេងឲ្យបាន ៨ម៉ោងក្នុងមួយថ្ងៃ ហើយគេងឲ្យទៀងទាត់ ៦/. សម្រេចចិត្តឲ្យល្អិតល្អន់ថាតើអ្នកពិតជាត្រូវការទិញរបស់ថ្មីមែនទេ ៧/. ត្រូវហ៊ានលះបង់មិត្តក្លែងក្លាយ ស្នេហាក្លែងក្លាយ និងមនុស្សផ្សេងទៀតដែលធ្វើឲ្យអន្តរាយដល់ការខិតខំរបស់អ្នក។ អ្នកត្រូវមានអាកប្បកិរិយាវិជ្ជមាន ភាពអត់ធន និងសុទិដ្ឋិនិយមចំពោះមនុស្សដែលនៅជុំវិញខ្លួនអ្នកគឺជារឿងចាំបាច់។ ៨/. កុំទិញទំនិញពេលឃ្លាន ឬទិញក្នុងបរិមាណច្រើន។ រៀនពីរបៀបចម្អិនម្ហូបដោយខ្លួនឯង កុំញ៉ាំខាងក្រៅញឹកញាប់ពេក។ កុំទិញភេសជ្ជដែលមានកម្រិតជាតិស្កខ្ពស់ និងវត្ថុដែលមានជាតិស្ករផ្សេងទៀតដែលធ្វើឲ្យអ្នកធាត់។ កុំចូលចិត្តញ៉ាំសាច់ក្រហមច្រើនពេក ត្រូវរៀនញ៉ាំសណ្តែកនិងបន្លែជំនួសវិញ។ ៩/. ប្រសិនបើអាច អ្នកគួរតែប្រើប្រាស់មធ្យោបាយធ្វើដំណើរតាមរយៈការដឹកជញ្ជូនសាធារណៈ ឬកង់វិញជំនួសឲ្យការប្រើប្រាស់រថយន្តផ្ទាល់ខ្លួន។ ប៉ុន្តែបើអ្នកយល់ថាវាមានភាពចាំបាច់ ឬក្នុងករណីដ៏កម្រដែលត្រូវការ ឬចង់ធ្វើដំណើរដោយរថយន្តផ្ទាល់ខ្លួន អ្នកគួរតែប្រើប្រាស់វាម្តងម្កាលបានហើយ។  ១០/. កុំតម្លើងសេរីទូរស័ព្ទដៃជារៀងរាល់ឆ្នាំអី ១១/. ពិនិត្យមើលការទូទាត់កាតឥណទានរបស់អ្នកជានិច្ចនៅចុងខែនីមួយៗ ជៀសវាងការជាក់បំណុលកាតឥណទាន។ អ្នកអាចនឹងចំណាយច្រើនទៅលើទំនិញអនឡាញ ហើយភាគច្រើននៃទំនិញទាំងនោះសឹងតែ៩០% គឺជារបស់ដែលអ្នកមិនត្រូវការចាំបាច់។ ១២/. មានធានារ៉ាប់រងសុខភាពមួយសម្រាប់ខ្លួនឯង វាអាចជួយអ្នកបានច្រើនទោះក្នុងស្ថានភាពណាក៏ដោយ។ វាការពារអ្នក និងគណនីធនាគាររបស់អ្នក រួមទាំងអនុញ្ញាតឲ្យអ្នកជៀសផុតពីការក្ស័យធនក្នុងករណីមានអាសន្នផ្នែកវេជ្ជសាស្ត្រ (គ្រោះថ្នាក់) ដែលកើតឡើងជាយថាហេតុ។ ១៣/. ហាត់ប្រាណឲ្យបានទៀងទាត់យ៉ាងហោចណាស់ឲ្យបានពីរដងក្នុងមួយសប្តាហ៍ ញ៉ាំអាហារសុខភាព និងតាមដានសុខភាពខ្លួនឯងជាប្រចាំ។ ១៤/. ទម្លាប់អានសៀវភៅឲ្យបានច្រើន ជាពិសេសប្រភេទសៀវភៅដែលនិយាយពីរឿងពិតមិនមែនរឿងប្រឌិត។ ត្រូវសិក្សាពីការអប់រំក្រៅប្រព័ន្ធឲ្យបានច្រើនព្រោះជីវិតពិតមិនដូចនៅក្នុងសាលានោះទេ។ ១៥/. សិក្សា និងស្វែងយល់ពីអាជីវកម្មដែលពាក់ព័ន្ធជាមួយនឹងជំនាញរបស់អ្នក អ្នកអាចទទួលបានការងារដែលមានប្រាក់ខែល្អប្រសើរ និងមិនធ្វើឲ្យអ្នកពិបាកក្នុងផ្នែកហិរញ្ញវត្ថុនោះទេ។ ព្យាយាមអភិវឌ្ឍជំនាញថ្មីដោយមិនចាំបាច់មានសញ្ញាប័ត្រមកបញ្ជាក់នោះឡើយ ព្រោះកាលណាអ្នកចេះកាន់តែច្រើនប្រាក់ខែរបស់អ្នកក៏ទទួលបានកាន់តែខ្ពស់ដូចគ្នា។ ១៦/. រៀនពីវិធីដោះស្រាយបញ្ហានៅកន្លែងធ្វើការ។ ខណៈពេលដែលមនុស្សគ្រប់គ្នានៅកន្លែងធ្វើការគ្រាន់តែ បំពេញតួនាទីធម្មតា និងត្អូញត្អែនៅពេលជួបបញ្ហា។ អ្នកនឹងក្លាយជាមនុស្សដែលចាំបាច់ម្នាក់ក្នុងចំណោមមនុស្សតិចតួចបំផុតដែលដោះស្រាយបញ្ហាក្នងុស្ថាប័ន ឬក្រុមហ៊ុនដែលអ្នកបំរើការ។ វាមានប្រសិទ្ធភាពណាស់ទោះបីជាអ្នកមានស្ថានភាព ឬបទពិសោធន៍តិចក៏ដោយ អ្នកនឹងក្លាយជាទ្រព្យរបស់ក្រុមហ៊ុន។ ១៧/. រៀនរំដោះខ្លួនចេញពីច្រវ៉ាក់នៃលុយ ប្រើគំនិតបង្កើតលុយ និងប្រើលុយបង្កើតលុយវិញ។  ១៨/. កុំយកចិត្តទុកដាក់លើរឿងអវិជ្ជមាន រឿងដែលធ្វើឲ្យអ្នកមិនសប្បាយចិត្តច្រើនពេក រៀនរស់ជាមួយខ្លួនឯង ចេះអបអរសាទនូវអ្វីដែលខ្លួនកំពុងមាន។ ១៩/. ត្រូវចេះលើកទឹកចិត្តខ្លួនឯងពេលស្ថិតក្នុងស្ថានភាពលំបាក ព្រោះគ្មាននរណាជួយអ្នកក្រៅពីខ្លួនអ្នកនោះទេ។ ២០/. កុំទម្លាប់រំពឹងលើអ្នកដទៃខ្ពស់ពេក ព្រោះពេលខ្លះសូម្បីតែយើងខ្លួនឯងក៏មិនច្បាស់លាស់ចំពោះខ្លួនឯងដែរ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:24", "date_created": "2023-06-17T16:54:27.771Z", "category": "ភាពជាអ្នកដឹកនាំ", "views": 743, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ប្រាក់ខែតិចចង់រៀបការ! ប្រើក្បាច់សំងាត់ធំៗ៣នេះ ទោះប្រាក់ខែខ្ទង់៣០០$ ក៏អាចគ្រប់លុយការប្រពន្ធ	https://business-cambodia.com/articles/low-salary-but-want-to-get-marry	កត្តិកធ្លាក់ខ្យល់អំពល់ឱរ៉ា អ្នកខ្លះត្រៀមចូលរោងការ ឯខ្លះទៀតអង្គុយសោកាចង់បានប្រពន្ធតែប្រាក់ខែខ្ទង់៣០០ដុល្លារ មិនដឹងទៅច្រកណាងងឹតមុខស្លុប។ មិនតែប៉ុណ្ណោះសំណួរចាក់ដោតដាក់សម្ពាធបំផុតមួយទៀតដែលតែងទទួលបាននៅពេលទៅលេងស្រុកកំណើតម្តងៗ ឬជួបមនុស្សស្និទ្ធស្នាលបែកគ្នារាប់ឆ្នាំ រលឹកសួរញយៗនោះគឺ «តើពេលណារៀបការ?» ឬ «តើពេលណាយកប្រពន្ធ?»។ បើខំប្រឹងរកលុយខ្លាំងដែរតែរត់មិនរួច ត្រៀមខ្លួនរួចរាល់បើកទំព័រជីវិតគូ មានគូកំណាញ់ចិត្តតែហោប៉ៅលុយរលុងឃុង ហើយវ័យកាន់តែជ្រេពេលប្រថុចញច់ទៀត តើត្រូវធ្វើដូចម្តេច? បើអ្នកច្បាស់លាស់ប្រាកដប្រជាជាមួយដៃគូ១០០%ហើយ មិនថ្វីទេ! ក្បាច់សំងាត់ធំៗទាំង៣ខាងក្រោមនេះ ឧស្សាហ៍ឃើញគូស្នេហ៍ថ្មីថ្មោងចូលចិត្តអនុវត្តន៍តាមសុភាសិតខ្មែរយើងគឺ «សំណាបយោងដី ស្រីយោងប្រុស» ដែលជួយឲ្យពួកគេសម្រេចគោលដៅដឹកដៃគ្នាចូលរោងការយ៉ាងជោគជ័យ៖ ១/. ៥០/៥០៖ អ្នកនឹងដៃគូម្ខាងទៀតគួរបង្កើតគណនី/កុងធនាគាររួមគ្នាមួយ ដោយដាក់៥០%ម្នាក់ ពោលបើមួយខែចង់សន្សំ ៣០០ដុល្លារ ដូច្នេះខាងប្រុសត្រូវដក ១៥០ដុល្លារ រីឯខាងស្រីត្រូវដក ១៥០ដុល្លារដូចគ្នាសម្រាប់សន្សំទុកក្នុងគណនីនោះ។ ឧបមាថា ក្នុងមួយខែសន្សំបាន ៣០០ដុល្លារ រយៈពេល៥ឆ្នាំក្រោយ អ្នកទាំងពីរអាចសល់លុយរហូតដល់ទៅ ១៨០០០ដុល្លារឯណោះ។ ២/. រកផ្លូវកណ្តាល៖ ប្រើយុទ្ធសាស្ត្រចរចាគ្នារកផ្លូវកណ្តាល ខាងប្រុសប្រឹងដើរទៅមុខមួយជំហាន ខាងស្រីថយក្រោយមួយជំហាន។ ឧទាហរណ៍ថា ថ្លៃបណ្ណាការ១០០០០ដុល្លារ តែខាងប្រុសមានលទ្ធភាពត្រឹម ៨០០០ដុល្លារ ដូច្នេះគួររកចំណុចប្រសព្វមួយអាចខាងស្រីយោគយល់ថយមកត្រឹម ៩០០០ដុល្លារ ឬស្មើលទ្ធភាពខាងប្រុស។ រីឯខាងប្រុស បើអាចប្រឹងមួយដង្ហើមទៀតដើម្បីបង្គ្រប់ ៩០០០ដុល្លារ ឬទៅឲ្យដល់ ១០០០០ដុល្លារតែម្តង ក៏កាន់តែល្អ។ ថ្លៃបណ្ណាការខ្ពស់ពេក ក៏ជាបន្ទុកដ៏ធំមួយសម្រាប់ខាងប្រុសផងដែរ បើអាចគួរជជែកគ្នារកផ្លូវដែលអាចទៅរួចទាំងសងខាង ព្រោះថ្ងៃក្រោយគង់តែក្លាយជាគ្រួសារតែមួយទេ។ ៣/. រោងជ័យតូចតែកក់ក្តៅ៖ បើកញ្ចប់លុយតិច ប្រឹងច្បិចពីមាត់ពីករ ឆក់នាឆក់អាយខ្លះហើយបានតែប៉ុណ្ណឹង យើងអាចពិចារណារៀបចំកម្មវិធីមង្គលការតូចមួយសមរម្យទៅតាមលទ្ធភាពដែលអាចធ្វើទៅបាន កុំឃើញដំរីជុះចង់ជុះតាមដំរី ច្បាស់រីងរៃទឹកភ្នែកជូតក្បាលជង្គង់មិនមែនខាន។ រៀបការហើយឲ្យសប្បាយចិត្ត មិនមែនរៀបការហើយជំពាក់បំណុលគេជុំទិសទេ។ សូម្បីមហាសេដ្ឋីវ័យក្មេងសម្រុកបច្ចេកវិទ្យាក្រុមហ៊ុន Meta លោក Mark Zuckerberg ដែលបានរៀបការក្នុងឆ្នាំ២០១២ ជាមួយនឹងការប្រារព្ធកម្មវិធីតិចតួច មិនធំដុំអធិកអធមឡើយ ទោះខណៈគ្រានោះលោកមានឈ្មោះជាមហាសេដ្ឋីក៏ដោយ។ នៅថ្ងៃមង្គល Mark បានឲ្យកាដូរទៅកាន់ភរិយានូវចិញ្ចៀនដែលខ្លួនបានឌីហ្សាញដោយផ្ទាល់ដៃ។ ចំណែកឯត្បូងរបស់ចិញ្ចៀនមានតម្លៃ១ម៉ឺនដុល្លារ ជាមួយនឹងតួចិញ្ចៀនសរុបជាទឹកប្រាក់ត្រឹមតែ $២៥,០០០ ប៉ុណ្ណោះ។ វាហាក់គ្រាន់តែជាចិញ្ចៀនដ៏សាមញ្ញមួយបើធៀបទៅនឹងទ្រព្យសម្បត្តិនិងកេរ្តិ៍ឈ្មោះដែលពួកគេកំពុងមាន តែវាពិតជាមានអត្ថន័យជ្រាលជ្រៅបំផុតសម្រាប់ភរិយាលោក។ យ៉ាងណាមិញ ប្រសិនបើអាចគិតគូបាន គួរតែគិតគូរៀបចំបណ្ដើរៗទៅ កុំយកលេសថាមិនទាន់មានអី្វ កុំយកលេសថា គ្មានលុយ ហើយឱ្យមនុស្សម្នាក់រង់ចាំទាំងស្រពិចស្រពិល ព្រោះអ្នកអាចនឹងបរាជ័យ ហើយបាត់បង់មនុស្សស្រីដ៏ល្អម្នាក់ ដែលស្រឡាញ់អ្នកខ្លាំង ព្រោះតែពាក្យថា «ចាំមានគ្រប់យ៉ាងសិន ចាំយើងរៀបការជាមួយគ្នា»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:24", "date_created": "2023-06-17T16:03:40.989Z", "category": "ភាពជាអ្នកដឹកនាំ", "views": 2119, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធ្វើការៗ ស្រាប់តែអស់អារម្មណ៍ចង់ធ្វើ ! សេដ្ឋីនិពន្ធ Brian Tracy បង្ហើបឱ្យធ្វើរឿង៤ ជាបន្ទាន់	https://business-cambodia.com/articles/brain-tracy-tip-to-get-of-burn-out	ស្រ្តេស បាក់ទឹកចិត្ត គ្មានអារម្មណ៍ធ្វើការ អាចនិយាយបានថាមនុស្សគ្រប់គ្នាសុទ្ធតែធ្លាប់ជួប ហើយក៏មានអ្នកខ្លះកំពុងជួប រហូតដល់ធ្វើការសុខៗស្រាប់តែចង់លាឈប់។ ដូច្នេះសេដ្ឋីនិពន្ធលោក Brain Tracy បានណែនាំឱ្យធ្វើរឿង៤នេះជាបន្ទាន់ ដើម្បីធ្វើឱ្យជីវិតរីករាយក្នុងការងារត្រឡប់មកវិញ។ ១. ស្វែងរកឬសគល់ ដែលធ្វើឱ្យចង់ឈប់ លោក Brian និយាយថាប្រសិនបើអ្នកបាក់ទឹកចិត្តលែងចង់ធ្វើការ តែនៅព្យាយាមប្រាប់ខ្លួនឯងឱ្យដោះស្រាយបញ្ហាបាក់ទឹកចិត្តនោះ ដោយមិនដឹងមូលហេតុ ទោះបីជាអ្នកប្រឹងធ្វើការដល់ស្លាប់ ក៏វានៅតែធ្វើឱ្យអ្នកបាក់ទឹកចិត្តកាន់តែខ្លាំងឡើងៗដែរ។ ដូច្នេះប្រសិនបើអ្នកមានអារម្មណ៍ថាលែងចង់ធ្វើការសូមកុំអង្គុយលួងលោមខ្លួនឯងហើយរង់ចាំពេលវេលាអាក្រក់កន្លងផុតទៅ ឬធ្វើចិត្តត្រជាក់ជាមួយភាពបរាជ័យអី សូមស្វែងរកមូលហេតុធំបំផុតនៃបញ្ហាដែលធ្វើឱ្យទឹកចិត្តធ្លាក់ចុះហើយព្យាយាមដោះវាម្តងមួយជំហានៗឱ្យអស់លទ្ធភាព រហូតអាចរកឃើញដំណោះស្រាយដ៏សមស្របមួយ។ ២. រៀនសុំជំនួយពីមិត្តរួមការងារដែលទុកចិត្តបាន បញ្ហាបាក់ទឹកចិត្តនៅកន្លែងការងាររបស់បុគ្គលិកត្រូវបានគេសិក្សាថាមានចំនួនរហូតដល់ទៅ៧៦% ឯណោះដែលធ្លាប់ជួបបទពិសោធន៍នេះ ប្រភពនៃមូលហេតុគឺបណ្តាលមកពីកន្លែងការងារមានភាពអាប់អួរ មេមិនសូវយកចិត្តទុកដាក់គាំទ្រ បុគ្គលិកគ្នាឯងរើសអើងនិងការងារមិនសូវទៅមុខ។ ដូច្នេះចូររៀនសុំជំនួយពីមិត្តរួមការងារដែលទុកចិត្តបាន ហើយប្រសិនបើការងារមួយចំនួនពិបាកធ្វើ ឬមិនសូវយល់គួរតែសួរនិងរៀនពីអ្នកដទៃឱ្យបានច្រើន។ ការធ្វើបែបនេះអាច ជួយសម្រួលការងារមួយផ្នែករបស់អ្នក អាចផ្លាស់ប្តូរបទពិសោធន៍ថ្មី និងចុះសម្រុងជាមួយមិត្តរួមការងារច្រើនជាងមុនផងដែរ។ ៣. ដាក់គោលដៅដែលអាចមើលឃើញក្នុងការងារ គោលដៅក្នុងការងារអ្នកណាក៏អាចដាក់បានដែរ ថាតើខែនេះនឹងសម្រេចអ្វី ធ្វើនៅពេលណា ចំនួនប៉ុន្មាន ត្រូវបញ្ចប់ទៅវិញនៅពេលណា។ ដោយឡែកអ្វីដែលធ្វើឱ្យបុគ្គលិកបាក់ទឹកចិត្តនោះគឺដោយសារដាក់គោលដៅដែលលើសពីសមត្ថភាពដែលមាន និងគោលដៅមិនជាក់លាក់។ ដូច្នេះដើម្បីអាចដោះស្រាយកង្វល់នេះបានបុគ្គលិកត្រូវមានគោលដៅជាមួយការងារ ហើយកំណត់គោលដៅថាធ្វើដើម្បីអ្វី ធ្វើនៅពេលណា បញ្ចប់នៅពេលណាឱ្យបានច្បាស់លាស់ ហើយត្រូវតែប្តូរផ្តាច់បង្ខំខ្លួនឯងធ្វើការងារនោះឱ្យហើយតាមពេលដែលបានកំណត់ទុកជាដាច់ខាត។ ៤. ផ្លាស់ប្តូរទម្លាប់បង្កើនផលិតភាព គ្រប់គ្នាសុទ្ធតែជួបវិបត្តិ ជួបបញ្ហា តែយើងពិតជាមិនអាចអង្គុយស្ងៀមមួយកន្លែងហើយរង់ចាំឱ្យពេលវេលាផ្លាស់ប្តូរបញ្ហាទេ គឺវាកើតចេញពីសកម្មភាពផ្លាស់ប្តូរខ្លួនឯង មានគោលដៅជាមួយខ្លួនឯង យកចិត្តទុកដាក់ជាមួយខ្លួនឯងឱ្យបានច្រើន អភិវឌ្ឍន៍ខ្លួនឱ្យបានលឿនបំផុត រៀនអ្វីថ្មីៗ ដើម្បីបង្កើនទំនុកចិត្តហើយមានផលិតភាពនិងការផ្តោតក្នុងការធ្វើការងារឱ្យមានប្រសិទ្ធិភាពបំផុត ។ គួរជម្រាបថាលោក Brian Tracy គឺជាវាគ្មិនសាធារណៈលើកទឹកចិត្តជនជាតិកាណាដា-អាមេរិក ផ្នែកអភិវឌ្ឍន៍ខ្លួនឯងនិង គំនិតលក់នៅជុំវិញពិភពលោក។ បច្ចុប្បន្នគាត់គឺជាសេដ្ឋីអ្នកនិពន្ធ និងបានសរសេរសៀវភៅជាង ៨០ក្បាលដែលត្រូវបានបកប្រែរាប់សិបភាសា និងត្រូវបានគេទទួលស្គាល់ជាហូរហែថា បានផ្លាស់ប្តូរផ្នត់គំនិតរបស់មនុស្សជាច្រើន ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-17T15:38:41.822Z", "category": "ភាពជាអ្នកដឹកនាំ", "views": 405, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ខ្មែរមានមោទកភាព! រឿងអស្ចារ្យបំផុតទាំង៥ រយៈពេល៣ឆ្នាំនេះ ធ្វើឱ្យពិភពលោកបើកភ្នែកធំៗ សម្លឹងដាក់កម្ពុជា	https://business-cambodia.com/articles/world-pround-of-cambodia-	ពីដែនដីដែលធ្លាប់កម្សត់ ធ្លាប់ឆ្លងកាត់ភ្លើងសង្រ្គោមជាច្រើនជំនាន់ កម្ពុជាពិតជាមានមោទកភាពដែលអាចឈរស្មើមុខស្មើមាត់លើឆាកអន្តរជាតិម្តងទៀត។ ពិភពលោកស្គាល់ដែនដីសុវណ្ណភូមិដ៏តូចច្រឡឹងនេះកាន់តែច្បាស់ និងសុះសាយជាងមុន។ គិតត្រឹមរយៈពេល៣ឆ្នាំចុងក្រោយនេះ កម្ពុជាបានធ្វើឱ្យពិភពលោកងាកមកចាប់អារម្មណ៍និងបើកភ្នែកធំៗសម្លឹងមក តាមរយៈរឿងធំៗទាំង៥នេះ៖ ១. កម្ពុជាវ៉ាដាច់ថៃ វៀតណាម មានប្រជាជន IQ ខ្ពស់ និងមានស្នាមញញឹមស្អាតជាងគេលើលោក កាលពីឆ្នាំ២០២២ កន្លងទៅ យោងតាមគេហទំព័រស្ថិតិផ្លូវការ World population Review បានចុះផ្សាយថាកម្ពុជាបានជាប់ចំណាត់ថ្នាក់លេខរៀងទី ១៥ លើប្រទេសជាង២០០ ដែលប្រជាជនមានភាពឆ្លាតវៃ (IQ)99.75 ផ្អែកលើចំនួនប្រជាជនសរុប 17,168,639 លាននាក់ ខណៈវ៉ាដាច់ប្រទេសនៅក្នុងអាស៊ាន មានថៃ វៀតណាម ដោយក្នុងនោះសឹង្ហបុរីនាំមុខគេ ព្រមទាំងមានប្រជាជនដែលមានស្នាមញញឹមស្អាតជាងគេបំផុតក្នុងលោក។ ២. អនុញ្ញាតឱ្យនាវាយក្សវេស្ទ័ដាម ចូលចតនៅខេត្តព្រះសីហនុ កាលពីឆ្នាំ២០២០កំឡុងខែកុម្ភៈ ជំងឺកូវីត១៩ ដែលបានរាតត្បាតពេញពិភពលោក នាវាទេសចរណ៍ខ្នាតយក្សរបស់អាមេរិកមួយគ្រឿងឈ្មោះ Westerdam ដែលមានភ្ញៀវទេសចរ និងនាវិកចម្រុះជាតិសាសន៍ ជាង២២០០ នាក់ បានអនុញ្ញតឱ្យចូលចតនៅកំពង់ផែស្វយ័តក្រុងព្រះសីហនុ ខេត្តព្រះសីហនុ ក្រោយទទួលបានការអនុញ្ញតពីរាជរដ្ឋភិបាលកម្ពុជា បន្ទាប់ពីប្រទេសផ្សេងៗចំនួន០៥ បានបដិសេធនាវាមួយនេះមិនឱ្យចូលចតនោះទេ។ ទង្វើនេះត្រូវបានភ្ញៀវបរទេស និងពិភពលោកស្ងើចស្ញែងចំពោះប្រជាជននិងប្រទេសកម្ពុជាតូចប៉ុន្តែមានបេះដូងធំ។ ៣. កម្ពុជាជាប់ចំណាត់ថ្នាក់លេខ១ ជាកន្លែងល្អបំផុតលើលោក មើលព្រះអាទិត្យរះនិងលិច ថ្នាក់លេខ១ ជាកន្លែងមើលថ្ងៃរះ និងថ្ងៃលិចដ៏ល្អបំផុតនៅលើពិភពលោក។ យោងតាមគេហទំព័រ Mornings.co.uk ទៅលើការស្វែងរកពាក្យ «Sunrise ឬ ព្រះអាទិត្យរះ» នៅក្នុង៧២ប្រទេស ជុំវិញពិភពលោក។ កន្លែងដែលមានតួរលេខណែនាំខ្ពស់បំផុតគឺប្រាសាទអង្គរវត្ត ស្ថិតលើដែនដីសុវណ្ណភូមិកម្ពុជា ក្នុងចំនួនអ្នកណែនាំ ១០,៤០៤ (Mentions) ខណៈប្រទេសក្បែរខាងមានប្រទេសវៀតណាម ឈរលើលេខរៀងទី១២ ក្នុងចំនួន៣៤៨(Mentions), ឡាវឈរលើលេខរៀងទី២១ ក្នុងចំនួន២២២(Mentions) និង ថៃ ឈរលើលេខរៀងទី២៦ ក្នុងចំនួន១៩០(Mentions)។ ៤. ព្រឹត្តិការណ៍ថ្ងៃរះចំកំពូលប្រាសាទអង្គរវត្ត ចំថ្ងៃសុំភ្លើងអគ្គិជ័យកីឡាពីព្រះអាទិត្យ ព្រះរាជពិធីសុំភ្លើងអគ្គិជ័យកីឡា ដើម្បីធ្វើការប្រារព្ធព្រឹត្តិការណ៍កីឡាដ៏អស្ចារ្យ ក្នុងប្រវត្តិសាស្រ្ត ពីព្រះអាទិត្យនៅមុខប្រាសាទអង្គរវត្ត ដែលប្រារព្ធឡើងនៅថ្ងៃទី២១ខែមីនា  ឆ្នាំ២០២៣ ពោលចំថ្ងៃសមរាត្រីដែលជា«បាតុភូតធម្មជាតិព្រះអាទិត្យរះចំកណ្តាលកំពូលប្រាសាទអង្គរវត្ត» ឬហៅថា EQUINOX ដែលបានកើតឡើងចន្លោះថ្ងៃទី ២១-២២ឬ២៣ ខែមីនា ឆ្នាំ២០២៣ ទស្សនីយភាពដ៏ពិសេសមួយនេះត្រូវបានភ្ញៀវទេសចរជាតិនិងអន្តរជាតិបានចូលរួមទស្សនាភ្លូកទឹកភ្លូកដី។ ៥. ឥតគិតថ្លៃគ្រប់យ៉ាង ក្នុងនាមជាម្ចាស់ផ្ទះ នៃព្រឹត្តិការណ៍ SEA Games លើកទី៣២ ក្រោយកម្ពុជាបានរង់ចាំអស់រយៈពេល៦៤ឆ្នាំទម្រាំមានឱកាសធ្វើជាម្ចាស់នៃព្រឹត្តិការណ៍កីឡាស៊ីហ្គេម ទិដ្ឋភាពដ៏អធិកអធមនេះ គឺជាស្មារតីនៃការរួបរួមគ្នារបស់ប្រជាជនកម្ពុជានិងបណ្តាប្រទេសជាសមាជិកអាស៊ានទាំង១១។ ក្នុងនាមជាម្ចាស់ផ្ទះកម្ពុជាមិនបានគិតថ្លៃសំបុត្រចូលទស្សនារបស់មហាជនទាំងក្នុងនិងក្រៅប្រទេស មិនយកថ្លៃស្នាក់នៅសណ្ជារគារ អាហារហូបចុក របស់ប្រតិភូកីឡា កីឡាករ-កីឡាការិនីដែលមកប្រកួត សូម្បីតែតម្លៃនៃការផ្សព្វផ្សាយរបស់សារព័ត៌មានទូទាំងពិភពលោកក៏មិនគិតថ្លៃ១សេននោះឡើយ។ មូលហេតុទាំងនេះធ្វើឱ្យពិភពលោកងាកមកចាប់អារម្មណ៍និងសរសើរពីការរៀបចំភាពជាម្ចាស់ផ្ទះរបស់កម្ពុជាជាខ្លាំង សម្រាប់ការធ្វើជាម្ចាស់ផ្ទះលើកដំបូងបំផុតនៃកីឡាស៊ីហ្គេមនេះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-17T15:20:28.601Z", "category": "ភាពជាអ្នកដឹកនាំ", "views": 682, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ដំណឹងល្អ! ខេត្តកំពង់ស្ពឺ នឹងមានរោងចក្រផលិតស៊ីម៉ង់ធំ១ទៀត ដែលអាចផលិតស៊ីម៉ង់ខ្ទង់២លានតោន ក្នុង១ឆ្នាំ	https://business-cambodia.com/articles/cement-factory-in-kampong-speu-province	បច្ចុប្បន្នខេត្តកំពង់ស្ពឺមានរោងចក្រសហគ្រាសចំនួន៣៨៥កន្លែងរួចមកហើយ ដោយរោចក្រទាំងនេះបានបង្កើតការងារជូនប្រជាពលរដ្ឋរាប់ម៉ឺនកន្លែងផងដែរ។ ដោយឡែកនាពេលខាងមុខនេះនឹងមានឧស្សាហកម្មធុនធ្ងន់បន្ថែមទៀត នឹងមានវត្តនៅខេត្តនេះ ខណៈរោងចក្រនោះគឺជារោងចក្រផលិតស៊ីម៉ង់ត៍។ នេះបើយោងតាមប្រសាសន៍របស់សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា។ ថ្លែងនៅក្នុងកម្មវិធីជួបសំណេះសំណាលជាមួយកម្មករ កម្មការិនី នៅក្នុងស្រុកសំរោងទង និងស្រុកគងពិសី ខេត្តកំពង់ស្ពឺ កាលពីព្រឹកមិញ សម្ដេចតេជោ បានមានប្រសាសន៍យ៉ាងដូច្នេះថា បន្តិចទៀតមិនយូរប៉ុន្មានទេ ខេត្តកំពង់ស្ពឺនឹងមានឧស្សាហកម្មធុនធ្ងន់ នោះគឺរោងចក្រផលិតស៊ីម៉ង់ត៍ ដែលរោងចក្រផលិតស៊ីម៉ង់ត៍ នឹងវត្តមាននៅទឹកដីខេត្តកំពង់ស្ពឺ ហើយធ្វើឱ្យខេត្តកំពង់ស្ពឺក្លាយទៅជាខេត្តមួយ ដែលផ្គត់ផ្គង់ស៊ីម៉ង់ត៍ សម្រាប់ការសាងសង់នៅទូទាំងប្រទេស។ បើយោងទៅលើអ្នកវិនិយោគដែលបានទៅជួបសម្ដេច បានឱ្យដឹងថា សមត្ថភាពនៃការផលិតស៊ីម៉ង់ត៍នេះ គឺមានប្រហែល ប្រមាណជា២លានតោន ក្នុងមួយឆ្នាំ។ សម្ដេចតេជោបានបន្តថា ប្រទេសរបស់យើងមានសមត្ថភាពផលិតស៊ីម៉ង់ត៍ដោយខ្លួនឯងបានប្រមាណជា ៩ លានតោងក្នុងមួយឆ្នាំ ប៉ុន្តែតម្រូវការនៃការប្រើប្រាស់ ក្នុងប្រទេសរបស់យើងមានចំនួនកាន់តែច្រើន ដែលម្ខាងគឺការកសាងអគារផ្ទះសម្បែង តែម្ខាងទៀតការកសាងផ្លូវថ្នល់នានាមួយចំនួន ដែលបច្ចុប្បន្ននេះ គឺបានចាប់ផ្ដើមប្រើស៊ីម៉ង់ត៍ចាក់ជាផ្លូវបេតុង។ សូមជម្រាបផងដែរថា នៅឆ្នាំ២០២៣នេះ ខេត្តកំពង់ស្ពឺ មានរោងចក្រ សហគ្រាសចំនួន៣៨៥ មាន កម្មករ និយោជិតជាង ១៥ម៉ឺន ៥ពាន់ នាក់ ដែលមានប្រាក់ឈ្នួលមធ្យមសរុបជាង ៤៨១លានដុល្លារក្នុងមួយឆ្នាំ។ ក្នុងនោះរោងចក្រ សហគ្រាសវិស័យកាត់ ដេរ ចំនួន១៩១ មានកម្មករនិយោជិត សរុបជាង ១៤ម៉ឺន ៥ពាន់នាក់ ដែលមានប្រាក់ឈ្នួលមធ្យមសរុបជាង ៤៥១លានដុល្លារក្នុងមួយឆ្នាំ។ ខេត្តកំពង់ស្ពឺ ជាខេត្តទី២ ដែលមានការអភិវឌ្ឍរោងចក្រ សហគ្រាសច្រើនជាងគេ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:24", "date_created": "2023-06-17T12:19:16.263Z", "category": "អចលនទ្រព្យ", "views": 1713, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ប្រមូសិនកប់! Romanson ប្រកាសលក់បញ្ចុះតម្លៃនាឡិកាដៃរហូតដល់ទៅ៣០% ដើម្បីអបអរកម្មវិធីលក់ពាក់កណ្ដាលឆ្នាំ	https://business-cambodia.com/articles/romanson-discount-30	ជាដំណឹងដ៏រីករាយមួយសម្រាប់ប្រិយមិត្តដែលតែងតែនិយមចូលចិត្តលេងម៉ូដនាឡិការដៃ ក៏ដូចជាមានបំណងចង់ទិញនាឡិកាថ្មី ឬទិញសម្រាប់ធ្វើកាដូជូនមនុស្សជាទីស្រលាញ់ ខណៈពេលនេះ Romanson ប្រកាសផ្តល់ជូននៅការបញ្ចុះតម្លៃពិសេសដល់អតិថិជនរបស់ខ្លួនជាមួយនឹងការប្រមូលសិនកប់។ យោងទៅតាមការចុះផ្សាយនៅលើផេកផ្លូវការរបស់នាឡិកាដៃ Romanson Cambodia កាលពីពេលថ្មីៗនេះបានឱ្យដឹងថា ដើម្បីអបអរកម្មវិធីលក់ពាក់កណ្ដាលឆ្នាំ Mid-Year Sale 2023នេះ Romanson Cambodia នឹងផ្តល់ជូនការលក់បញ្ចុះតម្លៃពិសេសរហូតដល់ទៅ៣០ភាគរយសម្រាប់អតិថិជនរបស់ខ្លួនដែលជាវលើម៉ូដែល ROMANSON, J.ESTINA, Ducati, Kenneth Cole, Swiss Military, Hennex។   ទន្ទឹមនឹងនេះដែរសម្រាប់ប្រិយមិត្តដែចាប់អារម្មណ៍លើម៉ូដែល Timberland, POLICE, Benzel, Esprit, Royal London វិញក្រុមហ៊ុនលក់ជូនក្នុងតម្លៃត្រឹមតែ ៨៥ដុល្លារ និង ១១៨ដុល្លារតែប៉ុណ្ណោះ។ ហើយអ្វីដែលកាន់តែពិសេសជាងនេះទៅទៀតនោះគឺ ក្នុងករណីប្រិយមិត្តអាចបូកបន្ថែម ៣៨ដុល្លារ ទិញយកវ៉ែនតា Police នឹងអាចទិញគ្រឿងអលង្ការ Police ក្នុងតម្លៃត្រឹមតែ ២០ដុល្លារបន្ថែមទៀត ។ គួរជម្រាបផងដែរថាឱកាសពិសេសនេះមានចាប់ពីថ្ងៃផ្សាយដំណឹងនេះ រហូតដល់ថ្ងៃទី ៣០ ខែមិថុនា ឆ្នាំ២០២៣ ប្រសិនជាបងប្អូនចាប់អារម្មណ៍ចង់ជាវអាចធ្វើការទំនាក់ទំនងទៅកាន់ផេក Romanson Cambodia ឬទៅមើលដោយផ្ទាល់នៅគ្រប់សាខា ROMANSON ដូចខាងក្រោម៖ ភ្នំពេញហាងនាឡិកាស្វីស (ROMANSON ផ្លូវហ្សាលដឺហ្គោល) Tel: 092/015 872 666 ROMANSON អូឡាំព្យាស៊ីធី Tel: 099 972 666 ROMANSON រតនាផ្លាហ្សា Tel: 085 872 666 ROMANSON ស៊ីធីម៉ល Tel: 077 872 666 ROMANSON AEON3 (ខណ្ឌមានជ័យ) Tel: 061 872 666 J.ESTINA អូឡាំព្យាម៉ល (ផ្សារទំនើបអូឡាំព្យាម៉ល ជាន់ទី១) Tel: 012 872 666 ហាងនាឡិកា ជា ឡេង ROMANSON Tel: 012 885 677 ROMANSON AEON 1 (បើកក្នុងពេលឆាប់ៗនេះ)	{ "spider_name": "businesscambodia", "scrape_at": "2025-06-14_19:40:24", "date_created": "2023-06-17T08:28:16.051Z", "category": "កំពូលអ្នកលក់", "views": 88, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ស្ងាត់ៗ! ផ្សារទំនើបខ្នាតយក្សម៉ាក្រូ ត្រៀមមកបើកសាខា ៣កន្លែងទៀតនៅកម្ពុជានាពេលខាងមុខនេះ	https://business-cambodia.com/articles/makro-thailand-come-cambodia	ផ្សារទំនើបខ្នាតយក្ស១របស់ថៃ គឺ Makro បានបង្ហើបពីគោលបំណងដែលខ្លួនគ្រោងនឹងមកពង្រីកផ្សារទំនើបចំនួន ៣កន្លែងបន្ថែមទៀតនៅប្រទេសកម្ពុជា ក្រោយពីផ្សារទំនើបមួយនេះធ្លាប់បានបើកសាខាចំនួន ៣កន្លែងកន្លងមកហៅនៅទីផ្សារស្រុកខ្មែរ។ នេះបើយោងតាមការចុះផ្សាយដោយភ្នាក់ងារសារព័ត៌មានរបស់ថៃ The National Thailand។ ប្រភពដដែលបានបន្តឱ្យដឹងទៀតថា បច្ចុប្បន្ននេះផ្សារទំនើបខ្នាតយក្សម៉ាក្រូ មានសាខាចំនួន៣កន្លែងហើយនៅកម្ពុជា ដោយសាខាទី១ នៅក្នុងខេត្តសៀមរាប ចំណែកពីរសាខាទៀតគឺនៅរាជធានីភ្នំពេញ (នៅខណ្ឌសែនសុខ និងខណ្ឌជ្រោយចង្វារ) ហើយនៅឆ្នាំ ២០២៦ ខាងមុខនេះ ផ្សារម៉ាក្រូនឹងបើក ៣ទីតាំងបន្ថែមទៀតនៅកម្ពុជា។ អ្នកស្រី Saowaluck Thithapant ដែលត្រូវបានគេស្គាល់ថាជានាយកប្រតិបត្តិនៃក្រុមហ៊ុន Siam Makro បាននិយាយថា ការពង្រីកខ្លួននៅប្រទេសកម្ពុជា គឺបានបើកដំណើរកាលយ៉ាងរលូនល្អ ដោយសារទីតាំងនីមួយៗមានផ្លូវចូលងាយស្រួល ហើយសូម្បីតែការឌីហ្សាញក៏មានភាពទាក់ទាញ ព្រមទាំងមានសេវាកម្មយ៉ាងល្អដើម្បីបំពេញតាមតម្រូវការរបស់អ្នកប្រើប្រាស់។ លើសពីនេះទៅទៀត ផ្សារទំនើបម៉ាក្រូក៏ផ្តោតលើការនាំយកអាហារស្រស់ៗពីសហគ្រាសតូចធំ និងមធ្យម របស់ថៃចំនួនជាង ៣០០ឱ្យចូលមកកម្ពុជា ខណៈម៉ាក្រូក៏បានជួយដល់ក្រុមហ៊ុនផលិតផលិត ផលកសិកម្មក្នុងស្រុក ហើយក្រុមហ៊ុនក៏បានផ្ដល់ការងារចំនួន ៩០%នៃកម្លាំងការងារ សរុបរបស់ខ្លួននៅកម្ពុជាដល់ពលរដ្ឋខ្មែរផងដែរ។ សូមបញ្ជាក់ផងដែរថា ក្រៅពីពង្រីកខ្លួននៅកម្ពុជា ក្រុមហ៊ុន Siam Makro ក៏មានបំណងចង់ក្លាយជាក្រុមហ៊ុនឈានមុខគេ ក្នុងទីផ្សារលក់រាយក្នុងប្រទេសចំនួន៣ផ្សេងទៀតផងដែរ រួមមានប្រទេសមីយ៉ាន់ម៉ា ប្រទេសចិន និងប្រទេសឥណ្ឌា៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:24", "date_created": "2023-06-17T06:34:35.833Z", "category": "ចាប់ផ្តើមអាជីវកម្ម", "views": 7987, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បុរី មេគង្គ លែន បរិច្ចាកថវិកា ជូនដល់អង្គការហូប កម្ពុជា ក្នុងការពិនិត្យ និងព្យាបាលត្រចៀក ច្រមុះ ជូនដល់…	https://business-cambodia.com/articles/mekong-land-donates-funding-to-cambodia-s-food-organisation	ភ្នំពេញ៖ នាព្រឹក ថ្ងៃសៅរ៍ ៣ ថ្ងៃសៅរ៍ ១៤ រោច ខែជេស្ឋ ឆ្នាំថោះ បញ្ចស័ក ពុទ្ធសករាជ ២៥៦៧ ត្រូវនឹងថ្ងៃទី១៧ ខែមិថុនា ឆ្នាំ២០២៣ បុរីមេគង្គ លែន បានចូលរួម ឧបត្ថម្ភថវិកាតាមរយៈ អង្គការហូប កម្ពុជា សម្រាប់កម្មវិធីពិនិត្យ និងព្យាបាល ត្រចៀក ច្រមុះ បំពង់ក មិនគិតកម្រៃ ជូនអ្នកញៀនគ្រឿងញៀន ចំនួន ២,០០០ នាក់ ដែលស្នាក់នៅ មជ្ឈមណ្ឌលស្តារលទ្ធភាពពលកម្មឱកាសខ្ញុំ ស្ថិតនៅភូមិសំរោង សង្កាត់ឃ្មួញ ខណ្ឌសែនសុខ រាជធានីភ្នំពេញ។ ដោយមានចូលរួមពីថ្នាក់ដឹកនាំសំខាន់ៗ របស់បុរី មេគង្គ លែន រួមទាំងមានការចូល ជាកិត្តិយសយ៉ាងខ្ពង់ខ្ពស់ ពីលោកស្រី មុំ ចាន់ដានី ប្រធានមន្ទីសង្គមកិច្ច អតីតយុទ្ធជន និងយុវនីតិសម្បទា រាជធានីភ្នំពេញផងដែរ ។ បុរី មេគង្គ លែន ក្រោមការដឹកនាំរបស់ លោកឧកញ៉ា ជាម ឃុនណាត លោកពិតជាមានការគិតគូយ៉ាង ដិតដល់ និងបានប្រកាន់យកនូវទស្សនៈវិស័យយ៉ាងម៉ុតមាំ ក្នុងកិច្ចការងារសប្បុរសធម៌ផ្សេងៗតាមដែលអាចធ្វើទៅបាន ។ ការចូលរួមចំណែកនេះមិនត្រឹមតែអាចជួយដល់អ្នកខ្វះខាតប៉ុណ្ណោះទេ តែវាក៏ជាផ្នែកមួយដ៏សំខាន់ផងដែរ សម្រាប់រាជរដ្ឋាភិបាលកម្ពុជា ។ លោកក៏តែងតែមានប្រសាសន៍លើកឡើងជារឿយៗថា “នៅពេលដែលយើងម្នាក់ៗមានលទ្ធភាព គ្រប់គ្រាន់ យើងគួរតែចូលរួមចំណែកធ្វើអ្វីមួយ ដើម្បីជាការតបស្នងទៅកាន់រាជរដ្ឋាភិបាល របស់យើងវិញ” ដោយការជួយមួយនេះ គឺជាការចូលរួមប្រកបដោយការដឹងគុណ និងក្តីស្រលាញ់ឥតមានលក្ខខណ្ឌ ។ សូមបញ្ជាក់ផងដែរថា បុរី មេគង្គ លែន គឺជា ក្រុមហ៊ុនអភិវឌ្ឍអចលនទ្រព្យក្នុងស្រុកមួយនៅកម្ពុជា គួរជាទីទុកចិត្តបំផុត ដែលមានកេរ្តិ៍ឈ្មោះល្បីល្បាញ និងត្រូវបានគេទទួលស្គាល់ទាំងគុណភាពនៃសំណង់ ម៉ូតផ្ទះស្អាតដាច់គេ នៅគ្រប់ប្រភេទគម្រោង ទាំងអស់របស់បុរី ផងដែរ ។	{ "spider_name": "businesscambodia", "scrape_at": "2025-06-14_19:40:24", "date_created": "2023-06-17T05:10:51.144Z", "category": "PR", "views": 156, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy", "short_sentences" ] }
អស្ចារ្យណាស់! ទីបំផុតប្រេននាឡិកាម៉ាកល្បីរបស់អ៊ីតាលី DUCATI បានមកដល់កម្ពុជាហើយ	https://business-cambodia.com/articles/ducati-italy-come-cambodia-	នៅឆ្នាំ ២០២៣ នៅទីក្រុងឌូបៃ ប្រទេសអារ៉ាប់ក្រុមហ៊ុន ILG GROUP បានរៀបចំមហាព្រឹត្តិការណ៍ប្រមូលផ្តុំអ្នកចែកចាយទូទាំងពិភពលោក ដើម្បីប្រារព្ធខួបលើកទី ៤០ នៃនាឡិកាម៉ាក POLICE និងខួបលើកទី ៥០ នៃម៉ាក Timberland ។ ក្នុងមហាព្រឹត្តិការណ៍ដ៏អស្ចារ្យនេះដែរ ក៏មានការបង្ហាញម៉ាកនាឡិកាល្បីៗលើពិភពលោកផងដែរ ដោយក្នុងនោះមានដូចជា៖ Swiss Military, Kenneth Cole, Ducati… ជាដើម។ ដោយមើលឃើញពីគុណភាព និងភាពល្បីល្បាញរបស់ម៉ាក DUCATI  ក្រុមហ៊ុន ភ្នំពេញហាងនាឡិកាស្វីសបានសម្រេចនាំយកនាឡិកាម៉ាក DUCATI Corse មកកាន់ប្រទេសកម្ពុជា ដើម្បីឲ្យប្រជាជនកម្ពុជាបានស្គាល់ និងប្រើប្រាស់ម៉ាកល្បីលំដាប់ពិភពលោកមួយនេះ។ ជាមួយគ្នានេះដែរ DUCATI គឺជាក្រុមហ៊ុនផលិតម៉ូតូធំមួយដែលត្រូវបានបង្កើតឡើងក្នុងឆ្នាំ១៩២៦ ដោយលោក Antonio Cavalieri Ducati ដែលមានទីស្នាក់ការកណ្តាលនៅទីក្រុង Bologna ប្រទេសអ៊ីតាលី។រហូតមកដល់ខែ កក្កដា ឆ្នាំ ២០១២ ក្រុមហ៊ុនផលិតរថយន្តទំនើប AUDI AG ដែលស្ថិតក្រោមសម្ព័ន្ធក្រុមហ៊ុន Volkswagen Group របស់ប្រទេសអាឡឺម៉ង់ បានទិញយកភាគហ៊ុន ១០០% របស់ DUCATI តាមរយៈក្រុមហ៊ុនបុត្រ សម្ព័ន្ធរបស់ខ្លួនក្នុងប្រទេសអ៊ីតាលី គឺក្រុមហ៊ុន Automobili Lamborghini ដែលជាក្រុមហ៊ុនផលិតរថយន្តស្ព័រ ដ៏ល្បីល្បាញលើពិភពលោក ។ បន្ថែមពីនេះ នៅក្នុងឆ្នាំ ២០២០ DUCATI បានចាប់ផ្ដើមផលិតនាឡិកា ម៉ាក DUCATI Corse និងគ្រឿង Accessories ដូចជា កាបូបលុយ គ្រឿងអលង្ការ ប៊ិក បន្តោងសោរ ជាដើម ។ល។ DUCATI Corse បានរចនានាឡិកាដៃរបស់ពួកគេ ឱ្យមានភាពទាក់ទាញ និងមានភាពស្វាហាប់ ហើយនាឡិកានីមួយៗមានរូបរាងពិសេស និងប្លែកពីគេ។ ម៉ូដែលនាឡិកាភាគច្រើនបានរចនាផ្សំនៃពណ៌ក្រហម ដែលជានិមិត្តសញ្ញាម៉ាកយីហោ របស់ DUCATI ។ ស្របគ្នានេះដែរនាឡិកាទាំងអស់សុទ្ធតែមានរូបរាងទាន់សម័យ និងភាពទាក់ទាញ ដែលធ្វើអោយ DUCATI មានភាពលេចធ្លោ និងក្លាយជាគ្រឿងសម្រាប់ពាក់ដ៏ល្អឥតខ្ចោះ។លើសពីនេះ DUCATI Corse ក៏ជានាឡិការបស់ប្រទេសអ៊ីតាលី និងជាម៉ាកសញ្ញាដ៏មានប្រជាប្រិយភាពមួយដែលតំណាងឲ្យភាពជោគជ័យ កិត្យានុភាព និងការប្រកួតប្រជែងដ៏អស្ចារ្យថែមទៀត ។ ទន្ទឹមនឹងនេះដែរដើម្បីជាការចូលរួមអបអរដល់កម្មវិធីលក់ Mid-Year Sale 2023 ក្រុមហ៊ុនក៏មានការលក់បញ្ចុះតម្លៃកប់ទៅលើម៉ូឌែលល្បីៗជាច្រើនដូចជាម៉ាក ROMANSON, J.ESTINA, Ducati, Kenneth Cole, Swiss Military, Hennex ខណៈគ្រប់ម៉ូតរទាំងនេះមានការបញ្ចុះតម្លៃរហូតដល់ទៅ ៣០%  ហើយចំពោះម៉ូត Timberland, POLICE, Benzel, Esprit, Royal London វិញក្រុមហ៊ុនលក់ត្រឹមតម្លៃ ៨៥$ និង ១១៨$ តែប៉ុណ្ណោះ។ លើសពីនេះអតិថិជនអាចបូកបន្ថែម ៣៨$ ទិញយកវ៉ែនតា Police និងអាចទិញគ្រឿងអលង្ការ Police ក្នុងតម្លៃត្រឹមតែ ២០$ ។ រួសរាន់ឡើងណា ដោយការប្រម៉ូសិននេះគឺចាប់ពីថ្ងៃផ្សាយដំណឹងនេះ រហូតដល់ថ្ងៃ ៣០ ខែមិថុនា ឆ្នាំ ២០២៣។ គួរជម្រាបផងដែរថា សម្រាប់បងប្អូនដែលមានចំណាប់អារម្មណ៍ម៉ូឌែល ROMANSON, J.ESTINA, Timberland, POLICE, Swiss Military, Kenneth Cole, Benzel, Hennex, Royal London បងប្អូនអាចរកទិញបាននៅគ្រប់សាខា ROMANSON ដូចខាងក្រោម៖ ភ្នំពេញហាងនាឡិកាស្វីស (ROMANSON  ផ្លូវហ្សាលដឺហ្គោល) Tel: 092/015 872 666 ROMANSON អូឡាំព្យាស៊ីធី Tel: 099 972 666 ROMANSON រតនាផ្លាហ្សា Tel: 085 872 666 ROMANSON ស៊ីធីម៉ល Tel: 077 872 666 ROMANSON AEON3 (ខណ្ឌមានជ័យ) Tel: 061 872 666 ESTINA អូឡាំព្យាម៉ល (ផ្សារទំនើបអូឡាំព្យាម៉ល ជាន់ទី១) Tel: 012 872 666 ហាងនាឡិកា ជា ឡេង ROMANSON Tel: 012 885 677 ROMANSON AEON 1 (បើកក្នុងពេលឆាប់ៗនេះ)	{ "spider_name": "businesscambodia", "scrape_at": "2025-06-14_19:40:24", "date_created": "2023-06-17T03:53:30.149Z", "category": "PR", "views": 563, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
តោះទៅរៀននៅអាមេរិក! អាមេរិកប្រកាសផ្តល់អាហារូបករណ៍ ១០ជំនាញ និងប្រាក់ឧបត្ថម្ភ១២,០០០$	https://business-cambodia.com/articles/scholarship-2023-university-of-miami	ឱកាសល្អសម្រាប់អ្នកដែលមានក្តីស្រមៃចង់បន្តការសិក្សានៅសហរដ្ឋអាមេរិក ដោយថ្មីៗនេះ សាកលវិទ្យាល័យល្បីឈ្មោះមួយរបស់សហរដ្ឋអាមេរិក Miami បានប្រកាសផ្តល់អាហារូបករណ៍ដល់និស្សិតនៅជុំវិញពិភពលោក ទៅជំនាញ ១០ជំនាញធំៗ ជាមួយនឹងការផ្តល់ជូននូវអត្ថប្រយោជន៍ជាច្រើន ជាមួយនឹងថ្លៃសិក្សា អាហារ ធានារ៉ាប់រងសុខភាព សៀវភៅសិក្សា ប្រាក់ឧបត្ថម្ភកុំព្យូទ័រយួរដៃ និងការស្នាក់នៅក្នុងបរិវេណសាលា ជាពិសេសមានការឧបត្ថមជាប្រាក់បន្ថែមចំនួន ១២,០០០$ ថែមទៀតផង។ យោងតាមការចេញផ្សាយដោយផ្ទាល់របស់ Career Place បានឱ្យដឹងថា សាកលវិទ្យាល័យ Miami នឹងផ្តល់អាហារូបករណ៍ដល់សិស្សនិស្សិតនៅជុំវិញពិភពលោកទៅលើជំនាញចំនួន១០ ៖ ផ្នែកគណនេយ្យ សិល្បៈ ផ្នែកពាណិជ្ជកម្ម ផ្នែកវិស្វកម្មសំណង់ស៊ីវិល ផ្នែកវិទ្យាសាស្ត្រកុំព្យូទ័រ ជីវវិទ្យា ផ្នែកវិស្វកម្មសមុទ្រ វិទ្យាសាស្ត្រសមុទ្រ ផ្នែកសុខភាព និងកាយសម្បទា វិទ្យាសាស្ត្រកីឡា ចំពោះល័ក្ខខណ្ឌនៃការជ្រើសរើស និស្សិតត្រូវតែមានកម្រិតភាសាអង់គ្លេសខ្លាំង មានពិន្ទុតេស្ត TOFEL ឬ IELTS ជាពិសេសត្រូវកម្រិតសិក្សាថ្នាក់់បរិញ្ញាបត្រ។ដោយឡែកចំពោះថ្ងៃផុតកំណត់ដាក់ពាក្យនៅថ្ងៃទី ១ ខែវិច្ឆិកា ឆ្នាំ ២០២៣ ។ លីងតំណភ្ជាប់ដាក់ពាក្យ ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-17T02:11:02.972Z", "category": "ចាប់ផ្តើមអាជីវកម្ម", "views": 2626, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អស្ចារ្យមែន! ប្រជាជនខ្មែរមានIQខ្ពស់ជាប់លេខ១៥លើលោក ខណៈបរទេសសរសើរខ្មែរលើរឿង៧នេះ	https://business-cambodia.com/articles/7-amazing-things-in-cambodia	ជារឿងដ៏គួរឲ្យសាទរមួយដែលប្រជាជនកម្ពុជាមាន IQ ខ្ពស់បំផុតទី២ បន្ទាប់ពីសិង្ហបុរីក្នុងចំណោមប្រទេសទាំងអស់នៃសមាជិកអាស៊ាន និងជាប់ចំណាត់ថ្នាក់លេខរៀងទី១៥ ដែលប្រជាជនមានភាពឆ្លាតវៃ (IQ)៩៩.៧៥ ផ្អែកលើចំនួនប្រជាជនសរុប ១៦,៧៦៧,៨៤២នាក់ លើប្រទេសចំនួន១៩៥។ នេះបើយោងតាមការចេញផ្សាយរបស់ស្ថិតិផ្លូវការ World population Review គិតត្រឹមដើមឆ្នាំ២០២៣។ មិនត្រឹមតែមាន IQ ខ្ពស់ ខាងក្រោមនេះគឺជារឿងធំៗទាំង៧ ដែលពិភពលោកកោតសរសើរខ្លាំង និងមានខ្លះសុំរៀនពីខ្មែរលើរឿងមួយចំនួនដែលខ្មែរធ្វើបានល្អថែមទៀតផង៖ ១/. អង្គរវត្ត ជាប្រាសាទធំបំផុតលើលោក ប្រាសាទអង្គរវត្ត ដែលជារមណីយដ្ឋានទេសចរណ៍បែបវប្បធម៌ប្រវត្តិសាស្រ្ត មានរចនាបទល្អឯក ឈរបង្អួតសម្រស់យ៉ាងស្រស់ត្រកាលក្នុងបរិវេណឧទ្យានអង្គរ លើដែនដីសីមាខេត្តសៀមរាប បានជាប់ចំណាប់ថ្នាក់លេខមួយជាប្រាសាទធំជាងគេបំផុតលើពិភពលោក។ នេះបើយោងតាមការចុះផ្សាយរបស់គេហទំព័រ Touropia នាថ្ងៃទី១៧ ខែធ្នូ ឆ្នាំ២០២២។ ២/. ប្រជាជនរួសរាយ និងមានទឹកចិត្តល្អជាងគេលើលោក នៅក្នុងការចាត់ចំណាត់ថ្នាក់កំពូលប្រទេសដែលមានភាពរួសរាយរាក់ទាក់បំផុត ទាំង១០ នៅក្នុងពិភពលោក របស់ស្ថាប័ន My International Movers បានឲ្យដឹងថា កម្ពុជា គឺជាប្រទេសជាប់ចំណាត់ថ្នាក់លេខ១ ដែលមានប្រជាជនរួសរាយរាក់ទាក់ មានទឹកចិត្តល្អ និងមានក្តីស្រឡាញ់ចេះជួយយកអាសាខ្លាំងបំផុតលើលោក។ បន្ថែមពីនេះ ស្ថាប័នអន្តរជាតិមួយនេះ ក៏បានលើកឡើងទៀតថា ប្រទេសកម្ពុជា គឺជាប្រទេសមួយនៅក្នុងតំបន់អាស៊ីអាគ្នេយ៍ និងកំពុងក្លាយជាឋានសួគ៌នៃជនបរទេសយ៉ាងសន្សឹមៗ សម្រាប់ការមកធ្វើដំណើរកម្សាន្ដ និងស្នាក់នៅ។ ៣/. ខ្មែរជាអ្នករកឃើញលេខសូន្យមុនគេក្នុងចំណោមបណ្តាប្រទេស លើពិភពលោក ក្រុមសាស្ត្រចារ្យជាអ្នកសិក្សាស្រាវជ្រាវប្រវត្តិសាស្ត្រ បានបញ្ជាក់អះអាងថា ខ្មែរគឺជាអ្នក បង្កើត លេខសូន្យមុនគេនៅក្នុងចំណោមប្រទេសលើពិភពលោក។ ថ្លែងប្រាប់ក្រុមអ្នកសារព័ត៌មានក្រោយសន្និសីទស្តីពីប្រវត្តិគណិតវិទ្យាលេខសូន្យ កាលពីព្រឹកថ្ងៃទី១៩ ខែមីនា ឆ្នាំ២០១៩ នៅមជ្ឈមណ្ឌលសហប្រតិបត្តិការកម្ពុជា កូរ៉េ (CKCC) លោកសាស្ត្រាចារ្យ ប៉ាត់ ស៊ុយគ្រី ប្រធានក្រុមអ្នកស្រាវជ្រាវស្ម័គ្រចិត្តខ្មែរ បានគូសបញ្ជាក់ថា លេខសូន្យគឺ ប្រទេសខ្មែរជាអ្នករកឃើញលេខសូន្យមុនគេ។ លោកសាស្រ្ដាចារ្យបន្តថា លេខសូន្យត្រូវបានគេសរសេរតំណាងឱ្យលេខដែលគេសរសេរជាតួអក្សរគឺលេខ៦០៤ ហើយ លេខសូន្យនេះត្រូវបានសិក្សាជាច្រើនឆ្នាំមកហើយ។ លោកសាស្ត្រចារ្យបានបញ្ជាក់ថា៖ «យើង ខ្ញុំបានសិក្សាក្នុងផ្សព្វផ្សាយលេខសូន្យនេះអស់រយៈពេល៥ឆ្នាំមកហើយ ដើម្បីឱ្យខ្មែរយើង ដឹងថាខ្មែរយើងជាអ្នកបង្កើត»។ ៤/. កន្លែង២នៅកម្ពុជា ជាប់ក្នុងបញ្ជីជាទីតាំងដ៏សែនមនោរម្យបំផុត លើទឹកដីសុវណ្ណភូមិកម្ពុជាទេសមានទីតាំងធំៗពីរគឺ ភូមិវត្តបូព៌ និងកោះសង្សារ ដែលកាលពីពេលថ្មីៗនេះទើបបានចុះក្នុងបញ្ជីជាទីតាំងដ៏សែនមនោរម្យបំផុត។ ភូមិវត្តបូព៌ ត្រូវបានគេហទំព័រទេសចរណ៍ Time Out ដ៏ល្បីល្បាញរបស់អង់គ្លេស បានចាត់ថ្នាក់ភូមិវត្តបូព៌ទាំងមូល ក្នុងចំណោមទីតាំងដ៏សែនមនោរម្យបំផុតទាំង៥១លើពិភពលោក កាលពីថ្ងៃទី១២ ខែតុលា ឆ្នាំ២០២២។ ចំណែកឯ កោះសង្សារ ត្រូវបានគេប្រសិទ្ធនាមថាជា ឋានសួគ៌ក្រោមមេឃ ឬកោះម៉ាល់ឌីវស្រុកខ្មែរ និងជាប់ជាកោះស្អាតបំផុតមួយនៅអាស៊ីអាគ្នេយ៍ បើយោងតាមការវាយតម្លៃដោយ travelandeisureasia។ ៥/. អង្ករល្អដាច់គេ អង្កររបស់កម្ពុជាពូជ «ផ្ការំដួល» ត្រូវបានជាប់ជា «អង្ករល្អដាច់គេ» ឈ្នះពានរង្វាន់លេខ១ លំដាប់ថ្នាក់ពិភពលោកក្នុងការប្រកួតប្រជែងនៃវេទិកាស្រូវ-អង្ករពិភពលោក នៅខេត្តភូកេត ប្រទេសថៃ នាថ្ងៃទី ១៧ ខែវិច្ឆិកា ឆ្នាំ ២០២២ ហើយក៏ជាលើកទី៥ ដែលអង្ករកម្ពុជាទទួលជ័យលាភីនេះ។ ៦/. កម្ពុជាឈ្នះពានរង្វាន់ទេសចរណ៍ លេខ១ នៅអាស៊ី យោងតាមការចេញផ្សាយដោយក្រសួងទេសចរណ៍បានឱ្យដឹងថា កម្ពុជាទើបទទួលបានពានរង្វាន់ជ័យលាភី «យុទ្ធនាការទីផ្សារទេសចរណ៍អន្តរជាតិឈានមុខគេឆ្នាំ២០២២» ពីកម្មវិធីពានរង្វាន់ទេសចរណ៍ និងបដិសណ្ឋារកិច្ចអាស៊ី (Asian Tourism and Hospitality Awards) របស់សមាគម AHHRA នៃប្រទេសម៉ាឡេស៊ីដែលបានធ្វើឡើងនាថ្ងៃទី១៧ ខែមីនា ឆ្នាំ២០២៣។ ៧/. ប្រព័ន្ធទូទាត់បាគង បាគង គឺជាប្រព័ន្ធទូទាត់ខ្មែរបែបទំនើបថ្មីមួយ បានរៀបរៀងឡើងដោយធនាគារជាតិនៃកម្ពុជា ដោយតភ្ជាប់ធនាគារ គ្រឹះស្ថានហិរញ្ញវត្ថុ និងក្រុមហ៊ុនផ្តល់សេវាទូទាត់នៅកម្ពុជា ដើម្បីអនុញ្ញាតឱ្យអ្នកប្រើប្រាស់អាចធ្វើការទទួល និងផ្ញើប្រាក់បានតាមរយៈ QR code ផ្ទាល់ខ្លួន ឬលេខទូរស័ព្ទជាជាងប្រើគណនីធនាគារ ចំណេញពេល ងាយស្រួល និងចំណាយតិចបំផុត។ ក្នុងសន្និសីទលើកទី២៦ ថ្នាក់ទេសាភិបាល ធនាគារកណ្តាលនៃប្រទេសនិយាយភាសាបារាំង កាលពីចុងខែឧសភា ឆ្នាំ២០២២ នៅទីក្រុងរ៉ាបា ប្រទេសម៉ារ៉ុក អង្គប្រជុំបានថ្លែងការកោតសរសើរចំពោះប្រព័ន្ធបាគង ហើយធនាគារកណ្តាលប្រទេសអាហ្វ្រិកមួយចំនួន បានស្នើសុំរៀនសូត្រពីបទពិសោធន៍របស់ធនាគារជាតិនៃកម្ពុជា ក្នុងការបង្កើតប្រព័ន្ធបាគង ជាពិសេស ធនាគារកណ្តាលទុយនីស៊ី ម៉ូសំប៊ិក និងម៉ាដាហ្គាស្កា។ យ៉ាងណាមិញ នេះគឺជាមោទកភាពមួយរបស់កម្ពុជាដែលកើតចេញពី បេះដូងប្រជាជនកម្ពុជា ការលះបង់ដើម្បីប្រយោជន៍រួម ការរួបរួមសាមគ្គីគ្នាជាធ្លុងមួយដើម្បីជួយឱ្យកម្ពុជាអាចឈរស្មើមុខស្មើមាត់នៅលើឆាកអន្តរជាតិ។ អ្វីដែលកាន់តែពិសេសជាងនេះទៅទៀតនោះ សកម្មភាពនេះអាចនិងក្លាយជាកាតាលីករក្នុងការរួមចំណែកទាក់ទាញភ្ញៀវទេសចរណ៍ និងវិនិយោគិនអន្តរជាតិឱ្យចូលមកវិនិយោគនៅកម្ពុជាកាន់កើនឡើងជាលំដាប់ ដែលជាដង្ហើមដ៏ធំមួយក្នុងប្រព័ន្ធសេដ្ឋកិច្ចជាតិ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T16:55:48.689Z", "category": "ភាពជាអ្នកដឹកនាំ", "views": 584, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
យប់ជ្រៅពិបាកគេង? វិធីសាស្ត្រធំៗទាំង៥ ជួយឲ្យអ្នកគេងលក់លឿន និងស្ងប់ល្អ មិនយល់សប្តិរញ៉េរញ៉ៃ	https://business-cambodia.com/articles/tips-for-sleep-well	ការគេងមិនលក់ ធ្វើឱ្យប៉ះពាល់ដោយផ្ទាល់ចំពោះសុខភាព នាំឱ្យរាងកាយមិនអាចស្តារឡើងវិញបាន។ រីឯការគេងលង់លក់ គឺជាដំណើរធម្មជាតិ ដើម្បីស្តារកម្លាំង និងស្តារនូវសភាពហត់នឿយឱ្យមកប្រក្រតីវិញ។ ខាងក្រោមនេះគឺជាវិធីសាស្ត្រធំៗទាំង៥ ជួយឲ្យអ្នកគេងលក់លឿន គេងស្ងប់ល្អ មិនយល់សន្តិរញ៉េរញ៉ៃ៖ ១/. ពិសាទឹកដោះគោក្តៅឧណ្ហៗ១កែវ ឬទទួលទានចេក០១ផ្លែ ក៏អាចជួយឱ្យគេងលក់បានដែរ។ ជៀសវាងភេសជ្ជៈជំរុញខួរក្បាលដូចជា តែ កាហ្វេ ទឹកក្រូចហ្គាស ភេសជ្ជៈប៉ូវ ឬស្រា ស្រាបៀរ ឬស្រាផ្លែឈើរាល់ថ្ងៃ ព្រោះមានសារធាតុគីមី ដែលជំរុញឱ្យខួរក្បាលគេងមិនលក់ ឬគេងមិនស្កប់។ ២/. គួរហាត់ប្រាណជាប្រចាំនៅពេលព្រឹក មួយសប្តាហ៍០៣-០៤ថ្ងៃ មួយថ្ងៃ២០-៣០នាទី នឹងជួយឱ្យ សុខភាពរាងកាយរឹងមាំ គេងលក់ស្រួលនៅពេលយប់។ ៣/. គួរភ្ញាក់ពីគេងឱ្យទៀងពេលរាល់ថ្ងៃ ទោះបីថ្ងៃឈប់សម្រាកក្តី នឹងជួយឱ្យដំណើរការនៃការគេងប្រព្រឹត្តទៅជាប្រក្រតី។ ៤/. ចៀសវាងមើលភាពយន្ត ឬទូរទស្សន៍ ឬលេងហ្គេម ដែលមានភាពរំភើប រំជើបរំជួលខ្លាំង មុនពេលគេង និងកុំពិសាទឹកច្រើននៅពេលល្ងាច ដើម្បីកុំឱ្យពិបាកក្រោកទៅបន្ទប់ទឹកពេលយប់។ ៥/. អ្នកដែលខឹងនឹងខ្លួនឯងគេងមិនលក់ មិនគួរប្រឹងធ្មេចភ្នែកតទៅទៀតទេ គួរក្រោកឡើងធ្វើអ្វីផ្សេងដូចជា អានសៀវភៅ មិនគួរធ្វើអ្វីដែលនាំឱ្យភ្នែកភ្លឺពេក ហើយបើមានអារម្មណ៍ថាងងុយ សឹមចូលគេងវិញ។ បើចេះតែភ្ញាក់ឡើងមកមើលនាឡិកា គួរយកនាឡិកាទុកនៅកន្លែងផ្សេង។គួរជម្រាបថា ការគេងលក់ឱ្យបានស្កប់ស្កល់ក៏ជាផ្នែកល្អមួយនៃសុខភាពយើងទាំងអស់គ្នាផងដែរ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T16:46:03.397Z", "category": "ភាពជាអ្នកដឹកនាំ", "views": 1334, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
បានរៀន បានគំនិតថ្មីទៀត! ឆាណែល៦នេះបង្រៀនអង់គ្លេស-ចិនលាយរឿងខ្លីៗ និងគន្លឹះមួយចំនួន	https://business-cambodia.com/articles/learning-english-chinese-on-youtube	មានបងប្អូនមួយចំនួនរៀនភាសា ពួកគាត់ពិបាកចាប់បានណាស់ពេលរៀននៅសាលា ប៉ុន្តែប្រសិនបើប្តូរមករៀនបន្ថែមដោយខ្លួនឯង ជារឿងបែបកម្សាន្តវិញ ប្រហែលជាអាចធ្វើឱ្យពួកគាត់ឆាប់ចាប់បានច្រើនជាងមុន។ ឧទាហរណ៍ដូចជាការមើលភាពយន្តខ្លីៗ ច្រៀងចម្រៀង ទស្សនារឿងភាគ ទស្សនាប្លុក ឬតាមដានព្រឹត្តិការណ៍នានានៅលើពិភពលោកជាដើម។ ដូច្នេះហើយថ្ងៃនេះយើងសូមណែនាំនូវឆាណែលយូធូបធំៗ៦ បង្រៀនភាសាអង់គ្លេស-ចិន រៀនឆាប់ចេះ ឆាប់យល់ហើយបានសប្បាយភ្នែក កម្សាន្តទៀត៖ BBC Learning English ឆាណែលមួយនេះក៏ជាប៉ុស្ព៍ទូរទស្សន៍និងស្ថាប័នព័ត៌មានដ៏ធំមួយនៅចក្រភពអង់គ្លេស ហើយស្ថាប័ននេះក៏បានផលិតមាតិកាជាច្រើនទៅលើការអប់រំដែលផ្សារភ្ជាប់នឹងការកម្សាន្ត ។ ឆាណែលមួយនេះមានអ្នកចុចជាវចំនួន១៣.៤លានដង។  Learning English With TV Series ឆាណែលមួយនេះបង្រៀនអ្នកទស្សនា ដោយប្រើកម្មវិធីទូរទស្សន៍ ភាពយន្ត និងកម្មវិធីវាគ្មិនជជែក ដើម្បីរៀនយល់ពីភាសាអង់គ្លេសរបស់ជនជាតិដើម ជាមួយនឹងមេរៀនភាសាអង់គ្លេស ពោរពេញដោយរឿងកំប្លែង និងឧទាហរណ៍ក្នុងជីវិតពិតនៃការបញ្ចេញសំឡេងភាសាអង់គ្លេស វាយក្យាស័ព្ទ វប្បធម៌រស់នៅ និងវេយ្យាករណ៍។ ឆាណែលមួយនេះមានអ្នកចុចជាវចំនួន ៧.០៥លានដង។ Learn Chinese with Movies ឆាណែលមួយនេះ នឹងបង្រៀនអ្នកតាមរយខ្សែភាពយន្តចិនផ្សេងៗពីគ្នា ដូច្នេះអ្នកអាចរៀនភាសាចិនតាមរបៀបរីករាយ ងាយស្រួល និងអនុវត្តបាន ដើម្បីអាចយល់ខ្លះសម្រាប់អ្នកមិនទាន់ចេះសោះ និងអាចចេះហើយអាចនិយាយភាសាចិនបានស្ទាត់ដូចជនជាតិដើម។ ឆាណែលមួយនេះមានអ្នកចុចជាវចំនួន១៥,៧ម៉ឺនដង។ .Speak English With Vanessa ឆាណែល១នេះគឺបង្រៀនដោយជនជាតិដើមអាមេរិក នឹងជួយអ្នករៀនភាសាអង់គ្លេសនិយាយដោយទំនុកចិត្ត ធម្មជាតិ និងគ្មានភាពតានតឹងក្នុងការរៀនភាសាអង់គ្លេស។ លើសពីនេះទៅទៀតឆាណែលនេះ បង្រៀនងាយៗស្រួលយល់សម្រាប់អ្នកចេះភាសាអង់គ្លេសតិចតួចរួចចង់ពង្រឹងបន្ថែម  សម្រាប់ប្រើក្នុងការរស់នៅនិងនៅកន្លែងការងារហើយតែងតែមានលំហាត់អនុវត្តហ្រ្វីៗផងដែរបន្ទាប់ពីរៀនមេរៀននីមួយៗរួច។ Learn English with EnglishClass101.com EnglishClass101 គឺជាគេហទំព័រសិក្សាភាសាអង់គ្លេសតាមយូធូបដែល ដែលអ្នកនឹងរៀននិយាយ អាន និងសរសេរភាសាអង់គ្លេស ជាពិសេសសម្រាប់ពង្រឹងវេយ្យាករណ៍ ងាយស្រួលយល់ និងឆាប់ចេះសម្រាប់អ្នកចេះបន្តិចបន្តួចក៏រៀនបានដូចគ្នា។ linguamarina សម្រាប់អ្នកដែលចង់ពង្រឹងភាសាអង់គ្លេសក្នុងអាជីវកម្ម  ឆាណែលមួយនេះគឺពិតជាសាកសមបំផុត។ ក្រៅពីមានបង្រៀនអំពីពាក្យ និងភាសានិយាយក្នុងការធ្វើជំនួញ ក៏មានរៀនអំពីរបៀបសរសេរលិខិតឱ្យបានកាន់តែល្អ និងការធ្វើទំនាក់ទំនងជាដើម។ ជាការពិតណាស់ការរៀននូវភាសាបរទេសមិនត្រឹមតែឱ្យយើងអាចមានចំណេះដឹងទៅលើភាសាឬការនិយាយតែម្យ៉ាងនោះទេ វាថែមទាំងផ្តល់ឱ្យយើងយល់នូវរបៀបក្នុងការរស់នៅរបស់ជាតិសាសន៍ផ្សេងៗពីគ្នា ការផ្លាស់ប្តូរវប្បធម៌និងចំណេះដឹងជាសកលផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T15:25:24.018Z", "category": "ភាពជាអ្នកដឹកនាំ", "views": 693, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដំណឹងល្អ! ប្រព័ន្ធលូ និងស្ថានីយប្រព្រឹត្តកម្មទឹកកខ្វក់ តម្លៃ២២លានដុល្លារបានបើកការដ្ឋានសាងសង់នៅក្រុងកំពង់ចាម	https://business-cambodia.com/articles/new-project-22-million	អនុគម្រោងសាងសង់ប្រព័ន្ធលូ និងស្ថានីយប្រព្រឹត្តកម្មទឹកកខ្វក់ក្រុងកំពង់ចាម នៃគម្រោងអភិវឌ្ឍន៍ក្រុងរបៀងមហាអនុតំបន់មេគង្គជំហានទី៤ ដែលមានតម្លៃប្រមាណ២២លានដុល្លារអាមេរិក ត្រូវបានបើកការដ្ឋានសាងសង់ នាថ្ងៃទី១៦ ខែ មិថុនា ឆ្នាំ២០២៣ ដែលអញ្ជើញចូលរួមដោយឯកឧត្តម ស៊ុន ចាន់ថុល ទេសរដ្ឋមន្ត្រី រដ្ឋមន្ត្រីក្រសួងសាធារណការ និងដឹកជញ្ជូន។ នៅក្នុងពិធីបើកការដ្ឋានគម្រោងខាងលើនេះ ឯកឧត្តមទេសរដ្ឋមន្ត្រី បានលើកឡើងថា ការតភ្ជាប់បណ្តាញទឹកកខ្វក់តាមផ្ទះ និងអគារការិយាល័យផ្សេងៗចំនួន ៣ ៩៦៥កន្លែង ប្រព័ន្ធបណ្តាញទុយោប្រមូលមេ និងរងប្រវែង ៥១គីឡូម៉ែត ស្ថានីយបូមមេ និងរងចំនួន ៣កន្លែង ស្ថានីយប្រព្រឹត្តកម្មទឹកកខ្វក់ចំនួន១កន្លែងមានសមត្ថភាពផ្ទុកទឹកកខ្វក់ចំនួន ៥ ០០០ម៉ែត្រគូបក្នុងមួយថ្ងៃ និងប្រព័ន្ធលូរំដោះទឹកភ្លៀង រួមមាន៖ លូបង្ហូររៀបថ្មរាងអក្សរ V ប្រវែង ២ ៩២៩ម៉ែត្រ លូបេតុងប្រអប់ប្រវែង ៩០៣ម៉ែត្រ លូបេតុងបូលប្រវែង ២៤៤ម៉ែត្រ លូបេតុងរាងអក្សរ U ប្រវែង ៨៩,៩ម៉ែត្រ កន្លែងបង្ហូរចេញចំនួន ១កន្លែង និងស្ថានីយបូមចំនួន១កន្លែង។ សួមជម្រាប់ផងដែរថា គម្រោងនេះ ទទួលបានកម្ចីឥណទានសម្បទានពីធនាគារអភិវឌ្ឍន៍អាស៊ី ក្រសួងសាធារណការ និងដឹកជញ្ជូនដែលជាអង្គភាពគ្រប់គ្រងគម្រោង បានចាប់ផ្តើមអនុគម្រោងសាងសង់ប្រព័ន្ធលូ និងស្ថានីយប្រព្រឹត្តកម្មទឹកកខ្វក់នេះឡើងមានទីតាំងស្ថិតក្នុងក្រុងកំពង់ចាម ដោយមានការសហការត្រួតពិនិត្យបច្ចេកទេសពីក្រុមហ៊ុន RAMBOLL DANMARK A/S សហការជាមួយក្រុមហ៊ុន Oriental Consultant Global Co., Ltd. ក្រុមហ៊ុនSCE និងក្រុមហ៊ុនTancons (Cambodia) Co., Ltd. និងម៉ៅការសាងសង់ដោយក្រុម Beijing Urban Construction Group Co., Ltd (BUCG) ក្នុងគម្រោងថវិកាសាងសង់ប្រមាណ ២២លានដុល្លារអាមេរិក ដែលចាប់ផ្តើមការងារសាងសង់នៅខែធ្នូ ឆ្នាំ២០២២ និងគ្រោងនឹងបញ្ចប់ការងារសាងសង់នៅខែធ្នូ ឆ្នាំ២០២៥៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T11:35:27.048Z", "category": "អចលនទ្រព្យ", "views": 1480, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
មានតែទូរស័ព្ទ១រៀនបានគ្រប់មុខ! មកស្គាល់ App មួយមានបង្រៀនហ្វ្រីជាង ៥ពាន់មេរៀន	https://business-cambodia.com/articles/cambodia-app	ត្រូវប៉ាន់សម្រាប់បងប្អូនដែលកំពុងតែចង់រៀនជំនាញចំណូលខ្ពស់ ដោយមិនបាច់ចំណាយលុយច្រើន មិនពិបាកជិះទៅរៀននៅសាលាផ្ទាល់ ព្រោះពេលនេះបងប្អូនអាចរៀនជំនាញចំណូលខ្ពស់ទាំងនោះបានតាម App មួយឈ្មោះថា “TVET E-Learning” ជាអេបមានបង្រៀនជំនាញហ្វ្រីៗជាច្រើនមុខជំនាញមានដូចជា៖ជំនាញឌីហ្សាញ ស្ថាបត្យកម្ម/វិស្វកម្ម ជំនាញអគ្តិសនី ជំនាញបច្ចេកទេសជួសជុលរថយន្ត និងជំនាញបរិក្ខាត្រជាក់ជាដើម ដែលសុទ្ធសឹងតែជាជំនាញមានទីផ្សារការងារខ្ពស់នាពេលបច្ចុប្បន្ននិងទៅអនាគត។ នៅក្នុង App មួយនេះមានរៀបចំជាមេរៀនទៅតាមផ្នែកនីមួយៗងាយស្រួលបំផុតសម្រាប់បងប្អូនធ្វើសិក្សាស្វែងយល់និងរៀនសូត្រដោយខ្លួនឯងផ្ទាល់។ហើយមេរៀនដែលមាននៅក្នុង App ត្រូវបានដាក់បញ្ចូលដោយគ្រឹះស្ថានធំៗចំនួន ៦០ មកពី ២៤ ខេត្តក្រុងក្នុងប្រទេសកម្ពុជា ដែលសុទ្ធសឹងតែជាគ្រឹះស្ថានដែលមានបទពិសោធន៍យូរឆ្នាំនៅក្នុងការបណ្តុះបណ្តាលើជំនាញបច្ចេកទេស។ ចំពោះមេរៀនដែលមាននៅក្នុង App “TVET E-Learning” មានមេរៀនសរុបរហូតដល់ទៅជាង ៤ពាន់មេរៀន ដែលមានបែងចែកទៅតាមជំនាញនីមួយៗដែលបងប្អូនចង់ធ្វើការសិក្សាស្វែងយល់។ បន្ថែមពីនេះទៅទៀតរាល់មេរៀននីមួយៗតែងមានវីដេអូននៃការបង្រៀន ពន្យល់ពីលោកគ្រូ អ្នកគ្រូទៅតាមមុខជំនាញនីមួយៗថែមទៀតផង។លើសពីនេះទៅទៀតក្រៅពីការសិក្សាឥតគិតថ្លៃ រៀនចប់មានការងារល្អធ្វើ បងប្អូនក៏អាចទទួលបានឱកាសទទួលបានអាហារូបករណ៍តាមគ្រឹះស្ថានដែលមាននៅក្នុង App នោះផងដែរ។ គួរបញ្ជាក់ផងដែរថា បច្ចុប្បន្ន App នេះមានអ្នកយកប្រើប្រាស់ប្រមាណជា ១ម៉ឺននាក់ហើយ ។ ហេតុនេះសម្រាប់បងប្អូនដែលមានបំណងចង់សិក្សាជំនាញបន្ថែមហ្វ្រីៗដោយឥតគិតថ្លៃ អាចធ្វើការដោនឡូតអេប “TVET E-Learning” បាន។ ព្រោះមានបង្រៀននូវមេរៀនជំនាញចំណូលខ្ពស់ជាច្រើន ដែលនេះជាឱកាសធំមួយចំពោះអ្នកដែលស្រឡាញ់ការសិក្សាប៉ុន្តែពុំមានលទ្ធភាពគ្រប់គ្រាន់ក្នុងការចំណាយ អាចធ្វើការចុះឈ្មោះរៀនតាមអនឡាញជាមួយ “TVET E-Learning” បានដោយសេរី និង ឥតគិតថ្លៃ៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T11:28:32.792Z", "category": "ចាប់ផ្តើមអាជីវកម្ម", "views": 2137, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ក្រុមហ៊ុន AGENT21 GLOBAL និងក្រុមហ៊ុនកូរ៉េចំនួន ២ ចុះអនុស្សារណៈយោគយល់គ្នាលើកិច្ចសហប្រតិបត្តិការសម្រាប់ការអភិឌ្ឍន៍លើវិស័យសំណង់ និងស្ថាបត្យកម្ម	https://business-cambodia.com/articles/agent-21-global	ភ្នំពេញ៖ នៅថ្ងៃទី១៦ ខែមិថុនា ឆ្នាំ២០២៣នេះ ក្រុមហ៊ុន  AGENT21 GLOBAL និង ភាគីខាងក្រុមហ៊ុនកូរ៉េ GRID WORLD GROUP ក្រុមហ៊ុន BU KWANG CONSTRUCTOIN បានចុះអនុស្សារណៈយោគយល់គ្នា ស្តីពីកិច្ចសហប្រតិបត្តិ ការ សម្រាប់ ការ អភិឌ្ឍន៍  លើវិស័យ សំណង់   ស្ថាបត្យកម្ម  និង SOLAR នៅកម្ពុជា ។ ក្នុងនោះក្រុមហ៊ុនបានលើកឡើងពីគោលបំណងដើម្បីផ្តល់ជូននូវស្តង់ដាសំណង់ដែលមានគុណភាពនិងតំលៃសមរម្យជូនប្រជាជនដែលមានចំណូលមធ្យម ដើម្បីចូលរួមអភិវឌ្ឍន៏ប្រទេសកម្ពុជាផងដែរ។ ការចុះអនុស្សារណៈនេះក្រុមហ៊ុននិងសហការជាមួយភាគីកូរ៉េដើម្បីបង្កើតម៉ូតផ្ទះបែបEco Friendly House ដែលបំពាក់ប្រពន្ធ័សឡា និង សំភារះប្រើប្រាស់ទំនើបនិងសន្សំសំចៃថាមពលប្រើប្រាស់នៅក្នុងលំនៅដ្ឋានដើម្បី ជួយកាត់បន្ថយការចំណាយនិងថែរក្សាបរិស្ថាន។ លោកស្រី លី ច័ន្រ្ទលកក្ស្មី នាយិកា ក្រុមហ៊ុនAGENT21 GLOBAL បានថ្លែងថា ការចុះកិច្ចសហប្រតិបត្តិការរវាងក្រុមហ៊ុនទាំងបីខាងលើនេះ គឺជាការទទួលខុសត្រូវរបស់ពួកយើង សម្រាប់ភាពជាដៃគូអាជីវកម្ម ដោយផ្អែកលើការជឿទុកចិត្តគ្នាទៅវិញទៅមក ហើយក្នុងគោលដៅគម្រោងការចូលរួម ដើម្បីអភិវឌ្ឍន៍វិស័យស្ថាបត្យកម្មនិងសំណង់កម្ពុជា។ លោកស្រីនាយិកា បានលើកឡើងថា «ឥឡូវនេះយើងខ្ញុំមានដៃគូរសហការថ្មីចំនួនពីរក្រុមហ៊ុន ទៀត គឺ ក្រុមហ៊ុន  Gridworld Group  និងក្រុមហ៊ុន Bu krang ENC Co,ltd មកពីប្រទេសកូរ៉េ ដែលជាក្រុមហ៊ុនល្បីឈ្មោះនៅកូរ៉េមានបទពិសោធន៍ច្រើនឆ្នំា ទាក់ទងនឹងការសាងសង់លំនៅដ្ឋានស្ថាបត្យកម្មនិងព្រះអាទិត្យ ប្រព័ន្ធសន្សំសំចៃអគ្គិសនី ក៏ដូចជា សហការលើវិស័យផ្សេងៗទៀតផងដែរ។ លោកស្រី លី ច័ន្រ្ទលក្ស្មី បានបន្ថែមថា តាមពិតទៅ ការចុះ (MOU) នេះគឺ មានគោលបំណងធំ ដើម្បីសហការគ្នា រវាង ក្រុមហ៊ុន AGENT21 GLOBAL  ក្រុមហ៊ុន  Gridworld Group  និងក្រុមហ៊ុន Bu krang ENC Co,ltd សម្រាប់ការអភិវឌ្ឍន៍គម្រោងជាច្រើនទៀតនៅកម្ពុជា ។ លើសពីនេះ ក្រុមហ៊ុនខាងលើបានផ្តល់ជូនតម្លៃពិសេសជូនក្រុមហ៊ុន AGENT21 GLOBAL ដើម្បីផ្តល់ភាពងាយស្រួលក្នុងការកាត់បន្ថយការចំណាយរបស់ប្រជាជននៅតំបន់រុនតាឯកសម្រាប់សង់ផ្ទះជូនដល់ពួកគាត់នៅទីនោះទៀតផង។ សូមជំរាបជូនថា ក្រុមហ៊ុន AGENT21 GLOBAL បានទៅដល់ទីតាំង៣ កន្លែងហើយ ដែលក្រសួងរៀបចំដែនដីនគររូបនីយកម្មនិងសំណង់បានប្រគល់សិទ្ធិឲ្យសង់ផ្ទះគំរូជូនប្រជាជននៅតំបន់រុនតាឯក ខេត្តសៀមរាប។ ក្រុមហ៊ុន  Gridworld Group  និងក្រុមហ៊ុន Bu krang ENC Co,ltd បានប្តេជ្ញាថា នឹងផ្តល់ជូនតម្លៃពិសេសជូនក្រុមហ៊ុន AGENT21 GLOBAL ដើម្បីផ្តល់ភាពងាយស្រួល ក្នុងការកាត់បន្ថយការចំណាយរបស់ប្រជាជននៅតំបន់រុនតាឯកសម្រាប់សង់ផ្ទះជូនដល់ពួកគាត់នៅទីនោះថែមទៀត។ ក្រុមហ៊ុន AGENT21 GLOBAL ធ្លាប់បាននាំយករចនាម៉ូដផ្ទះដ៏ស្រស់ស្អាត និងជាស្នាដៃលើកដំបូងរបស់ក្រុមហ៊ុន ជូនរាជរដ្ឋាភិបាល ដើម្បីរួមចំណែក ក្នុងការអភិវឌ្ឍន៍តំបន់រុនតាឯកនេះឲ្យក្លាយជាតំបន់អភិវឌ្ឍន៍លើគ្រប់វិស័យ ជូនប្រមុខរាជរដ្ឋាភិបាលកម្ពុជា ក្រោមការដឹកនាំប្រកបដោយគតិបណ្ឌិតរបស់សម្តេចតេជោ ហ៊ុន សែន នាយករដ្ឋមន្រ្តីនៃ ព្រះរាជាណាចក្រកម្ពុជា។ ហេតុដូច្នោះហើយ គោលបំណងនៃការក្រុមហ៊ុនជំហ៊ានទី១ គឺ ដើម្បីរៀបចំភូមិធម្មជាតិរុនតាឯកឲ្យក្លាយជាភូមិដ្ឋាន មានបរិស្ថានល្អ និងមានកម្រិតតម្លៃសមរម្យសម្រាប់ប្រជាជនក្នុងតំបន់ជាមួយការរស់នៅមានផាសុខភាព លំនៅដ្ឋានមានរចនាបទជាខ្មែរ និងស្របតាមការរស់នៅរបស់ប្រជាជន ដែលអាចប្រែក្លាយតំបន់រុនតាឯកឲ្យក្លាយជាទីក្រុងគំរូសម្រាប់ការសិក្សាលើគម្រោងបន្តបន្ទាប់ទៀត៕ វីដេអូគម្រោងសាងសង់ម៉ូដផ្ទះគំរូ ភូមិធម្មជាតិរុនតាឯករបស់ក្រុមហ៊ុន AGENT21 GLOBAL៖	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T11:07:03.629Z", "category": "PR", "views": 684, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មន្រ្តីធនាគារជាតិពន្យល់មូលហេតុដែលអ្នកខ្ចីលុយបង់ផ្ដាច់មុនពេលកំណត់តែបែរជាត្រូវធនាគារពិន័យ	https://business-cambodia.com/articles/why-early-payment-fined-by-banks	ជាធម្មតាបើអ្នកឲ្យលុយអ្នកណាម្នាក់ខ្ចីហើយពួកគាត់បង់សងលុយនោះទៅឲ្យអ្នកវិញបានលឿនមុនពេលកំណត់នោះអ្នកច្បាស់ជាសប្បាយចិត្តព្រោះអ្នកឆាប់បានលុយយកទៅប្រើការក្នុងតម្រូវការផ្សេងៗ។ យ៉ាងណាមិញបើអ្នកខ្ចីលុយធនាគារហើយបង់សងមុនពេលកំណត់នោះពេលខ្លះធនាគារមិនសប្បាយចិត្តនោះទេថែមទាំងពិន័យបងប្អូនដែលបង់សងមុនពេលកំណត់ទៀតផង។ ជុំវិញបញ្ហាធនាគារផាកពិន័យចំពោះអ្នកខ្ចីលុយហើយបង់ផ្ដាច់កម្ចីមុនពេលកំណត់ លោក ជំទាវ ជា សិរី ទេសាភិបាលរងធនាគារជាតិនៃកម្ពុជាបានមានប្រសាសន៍នៅក្នុងកម្មវិធីផ្សព្វផ្សាយស្តីពី «ប្រាក់រៀល ចំណេះដឹងផ្នែកហិរញ្ញវត្ថុ និងប្រព័ន្ធបាគង» រៀបចំឡើងក្នុងស្រុកស្ទោង ខេត្តកំពង់ធំថា នៅធនាគារពេលអ្នកខ្ចីលុយខាងធនាគារមិនចង់ឲ្យអ្នកបង់សងមុនពេលកំណត់នោះទេ។ ភ្ជាប់នឹងចំណុចខាងលើលោកជំទាវបានឲ្យដឹងទៀតថាក្នុងលក្ខខណ្ឌកិច្ចសន្យាខ្ចីលុយ ប្រសិនបើលក្ខខណ្ឌចែងថាអ្នកបង់សងមុនពេលកំណតគេនឹងពិន័យនោះពេលអ្នកបង់ផ្ដាច់កម្ចីមុនពេលកំណត់នោះខាងធនាគារនឹងធ្វើការផាកន័យព្រោះក្នុងលក្ខខណ្ឌគេបានចែងច្បាស់ៗហើយ។ ដូច្នេះមុននឹងចុះហត្ថលេខាខ្ចីលុយអ្នកគួរអានកិច្ចសន្យាឲ្យបានច្បាស់មុននឹងព្រមព្រៀងខ្ចីលុយ។ លោកជំទាវបានបន្ថែមទៀតថា មូលហេតុដែលអ្នកបង់ផ្ដាច់កម្ចីមុនពេលកំណត់តែត្រូវធនាគារពិន័យគឺដោយសារធនាគារគេបានគណនាចំណូលដែលខ្លួនបានទទួលបានពីការប្រាក់ពេលអ្នកខ្ចីលុយ។ ត្រង់នេះ ឧទាហរណ៍ថាអ្នកខ្ចីលុយធនាគាររយៈពេល២ឆ្នាំ ធនាគារបានចំណូលពីការប្រាក់១ពាន់ដុល្លារ ប៉ុន្ដែពេលអ្នកខ្ចីធនាគារបានត្រឹមតែ៦ខែក៏បង់ផ្ដាច់សងមុនពេលកំណត់ ដូច្នេះធនាគារត្រូវបាត់បង់ការប្រាក់១ឆ្នាំកន្លះទៀត អ៊ីចឹងហើយពេលធនាគារខាតបង់ការដោយសារតែអ្នកបង់មុនផ្ដាច់មុនពេលកំណត់ដូច្នេះហើយធនាគារក៏ពិន័យអ្នកខ្ចីលុយថ្លៃខាតបង់ដែលខ្លួនបានខាតបង់។  លោកជំទាវក៏បានបញ្ជាក់ផងដែរមិនមែនគ្រប់ធនាគារសុទ្ធតែយកប្រាក់ពិន័យទេប៉ុន្ដែបើអ្នកជួបករណីដូចបានរៀបរាប់ខាងលើអ្នកត្រូវចេះចរចានិងតថ្លៃជាមួយធនាគារ ជាពិសេសត្រូវអាននូវកិច្ចសន្យាខ្ចីលុយឲ្យច្បាស់លាស់ចៀសវាងបង់សងមុនពេលកំណត់ត្រូវធនាគារពិន័យជាលុយ។ ចង់តាមដានព័ត៌មានទាក់ទងនឹងហិរញ្ញវត្ថុក៏ដូចជាការប្រើលុយឲ្យចំណេញ និងវិនិយោគលុយដើម្បីបង្កើនទ្រព្យ អាចតាមដាន Facebook page Toeuy Hong-ទឿយ ហុង និងចូលគ្រុបតេឡេក្រាម https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T11:06:00.853Z", "category": "ហិរញ្ញវត្ថុ", "views": 46279, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធនាគារ និងស្ថាប័នធំៗ៣នៅកម្ពុជាបានសហការគ្នារៃអង្គាសថវិកា ដើម្បីប្រទេសកម្ពុជាគ្មានមីន	https://business-cambodia.com/articles/wing-bank-	ភ្នំពេញ ថ្ងៃទី ១៦ ខែមិថុនា ឆ្នាំ ២០២៣ — ធនាគារ វីង និងសភាពាណិជ្ជកម្មម៉ាឡេស៊ីនៃកម្ពុជា  ព្រមទាំងកាសែតខ្មែរថាមស៍ បានចុះអនុស្សរណៈយោគយល់គ្នា ដើម្បីរៃអង្គាសថវិកាជួយដល់ អាជ្ញាធរកម្ពុជាគ្រប់គ្រងសកម្មភាពកំចាត់មីន និងសង្គ្រោះជនពិការដោយសារមីន (អាជ្ញាធរមីន)  និងរាជរដ្ឋាភិបាល ក្រោមយុទ្ធនាការធ្វើឲ្យកម្ពុជាក្លាយជាប្រទេសគ្មានមីននៅឆ្នាំ២០២៥។ ក្នុងឱកាសនោះដែរ ក៏មានការចូលរួមពីសំណាក់ ឯកឧត្តម លី បញ្ញារិទ្ធិ៍ អគ្គលេខាធិការអាជ្ញាធរមីន លោក ហាន ប៉េងក្វាង អគ្គនាយកនៃធនាគារ វីង ឧកញ៉ា Tan Khee Meng ប្រធានក្រុមប្រឹក្សាធុរកិច្ចម៉ាឡេស៊ីប្រចាំកម្ពុជា លោក Mohan Bandam ចាងហ្វាងកាសែតខ្មែរថាមស៍ និងមានវត្តមានជាសក្ខីភាពដ៏ខ្ពង់ខ្ពស់ពីសំណាក់ ឯកឧត្តមទេសរដ្ឋមន្ត្រី លី ធុជ អនុប្រធានទី១ នៃ អាជ្ញាធរមីន និងឯកឧត្តម Eldeen Husaini Mohd Hashim ឯកអគ្គរាជទូតម៉ាឡេស៊ីប្រចាំព្រះរាជាណាចក្រកម្ពុជា ព្រមទាំងភ្ញៀវកិត្តិយសផ្សេងទៀត។ ឯកឧត្តមទេសរដ្ឋមន្រ្តី លី ធុជ បានមានប្រសាសន៍ថា៖ “យើងដឹងថា សកម្មភាពមីនមនុស្សធម៌ គឺមិនត្រឹមតែជាលក្ខខណ្ឌចាំបាច់ដំបូងសម្រាប់សន្តិភាព និងសន្តិសុខប៉ុណ្ណោះទេ ប៉ុន្តែក៏បានកាត់បន្ថយភាពក្រីក្រ និងជំរុញការអភិវឌ្ឍផងដែរ”។ “ខ្ញុំជឿជាក់ថា សកម្មភាពមីនមនុស្សធម៌បានចូលរួមចំណែកយ៉ាងសំខាន់ក្នុងការអភិវឌ្ឍសេដ្ឋកិច្ចសង្គមនៅកម្ពុជា តាមរយៈការផ្តល់ដីដែលមានសុវត្ថិភាពសម្រាប់របរចិញ្ចឹមជីវិត និងការអភិវឌ្ឍសេដ្ឋកិច្ចប្រកបដោយចីរភាព ក៏ដូចជាកាត់បន្ថយការគ្រោះថ្នាក់ដោយសារមីន។ ដើម្បីផ្សព្វផ្សាយយុទ្ធនាការគ្មានគ្រាប់មីនដល់ប្រជាជនកម្ពុជា សភាពាណិជ្ជកម្មម៉ាឡេស៊ីនៃកម្ពុជា   កាសែតខ្មែរថាមស៍  រួមជាមួយនឹងកិច្ចសហប្រតិបត្តិការល្អពីធនាគារ វីង  ដែលមានសាខា និងទីតាំងរាប់ពាន់កន្លែងនៅទូទាំងប្រទេសនោះនឹងចុះអនុស្សរណៈយោគយល់គ្នា ដើម្បីរៃអង្គាសថវិកា ត្រឹម ៤.០០០ រៀលក្នុងម្នាក់ សម្រាប់ជួយដោះមីនលើទំហំដី ៥ ម៉ែត្រការ៉េ។ ឧកញ៉ា Tan Khee Meng ប្រធានក្រុមប្រឹក្សាធុរកិច្ចម៉ាឡេស៊ី បានមានប្រសាសន៍ថា៖ “ខ្ញុំមានទំនុកចិត្តថា ទឹកចិត្តសប្បុរស និងឆន្ទៈពីមិត្តភក្តិទាំងនៅទីជិត និងឆ្ងាយ អាចរួមគ្នាធ្វើឲ្យប្រទេសកម្ពុជាគ្មានមីនក្នុងពេលដ៏ខ្លីខាងមុខនេះ”។  “សូមឲ្យយើងទាំងអស់គ្នាផ្តល់ការគាំទ្រពេញទំហឹងចំពោះយុទ្ធនាការនេះ ហើយចូលរួមក្នុងការធ្វើឲ្យប្រទេសកម្ពុជាក្លាយជាប្រទេសគ្មានមីនត្រឹមឆ្នាំ ២០២៥។” លោក ហាន ប៉េងក្វាង អគ្គនាយកនៃធនាគារ វីង បានមានប្រសាសន៍ថា៖ “យើងខ្ញុំពិតជាសប្បាយរីករាយដែលបានជួយដល់កម្ពុជាក្នុងការលុបបំបាត់ផលប៉ះពាល់អាក្រកដែលបណ្តាលមកពីគ្រាប់មីនមកលើប្រជាជន”។ “យើងខ្ញុំសង្ឃឹមថា ការរួមចំណែករបស់ធនាគារ វីង អាចជួយនាំមកនូវការផ្លាស់ប្តូរជាវិជ្ជមានដល់សហគមន៍ ដោយសារប្រជាជននឹងមានដីកាន់តែច្រើនសម្រាប់ធ្វើកសិកម្ម និងការអភិវឌ្ឍផ្សេងៗទៀត។” ប្រទេសកម្ពុជាមានប្រជាជនជាង ១៦ លាននាក់ ដែលប្រជាជនប្រមាណ ៧៥ ភាគរយជាកសិករ ហើយពួកគេចាំបាច់ត្រូវមានដីបង្កបង្កើនផលដែលគ្មានមីន ដើម្បីឲ្យកសិករអាចដាំដុះ និងផលិតស្បៀងសម្រាប់ប្រទេសជាតិ។ ប្រទេសកម្ពុជាមានលទ្ធភាពក្លាយជាជម្រុកស្បៀងក្នុងតំបន់ដែលមានដីបង្កបង្កើនផល និងកសិករមានបទពិសោធន៍។ ចាប់តាំងខែមិថុនា ឆ្នាំ២០២២ កន្លងទៅនេះ សភាពាណិជ្ជកម្មម៉ាឡេស៊ីប្រចាំកម្ពុជា   កាសែតខ្មែរថាមស៍  បានរួមគ្នារៃអង្គាសប្រាក់បានជាង ១០ ម៉ឺនដុល្លារ ដោយបានជួយដល់ប្រជាពលរដ្ឋមួយចំនួននៅស្រុកគងពិសី ខេត្តកំពង់ស្ពឺ ឲ្យទទួលបានដីមានសុវត្ថិភាពដែលតំបន់ទាំងនោះសុទ្ធតែជាតំបន់ដែលធ្លាប់រងគ្រោះដោយសារមីន។ ស្ថាប័នទាំង២នេះក៏បានផ្តល់ជំនួយជាស្បៀងអាហារសម្រាប់ពលរដ្ឋជាង ១.០០០ នាក់ផងដែរ។ លោក Mohan Bandam ចាងហ្វាងកាសែតខ្មែរថាមស៍បានមានប្រសាសន៍ថា៖  “ខ្ញុំបានប្រឡូកក្នុងវិស័យកសិកម្មជិត៥ឆ្នាំ ហើយពេលនោះ ដីកសិកម្មទាំងនោះ គឺពោរពេញទៅដោយមីន និងគ្រាប់មិនទាន់ផ្ទុះ។ ហើយមកទល់ពេលនេះគឺអស់រយៈពេលជិត៩ឆ្នាំទៅហើយ ដែលខ្ញុំបានប្រែក្លាយវាជាបេសកកម្មសម្រាប់ខ្លួនខ្ញុំផ្ទាល់ និងសម្រាប់កាសែតខ្មែរថាមស៍ឲ្យធ្វើអ្វីម្យ៉ាង សម្រាប់ការប្រឈមនេះ។ ពួកយើងមានមោទកភាពក្នុងការជួយដល់ប្រជាជន និងប្រទេសជាតិឲ្យរួចផុតពីគ្រោះថ្នាក់ទាំងនេះ។” ជាមួយនឹងយុទ្ធនាការ ៤.០០០រៀលនេះ គ្រប់ភាគីទាំងអស់សង្ឃឹមថា យុទ្ធនាការប្រកបដោយអត្ថន័យនេះ នឹងទាក់ទាញការគាំទ្រជាបន្តបន្ទាប់ពីប្រជាជនកម្ពុជា ដើម្បីធ្វើឲ្យយុទ្ធនាការនេះទទួលបានភាពជោគជ័យ។ តាមរយៈសម្រង់ព័ត៌មានពីអាជ្ញាធរមីន កម្ពុជាត្រូវការថវិកាប្រមាណជាជាង ១៣៨លានដុល្លារ ដើម្បីសម្រេចបាននូវគោលដៅគ្មានមីន ហើយយុទ្ធនាការនេះនឹងជួយសម្រាលបន្ទុករបស់រដ្ឋាភិបាលបានខ្លះក្នុងការប្រគល់ដីសុវត្ថិភាពជូនប្រជាពលរដ្ឋ។ ចាប់ពីឆ្នាំ១៩៩២ ដល់ខែមីនា ឆ្នាំ ២០២២ ផ្ទៃដីដែលមានគ្រាប់មីនប្រមាណ ២.៥៧៩ គីឡូម៉ែត្រក្រឡាត្រូវបានសម្អាត និងដាក់ឲ្យប្រើប្រាស់សម្រាប់វិស័យកសិកម្ម ការតាំងទីលំនៅថ្មី ផ្លូវថ្នល់ សាលារៀន និងហេដ្ឋារចនាសម្ព័ន្ធសង្គមផ្សេងៗទៀត ដោយនៅសល់ផ្ទៃដីប្រមាណ ៥៦៣ គីឡូម៉ែត្រការ៉េ ទៀតដែលមិនទាន់ត្រូវបានបោសសម្អាតមីន។	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T10:44:45.942Z", "category": "PR", "views": 78, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
សេដ្ឋីដូណាល់ត្រាំ ធ្លាប់ផុងបំណុល៩ពាន់លានដុល្លារ តែលោកប្រើក្បួនដោះបំណុលដ៏ចម្លែកបែបនេះ	https://business-cambodia.com/articles/how-donald-trump-got-out-of-debt	តើអ្នកដឹងទេថា អតីតប្រធានាធិបតីទី៤៥របស់សហរដ្ឋអាមេរិក ដែលមានប្រវត្តិចេញពីអ្នកជំនួញដ៏ល្បីល្បាញរបស់សហរដ្ឋអាមេរិកធ្លាប់ជំពាក់បំណុលគេច្រើនមហាសាលរហូតដល់ទៅខ្ទង់៩ពាន់លានដុល្លារ (បំណុលអាជីវកម្ម) ក្នុងនោះមានបំណុលផ្ទាល់ខ្លួនជាង៩០០លានដុល្លារ មុនពេលដែលលោកអាចរកឃើញផ្លូវ រំដោះខ្លួនចេញពីស្រមោលដ៏ងងឹតនោះបាន។ ការជំពាក់បំណុលច្រើនមហាសាលនោះបានធ្វើឱ្យលោករស់នៅដូចជាធ្លាក់នរកទាំងរស់ ពោលគឺគេងមិនលក់ បក់មិនល្ហើយ និងព្រួយបារម្ភស្ទើរគ្រប់វិនាទី។ ប៉ុន្តែជាសំណាងល្អ លោកត្រូវបានភរិយាបានបង្ហាញនូវគន្លឹះខ្លីខ្លឹមមួយឃ្លាដែលជួយឱ្យលោករកឃើញផ្លូវដោះបំណុលនោះបាន។ ពាក្យមួយឃ្លារបស់ភរិយាលោកគឺ “បងឡើងផ្លូវណាត្រូវចុះផ្លូវនោះវិញ” ដែលយើងអាចសម្រាយអត្ថន័យឱ្យងាយយល់ថា យើងជំពាក់បំណុលគេព្រោះតែការខ្ចីគេ ដូច្នេះយើងក៏អាចប្រើការខ្ចីបំណុលគេបន្ថែមដើម្បីដោះបំណុលដែលកំពុងជំពាក់នោះបានផងដែរ។ លុះស្អែកឡើង លោកបានហៅម្ចាស់បំណុលទាំងអស់មកជួប ដោយប្រាប់ថា លោកមានដំណឹងចំនួន២ចង់ប្រាប់ មួយជាដំណឹងល្អ រីឯមួយទៀតជាដំណឹងអាក្រក់ តើអ្នកចង់ស្ដាប់ដំណឹងមួយណាមុន? ចំពោះដំណឹងល្អគឺ “ប្រសិនបើចង់ឱ្យ Trump សងបំណុលទៅវិញលុះត្រាតែលោកអ្នកព្រមផ្ដល់កម្ចីមកឱ្យលោកបន្ថែមទៀត ដើម្បីដោះស្រាយបញ្ហាដែលជាប់គាំងមួយចំនួន ហើយពេលដែលអាជីវកម្មដំណើរការល្អ ខ្ញុំនឹងសងបំណុលទាំងអស់ត្រឡប់ទៅវិញ”។ ម្ចាស់បំណុលទាំងអស់ក៏បដិសេធ Trump ហើយលោកក៏និយាយដំណឹងអាក្រក់វិញ។ ពេលនោះមេធាវីរបស់ Trump ចេញមកក៏បកស្រាយប្រាប់ម្ចាស់បំណុលថា “ថ្ងៃស្អែកក្រុមហ៊ុនដែលTrump គ្រប់គ្រងទាំងអស់នឹងប្រកាសក្ស័យធន”។ ដូច្នេះលោកអ្នកអាចរឹបអូសយកទ្រព្យសម្បត្ដិដែលនៅសេសសល់ទៅចុះ ពីព្រោះលុយដែលយកមកពីមុននោះ បានប្រើប្រាស់ក្នុងដំណើរការអាជីវកម្មទាំងនេះអស់ហើយ (គួរបញ្ជាក់ថាច្បាប់នៅអាមេរិក ប្រសិនបើក្រុមហ៊ុនមួយណាក្ស័យធន ម្ចាស់បំណុលអាចរិបអូសបានត្រឹមតែសម្ភារៈជារបស់ក្រុមហ៊ុនតែប៉ុណ្ណោះ សម្រាប់របស់ជាលក្ខណៈបុគ្គលរបស់ម្ចាស់អាជីកម្មគឺម្ចាស់បំណុលមិនអាចរិបអូសបានឡើយ)។ ក្រោយពីស្ដាប់ដំណឹងទាំង២នេះចប់ហើយ ម្ចាស់បំណុលក៏បានគិតថ្លឹងថ្លែងស្រេចបាច់ ក្រោយមកក៏សម្រេចចិត្ដស្រុះស្រួលគ្នា ផ្ដល់កម្ចីបន្ថែមទៅឱ្យ Trump ដែលសរុបមានចំនួនសរុបប្រមាណ ២០០ លានដុល្លារបន្ថែមទៀត ដើម្បីឱ្យលោកយកទៅបន្តដំណើរការអាជីវកម្មរហូតទទួលបានជោគជ័យ និងសងបំណុលត្រឡប់មកឱ្យខ្លួនវិញ។ ជាលទ្ធផល សំណាងក៏កើតមានឡើង ហើយលោក Trump ក៏បានទិញយកអ្វីៗមកធ្វើជាកម្មសិទ្ធរបស់ខ្លួនទាំងអស់វិញ និងអាចដោះបំណុលច្រើនសន្ធឹកសន្ទាប់នោះបានដោយជោគជ័យ។ នេះហើយជាក្បួនដោះបំណុលដ៏ចម្លែករបស់លោកគឺ៖ មិនអស់សង្ឃឹម មិនគេចវេសពីបំណុល ហើយក្លាហានក្នុងការចចារជាមួយម្ចាស់បំណុល រហូតអាចស្នើសុំទុនបន្ថែមមករកស៊ីបន្តរហូតដោះបំណុលបាន និងរីកចម្រើនមកទល់នឹងពេលនេះ។ មេរៀនពីការដោះបំណុលរបស់លោកដូណាល់ត្រាំដែលយើងអាចរៀនបានគឺ៖ ១. ត្រូវមានស្មារតីទទួលខុសត្រូវខ្ពស់ចំពោះសកម្មភាពខ្លួន ហើយបើជំពាក់បំណុលគេយូរឬឆាប់ក៏ត្រូវតែសង ២. ត្រូវមានភាពក្លាហានក្នុងការចរចាជាមួយម្ចាស់បំណុល។ ៣. ត្រូវយកបំណុលមកប្រើក្នុងផ្លូវល្អ និងយកបំណុលល្អមកសម្លាប់បំណុលអាក្រក់។ ៤. ពេលជួបបញ្ហា ត្រូវបើកចិត្តស្ដាប់គំនិតល្អៗរបស់អ្នកជុំវិញខ្លួនឱ្យបានច្រើន៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T09:58:03.487Z", "category": "ភាពជាអ្នកដឹកនាំ", "views": 482, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ធ្វើការបាន៥ឆ្នាំ ចេញរកស៊ីខ្លួនឯង! CEO Realme ប្រកាសលាពីតំណែងតែសន្យានឹងធ្វើរឿង១នេះ	https://business-cambodia.com/articles/realme-ceo-india-	បន្ទាប់ពីកាន់តំណែងអស់រយៈពេល៥ឆ្នាំថ្មីៗនេះលោក Madhav Sheth នាយកប្រតិបត្តិក្រុមហ៊ុន Realme បានប្រកាសលាលែងពីតំណែងហើយ ដើម្បីចេញទៅបើកអាជីវកម្មផ្ទាល់ខ្លួន ហើយលោកសន្យាថានឹងនៅតែបន្តមើលថែ ធ្វើទីប្រឹក្សាផ្តល់យុទ្ធសាស្រ្ត ឱ្យក្រុមហ៊ុន Realme បន្តទៀតបើទោះបីជាលោកឈប់ធ្វើការក៏ដោយ។ នេះបើតាមការឱ្យដឹងពីប្រភពព័ត៌មាន USA Today។   សម្រាប់ការចេញទៅធ្វើអាជីវកម្មរបស់លោកក៏មិនទាន់ដឹងថាជាក្រុមហ៊ុនប្រកបអាជីវកម្មអ្វីនៅឡើយនោះទេ។ ថ្លែងក្នុងកម្មវិធីមួយរបស់ Twitter កាលពីថ្ងៃទី១៤មិថុនា លោក Sheth បានឱ្យដឹងថាការចាកចេញរបស់លោកគឺដើម្បីទៅចាប់ផ្តើមអាជីវកម្មថ្មី ប៉ុន្តែការផ្តាច់ខ្លួននេះលោកនៅតែឈរពីក្រោយជំរុញ ការអភិវឌ្ឍន៍របស់ផលិតផលRealme ការធ្វើយុទ្ធសាស្រ្តទីផ្សារជានិច្ច។ យ៉ាងណាមិញគិតត្រឹមពេលនេះលោកបានធ្វើការនៅក្រុមហ៊ុនមួយនេះអស់រយៈពេល៥ ឆ្នាំហើយគិតចាប់តាំងពី២០១៨ ដល់ឆ្នាំ២០២៣នេះ ហើយការចាកចេញរបស់លោកគឺជាការបាត់បង់អ្នកដឹកនាំដែលក្រុមហ៊ុនសោកស្តាយមួយរូប។ គួរជម្រាបផងដែរថាលោក Madhav Sheth គឺជានាយកប្រតិបត្តិវ័យ៤១ឆ្នាំ ប្រចាំប្រទេសឥណ្ឌាដែលធ្វើឱ្យ realme បានក្លាយជាម៉ាកស្មាតហ្វូនធំជាងគេទីបួននៅក្នុងប្រទេសឥណ្ឌា។ លោកក៏ជាអតីតអ្នកសរសេរអត្ថបទពាណិជ្ជកម្ម សេដ្ឋកិច្ចនិងព័ត៌មានឱ្យកាសែតល្បីៗជាច្រើនដូចជា Forbes (India), Times of India, Fortune, Economic Times និង Hindustan Time ជាដើម៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T09:56:14.123Z", "category": "ភាពជាអ្នកដឹកនាំ", "views": 248, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
VinFast ប្រកាសឲ្យលុយអតិថិជន បេីសិនជារកឃេីញឡានមានបញ្ហារអាក់រអួលត្រង់ចំណុចណាមួយ	https://business-cambodia.com/articles/vinfast-free-fixing	ក្រុមហ៊ុនផលិតរថយន្តអគ្គិសនីរបស់វៀតណាម VinFast បានដាក់ចេញនូវគោលការណ៍ថ្មី ដែលនឹងផ្តល់ឱ្យអតិថិជនរបស់ខ្លួននៅសិទ្ធិទទួលបានប័ណ្ណ ឬសាច់ប្រាក់ ប្រសិនបើ EV របស់ពួកគេខូចដោយគោលការណ៍នេះគឺដាច់ដោយឡែកពីកម្មវិធីធានា។ យោងតាមការចុះផ្សាយរបស់គេហទំព័រ INSIDE EVS កាលពីម្សិលមិញនេះបានឱ្យដឹងថា ក្រុមហ៊ុន VinFast បានបង្កើតបញ្ជីបញ្ហាដែលត្រូវបានចាត់ថ្នាក់ជាបីប្រភេទ ពោលប្រសិនបើអតិថិជនរកឃើញមានបញ្ហាណាមួយកើតឡើងលើរថយន្តរបស់ខ្លួនក្នុងចំណុច៣នេះនឹងទទួលបានថវិការជូន ប៉ុន្តែសម្រាប់តែម៉ូឌែល VinFast VF 8 តែប៉ុណ្ណោះ។ ដោយបញ្ហាទាំងនោះរួមមាន៖ បញ្ហាប្រភេទទី ១ ប្រសិនជារថយន្តមានការរអាក់រអួល ប៉ុន្តែមិនប៉ះពាល់ដល់ការប្រើប្រាស់យានយន្តនោះអតិថិជនមានសិទ្ធិទទួលបាន១០០ដុល្លារ។ បញ្ហាប្រភេទទី ២ ប្រសិនជាធ្វើឱ្យយានជំនិះមិនអាចដំណើរការបាន ក្រុមហ៊ុននឹងផ្តល់ជំនួយជួសជុលតាមដងផ្លូវដោយឥតគិតថ្លៃ ហើយអតិថិជនមានសិទ្ធិទទួលបាន៣០០ដុល្លារពីលើបន្ថែមទៀត។ បញ្ហាប្រភេទទី ៣ ប្រសិនជាប្រើពេលជួសជុលលើសពីបីថ្ងៃ នោះអតិថិជននឹងមានសិទ្ធិទទួលបានទឹកប្រាក់ចំនួន១០០ដុល្លារ សម្រាប់ថ្ងៃបន្ថែមនីមួយៗដែលរថយន្តរបស់ពួកគេកំពុងត្រូវបានផ្តល់សេវាកម្មដោយ VinFast ។ គួរជម្រាបផងដែរថា រថយន្ត VinFast VF 8 នេះមានតម្លៃ ៤៦០០០ដុល្លារ (តម្លៃបរទេស) ភ្ជាប់មកជាមួយការដំឡើងម៉ូទ័រពីរដែលមានកម្លាំង៣៤៩ សេះ និងថាមពលថ្ម ៨៧.៧ គីឡូវ៉ាត់ម៉ោង ដែលអនុញ្ញាតឱ្យបើកបរបានចម្ងាយ ៤២៥ គីឡូម៉ែត្រ។ ចំណែកឯ City Edition Plus វិញមានកម្លាំង ៤០២សេះ ដែលត្រូវបានតែងតាំងយ៉ាងស្អាតមានតម្លៃជាង ៥៥,០០០ដុល្លារ ហើយជួររបស់វាត្រូវបានវាយតម្លៃត្រឹមតែ ៣០៧ គីឡូម៉ែត្រ៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T09:56:08.705Z", "category": "កំពូលអ្នកលក់", "views": 589, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
គ្មានឱកាសរៀនមហាវិទ្យាល័យ Kevin Kim ប្រើរូបមន្តមាស១ អាចលក់ក្រុមហ៊ុនតម្លៃលាន$ ត្រឹមវ័យ២១ឆ្នាំ	https://business-cambodia.com/articles/kevin-kim-millionaire	គ្មានឱកាសបញ្ចប់ថ្នាក់មហាវិទ្យាល័យ ត្បិតមានមហិច្ឆតាចង់រត់តាមក្តីស្រមៃ យុវជន Kevin Kim បានសម្រេចចិត្តឈប់រៀននៅអាយុ១៨ឆ្នាំ។ បច្ចុប្បន្នលោកបានលក់ក្រុមហ៊ុនដំបូងរបស់ខ្លួន ក្នុងតម្លៃរាប់លានដុល្លារ និងក្លាយជាសេដ្ឋីរូបសង្ហាទាំងវ័យក្មេងល្ហក់។ នេះបើតាមការឲ្យដឹងពីទីភ្នាក់ងារសារព័ត៌មាន CNBC។ បង្វិលចក្រវាលទាញទ្រនិចនាឡិកាថយក្រោយ គ្រាដែលកំលោះ Kevin Kim ដាច់ចិត្តបោះបង់ការសិក្សាក្នុងវ័យ១៨ឆ្នាំ វាប្រៀបដូចជាការភ្នាល់ដ៏ធំបំផុតមួយសម្រាប់ជីវិតរបស់លោក ខណៈម្តាយបង្ហូរទឹកភ្នែកឃាត់កូនប្រុសព្រោះមិនចង់ឲ្យដើរលើវិថីនៃអនាគតព្រិលៗមិនច្បាស់លាស់ ព្រួយចិត្តខ្លាចកូនលំបាកថ្ងៃក្រោយ។ បំណាច់ជ្រើសរើសផ្លូវនេះហើយ Kim មិនបានធ្វើឲ្យម្តាយអស់សង្ឃឹមឡើយ លោកបានប្រើដើមទុន ២,០០០ដុល្លារ ដែលសន្សំពីការងារក្រៅម៉ោង ទៅចាប់ផ្តើមអាជីវកម្ម e-commerce នាំចូលសំលៀកបំពាក់ពីកូរ៉េខាងត្បូង ហើយលក់វាពេញអាមេរិកខាងជើង។ ក្រោយចិញ្ចឹមនិងមើលថែអាជីវកម្មរបស់ខ្លួនអស់ពីពោះរយៈពេលបីឆ្នាំ យុវជន Kim បានលក់ក្រុមហ៊ុនដំបូងនេះក្នុងតម្លៃលានដុល្លារ ក្លាយជាសេដ្ឋីវ័យ២១ឆ្នាំ។ អតីតនិស្សិតផ្នែកវិស្វកម្មសំណង់ស៊ីវិលរូបនេះ បានប្រាប់ទៅកាន់ CNBC Make It ពីអាថ៌កំបាំងនៅពីក្រោយភាពជោគជ័យនេះយ៉ាងដូច្នេះថា៖ «ត្រូវបង្កើតផលិតផលដែលសមស្របនឹងតម្រូវការទីផ្សារ វាអាចលំបាកនិងត្រូវចំណាយពេលរាប់ឆ្នាំ ប៉ុន្តែវានឹងនាំអ្នកឲ្យសម្រេចលទ្ធផលធំហួសពីការរំពឹងទុក»។ លោកបានបន្តទៀតថា៖ «ក្នុងដំណើរដ៏វែងឆ្ងាយ អ្នកត្រូវសួរខ្លួនឯងថា តើខ្ញុំពិតជាចូលចិត្តវិស័យនេះមែនទេ? តើខ្ញុំមើលឃើញខ្លួនឯងបែបណាក្នុងរយៈពេល១០ឆ្នាំទៀត?»។ បន្ទាប់មកលោក Kim បានចំណាយពេលជិត ១០ឆ្នាំក្នុងការបង្កើតផលិតផលឌីជីថលសម្រាប់ការចាប់ផ្តើមអាជីវកម្ម និងក្រុមហ៊ុនផ្សេងទៀត មុនពេលធ្វើការដោយឯករាជ្យនៅឆ្នាំ២០២០ ជាមួយ Stadium Live ដែលជាកម្មវិធី metaverse សម្រាប់អ្នកគាំទ្រកីឡា។ កម្មវិធីនេះអនុញ្ញាតឱ្យអ្នកប្រើប្រាស់ប្ដូររូបតំណាងផ្ទាល់ខ្លួនរបស់ពួកគេ ទិញទំនិញឌីជីថល ដើរលេងជាមួយអ្នកគាំទ្រផ្សេងទៀតនៅក្នុងបន្ទប់សិប្បនិម្មិត ចូលរួមក្នុងការផ្សាយបន្តផ្ទាល់កីឡាអន្តរកម្ម ឬលេងហ្គេមខ្នាតតូចជាដើម៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T09:55:29.663Z", "category": "ភាពជាអ្នកដឹកនាំ", "views": 374, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អស្ចារ្យណាស់! ចិននិងជប៉ុន នឹងជ្រើសយកខេត្ត២ របស់កម្ពុជាដើម្បីដាំដំណាំនាំចេញទៅក្រៅប្រទេស	https://business-cambodia.com/articles/company-china-and-japan-2-provinces	ប្រទេសកម្ពុជា កាន់តែលេចធ្លោពីមួយថ្ងៃទៅមួយថ្ងៃ ខណៈឆាប់ៗនេះ ប្រទេសធំៗចំនួន ២គឺចិននិងជប៉ុន បានសម្រេចជ្រើសរើសយកខេត្ត២ របស់កម្ពុជាគឺខេត្តសៀមរាប នឹងខេត្តកំពង់ចាមយកដាំដំណាំកសិកម្មដើម្បីនាំចេញទៅក្រៅប្រទេសនៅថ្ងៃខាងមុខនេះផងដែរ។ ជាក់ស្តែង កាលពីពេលថ្មីៗកន្លងទៅនេះ មានក្រុមអ្នកវិនិយោគជនជាតិជប៉ុន ដែលដឹកនាំដោយលោក NABESHIMA KATSUHITO ប្រធានកសិដ្ឋានដាំបន្លែស្តង់ដារជប៉ុន បានចុះទៅពិនិត្យទីតាំងដី ក្នុងគម្រោងបើកកសិដ្ឋានដាំម្ទេសស្តង់ដារជប៉ុន លើផ្ទៃដីចំនួន ៧២ហិកតា ជំហានទី១ ស្ថិតក្នុងភូមិត្រពាំងទូក ឃុំជប់តាត្រាវ ស្រុកអង្គរធំ ខេត្តសៀមរាប។ បើតាមការលើកឡើងរបស់លោក NABESHIMA KATSUHITO បានឱ្យដឹងថា កសិដ្ឋានដាំម្ទេសស្តង់ដារជប៉ុននេះគ្រោងនឹងសាងសង់ ជាបច្ចេកទេសថ្មី ហើយនឹងបានផលច្រើន ដើម្បីផ្គត់ផ្គង់ឱ្យទាន់តម្រូវការ ខណ:បច្ចុប្បន្ននេះមានអ្នកបញ្ជាទិញ ក្នុងមួយខែៗរហូតដល់ ៥០០តោនជារៀងរាល់ខែ ហើយចំពោះផែនការដាំម្ទេសនេះមិនមែនលក់នៅក្នុងស្រុកនោះទេ គឺនាំចេញទៅក្រៅប្រទេសផងដែរ។ សូមបញ្ជាក់ផងដែរថា កសិដ្ឋាននេះគឺធ្វើលើផ្ទៃដី ៧២ហិកតា ជាជំហានដំបូងប៉ុណ្ណោះ ក្រោយពីការដាំដុះហើយក្រុមហ៊ុននិងធ្វើជំហានបន្តបន្ទាប់ទៀត ដើម្បីឲ្យតម្រូវឱ្យទាន់ទីផ្សារនៅក្រៅប្រទេស ខណ:តម្រូវការ ៥០០តោន ក្នុងមួយខែគឺយើងត្រូវការផ្ទៃដី ២០០ហិកតា ទើបគ្រប់គ្រាន់សម្រាប់ផលិតអោយបាន ៥០០តោនក្នុងមួយខែ ដើម្បីឲ្យផលដំណាំវិលជុំបាន គឺក្រុមហ៊ុនត្រូវការចូលរួមពីប្រជាជននៅជុំវិញនោះផងដែរ។ ជាមួយគ្នានោះដែរ កាលពីប៉ុន្មានថ្ងៃកន្លងទៅក៏មាន ក្រុមហ៊ុនធំមួយរបស់ប្រទេសចិនដែលមានឈ្មោះថា ក្រុមហ៊ុន ណុង យី ហ្វាហាន់ (NONG YE FAZHAN CO,LTD) បានប្រកាសដាក់ទុនវិនិយោគពង្រីកផ្ទៃដីដាំដុះចំការចេករបស់ខ្លួននៅក្នុងស្រុកស្ទឹងត្រង់ ខេត្តកំពង់ចាម ដើម្បីបង្កើនការផលិតឆ្លើយតបនឹងតម្រូវការនាំចេញទៅទីផ្សារអន្តរជាតិ។ លោក វី ហ្វូជាង ( Wu Fuxiang) ប្រធានផ្នែកគ្រប់គ្រងតំបន់២ របស់ក្រុមហ៊ុនខាងលើបានលើកឡើងថា ក្រុមហ៊ុនសម្រេចចិត្តដាក់ទុនវិនិយោគចំការចេកនៅកម្ពុជា ដោយសារមើលឃើញថាដីមានជីជាតិ និងអាកាសធាតុ អំណោយផលដល់ការដំណាំកសិកម្ម ។ លោកបានបន្តថា ចេកស្រស់ត្រូវបាននាំចេញដោយផ្ទាល់ទៅប្រទេសចិន ហើយក្នុងមួយឆ្នាំនាំចេញប្រមាណ ជា៤ម៉ឺនតោន ដោយចេកស្រស់ទាំងនោះមានដាក់លក់តាមផ្សារទំនើបធំៗនៅប្រទេសចិន។ សូមរំលឹកថា ប្រទេសចិនគឺជាទីផ្សារដ៏ធំមួយសម្រាប់ផលិតផលកសិកម្មដ៏មានសក្តានុពលរបស់ កម្ពុជារបស់យើង មិនត្រឹមតែសម្រាប់ចេកស្រស់ប៉ុណ្ណោះទេ ថែមទាំងសម្រាប់អង្ករ ដំឡូងមី ស្វាយ មៀនផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T09:40:21.535Z", "category": "ចាប់ផ្តើមអាជីវកម្ម", "views": 12950, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សម្តីមាសពាន់ៗឆ្នាំ ខុងជឺ ផ្តាំបើឧស្សាហ៍ខុសក្បួនទាំង៤នេះ ទោះខំយ៉ាងណាក៏នៅតែក្រលំបាក	https://business-cambodia.com/articles/kong-qiu-5-hard-work-rules	មិនថាមនុស្សឆ្លាត ឬល្ងង់ តែការឧស្សាហ៍ដោយមិនដឹងកាលៈទេសៈ ឧស្សាហ៍ធ្វើអ្វីខុសៗ ម្ដងហើយម្ដងទៀត នឹងអាចបង្ករការខាតបង់ជាច្រើនទម្រាំរកផលប្រយោជន៍បាន។ ខាងក្រោមនេះគឺជា ភាពឧស្សាហ៍ខុសក្បួនទាំង៤ ទស្សនវិទូចិន ខុង ជឺ បានពោលផ្តាំកាលពីជាងពីរពាន់ឆ្នាំមុនថា ទោះខំយ៉ាងណាក៏នៅតែក្រលំបាកដែរ៖ ១/. ឧស្សាហ៍ធ្វើគ្រប់យ៉ាង តែខ្ជិលគិត ការខំប្រឹងធ្វើការដោយគិតសំខាន់លើបរិមាណដោយមិនប្រើខួរក្បាល គ្មានផ្លូវអាចឲ្យសម្រេចការងារដែលមានគុណភាពបានទេ។ សាកល្បងផ្លាស់ប្ដូរវិធីធ្វើការជាថ្មី គិតឲ្យបានល្អិតល្អន់មុនចុះដៃធ្វើ និងត្រូវចេះរៀបលំដាប់ការងារណាសំខាន់ៗមុន នោះការងារអ្នកនឹងអាចសម្រេចបានលឿនជាងមុនឆ្ងាយតែម្ដង ថែមទាំងមានគុណភាពផងដែរ មិនមែនចេះតែធ្វើៗទៅ ដោយមិនមានរៀបចំគម្រោងច្បាស់លាស់នោះទេ។ ២/. ឧស្សាហ៍នៅដល់យប់ជ្រៅជ្រុល តែមិនធ្វើរឿងមានប្រយោជន៍ ការធ្វើការរំលងអាធ្រាត្រ ចូលគេងយប់ជ្រៅ ហើយប្រញាប់ក្រោក គឺនឹងបំផ្លាញគំនិតច្នៃប្រឌិតថ្មីៗ ព្រោះខួរក្បាលដែលមិនស្រស់ថ្លា នឹងមិនអាចគិតអ្វីចេញនោះទេ។ មិនត្រឹមតែបំផ្លាញខួរក្បាល ប៉ុន្តែការធ្វើការមិនស្គាល់ថ្ងៃមិនស្គាល់យប់នឹងធ្វើឲ្យសុខភាពយើងទ្រុឌទ្រោមដូចគ្នា។ ៣/. ឧស្សាហ៍ធ្វើរឿងដដែលៗ តែជីវិតមិនរីកចម្រើន អ្នកធ្វើការភាគច្រើនឈ្ងោកធ្វើការងារដដែលៗ នៅក្នុងការិយាល័យមួយថ្ងៃៗជិត១០ម៉ោង ដោយមិនធ្លាប់សួរខ្លួនឯងថា អ្វីដែលកំពុងធ្វើរាល់ថ្ងៃនេះ មានប្រយោជន៍ដល់ជីវិតប៉ុណ្ណា ធ្វើឲ្យខ្លួនឯងរីកចម្រើនឬក៏អត់ និងផ្ដល់អ្វីខ្លះដល់សង្គម? ការប្រឹងប្រែងធ្វើការងារដដែលៗ ដែលមិនផ្ដល់ភាពរីកចម្រើនអ្វីសោះដល់ជីវិត ក៏មិនអាចនាំអ្នកទៅរកជោគជ័យបានដែរ។ ៤/. ឧស្សាហ៍សព្វគ្រប់កិច្ចការ តែចោលគ្រួសារ គ្រួសារត្រូវស្ថិតនៅលំដាប់ទីមួយជានិច្ច។ កុំបណ្ដោយឲ្យការងារបំផ្លាញជីវិតអ្នក។ ភាពរីកចម្រើនផ្នែកការងារ អាចសំខាន់សម្រាប់មនុស្សជាច្រើន ប៉ុន្តែបើគិតឲ្យដិតដល់នោះ វាមិនអាចប្រៀបធៀបជាមួយការមានគ្រួសារដែលកក់ក្ដៅ គួរឲ្យស្រឡាញ់ ព្រោះមិនថាពេលសុខ ឬទុក្ខ ពួកគេគឺជាអ្នកដែលអាចនៅក្បែរយើងជានិច្ច។ យ៉ាងណាមិញ ភាពឧស្សាហ៍ព្យាយាមពុំមែនសុទ្ធតែត្រឹមត្រូវទាំងអស់នោះទេ ឧស្សាហ៍ត្រូវកាលៈទេសៈ ត្រូវបែបផែន ទើបមិននាំឲ្យខុសខាតប្រយោជន៍ ហើយជីវិតរីកចម្រើន កើនទ្រព្យ សម្បូរញាតិ រស់នៅសុខក្សេមក្សាន្ត៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T09:05:32.507Z", "category": "ភាពជាអ្នកដឹកនាំ", "views": 931, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
រកស៊ីខាត៣ឆ្នាំកុំបាក់ទឹកចិត្ត! ម្ចាស់ក្រុមហ៊ុន៤នេះធ្លាប់ខាតយូរឆ្នាំ មុនអាចចំណេញរាប់សិបលាន$	https://business-cambodia.com/articles/4-companies-changed-from-loss-to-profit	ការចាប់ផ្ដើមអាជីវកម្ម រយៈពេល៣ ទៅ៥ឆ្នាំដំបូង វាគឺជាពេលវេលាដែលលំបាកខ្លាំងបំផុត ព្រោះវានឹងធ្វើឱ្យអ្នកត្រូវធ្វើរឿងច្រើន ដើម្បីអាចរុញអាជីវកម្មឱ្យរីកចម្រើន។ ប៉ុន្តែបើសិនជារកស៊ី៣ឆ្នាំហើយ នៅតែខាត ឬមិនទាន់រកឃើញពន្លឺប្រាក់ចំណេញទេ សូមកុំអស់សង្ឃឹម ព្រោះមានអាជីវកម្មយក្សជាច្រើនដែលសុទ្ធតែធ្លាប់ឆ្លងកាត់ស្ថានភាពដូចអ្នកពេលនេះ មុនពេលស្គាល់ផ្លូវត្រូវ រកស៊ីកើបចំណូលរាប់សិបលានដុល្លារ។ ខាងក្រោមជាអាជីវកម្ម៤ ធ្លាប់ខាតយូរឆ្នាំ មុនអាចចំណេញរាប់សិបលានដុល្លារ៖ ១. ក្រុមហ៊ុនលក់រាយ Walmart រកស៊ីដោយមិនទទួលបានប្រាក់ចំណេញអស់រយៈពេល ៧ ឆ្នាំដំបូងក្នុងអាជីវកម្មរបស់ខ្លួន។ ក្រុមហ៊ុននេះត្រូវបានបង្កើតឡើងក្នុងឆ្នាំ ១៩៦២ ដោយលោក Sam Walton ហើយវាពិបាកក្នុងការប្រកួតប្រជែងជាមួយអ្នកលក់រាយធំៗដូចជា Kmart និង Sears ។ ទោះជាយ៉ាងណាក៏ដោយ នៅទីបំផុត Walmart បានរកឃើញទីផ្សារពិសេសរបស់ខ្លួនដោយផ្តោតលើការលក់ផលិតផលតម្លៃទាប និងជម្រើសដ៏ច្រើនសម្បូរបែបនៃផលិតផល ដែលធ្វើឱ្យអាជីវកម្មនេះរីកចម្រើន រហូតក្លាយជាអ្នកលក់រាយដ៏ធំបំផុតនៅលើពិភពលោក។ ២. ក្រុមហ៊ុនទស្សនាភាពយន្តតាមអនឡាញ Netflix ត្រូវបានបង្កើតឡើងក្នុងឆ្នាំ 1997 ដោយលោក Marc Randolph ហើយដំបូងឡើយបានផ្ដោតលើការជួល DVD តាម Email។ ក្រុមហ៊ុនបានតស៊ូប្រឈមនឹងការខាតបង់ប្រាក់អស់រយៈពេលជាច្រើនឆ្នាំ មុនពេលស្គាល់ផ្លូវត្រូវ។ ក្រោយមកក្រុមហ៊ុនបានសម្រេចចិត្តបោះបង់ចោលការជួលជា DVD ហើយងាកមកផ្សាយបែបវីដេអូស្ទ្រីម បានវិនយោគលើវីដេអូមានគុណភាព និងពង្រីកទៅទីផ្សារអន្តរជាតិ រហូតមានគេទទួលស្គាល់កាន់តែច្រើន រីកចម្រើនកាន់តែខ្លាំងមកដល់ពេលបច្ចុប្បន្ន។ ៣. ក្រុមហ៊ុនទិញទំនិញតាមអនឡាញ Amazon ត្រូវបានបង្កើតឡើងក្នុងឆ្នាំ ១៩៩៤ ដោយលោក Jeff Bezos ហើយដំបូងឡើយបានផ្ដោតតែលើការលក់សៀវភៅតាមអ៊ីនធឺណិតប៉ុណ្ណោះ។ ក្រុមហ៊ុនបានខាតបង់ប្រាក់អស់ជាច្រើនឆ្នាំ ដោយសារក្រុមហ៊ុនបានវិនិយោគយ៉ាងច្រើនលើហេដ្ឋារចនាសម្ព័ន្ធ និងផលិតផលថ្មី។ ទោះយ៉ាងណាក៏ដោយនៅទីបំផុត Amazon បានក្លាយជាអ្នកលក់រាយតាមអ៊ីនធឺណិតដ៏ធំបំផុតនៅក្នុងពិភពលោក ព្រោះក្រុមហ៊ុនបានផ្ដោតលើការផ្ដល់នូវបទពិសោធន៍ល្អបំផុតជូនអតិថិជនខ្លួន។ ៤. ក្រុមហ៊ុនរថយន្តអគ្គីសនី Tesla ត្រូវបានបង្កើតឡើងដោយលោក Elon Musk ក្នុងឆ្នាំ ២០០៣ គឺដំបូងឡើយ ព្យាយាមផលិតរថយន្តដំបូងគេគឺ Tesla Roadster។ ក្រុមហ៊ុនបានខាតបង់ប្រាក់អស់ជាច្រើនឆ្នាំ ខណៈដែលខ្លួនបានធ្វើការដើម្បីកែលម្អដំណើរការផលិតរបស់ខ្លួន។ ទោះជាយ៉ាងណាក៏ដោយ Tesla នៅទីបំផុតបានក្លាយជាក្រុមហ៊ុនរថយន្តអគ្គិសនីដ៏ជោគជ័យបំផុតមួយនៅក្នុងពិភពលោក។ បើសិនជាអាជីវកម្មអ្នកកំពុងខាតបង់ ឬមិនទាន់រីកចម្រើនស្គាល់ប្រាក់ចំណេញ អ្នកគប្បីធ្វើរឿងសំខាន់មួយចំនួនដូចជា៖ វាយតម្លៃគំរូអាជីវកម្មរបស់អ្នកឡើងវិញ,  កាត់បន្ថយការចំណាយ, ទៅទទួលបានជំនួយពីអ្នកប្រឹក្សាអាជីវកម្មជំនាញ…។ សូមចាំថា បរាជ័យបណ្ដោះអាសន្នមិនមែនជាទីបញ្ចប់នៃពិភពលោកនោះទេ ប្រសិនបើអ្នកមានឆន្ទៈក្នុងការប្រឹងប្រែង និងតស៊ូ អ្នកពិតជាអាចជម្នះរាល់ឧបសគ្គ និងសម្រេចបាននូវគោលដៅរបស់អ្នកជាក់ជាមិនខាន៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T08:53:08.112Z", "category": "ភាពជាអ្នកដឹកនាំ", "views": 280, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ពេលមានវិបត្តិគេចូលចិត្តវិនិយោគមាស! នេះជាផ្លូវធំៗ៣អ្នកអាចចាប់ផ្ដើមវិនិយោគលើហាងឆេងមាស	https://business-cambodia.com/articles/three-ways-to-invest-in-gold	មាសគឺជាលោហធាតុមានតម្លៃមួយដែលត្រូវបានគេចាត់ទុកជាទ្រព្យសុវត្ថិភាព ជាពិសេសពេលស្រុកទេសមានបញ្ហានិងវិបត្តិសេដ្ឋកិច្ច មាសគឺត្រូវប៉ាន់ហើយមានអ្នកទិញទុកនិងវិនិយោគច្រើនព្រោះវាងាយស្រួលទិញលក់និងធ្វើការដោះដូរជាមួយទំនិញផ្សេងៗជាដើម។ ជុំវិញការវិនិយោគលើមាស មានបងប្អូនមួយចំនួនប្រហែលច្ងល់និងមិនទាន់ដឹងទេថាតើគេវិនិយោគមាសដូចម្ដេចហើយមានផ្លូវណាខ្លះដែលយើងអាចវិនិយោគលើមាសបាន។ ដូច្នេះខាងក្រោមនេះ Business Cambodia សូមបង្ហាញចំនួន៣ដែលបងប្អូនអាចវិនិយោគលើមាសបាន។ ១. ទិញមាសពិតប្រាកដ ការវិនិយោគទិញមាសពិតប្រាកដគឺផ្លូវវិនិយោគលើមាសក៏ងាយស្រួលបំផុតពោលគឺបងប្អូនវិនិយោគទិញមាសពិតប្រាកដមើលឃើញនឹងភ្នែកដូចបងប្អូនតែងឃើញមាសគេលក់ក្នុងហាងលក់គ្រឿងអលង្ការ។ ជានៅក្នុងសង្គមខ្មែរយើង ប្រជាពលរដ្ឋខ្មែរតែងតែជ្រើសរើសយកការវិនិយោគលើមាសពិតប្រាក។ ជាក់ស្ដែង អ៊ំ ពូមីង យាយតាតែងតែទិញមាសទុកហើយពេលមាសឡើងថ្លៃពួកគាត់អាចលក់យកប្រាក់ចំណេញ។ ដូច្នេះវិនិយោគទិញមាសពិតប្រាកដគឺបងប្អូនទិញមាសនៅតាមបណ្ដាងហាងលក់គ្រឿងអលង្ការតាមរយៈទិញទុកពេលមានធ្លាក់ថ្លៃហើយអាចលក់ចេញយកប្រាក់ចំណេញពេលមាសឡើងថ្លៃ។ យ៉ាងណាមិញក្នុងការទិញមាសបងប្អូនត្រូវជ្រើសរើសហាងមាសដែលបងប្អូនជឿទុកចិត្តនិងរកស៊ីស្មោះត្រង់។ ២. វិនិយោគមាសលើទីផ្សារអន្តរជាតិ  ការវិនិយោគមាសលើទីផ្សារអន្តរជាតិគឺជាការវិនិយោគលើគម្លាត់ថ្លៃរវាងមាសធៀបនឹងប្រាក់ដុល្លារអាមេរិក។  ប៉ុន្ដែការវិនិយោគនេះមិនមែនជាការវិនិយោគលើមានពិតប្រាកដមានរូបរាងអាចប៉ះបាននោះទេពោលគឺគ្រាន់តែតួលេខប៉ុណ្ណោះ។ ដើម្បីវិនិយោគមាសលើទីផ្សារអន្តរជាតិបានបងប្អូនត្រូវមានគណនីជួញដូរជាមួយក្រុមឈ្មួញជើងសារឧបករណ៍នស្សន្ទដើម្បីទិញវិនិយោគលើមាសអន្តរជាតិបាន។ ការវិនិយោគមាសលើទីផ្សារអន្តរជាតិនេះទាមទារឲ្យបងប្អូនសិក្សាស្វែងយល់ឲ្យច្បាស់បើមិនដូច្នេះទេបងប្អូននឹងជួបហានិភ័យខ្ពស់ តែបើបងប្អូនចេះច្បាស់ចំណេញក៏កប់ក្ដោងដែរ។ ចង់វិនិយោគលើមាសអន្តរជាតិបានអាចបើកគណនីជួញដូរជាមួយឈ្មួញជើងសារឧបករណ៍នស្សន្ទស្របច្បាប់នៅកម្ពុជា។ សូមចុចនៅទីនេះ ដើម្បីស្វែងយល់ពីឈ្មួញជើងសារឧបករណ៍នស្សន្ទស្របច្បាប់នៅកម្ពុជា។ ៣. ទិញភាគហ៊ុនមាស( Gold stock) ក្រៅពីវិនិយោគទិញមាសពិតប្រាកដនិងវិនិយោគមាសលើទីផ្សារអន្តរជាតិហើយនោះ បងប្អូនក៏អាចទិញភាគហ៊ុនមាសតាមរយៈការទិញភាគហ៊ុនក្រុមហ៊ុនធំៗដែលរស៊ីលើមាសដូចជាភាគហ៊ុន Barrick Gold Corp, Franco-Neveda Corp, Wheaton Preciois Metals Corp និងAgnico Eagle Mines ជាដើម ពោលគឺអ្នកវិនិយោគលើផ្សារហ៊ុនដោយទិញភាគហ៊ុនក្រុមហ៊ុនដែលរកស៊ីលើមាស។ យ៉ាងណាមិញការវិនិយោគលើភាគហ៊ុនមាសក៏មានហានិ័យផងដែរ ដូច្នេះបងប្អូនត្រូវសិក្សាស្វែងយល់និងបើកគណនីជួញដូរជាមួយ InteractiveBrokers ដើម្បីអាចវិនិយោគលើផ្សារហ៊ុនអន្តរជាតិនិងទិញភាគហ៊ុនមាសបាន៕ ចង់តាមដានព័ត៌មានទាក់ទងនឹងហិរញ្ញវត្ថុក៏ដូចជាការប្រើលុយឲ្យចំណេញ និងវិនិយោគលុយដើម្បីបង្កើនទ្រព្យ អាចតាមដាន Facebook page Toeuy Hong-ទឿយ ហុង និងចូលគ្រុបតេឡេក្រាម https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T06:19:41.473Z", "category": "ហិរញ្ញវត្ថុ", "views": 1295, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
បញ្ហា៤ អ្នកលក់សម្លៀកបំពាក់នៅតាមផ្សារលក់ស្ងាត់ឈឹង មនុស្សងាកមកទិញតាមហាងវិញ	https://business-cambodia.com/articles/reason-market-silent	មួយរយៈចុងក្រោយនេះ យើងសង្កេតឃើញថា ការដើរទិញឥវ៉ាន់នៅតាមផ្សារនានាហាក់មានភាពស្ងប់ស្ងាត់ បាត់អស់អ្នកទិញ ដោយមនុស្សប្តូរទៅទិញទំនិញតាមហាងវិញ។ ទាក់ទងជាមួយបញ្ហានេះថ្ងៃនេះ Business Cambodia សូមលើកបញ្ហាអ្នកលក់សម្លៀកបំពាក់តាមផ្សារលក់ស្ងាត់ឈឹង មនុស្សងាកមកទិញតាមហាងវិញ។ ដោយក្នុងនោះរួមមាន៖ ១. បញ្ហាគ្មានកន្លែងសម្រាប់ឱ្យភ្ញៀវល៖ ជាក់ស្តែងនៅតាមផ្សារនៅមានតូបមួយចំនួនពុំទាន់មានកន្លែងសម្រាប់ឱ្យអតិថិជនអាច លសម្លៀកបំពាក់នៅឡើយទេ ដូច្នេះហើយនៅពេលដែលអតិថិជនមិនបានដាក់លើខ្លួនល ពេលគាត់យកទំនិញទៅអាចមានអត្រាពាក់អត់ត្រូវ តឹងពេក រលុងពេក ឬអត់សមជាដើម ដោយទុកចោល មិនពាក់ក៏មាន។ ហើយវាជាចំណុចតូចមួយដែលធ្វើឱ្យភ្ញៀវរត់ទៅទិញតាមហាងវិញ។ ២ . បញ្ហាដើរតាមភ្ញៀវ៖ ជាទូទៅនៅតាមផ្សារអ្នកលក់មួយចំនួនគាត់ចូលចិត្តដើរតាមភ្ញៀវដោយការធ្វើបែនេះអតិថិជនមិនពេញចិត្តទេ ពោលមិនមានសេរីភាពក្នុងការមើល ក្នុងការទិញ។ ដូចច្នេះបងប្អូនអ្នកលក់ទាំងឡាយដែលមានចំណុចខ្វះខាតទាំងនេះគួរកែរ ដើម្បីឱ្យការលក់ល្អប្រសើរឡើងវិញ។ ទន្ទឹមនឹងនេះដែរមូលហេតុដែលហាងអាចលក់ដាច់ជាងគឺ ពេលភ្ញៀវចូលទៅដល់បុគ្គលិកមានតែស្នាមញញឹម គ្មានអ្នកដើរតាមភ្ញៀវឡើយ ដោយអ្នកលក់ផ្តល់សេរីភាពអោយអ្នកទិញ ដូច្នេះអ្នទិញមានអាម្មណ៍ថាខ្លួនឯងឯករាជ ចង់បានអ្វីដែលខ្លួនឯងត្រូវការ គ្មានការជម្រុញឬបង្ខំឡើយពី សំណាក់អ្នកលក់  ។ ៣. បញ្ហាមិនដាក់តម្លៃ ៖ នេះជាចណុចសំខាន់មួយទៀតដែល ពេលខ្លះអតិថិជនមិនមានពេលច្រើនក្នុងការសាកសួរតម្លៃ ហើយពេលដឹងតម្លៃហើយត្រូវតថ្លៃមួយតង់ទៀត ពោលទម្រាំបានទំនិញត្រូវឆ្លងកាត់ជាច្រើនដំណាក់កាល ដូច្នេះបងប្អូនអ្នកលក់អាចសាកតម្លៃដូចនៅតាមហាងបាន ដែលវាធ្វើឱ្យអតិថិជនរបស់ខ្លួនមានភាពងាយស្រួលជាងមុន។ ៤. បញ្ហាធ្វើឱ្យអ្នកទិញមានអារម្មណ៏រំខាន៖ ភាពរួសរាយរាក់ទាក់ជារឿងល្អ តែបើរួសរាយពេកនឹងធ្វើឱ្យអ្នកទិញមានសម្ពាធ។ ជាក់ស្តែងតាមតូបផ្សារមួយចំនួន អ្នកលក់ស្រែកហៅភ្ញៀវឱ្យចូលតូបខ្លួន ដោយការធ្វើបែបនេះ តើអ្នកដឹងទេថាភ្ញៀវមិនត្រឹមតែមិនតែចូលទិញទេ តែផ្ទុយទៅវិញមានតែចង់ដើរចេញឱ្យលឿនៗ។ ដូច្នេះអ្នកលក់ទាំងឡាយគួររួសរាយធម្មតាៗបានហើយ ដោយគ្រាន់តែញញឹម នឹងសង្កេតមើលភ្ញៀវ តែកុំឱ្យភ្ញៀវដឹង ដូច្នេះពេលភ្ញៀវងាក ចង់ឱ្យយើងជួយ យើងអាចជួយគាត់បានលឿន ជាក់ស្តែក្បួននេះតាមហាងធំៗមួយចំនួនធំគេអនុវត្តហើយ។ គួរជម្រាបផងដែរថា នេះត្រឹមតែជាមួយផ្នែកតែប៉ុណ្ណោះ មួយផ្នែកទៀតអាចមកពីបញ្ហាមនុស្សមិនសូវចាយលុយ ៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T05:12:23.196Z", "category": "កំពូលអ្នកលក់", "views": 5754, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ការដំឡើងពន្ធគយនាំចូលថ្មី! រដ្ឋាភិបាលប្រកាសដំឡើងអត្រាពន្ធគយថ្មី លើទំនិញនាំចូលប៉ុន្មានមុខនេះ	https://business-cambodia.com/articles/tax-increase	កាលពីពេលថ្មីៗកន្លងទៅ រដ្ឋាភិបាលកម្ពុជាបានធ្វើការកែសម្រួលនូវអត្រាពន្ធគយ អត្រាអាករពិសេស និងអត្រាអាករនាំចេញ នាំចូលទៅលើប្រភេទទំនិញមួយចំនួន។នេះបើយោងតាមការចេញផ្សាយរបស់ អគ្គនាយកដ្ឋានគយនិងរដ្ឋាករកម្ពុជា ដោយក្នុងអនុក្រឹត្តនោះ ក៏បានសម្រេចធ្វើការដំឡើងនូវអត្រាពន្ធគយ និងអាករទៅលើប្រភេទទំនិញនាំចេញ នាំចូលមួយចំនួនផងដែរ ដូចជា ៖ ១.ការដំឡើងអត្រាពន្ធគយលើមុខទំនិញនាំចូល ៖ ដំឡើងពី ៧% ទៅ ១៥% លើមុខទំនិញដំណាប់ ចាហួយ និងល្បាយខាប់នៃផ្លែឈើ ទុយោប្រេងឥន្ធនៈ ទុយោម៉ាស៊ីនកម្តៅ និង ទុយោទឹកសម្រាប់រថយន្ត សារធាតុអាបេតូស ព្រំ និងកម្រាលក្នុងរថយន្ត សោរ និងគ្រឿងបន្ទាប់សន្សំរបស់យានយន្ត ម៉ាស៊ីនសាំង គ្រឿងបន្លាស់ និងបង្គុំខ្សែភ្លើងរបស់យានយន្ត អំពូលLED និងគ្រឿងបន្លាស់ទូរស័ព្ទជាដើម។ ដំឡើងពី ០% ទៅ ១៥% លើមុខទំនិញ ឧបករណ៍បូមអង្គធាតុរាវមាននាឡិកាវាស់ ម៉ាស៊ីនសំលៀង និងម៉ាស៊ីនចាក់ពុម្ពផលិតវត្ថុប្លាស្ទិក 3D ។ ដំឡើងពី ០% ទៅ ៧% លើមុខទំនិញ ថ្មធ្នូនមិនទាន់កែច្នៃ ក្រួសក្រាលថ្នល់ គ្រឿងបន្លាស់ម៉ាស៊ីនកាត់ស្មៅ និងខ្សែអាត់កុំព្យូទ័រ។ ២.ការដំឡើងអត្រាអាករពិសេសលើមុខទំនិញនាំចូល ៖ ដំឡើងពី ១៥% ទៅ ២៥% លើមុខទំនិញ សំបកកង់រថយន្តថ្មី ដំឡើងពី ១០% ទៅ ២៥% លើមុខទំនិញ គ្រឿងបន្លាស់រថយន្តមួយចំនួន។ ដំឡើងពី ១០% ទៅ ១៥% លើមុខទំនិញ ភេសជ្ជៈប៉ូវកម្លាំង ។ ដំឡើងពី ០% ទៅ ២៥% លើមុខទំនិញ រ៉ែថ្ម រ៉ែលោហៈ និងរ៉ែធម្មជាតិ និងសំបកកង់អ៊ុតក្រឡាឡើងវិញសម្រាប់រថយន្ត។ ដំឡើងពី ០% ទៅ ១០% លើមុខទំនិញ សារធាតុអាបេតូស គ្រឿងបន្លាស់រថយន្តមួយចំនួន និងសំបកកង់អ៊ុតក្រឡាឡើងវិញសម្រាប់យានយន្ត។ ៣.ការដំឡើងអត្រាអាករនាំចេញលើមុខទំនិញនាំចេញមួយចំនួន ៖ ដំឡើងពី ២០% ទៅ ២៥% លើមុខទំនិញ រ៉ែលោហធាតុគ្រប់ប្រភេទ។ ដំឡើងពី ១៥% ទៅ ២៥% លើមុខទំនិញ ខ្សាច់។ ដំឡើងពី ១០% ទៅ ២៥% លើមុខទំនិញ រ៉ែលោហៈ រ៉ែថ្ម រ៉ែធ្យូង ដីឥដ្ឋ និងដីស ។ ដំឡើងពី ១០% ទៅ ២០% លើមុខទំនិញ បូរ៉ាត ថ្មក្រាលថ្នល់ ថ្មកំបោរ ម្សៅសិលា និងសមាសធាតុរ៉ែមួយចំនួន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T05:05:18.341Z", "category": "ចាប់ផ្តើមអាជីវកម្ម", "views": 746, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អស្ចារ្យណាស់! កូនខ្មែរ១ រូប ត្រៀមនាំម្នាស់ទឹកឃ្មុំខ្មែរ ចេញទៅប្រទេសចិនឆាប់ៗនេះហើយ	https://business-cambodia.com/articles/founder-sweet-royal-cambodia-pineapple	ពិតជារឿងដ៏គួរឱ្យរំភើបខ្លាំងមែនទែន ដែលកូនខ្មែរមួយរូបគឺលោក សាយ ពន្លឺចិត្តករុណា បានតស៊ូជាមួយរបរដាំម្នាស់ដល់ទៅ១០ឆ្នាំ បើទោះបីជាធ្លាប់ដួលប៉ុន្មានដងក៏លោកមិនចុះចាញ់ មិនខ្ចីអស់សង្ឃឹមរហូតធ្វើឱ្យលោកអាចសម្រេចក្តីស្រមៃបាន ដោយអាចចុះ MOU ជាមួយក្រុមហ៊ុនចិនដើម្បីនាំចេញម្នាស់ទៅប្រទេសចិនឆាប់ៗនេះផងដែរ។ ថ្លែងនៅក្នុងបទសម្ភាសន៍ជាមួយ Business Cambodia លោកសាយ ពន្លឺចិត្តករុណា ដែលជាម្ចាស់ចម្ការម្នាស់ Sweet Royal Cambodia Pineapple បានឱ្យដឹងថា ទម្រាំតែលោកអាចសហការជាមួយក្រុមហ៊ុនចិនដើម្បីនាំចេញម្នាស់ទៅក្រៅបែបនេះ គឺលោកបានតស៊ូជាមួយដំណាំម្នាស់នេះខ្លាំងណាស់ពោលគឺនៅពេលរៀនចប់ផ្នែកកសិកម្មភ្លាមលោកក៏បានត្រឡប់ទៅស្រុកនៅឯខេត្តស្ទឹងត្រែងដើម្បីបានទៅដាំម្នាស់។ហើយនៅពេលនោះក្នុងអំឡុងឆ្នាំ២០០៨ ពេលដែលចាប់ផ្តើមដាំម្នាស់ដំបូងៗពិតជាលំបាកខ្លាំងណាស់ព្រោះពេលនោះលោកបានដាំហើយមិនសូវមានទីផ្សារ ហើយរឿងមួយទៀតនោះគឺខ្វះទុនតែម្តង។ លោកពន្លឺចិត្តករុណា បានបន្តទៀតថា បើត្រឡប់ទៅ១០ឆ្នាំមុន ទោះបីជាដាំដំបូងៗពុំមានទីផ្សារ ដាំហើយគ្មានអ្នកទិញក៏លោកមិនបោះបង់នៅមុខរបរមួយនេះដែរ ព្រោះលោកច្បាស់ជាមួយដំណាំម្នាស់នេះណាស់ ម្យ៉ាងសូម្បីតែបច្ចេកទេសដាំម្នាស់ក៏លោកចេះច្បាស់ដែរ ពោលអ្វីជាបញ្ហាធំនោះគឺខ្វះទុនដើម្បីពង្រីកតែប៉ុណ្ណោះ។ ក្រោយពីគេបានឃើញលោកដាំម្នាស់បានផលល្អ ក៏មានធនាគារធំ១នៅស្រុកខ្មែរឱ្យទុនលោកមកពង្រីកម្នាស់បន្ថែម ដូច្នេះលោកក៏បានយកទុនទាំងនោះដើម្បីមកកែច្នៃពីការដាំម្នាស់យកផ្លែ តែ១មុខ មកច្នៃជាទឹកម្នាស់វិញម្តងដល់យូរៗទៅលោកក៏តែងទទួលបានអតិថិជនច្រើនរហូតមកដល់សព្វថ្ងៃនេះឱ្យតែប្រមូលផលម្នាស់ទោះបីជាមានប៉ុន្មានក៏លក់អស់ដែរ។ ម្ចាស់ចម្ការម្នាស់នៅខេត្តស្ទឹងត្រែងបានបន្ថែមទៀតថា មែនទែនទៅកាលដាំដំបូងត្រឹមតែ ៥ពាន់ដើមប៉ុណ្ណោះលើផ្ទៃដី៥០ម៉ែត្រ ៤ជ្រុង តែពេលនេះលោកអាចពង្រីកបានរហូតដល់ទៅ២០ម៉ឺនដើមលើផ្ទៃដី ១០ហិចតាឯណោះ ហើយក្នុង១ឆ្នាំៗលោកអាចប្រមូលផលម្នាស់បានរាប់ម៉ឺនផ្លែដើម្បីលក់នៅលើទីផ្សារក៏ដូចជាច្នៃផ្លែម្នាស់ចេញជាទឹកម្នាស់ផងដែរ។ លោកពន្លឺចិត្តករុណា បានលើកឡើងទៀតថា បើនិយាយអំពីផ្លែម្នាស់វិញជនជាតិជប៉ុន នឹងជនចិត្តចិនចូលចិត្តខ្លាំងណាស់ព្រោះផ្លែម្នាស់មានអត្ថប្រយោជន៍ច្រើនជួយទៅដល់សុខភាពហើយវាក៏មានផ្ទុកនៅវីតាមីន C ដូចគ្នាពោលនៅពេលដែលយើងតឹងសរសៃកអី ជិតផ្លែម្នាស់តែ១ចំណិតហូបទៅគឺនឹងបានធូរស្បើយហើយ។ លោកសាយ ពន្លឺចិត្តករុណា ដែលជាម្ចាស់ចម្ការម្នាស់ Sweet Royal Cambodia Pineapple បានបញ្ជាក់ថា បន្ទាប់ពីតស៊ូដាំដំណាំម្នាស់នេះជាង១០ឆ្នាំ ក៏ដូចជាមានបច្ចេកទេសដាំត្រឹមត្រូវនឹងមានការច្នៃពីផ្លែម្នាស់ធម្មតាទៅជាស្រាម្នាស់នឹងមានការជួយជ្រោមជ្រែងពីប្រធានមន្ទីរកសិកម្មរុក្ខាប្រមាញ់និងនេសាទខេត្តស្ទឹងត្រែង ទីបំផុតនាពេលនេះក៏មានក្រុមហ៊ុនចិនមួយគឺក្រុមហ៊ុន Hainan Chaoqishiting Agricultural Technology Development Co.,ltd បានសម្រេចចុះអនុស្សារណៈយោគយល់គ្នាស្តីពីការសហការចេញផលិតផលម្នាស់(ស្រាម្នាស់ទឹកឃ្មុំ ទឹកម្នាស់ទឹកឃ្មុំ ផ្លែម្នាស់ទឹកឃ្មុំ)ទៅកាន់ប្រទេសចិនឆាប់នេះហើយ។ លើសពីនេះទៅទៀត នៅក្នុងការចុះអនុស្សារណៈយោគយល់គ្នា ក្រុមហ៊ុនចិនក៏បានសន្យាដែលថា គេនឹងធ្វើបទបង្ហាញទៅកាន់ក្រុមហ៊ុនចិនផ្សេងទៀត ឱ្យគេបានស្គាល់ពីគុណតម្លៃនៃផ្លែម្នាស់ទឹកឃ្មុំខ្មែរ ដើម្បីឱ្យក្រុមហ៊ុនចិនផ្សេងទៀតអាចយល់នឹងមានឱកាសនាំចេញបន្ថែមទៀតផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T04:56:09.094Z", "category": "ចាប់ផ្តើមអាជីវកម្ម", "views": 348, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនគួរឱ្យជឿព្រោះតែវិបត្តិ ធ្វើឱ្យក្រុមហ៊ុនអចលនទ្រព្យធំមួយរបស់វៀតណាម លក់ដាច់វីឡាតែមួយខ្នងប៉ុណ្ណោះក្នុងមួយខែ	https://business-cambodia.com/articles/only-one-beach-villa-sold-in-vietnam-in-may	មួយរយៈចុងក្រោយនេះវិបត្តិអចលនទ្រព្យនៅប្រទេសវៀតណាមហាក់មានសភាពមិនសូវជាល្អនោះនេះទេ ខណៈក្រុមហ៊ុនអចលនទ្រព្យមួយចំនួនត្រូវបិទទ្វាបណ្ដើរៗហើយ។ ជាក់ស្ដែងវីឡានៅតំបន់ឆ្នេរក្នុងខេត្ត Hoa Binh ភាគខាងជើងនៃប្រទេសវៀតណាមដែលដាក់លក់ក្នុងតម្លៃជាង ៣៤ ទៅ ៤៣ ម៉ឺនដុល្លារក្នុងមួយយូនីត លក់ដាច់បានតែមួយខ្នងគត់នៅក្នុងខែឧសភា ។   យោងតាមការចុះផ្សាយរបស់សារព័ត៌មាន VN Express កាលពីថ្ងៃទី១៣ ខែមិថុនា ឆ្នាំ២០២៣ បានឱ្យដឹងថា ទិន្នន័យពីក្រុមហ៊ុនប្រឹក្សាអចលនទ្រព្យ DKRA Group បានបង្ហាញថា វីឡាឆ្នេរតែមួយគត់ត្រូវបានលក់។ ដែលនេះជាការធ្លាក់ចុះ ៩៩.៦ ភាគរយ ប្រសិនបើប្រៀបធៀបទៅនឹងឆ្នាំមុន ហើយទោះបីជាអ្នកអភិវឌ្ឍន៍បានផ្តល់ការបញ្ចុះតម្លៃជាច្រើនក៏ដោយ ក៏នៅតែមិនមានអ្នកទិញដែរ ។ ដោយសារតែវិបត្តិអចលនទ្រព្យបានបង្ខំឱ្យក្រុមហ៊ុនអចលនទ្រព្យជាច្រើនរួមជាមួយអាជីវកម្មតូចៗ ប្រកាសក្ស័យធនបិទទ្វារ ព្រោះតែមិនមានអតិថិនជនទៅទិញ ហើយវិបត្តិនោះគឺចាប់ផ្ដើមតាំងពីចុងឆ្នាំ ២០២២ មកម្លេះ។ ក្នុងនោះដែរលោក Trang Bui នាយកភ្នាក់ងារអចលនទ្រព្យ Cushman & Wakefield បានលើកឡើងថា វាមិនទំនងទេដែលតម្លៃអចលនទ្រព្យប្រណីតនឹងកើនឡើងក្នុងរយៈពេលខ្លីខាងមុខនេះ ។ ដូច្នេះ អ្នកអភិវឌ្ឍបានសម្រេចចិត្តលក់គម្រោងលំនៅឋានរបស់ពួកគេទាំងខាតបង់ ដើម្បីបានលុយមកវិញខ្លះ។ យ៉ាងណាមិញមិនត្រឹមតែភាគខាងជើងនោះទេ ក្នុងនោះក៏មានខេត្តភាគខាងត្បូងវៀតណាមដូចជា ខេត្ត Ba Ria និងខេត្ត Vung Tau, វីឡាចំនួន ៥ នៅដែលដាក់លក់ក្នុងតម្លៃរហូតដល់ ៣ លានដុល្លារក្នុងមួយយូនីត មិនមានការលក់ចេញនោះទេ ខណៈនៅក្នុងខេត្ត Da Nang, Quy Nhon, Khanh Hoa និងខេត្ត Binh Thuan ក៏មិនមានការលក់ចេញផ្ទះដូចគ្នា ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T04:38:53.699Z", "category": "អចលនទ្រព្យ", "views": 1399, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ឱកាសធ្វើការងាររដ្ឋ! អង្គភាពចំនួន៤៥ ប្រកាសបើកការប្រឡងជ្រើសរើសមន្រ្តីរាជការ១០០រូប ចូលបម្រើការងារ	https://business-cambodia.com/articles/moeys-news-employment-and-job-	ក្រសួងអប់រំយុវជននិងកីឡាបានចេញសេចក្តីជូនដំណឹងដល់សាធារណជន សិស្ស-និស្សិតអំពីការប្រឡងជ្រើសរើសមន្រ្តីរដ្ឋបាលទូទៅប្រភេទក្របខណ្ឌ ចំនួន១០០រូប ដើម្បីឱ្យចូលបម្រើការងារក្នុងអង្គភាពចំនួន៤៥ កំពុងមានតម្រូវការបុគ្គលិក ដែលនឹងផុតកំណត់ដាក់ពាក្យប្រឡងនៅថ្ងៃទី២៧ ខែមិថុនានេះ។ ក្រោមកិច្ចសហការរបស់ក្រសួងអប់រំ យុវជន និងកីឡា ជាមួយ ក្រសួងមុខងារសាធារណៈ(សាលាភូមិន្ទរដ្ឋបាល) ដើម្បីរៀបចំដំណើរការប្រឡងនិងការបណ្ដុះបណ្តាលនេះឡើង ដែលមានកាលបរិច្ឆេទចុះឈ្មោះប្រឡងចាប់ពី ថ្ងៃទី១៦ ខែឧសភា ឆ្នាំ២០២៣ រហូតដល់ ថ្ងៃទី២៧ ខែមិថុនា ឆ្នាំ២០២៣ វេលាម៉ោង ១៧:០០ រសៀលជាកំហិត។ ចំពោះលក្ខខណ្ឌនៃការជ្រើសរើសបេក្ខជនទាំងអស់ត្រូវ៖ ១.បេក្ខជនត្រូវមានសញ្ជាតិខ្មែរ ២.បេក្ខជនជានិស្សិត ឬមន្ត្រីរាជការ ៣.លក្ខខណ្ឌអាយុ (គិតត្រឹមថ្ងៃទី៣០ ខែមិថុនា ឆ្នាំ២០២៣) ត្រូវបានកំណត់ដូចខាងក្រោម៖ -បេក្ខជនមានសញ្ញាបត្របណ្ឌិតឡើងទៅ ត្រូវបានលើកលែងលក្ខខណ្ឌអាយុ  -បេក្ខជនមានសញ្ញាបត្របរិញ្ញាបត្រជាន់ខ្ពស់ ឬសមមូល ត្រូវមានអាយុច្រើនបំផុត៤០ឆ្នាំ -បេក្ខជនមានសញ្ញាបត្របរិញ្ញាបត្រ ឬសមមូល ត្រូវមានអាយុច្រើនបំផុត៣៥ឆ្នាំ -បេក្ខជនជាមន្ត្រីរាជការត្រូវបានលើកលែងអាយុ ៤.កម្រិតសញ្ញាបត្របរិញ្ញាបត្រឡើងទៅ(សញ្ញាបត្រដែលបានបញ្ចប់ការសិក្សាពីបរទេស ឬសញ្ញាបត ជាភាសាបរទេស ត្រូវយកទៅបញ្ជាក់ជាភាសាជាតិ និងមានការទទួលស្គាល់ពីក្រសួងអប់រំ យុវជន និងកីឡា ៥.មិនប្រាសចាកសិទ្ធិខាងរដ្ឋប្បវេណី និងសិទ្ធិជាពលរដ្ឋ ៦.ចំពោះបេក្ខជនជានារី និងជនមានពិការភាពដែលមានសមត្ថភាពសមស្របត្រូវបានលើកទឹកចិត្ត។ គួរបញ្ជាក់ផងដែរថាកាលបរិច្ឆេទសម័យប្រឡងនឹងធ្វើឡើងនៅកំឡុងខែសីហា ដែលវិញ្ញាសាប្រឡងមានចំនួន១៩វិញ្ញាសា។ សម្រាប់ព៌ត៌មានលម្អិតអំពីអង្គភាពដែលមានតម្រូវការជ្រើសរើសសូមអានសេចក្តីជូនដំណឹងខាងក្រោមនេះ៖	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T03:49:13.561Z", "category": "ព័ត៌មានថ្មីៗ", "views": 4904, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
លោក យ៉ា សុផាត ៖ ប្ដូរអាជីពពីធ្វើការសំណង់មកដាំបន្លែចម្រុះកាត់លក់វិលជុំ រកបាន ៥០០$/ខែ	https://business-cambodia.com/articles/vegetable-in-kompot-	លោក យ៉ា សុផាត បច្ចុប្បន្នគឺជាប្រធានបណ្តុំបន្លែដំណាក់ហ្លួងខេត្តកំពត ដែលលោកកំពុងតែប្រកបរបរដាំដុះដំណាំបន្លែចម្រុះជាច្រើនប្រភេទនៅលើផ្ទៃដីប្រមាណជា ៦០អារ ប៉ុន្តែក្នុងមួយខែៗលោកអាចរកចំណូលវិលជុំចូលគ្រួសារបានខ្ទង់ ៥០០ដុល្លារក្នុងមួយខែ។ ជាក់ស្តែងក្នុងកិច្ចសម្ភាសន៍ជាមួយ Business Cambodia លោក យ៉ា សុផាត បានឱ្យដឹងថា លោកបានចាប់ផ្តើមរបរដាំដំណាំនេះអស់រយៈពេល ៦ឆ្នាំមកហើយ ហើយក្នុងរយៈពេល៦ឆ្នាំមកនេះលោកទទួលបានផលចំណេញខ្លះសម្រាប់គ្រួសារដែលអាចមានលទ្ធភាពប្តូរពីការប្រើប្រាស់គោទៅជាទិញគោយន្ត និងអាចទិញម៉ូតូឱ្យកូនជិះទៅរៀនបាន។ លោកបានបន្តថា ទន្ទឹមនឹងលទ្ធផលទាំងអស់នេះ នៅពេលចាប់ផ្តើមដំបូងៗលោកក៏ជួបប្រទះនូវបញ្ហាមួយចំនួនខ្លះដែរ ជាពិសេសទាក់ទងនិងបច្ចេសទេក្នុងការដាំបន្លែ និង ការប្រើប្រាស់ថ្នាំឱ្យបានត្រឹមត្រូវនិងសមស្រប។ប៉ុន្តែក្រោយមកបន្ទាប់ពីបានប្រើអេបចំការ ការដាំដុះរបស់លោកក៏ចាប់ផ្តើមល្អប្រសើរជាងមុន ព្រោះនៅពេលមានបញ្ហាណាមួយពាក់ព័ន្ធនឹងការដាំដុះអាចសួរនិងរកដំណោះស្រាយក្នុងអេបនេះបានយ៉ាងងាយស្រួល។ ក្រោយពីទទួលបានផលវិជ្ជមាននៅក្នុងការដាំដុះលោក យ៉ា សុផាត បានចែករំលែកនូវបទពិសោធន៍ខ្លះសម្រាប់អ្នកដំាំបន្លែផងដែរ ដោយលោកបានក្រើនរំលឹកថា ប្រសិនបើករណីដាំបន្លែទៅចាលច្រើនលក់មិនសូវចេញ អ្នកដាំបន្លែគួរតែប្តូរពេលវេលាដាំលក្ខណៈវិលជុំ ដោយត្រូវមើលទៅលើទីផ្សារនៅតំបន់ដែលយើងកំពុងដាំ នៅពេលឃើញមានបន្លែណាគេត្រូវការច្រើនហើយកំពុងចាលលើទីផ្សារកុំអាលដាំ ចាំពេលគេចាប់ផ្តើមប្រមូលផល ចាំយើងចាប់ផ្តើមដាំធ្វើបែបនេះនៅពេលគេអស់យើងបានប្រមូលផលម្តង បែបនេះគឺបន្លែនឹងមិនខ្វះទីផ្សារហើយមិនសល់ចោលទៀត។ ហេតុនេះសម្រាប់ប្អូនដែលមានដីចំការនៅជិតផ្ទះអាចសាកល្បងប្រកបរបរបន្ថែមដូចជាគាត់បានដើម្បីអាចបង្កើតប្រភពចំណូលបន្ថែម ជាពិសេសក្បួនដាំដុះត្រូវតែសង្កេតមើលពីទីផ្សារនិងអ្នកដាំដុះនៅជុំវិញយើង ហើយឆ្លាស់គ្នាដាំវិលជុំកុំដាំស្របពេលគ្នាហើយប្រមូលផលក្នុងពេលតែមួយវាអាចធ្វើឱ្យបន្លែចាលចោល ម្យ៉ាងវិញទៀតគួរដាំដំណាំឱ្យបានច្រើនប្រភេទតាមដែលអាចធ្វើទៅបានដើម្បីអស់ផលមួយបានមួយដើម្បីបានចំណូលវិលជុំរាល់ថ្ងៃ។ដោយឡែកចំពោះបច្ចេកទេសដាំដុះបងប្អូនអាចធ្វើការរៀន និងសាកសួរព័ត៌មានបន្ថែមតាមរយៈអេប ចំការ បាន ដើម្បីផ្តល់ភាពងាយស្រួលសម្រាប់ការដាំដុះរបស់បងប្អូន៕ សម្រាប់បងប្អូនដែលចង់រកស៊ីក្នុងវិស័យកសិកម្មប៉ុន្តែ ខ្វះគំនិត ជំនាញ និងដើមទុន កុំភ្លេចចូលរួមវគ្គខ្លី "គំនិតរកចំណូលក្នុងវិស័យកសិកម្ម" ចុះឈ្មោះតាមតេឡេក្រាម 081 68 82 28   អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-16T03:27:28.351Z", "category": "ចាប់ផ្តើមអាជីវកម្ម", "views": 529, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដំណឹងល្អ! គម្រោងផ្សារទំនើបធំ១ តម្លៃ ១៤ លានដុល្លារនឹងលេចរូបរាងឡើងនៅលើទឹកដីខេត្ដព្រះសីហនុ	https://business-cambodia.com/articles/market-project-in-sihanoukville	ព្រះសីហនុគឺជាខេត្ដដែលកំពុងមានភាពរីកចម្រើនខ្លាំង ដោយសារខេត្ដជាប់សមុទ្រមួយនេះជាគោលដៅទេសចរណ៍ដ៏សំខាន់របស់ប្រទេសកម្ពុជា។ ក្នុងនោះគឺមានភ្ញៀវទេសចរជាតិ និងអន្ដរជាតិ សម្រុកទៅលេងកម្សាន្ដជាច្រើន។ កត្ដានេះហើយបានធ្វើឲ្យខេត្ដមួយនេះទទួលបានគម្រោងវិនិយោគឥតឈប់ឈរពីសំណាក់ក្រុមហ៊ុនក្នុងស្រុក និងក្រៅស្រុក។ ជាក់ស្ដែងថ្មីៗនេះ មានក្រុមហ៊ុនធំមួយក៏បានបោះទុនវិនិយោគបង្កើតផ្សារទំនើបនៅក្នុងខេត្ដមួយនេះផងដែរ ដោយទើបនឹងទទួលបានការនុម័តពីក្រុមប្រឹក្សាអភិវឌ្ឍន៍កម្ពុជា (CDC) នៅថ្ងៃទី១៥ ខែមិថុនា ឆ្នាំ២០២៣នេះ។ យោងតាមការចុះផ្សាយពី CDC នៅមុននេះបន្ដិចបានបញ្ជាក់ថា ក្រុមហ៊ុនដែលវិនិយោគបង្កើតផ្សារថ្មីនេះមានឈ្មោះថា “DRF-MART FA DAO JIA TRADING CO., LTD” ។ ចំពោះគម្រោងសាងសង់ផ្សារទំនើប របស់ក្រុមហ៊ុនខាងលើនេះដែរ គឺមានទីតាំងវិនិយោគស្ថិតនៅភូមិ ៤ សង្កាត់លេខ ៤ ក្រុងព្រះសីហនុ ខេត្តព្រះសីហនុ មានទុនវិនិយោគសរុបចំនួន ១៤លានដុល្លារអាម៉េរិក និងអាចបង្កើតការងារបានចំនួន ២២៧កន្លែងជូនប្រជាពលរដ្ឋក្នុងតំបន់ផងដែរ។ គម្រោងពីគម្រោងផ្សារខាងលើនៅក្នុងថ្ងៃជាមួយគ្នានេះដែរ CDC ក៏បានអនុម័តគម្រោងបង្កើតរោងចក្រកែច្នៃឈើដាំ (ពីដើមអាកាស្យា និងដើមប្រេងខ្យល់) ជូនក្រុមហ៊ុន ZHAO CHUNXIANG PROCESSING FACTORY CO., LTD” មួយទៀតដែរ ដែលមានទីតាំងវិនិយោគស្ថិតនៅភូមិតានៃ ឃុំតានៃ ស្រុកព្រៃនប់ ខេត្តព្រះសីហនុ ក្នុងទុនវិនិយោគប្រមាណ ៨,៥លានដុល្លារអាម៉េរិក និងអាចបង្កើតការងារបានចំនួន ៨៣កន្លែង៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T15:04:58.648Z", "category": "អចលនទ្រព្យ", "views": 974, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មិនធម្មតា! បច្ចុប្បន្នខេត្តកំពង់ស្ពឺមានរោងចក្រជិត ៤០០ កន្លែង ខណ:១ខែរកចំណូលបានជាមធ្យមជិត ៤០លានដុល្លារ	https://business-cambodia.com/articles/kampong-speu-province-incom-40-per-mouth	ខេត្តកំពង់ស្ពឺកំពុងមានភាពរីកច្រើនយ៉ាងខ្លាំងស្ទើរតែគ្រប់វិស័យ ជាគឺពិសេស វិស័យឧស្សាហកម្មនេះតែម្ដង។ ខណៈបច្ចុប្បន្នខេត្តនេះមានរោងចក្រ សហគ្រាសចំនួន៣៨៥កន្លែង មានកម្មករ ប្រមាណ ១៥ម៉ឺននាក់ កំពុងបម្រើការងារ និងរកបានចំណូលជាមធ្យម៤0លាន ដុល្លារក្នុងមួយខែ។ នេះបើតាមការបញ្ជាក់ពីឯកឧត្ដម វ៊ី សំណាង អភិបាលនៃគណៈអភិបាលខេត្ដកំពង់ស្ពឺ។ យោងតាមការដកស្រង់ពីក្រសួងព័ត៌មានឯកឧត្ដម វ៊ី សំណាង បានមានប្រសាសន៍ដូច្នេះថា ដោយសារកត្តាសុខសន្តិភាព ទើបធ្វើឱ្យប្រទេសមានការអភិវឌ្ឍន៍រីកចម្រើន ហើយប្រជាពល រដ្ឋមានជីវភាពធូរធារ តាមរយៈឱកាសការងារដែលផ្តល់ដោយអ្នកវិនិយោគ។ អភិបាលខេត្តកំពង់ស្ពឺបានបន្ថែមថា ខេត្តកំពង់ស្ពឺបច្ចុប្បន្នមានរោងចក្រ សហគ្រាស ចំនួន ៣៨៥កន្លែង មានកម្មករជាង១៥ម៉ឺន៥ពាន់នាក់ វិស័យកាត់ដេរមានចំនួន១៩១កន្លែង មានកម្មករសរុបជាង១៤ម៉ឺន៥ពាន់នាក់និង មានចំណូលជាមធ្យម ៤០លានដុល្លារ ក្នុងមួយខែ និង៤៨១លានដុល្លារក្នុងមួយឆ្នាំ។ ឯកឧត្តមមានប្រសាសន៍ថា ផ្ដើមចេញពីការងារ និងប្រាក់ចំណូលនេះ បានធ្វើឱ្យជីវភាពរបស់បងប្អូនកម្មករ កម្មការិនីនៅក្នុងខេត្តមានភាពធូរធាសម្បូរសប្បាយ ហើយខេត្តក៏លែងទទួលការមាក់ងាយដូចមុន បានក្លាយទៅជាខេត្តស៊ីវិល័យ ស្មើមុខស្មើមាត់ ថែមទាំងរីកចម្រើនផងដែរ។ ដូច្នេះដើម្បីឱ្យប្រទេសជាតិ និងខេត្តកំពង់ស្ពឺកាន់តែមាន ការរីកចម្រើនលើគ្រប់វិស័យ សម្បូរសប្បាយរុងរឿងជាងនេះបន្តទៀត សូមបងប្អូនចូលរួមថែរ ក្សាសុខសន្តិភាពឱ្យបានគង់វង្ស និងនាំគ្នាទៅបោះឆ្នោតជ្រើសរើសគណបក្សនយោបាយណា ដែលបងប្អូនគិតថាបានរួមសុខរួមទុក្ខ និងអាចដឹកនាំប្រទេសឱ្យរីកចម្រើនបន្ត ទៀតឱ្យបានគ្រប់ៗគ្នា៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T13:41:43.148Z", "category": "អចលនទ្រព្យ", "views": 1559, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រកស៊ីសប្បាយតែពេលដំបូងៗ ហើយក៏ធុញ! មកដឹងគន្លឹះសំខាន់ៗ ៣ ជួយឱ្យអ្នកមិនឆាប់បោះបង់	https://business-cambodia.com/articles/3-tips-not-make-you-boring	មិនថាអាជីវកម្មរបស់អ្នកតូច ឬក៏ធំនោះទេ វាតែងតែជួបបញ្ហាមិនអាចគេចផុតឡើយ ក៏ដូចជាការប្រឈមមុខនឹងបញ្ហាហិរញ្ញវត្ថុ ភ្ញៀវពិបាកៗ សេដ្ឋកិច្ច រកស៊ីខាត បញ្ហាគូរប្រគួតប្រជែង និងផ្សេងៗទៀត។ ហេតុដូចនេះហើយ នៅពេលដែលយើងជួបបញ្ហាច្រើនពេក វាបានធ្វើឱ្យចិត្តរបស់យើងនឿយណាយ អស់កម្លាំងចិត្ត និងឆាប់ធុញ ហើយបោះបង់ការរកស៊ីពេលណាមួយជាមិនខាន ដូច្នេះហើយតើគួររកស៊ីបែបណា ទើបមិនឆាប់បោះបង់ ពេលជួបរឿងឈឺក្បាលច្រើន? ខាងក្រោមនេះគឺជាគន្លឹះសាងអាជីវកម្មខ្លះៗ ដែលជួលឱ្យអ្នកមិនងាយបោះបង់ ទោះត្រូវជួបស្ថានការណ៍ពិបាកៗយ៉ាងណាក៏ដោយ៖ ១. រកស៊ី ដោយកើតចេញពីក្ដីស្រលាញ់៖ ដើម្បីឱ្យអាជីវកម្មរីកចម្រើនក្នុងរយៈពេលវែង អ្នកជំនួញត្រូវតែវិនិយោគលើកម្លាំងពលកម្មដោយក្តីស្រឡាញ់ ដោយការដាក់ថាមពលរបស់អ្នកទៅក្នុងអាជីវកម្ម ដែលជាកម្លាំងអស្ចារ្យមួយអាចជួយយើងឱ្យទទួលបានជោគជ័យយ៉ាងឆាប់រហ័ស ទោះបីជាពេលខ្លះយើងមានអារម្មណ៍ហត់នឿយក៏ដោយ ប៉ុន្តែមិនបោះបង់ការព្យាយាម ដោយរកវិធីធ្វើយ៉ាងណាឱ្យផលិតផលត្រូវបានគេទទួលស្គាល់និងការគាំទ្រ។ មួយវិញទៀតសោត អ្នកត្រូវដឹងថា សហគ្រិនជោគជ័យគ្រប់រូប ផ្តើមចេញពីគំនិតអាជីវកម្ម ដែលកើតចេញពីសេចក្តីស្រលាញ់  ព្រោះការធ្វើអ្វីដែលជាក្តីស្រលាញ់ គឺមិនងាយបោះបង់ មិនថាជួបបញ្ហាអ្វីក៏ដោយ យើងនៅតែព្យាយាមជំនះវា ហើយរកវិធីដោះស្រាយវារហូត ដោយមិនរាថយឡើយ។ ប៉ុន្តែប្រសិនបើអ្នកចាប់ផ្តើមជាមួយគំនិតអាជីវកម្មផ្ទាល់ខ្លួន ឬអាជីវកម្មរបស់អ្នកដ៏ទៃ ហើយគ្រាន់តែចង់រកប្រាក់ចំណេញ និងក្លាយជាមនុស្សល្បីល្បាញ នោះអ្នកនឹងឆាប់បោះបង់នៅពេលដែលអ្នកជួបបញ្ហាធំ។ ២. រកស៊ី ដោយមានផែនការអាជីវកម្មច្បាស់លាស់ ផែនការអាជីវកម្មគឺប្រៀបបានដូចជា អ្នកនាំផ្លូវដ៏ពូកែរម្នាក់ ព្រោះវាជួយអ្នកកំណត់គោលដៅរបស់អ្នក និងអ្វីដែលអ្នកត្រូវធ្វើដើម្បីសម្រេចវាឱ្យមានប្រសិទ្ធភាពល្អ។ ដូច្នេះហើយសូមអ្នកសរសេរគំនិតរបស់អ្នក ហើយដាក់វានៅលើក្រដាសអំពីអ្វីដែលអ្នកចង់ក្លាយទៅជានៅថ្ងៃខាងមុខ ព្រោះថារូបភាពដែលអ្នកបានសរសេរទាំងអស់នោះហើយ ដែលអាចឱ្យអ្នកមើលឃើញកាន់តែច្បាស់ពីរូបភាពអនាគតរបស់អ្នក ហើយក្នុងករណីចង់កែសម្រួលត្រង់ចំណុចដែលមិនចាំបាច់ ឬមិនពេញចិត្តណាមួយអ្នកអាចកែរបានភ្លាមៗ ដោយមិនមានខាតបង់ថវិការថ្លៃធ្វើឡើយ។ អាជីវកម្មដែលមិនបានគ្រោងទុកត្រូវបានចាត់ទុកថាជាការស្រមើស្រមៃមិនច្បាស់លាស់។ ៣. រកស៊ី ដោយការសម្លឹងមើលឃើញឱកាសពេលអនាគត ការចេះសម្លឹងមើលឃើញឱកាសពេលអនាគតវានឹងធ្វើឱ្យអាជីវកម្មរបស់យើងមានជីវិតរស់បានយូរអង្វែង ព្រោះថាពីមួយឆ្នាំទៅមួយឆ្នាំមុខរបររកស៊ីតែងតែថ្មីហើយប្លែកជានិច្ច ដូច្នេះហើយក្នុងករណីអ្នកនៅតែប្រកាន់ស្តាយដដែលៗ នោះទោះចង់ឬមិនចង់អ្នកដើរមិនទាន់គេនោះទេ។ ហេតុនេះហើយយើងត្រូវចោទជាសំនួរសួរខ្លួនឯងថាតើអ្វីដែលយើងបម្រុងនឹងធ្វើនោះ តើ៣ទៅ៤ឆ្នាំទៅមុខទៀត តើវានៅតែ ដំណើរការទៀត ឬក៏អត់? ឧទាហរណ៍ ការបើកការ៉ាស់សាំង តើនៅថ្ងៃអនាគត គេនៅតែលក់ សាំងដដែល ឬក៏មានថែម ការសាកអគ្គីសនី ឬក៏គេលក់ អ៊ីដ្រូសែន។ និយាយទៅអ្នកទាំងអស់គ្នា ត្រូវស្រមៃទៅលើរឿងអនាគតអោយច្រើនជាងពេលបច្ចុប្បន្ន នោះទាំងអស់គ្នាមិនងាយរើសខុសនោះទេ ។ ត្រង់ចំណុចអស់ទាំងនេះប្រសិនបើអ្នកអាចធ្វើទៅបាននោះអ្នកក៏មិនសូវឈឺក្បាលរឿងដើរក្រោយគេបានមួយកំរិត៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T13:05:59.680Z", "category": "កំពូលអ្នកលក់", "views": 2197, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ឱកាសការងាររាប់ពាន់កន្លែង! ក្រុមហ៊ុនធំ៦ បោះទុនរាប់លាន$ បង្កើតរោងចក្រថ្មីៗនៅក្នុងខេត្ត-ក្រុងទាំងនេះ	https://business-cambodia.com/articles/companies-invest-millions-of-dollars-to-build-new-factories-in-these-provinces	នៅមុននេះបន្ដិចក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC បានអនុម័តគម្រោងវិនិយោគធំចំនួន ៦ ជូនទៅក្រុមហ៊ុនឯកជនដែលដាក់សំណើរស្នើសុំវិនិយោគកាលពីពេលកន្លងទៅ។ តាមការបញ្ជាក់គម្រោងទាំង៦នេះមានស្ថិតនៅរាជធានីភ្នំពេញ ខេត្ដកណ្ដាល ខេត្តកំពង់ស្ពឺ និងខេត្តព្រះសីហនុ  និងមានទុនសរុប៣១  លានដុល្លារ បង្កើតឱកាសការងារជិតរាប់ពាន់កន្លែងផងដែរ។ យោងតាមការចុះផ្សាយពី CDC នៅថ្ងៃទី១៥ ខែមិថុនា ឆ្នាំ២០២៣នេះបានឲ្យដឹងថា ក្រុមហ៊ុនដែលទទួលបានសិទ្ធវិនិយោគគម្រោងទាំង ៦ ខាងលើរួមមាន៖ ១. ក្រុមហ៊ុន DRF-MART FA DAO JIA TRADING CO., LTD គម្រោងសាងសង់ផ្សារទំនើប ដែលមានទីតាំងវិនិយោគស្ថិតនៅភូមិ ៤ សង្កាត់លេខ ៤ ក្រុងព្រះសីហនុ ខេត្តព្រះសីហនុ ក្នុងទុនវិនិយោគចំនួន ១៤លានដុល្លារអាម៉េរិក និងអាចបង្កើតការងារបានចំនួន ២២៧កន្លែង។ ២. ក្រុមហ៊ុន ZHAO CHUNXIANG PROCESSING FACTORY CO., LTD គម្រោងបង្កើតរោងចក្រកែច្នៃឈើដាំ (ពីដើមអាកាស្យា និងដើមប្រេងខ្យល់) ដែលមានទីតាំងវិនិយោគស្ថិតនៅភូមិតានៃ ឃុំតានៃ ស្រុកព្រៃនប់ ខេត្តព្រះសីហនុ ក្នុងទុនវិនិយោគប្រមាណ ៨,៥លានដុល្លារអាម៉េរិក និងអាចបង្កើតការងារបានចំនួន ៨៣កន្លែង។ ៣. ក្រុមហ៊ុន GREAT ZHENXIN GARMENT CO., LTD គម្រោងបង្កើតរោងចក្រកាត់ដេរសម្លៀកបំពាក់ដែលមានទីតាំងវិនិយោគស្ថិតនៅផ្លូវបេតុង ភូមិព្រែកសំរោង៣ សង្កាត់តាខ្មៅ ក្រុងតាខ្មៅ ខេត្តកណ្តាល ក្នុងទុនវិនិយោគប្រមាណ ៦,៥លានដុល្លារអាម៉េរិក និងអាចបង្កើតការងារបានចំនួន ១.៥៣៧កន្លែង។ ៤. ក្រុមហ៊ុន NIUENT (CAMBODIA) CO., LTD គម្រោងបង្កើតរោងចក្រផលិតកាបូប និងវ៉ាលិសដែលមានទីតាំងវិនិយោគស្ថិតនៅភូមិកែវឧត្តម ឃុំត្រពាំងគង ស្រុកសំរោងទង ខេត្តកំពង់ស្ពឺ ក្នុងទុនវិនិយោគប្រមាណ ៥,៧លានដុល្លារអាម៉េរិក និងអាចបង្កើតការងារបានចំនួន ១.៥៣០កន្លែង។ ៥. ក្រុមហ៊ុន LONG MARCH GARMENT CO., LTD គម្រោងបង្កើតរោងចក្រកាត់ដេរសម្លៀកបំពាក់ដែលមានទីតាំងវិនិយោគស្ថិតនៅផ្លូវជាតិលេខ២ ភូមិពូនភ្នំ ឃុំត្រពាំងសាប ស្រុកបាទី ខេត្តតាកែវ ក្នុងទុនវិនិយោគប្រមាណ ៥,២លានដុល្លារអាម៉េរិក និងអាចបង្កើតការងារបានចំនួន ២.៧២៣កន្លែង។ ៦. ក្រុមហ៊ុន TEAM INDUSTRIAL COMPANY LIMITED គម្រោងបង្កើតរោងចក្រផលិតសម្ភារៈវេចខ្ចប់ (ថង់យួរ) និងដងវ៉ាលិសដែលមានទីតាំងវិនិយោគស្ថិតនៅអគារ A ផ្លូវបេតុង ភូមិត្រពាំងឈូក សង្កាត់កន្ទោក ខណ្ឌកំបូល រាជធានីភ្នំពេញ ក្នុងទុនវិនិយោគប្រមាណ ៥,១លានដុល្លារអាម៉េរិក និងអាចបង្កើតការងារបានចំនួន ១.០៧៦កន្លែង៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T12:49:34.678Z", "category": "អចលនទ្រព្យ", "views": 760, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
BRONX Technology បានចុះហត្ថលេខាលើអនុស្សរណៈនៃការយោគយល់គ្នាលើការ អភិវឌ្ឍន៍ប្រព័ន្ធបច្ចេកវិទ្យាឆ្លាតវៃក្នុងវិស័យកសិកម្ម	https://business-cambodia.com/articles/bronx-technology-signs-memorandum-of-understanding	នាព្រឹកថ្ងៃទី០៧ ខែមិថុនា ឆ្នាំ២០២៣ លោកបណ្ឌិត Nguyen Thanh My ប្រធានក្រុមប្រឹក្សាភិបាលនៃក្រុមហ៊ុន RYNAN Technologies Vietnam Joint Stock និងលោក គិត វិសាល អគ្គនាយកក្រុមហ៊ុន BRONX Technology (Cambodia)បានចុះហត្ថលេខាលើអនុស្សរណៈនៃការយោគយល់គ្នាលើការអភិវឌ្ឍន៍ប្រព័ន្ធបច្ចេកវិទ្យាឆ្លាតវៃ ក្នុងវិស័យកសិកម្ម។ តាមរយៈអនុស្សរណៈនេះ ក្រុមហ៊ុន RYNAN Technologies Vietnam Joint Stock Company នឹងផ្តល់ឧបករណ៍ឆ្លាតវៃ និងដំណោះស្រាយដើម្បីជួយក្រុមហ៊ុនបច្ចេកវិទ្យា BRONX Technology ក្នុងការអនុវត្តការអភិវឌ្ឍន៍កសិកម្មឆ្លាតវៃដូចជា៖ ស្ថានីយ៍ត្រួតពិនិត្យសត្វល្អិតឆ្លាតវៃ ស្ថានីយ៍ត្រួតពិនិត្យគុណភាពបរិមាណទឹកឆ្លាតវៃ វេទិកាគ្រប់គ្រងកសិកម្មឌីជីថល ការចិញ្ចឹមវារីវប្បកម្មដោយបំពាក់បច្ចេកវិទ្យាខ្ពស់ជាដើម និងដំណោះស្រាយជាច្រើនទៀតដើម្បីជួយអភិវឌ្ឍកសិកម្មឆ្លាតវៃនៅកម្ពុជា។ ក្រុមហ៊ុន BRONX Technology គឺជាក្រុមហ៊ុនផ្តល់សេវាកម្មបច្ចេកវិទ្យាឈានមុខគេមួយក្នុងប្រទេសកម្ពុជាដែលមានឯកទេសក្នុងការផ្តល់សេវាឌីជីថលសម្រាប់ការគ្រប់គ្រងបុគ្គលិក និងសេវាឌីជីថលសម្រាប់ប្រព័ន្ធកសិកម្មកម្ពុជា។ ចាប់តាំងពីឆ្នាំ ២០១៨ ក្រុមហ៊ុន BRONX Technology បានផ្តល់សេវាកម្មក្នុងវិស័យផ្សេងៗដល់សហគ្រាសធុនមធ្យម និងធំ អង្គការក្រៅរដ្ឋាភិបាល និងស្ថាប័នរដ្ឋាភិបាលផងដែរ។ លោក គិត វិសាល អគ្គនាយកក្រុមហ៊ុន BRONX Technology មានប្រសាសន៍ថា “ភាពជាដៃគូជាមួយក្រុមហ៊ុន RYNAN Technologies Vietnam នឹងជួយក្រុមហ៊ុនរបស់យើងពង្រឹងសមត្ថភាពឱ្យកាន់តែខ្លាំងក្នុងការបម្រើអតិថិជននៅកម្ពុជា និងផ្តល់អត្ថប្រយោជន៍ដល់សហគមន៍កសិកម្មក្នុងភូមិឃុំយើង។ យើងជឿជាក់លើ RYNAN Technologies Vietnam ជាពិសេស លោកបណ្ឌិត Nguyen Thanh My និងក្រុមការងារ ក្នុងការសហការភាពជាដៃគូរដើម្បីប្រែក្លាយវិស័យកសិកម្មនៅកម្ពុជាទៅកាន់មួយកម្រិតទៀត - ឌីជីថលភាវូបនីយកម្ម ដោយមានការគាំទ្រពីឧស្សាហកម្មបច្ចេកវិទ្យាឆ្លាតវៃ (AI)”។	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T10:20:49.026Z", "category": "ព័ត៌មានថ្មីៗ", "views": 301, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "tiny", "noisy" ] }
ស្ងាត់ៗមាសធ្លាក់ថ្លៃ! ហាងឆេងមាសចាប់ផ្ដើមដាំក្បាលចុះ ខណៈព័ត៌មានពីអាមេរិកដាក់សម្ពាធលើមាស	https://business-cambodia.com/articles/gold-price-jump-again	នៅប៉ុន្មានសប្ដហ៍ចុងក្រោយនេះតម្លៃហាងឆេងមាសលើទីផ្សារអន្តរជាតិត្រូវបានគេជួញដូរក្នុងរង្វង់១៩៦៤ដុល្លារក្នុងមួយអោន(ប្រមាណ២៣៦៦ដុល្លារក្នុងមួយតម្លឹង) ប៉ុន្ដែនៅថ្ងៃនេះយើងសង្កេតឃើញថាតម្លៃហាងឆេងមាសបានប្រែប្រួលពោលគឺធ្លាក់ចុះមកត្រឹម១៩៣២ដុល្លារក្នុងមួយអោន។  បើយោងតាមវេបសាយ Kitco ដែលជាវេបសាយវិភាគទីផ្សារមាសបានឲ្យដឹងថាតម្លៃមាសចាប់ផ្ដើមធ្លាក់ចុះដោយសារព័ត៌មានចេញពីទឹកដីអាមេរិក។ កាលពីម្សិលមិញលោក Jerome Powell ប្រធានធនាគារកណ្ដាលអាមេរិកបានប្រកាសថាធនាគារណ្ដាលសម្រេចថាមិនដំឡើងអត្រាការប្រាក់ដុល្លារឡើយពោលគឺរក្សាអត្រាការប្រាក់ដុល្លារក្នុងរង្វង់៥%ដដែល។  ការរក្សាអត្រាការប្រាក់ដុល្លារនៅដដែលរបស់ធនាគារកណ្ដាលអាមេរិកបានដាក់សម្ពាធលើហាងឆេងមាសខណៈសម្រេចការបែបនេះគឺបញ្ជាក់អត្រាអតិផរណារបស់អាមេរិកគឺមិនឡើងដែលត្រូវឲ្យធនាគារកណ្ដាលដំឡើងការប្រាក់ដើម្បីប្រឆាំនឹងអតិផរណាឡើយ។ ហើយអត្រាអតិផរណារបស់អាមេរិកស្ថិតក្នុងរង្វង់៤%ដែលជាអត្រាទាបបំផុតនៅ២ឆ្នាំចុងក្រោយនេះ។ ដូច្នេះកត្តានេះបានដាក់សម្ពាធលើមាសឲ្យធ្លាក់ចុះ។ លើសពីនេះសន្ទស្សន៍តម្លៃទំនិញលើទីផ្សារអាមេរិកបានចាប់ផ្ដើមធ្លាក់ចុះពី៥.៥%មក៥.៣%ក៏ជាសញ្ញាបញ្ជាក់ថាអតិផរណាចាប់ផ្ដើមធ្លាក់ចុះផងដែរ។  អ្នកវិភាគបានព្រមានថាកាលពីថ្ងៃម្សិលមិញប្រសិនបើធនាគារកណ្ដាលអាមេរិកសម្រេចដំឡើងការប្រាក់ជាលើកទី១១នោះតម្លៃមាសនឹងធ្លាក់គំហុកខ្លាំង។ ជាក់ស្ដែងលោក Lukman Otunuga អ្នកវិភាគទីផ្សារជាន់ខ្ពស់នៅ FXTM បានឲ្យដឹងថាប្រសិនបើធនាគារកណ្ដាលអាមេរិកដំឡើងការប្រាក់ នឹងរុញតម្លៃមាសឲ្យធ្លាក់មកខ្ទង់១៩០០ដុល្លារក្នុងមួយអោន ប៉ុន្ដែពេលនេះតម្លៃមាសអាចប្រែប្រួលក្នុងចន្លោះ១៩៣៥ដុល្លារទៅ១៩៨៣ដុល្លារក្នុងមួយអោន។ បើយើងងាកមកមើលទីផ្សារហាងឆេងមាសក្នុងស្រុកយើងវិញឃើញថាតម្លៃមាសមិនមានការប្រែលប្រួលខ្លាំងនោះទេ។ បើយោងតាមហាងឆេងមាស ចែ ពៅ លក់គ្រឿងអលង្ការនិងភូមិមាសឃើញថាតម្លៃមាសបានធ្លាក់ថ្លៃ១ដុល្លារពី២៣០ដុល្លារក្នុងមួយជីមក២២៩ដុល្លារក្នុងមួយជី។ គួរបញ្ជាក់ផងដែរថាមាសគឺជាទ្រព្យសុវត្ថិភាពដែលគេចាប់អារម្មណ៍វិនិយោគអំឡុងពេលមានវិបត្តិ ហើយបើយើងមើលប្រវត្តិរបស់មាសឃើញថាវាកើនតម្លៃជាពិសេសអំឡុងពេលមានវិបត្តិមុនៗនឹងវិបត្តិកូវីដ១៩ជាដើម។ ចង់តាមដានព័ត៌មានទាក់ទងនឹងហិរញ្ញវត្ថុក៏ដូចជាការប្រើលុយឲ្យចំណេញ និងវិនិយោគលុយដើម្បីបង្កើនទ្រព្យ អាចតាមដាន Facebook page Toeuy Hong-ទឿយ ហុង និងចូលគ្រុបតេឡេក្រាម https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T09:55:22.210Z", "category": "ហិរញ្ញវត្ថុ", "views": 8441, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ពេជ្រ ពិសី ប្រាប់គន្លឹះធំៗ៤ ជួយឲ្យខ្លួនអាចកសាង FB page ពី ០ ឡើងដល់ជាង ៥០០K followers	https://business-cambodia.com/articles/pich-pisey-tips	កញ្ញា ពេជ្រ ពិសី គឺជាអ្នកផលិតមាតិកាដ៏មានប្រជាប្រិយភាពមួយរូបលើបណ្ដាញសង្គមដែលមានអ្នកតាមដានរហូតដល់ជាងកន្លះលាននាក់ឯណោះ ខណៈវីឌីអូរបស់កញ្ញាភាគច្រើនផ្តោតទៅលើដំណើរកម្សាន្ត និងបទពិសោធន៍ផ្ទាល់ខ្លួន។ ខាងក្រោមនេះគឺជាគន្លឹះធំៗ៤ កញ្ញា ពេជ្រ ពិសី បានចែករំលែកជួយឲ្យខ្លួនអាចកសាង FB page ពី ០ ឡើងដល់ជាង ៥០០K followers៖ ១/. បង្កើត page ដំបូងដើម្បីតែផុស ដំបូងឡើយ ពិសី បង្កើត FB page គ្រាន់តែទុកសម្រាប់ផុសរូបលេងធម្មតាៗប៉ុណ្ណោះ ព្រោះកញ្ញាចូលចិត្តការតុបតែងខ្លួននិងថតរូប ដោយពុំចង់ធ្វើវីឌីអូអ្វីនោះទេ។ កញ្ញាបានលើកឡើងថា៖ «ពេលដែលគិតថាចង់ធ្វើវីឌីអូ ខ្ញុំក៏បានសន្យាជាមួយអ្នក Like page ខ្ញុំថាប្រសិនបើបាន ៥K followers ខ្ញុំនឹងថតវីឌីអូ Vlog»។ ត្រឹមរយៈពេលខ្លី កញ្ញាក៏ទទួលបាន Followers ដូចអ្វីដែលបានកំណត់ ហើយវីឌីអូទីមួយក៏បានលេចវត្តមានឡើង។ ពិសី បានបន្តថា៖ «ខ្ញុំចង់ប្រាប់អ្នកទាំងអស់គ្នាថា ស្រលាញ់អី្វធ្វើហ្នឹងទៅ សូម្បីតែខ្ញុំ ខ្ញុំមានអារម្មណ៍ថាខ្លួនឯងអត់ប្រយោជន៍ ថតរូបហ្នឹងវាអត់បានអីទេ ប៉ុន្តែវានាំផ្លូវខ្ញុំមកដល់ថ្ងៃនេះ»។ ២/. ធ្វើតាមបេះដូង ប្រើធនធានមានស្រាប់ វីឌីអូលើកទីមួយបង្អស់គឺ វីឌីអូក្នុងម៉ាត Seven Eleven ប្រើលុយអស់ ១៣ម៉ឺនរៀល មានអ្នកមើល ១០០K ដែលជាកម្លាំងចិត្តធ្វើឲ្យ ពិសី ប្រឹងបន្តដំណើរទៅមុខទៀតទាំងសប្បាយចិត្ត។ កញ្ញាបានឲ្យដឹងយ៉ាងដូច្នេះថា៖ «វីឌីអូ Seven Eleven ធ្វើឲ្យខ្ញុំចេះធ្វើវីឌីអូមកដល់ថ្ងៃនេះ កាលហ្នឹងខ្ញុំប្រើទូរស័ព្ទ 7 plus តាំងពីចាប់ផ្តើមរហូតដល់ឥឡូវនៅតែថតកាំមេរ៉ាទូរស័ព្ទដដែល។ ការធ្វើវីឌីអូយើងកុំខ្ជះខ្ជាយលុយយកទៅទិញកាំមេរ៉ា រកបានពីវាសិន មានអ្នកឲ្យយើងប្រម៉ូត បើអត់ទាន់បានលុយពីវាទេកុំខ្ជះខ្ជាយលុយទៅទិញអី ជួនកាលទិញហើយអត់មានអ្នកមើល មិនខាតលុយហ្នឹងទៅហើយ»។ ៣/. រក Sponsor កាលណោះកញ្ញាមិនសូវមានលុយទេ ពេលទៅណាម្តងៗត្រូវឆាតសុំគេគេងហ្រី្វដោះដូរជាមួយការប្រម៉ូតឲ្យដោយឥតគិតថ្លៃ។ ពិសី បានលើកឡើងថា៖ «ខ្ញុំឆាតទៅគេ ១០កន្លែង បានតែ១អីទេ ជួនកាលអត់ទៀតក៏មាន។ ខ្ញុំមានលុយសម្រាប់ចាយមួយគ្រប់ៗ អីចឹងយើងធ្វើអ្វីដែលយើងមានកុំហក់លោត»។ កញ្ញាបានបន្តទៀតថា៖ «វីឌីអូបាញ់កាំភ្លើងមានអ្នកមើលច្រើន គឺខ្ញុំឆាតទៅសុំគេទេ ខ្ញុំប្រាប់ថាខ្ញុំទៅថតនៅហ្នឹង បងអាចឲ្យខ្ញុំបានប៉ុនណា ខ្ញុំប្រម៉ូតឲ្យបងអីចឹងទៅ គេក៏អត់យកលុយពីខ្ញុំដែរ។ ខ្ញុំសប្បាយចិត្តព្រោះវីឌីអូហ្នឹងផ្ទុះបាន ២M views គេអត់យកលុយពីយើង បើយើងផុសឲ្យគេបានតិចក៏យើងអត់សូវសប្បាយចិត្តដែរ»។ ៤/. ផលិតវីឌីអូ ថ្មី ប្លែក ជាក់ស្តែង ក្រោយមកទៀតកញ្ញាព្យាយាមផលិតប្រភេទវីឌីអូស្រដៀងវីឌីអូចាស់ៗដូចជាការបាញ់ព្រួញជាដើម ប៉ុន្តែដោយជាប់រវល់ឯទីតាំងស្ថិតនៅឆ្ងាយពេក កញ្ញានិងគូដណ្ដឹងក៏គិតគ្នាថាគួរធ្វើវីឌីអូរកអ្វីជិតៗខ្លួននៅភ្នំពេញហើយឆាប់បានផុស។ កញ្ញាបានលើកឡើងថា៖ «មនុស្សខ្ញុំចូលចិត្តពាក់អាវជជុស ចូលចិត្តយករបស់ជជុសមកធ្វើខ្លួន អីចឹងក៏ធ្វើវីឌីអូទិញអាវជជុសទៅ។ វីឌីអូ១០ម៉ឺនរៀលទៅទិញអាវជជុសនៅបឹងកេងកង វីឌីអូហ្នឹងមានអ្នកមើលច្រើនបានខ្ញុំដឹងថា មិនមែនឲ្យតែវីឌីអូដដែលៗស្រដៀងគ្នាទើបមានអ្នកមើលច្រើនទេ វីឌីអូប្លែក ថ្មី ទាក់ទាញចំណាប់អារម្មណ៍របស់គាត់គឺគាត់មើលហើយ»។ ចាប់តាំងពីពេលនោះមក កញ្ញាចាប់ផ្តើមដឹងពីខ្លួនឯងធ្វើវីឌីអូចម្រុះ ឲ្យតែនឹកឃើញពីគំនិតអ្វីមួយ គឺធ្វើភ្លាមៗតែម្តង ឈប់ធ្វើវីឌីអូដដែលៗទៀតហើយ។ ពិសី បានឲ្យដឹងថា៖ «វីឌីអូដែលខ្ញុំផ្ទុះហ្នឹងគឺវីឌីអូចោលលួចលុយនៅវៀតណាម។ បើខ្ញុំនៅតែវង្វេង ខ្ញុំធ្វើវីឌីអូស្រដៀងហ្នឹងចោលលួចទូរស័ព្ទ លួចអ្វីផ្សេងទៀត ប៉ុន្តែខ្ញុំមិនគិតបែបនេះទេ វីឌីអូណាដែលពិតជាក់ស្តែងទើបខ្ញុំធ្វើ។ ឥឡូវខ្ញុំរៀងលះជាងមុន អត់សូវអៀនខ្មាសច្រើន គិតវិជ្ជមានបានច្រើន ពេលដែលខ្ញុំធ្វើវីឌីអូដំបូងគ្រាន់តែចង់បានភាពល្បីល្បាញ រកលុយបាន ប៉ុន្តែឥឡូវខ្ញុំចង់ឲ្យអ្នកមើលវីឌីអូខ្ញុំទទួលបានផលប្រយោជន៍មិនថាបទពិសោធន៍បែបណាទេ អី្វដែលខ្ញុំអាចធ្វើបានប៉ុនណាគឺខ្ញុំចែករំលែកប៉ុនណឹង»។ ជាចុងក្រោយកញ្ញា ពេជ្រ ពិសី បានផ្តាំផ្ញើទៅកាន់អ្នកទស្សនាយ៉ាងដូច្នេះថា ធ្វើអ្វីក៏ដោយនៅពេលដែលវាកំពុងជួបបញ្ហាសូមកុំបាក់ទឹកចិត្តព្រោះវាតែងបង្កប់កំហុសនៅក្នុងហ្នឹង គិតមើលថាខ្លួនឯងធ្វើអ្វីខុសបានជាវាបែបនេះ គួរតែដោះស្រាយយ៉ាងម៉េចដើម្បីរកផ្លូវចេញឃើញ។ នៅពេលដែលយើងកំពុងតែធ្លាក់មិនប្រាកដធ្លាក់ដុនដាបដល់បាតទេ វាអាចនឹងកំពុងតែរកឡើងទៅចំណុចណាដែលខ្ពស់ជាងមុនក៏ថាបាន។ បើធ្វើវីឌីអូ រកចំណុចខ្លាំង រកចំណុចយូនីកខ្លួនឯងឲ្យឃើញហើយធ្វើវាទៅ ថ្ងៃណាមួយគង់តែគេចូលចិត្តយើងទេ ព្រោះយើងជាខ្លួនឯង គ្មាននរណាមកដូចយើងបានឡើយ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T09:52:42.197Z", "category": "ភាពជាអ្នកដឹកនាំ", "views": 7659, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
បើចង់រកស៊ី មកដឹងពីវិស័យសក្ដានុពលខ្ពស់ទាំង ៦ អ្នកមានគ្រាក់ៗនៅខ្មែរសម្រុកនាំគ្នារកស៊ីខ្លាំងបំផុត	https://business-cambodia.com/articles/top-6-potential-sectors-in-cambodia	ការជ្រើសរើសមុខជំនួញ ឬវិស័យដ៏មានសក្ដានុពលដើម្បីរកស៊ី គឺវាពិតជាមានឥទ្ធិពលខ្លាំង ដល់ភាពជោគជ័យនាគ្រាចុងក្រោយ។ អាស្រ័យហេតុនេះ ទើបមុនពេលដែលអ្នកសម្រេចចិត្តជ្រើសរើសជំនួញណាមួយ អ្នកត្រូវធ្វើការស្រាវជ្រាវ វិភាគ និងធ្វើអ្វីដែលត្រូវជាមួយនឹងភាពខ្លាំង ចំណង់ចំណូលចិត្តអ្នកបំផុត។ ខាងក្រោមនេះជាវិស័យចំនួន៦ ក្នុងចំណោមវិស័យមានសក្ដានុពលជាច្រើនទៀត ដែលបានបង្កើតអ្នកមានច្រើននៅកម្ពុជា ហើយមិនគួរមើលរំលង បើសិនជាអ្នកមានបំណងចង់រកស៊ី។ ១. វិស័យអប់រំ វិស័យមួយនេះ ជាគ្រឹះដ៏សំខាន់មួយក្នុងការកសាងធនធានមនុស្ស សម្រាប់អភិវឌ្ឍន៍ប្រទេសឱ្យមានភាពរីកចម្រើនខ្លាំងបំផុត។ ជាក់ស្ដែងមានអ្នកមានធនធានជាច្រើន បានសម្រេចចិត្តជ្រើសរើសមុខជំនួញក្នុងការផ្ដល់សេវាកម្មអប់រំ រហូតដល់មានសាលាមួយចំនួន អាចផ្ដល់សេវាអប់រំមានស្ដង់ដារខ្ពស់ ក្នុងតម្លៃសិក្សារហូតដល់ទៅរាប់ម៉ឺនដុល្លារឯនោះ។ ២. វិស័យអចលនទ្រព្យ វិស័យនេះមិនត្រឹមតែជាវិស័យដែលគេចាត់ទុកថាបានបង្កើតអ្នកមានទ្រព្យសម្បត្តិស្តុកស្ដម្ភជាច្រើននៅក្នុងប្រទេសកម្ពុជានោះទេ វាក៏ត្រូវបានគេចាត់ទុកថាជាវិស័យអ្នកមានធំៗរកស៊ីនៅជុំវិញពិភពលោកដែរ។ ថ្វីត្បិតតែពេលស្ថានភាពមានវិបត្តិ ធ្វើឱ្យវិស័យនេះហាក់មានភាពថមថយមួយកម្រិត ប៉ុន្តែវានៅតែជាវិស័យដ៏ល្អ សម្រាប់អ្នកចង់កសាងទ្រព្យសម្បត្តិ និងអភិវឌ្ឍន៍ហេដ្ឋារចនាសម្ព័ន្ធប្រទេសផងដែរ។ ៣. វិស័យលក់រាយ អ្នកនឹងក្រឡេកឃើញមានអាជីវកម្មដូចជាផ្សារទំនើបធំៗជាច្រើន ចាប់ផ្ដើមរីកកាន់តែច្រើននៅកម្ពុជា បូករួមទាំងម៉ាតទំនិញ និងអាជីវកម្មជាច្រើនក្នុងវិស័យនេះ អាចរកចំណូលជាប្រចាំថ្ងៃជាច្រើន ព្រមទាំងបង្កើតការងារជាច្រើនកន្លែងដល់ប្រជាជនកម្ពុជាផងដែរ។ ៤. វិស័យផលិតកម្ម វិស័យផលិតកម្មគឺជាប្រភពចំណូលដ៏សំខាន់មួយទៀតសម្រាប់ប្រទេសកម្ពុជា ហើយមានឱកាសជាច្រើនសម្រាប់ប្រជាជនក្នុងការរកប្រាក់ដោយធ្វើការរកស៊ីក្នុងវិស័យផលិតកម្ម។ អាហារ ភេសជ្ជៈជាច្រើនប្រភេទ បូករួមទាំងផលិតផលជាច្រើនក្រោមស្លាក Made in Cambodia បានរីកចម្រើនគួរឱ្យកត់សម្គាល់ ហើយចរាចរណ៍ផ្គត់ផ្គង់ទាំងតម្រូវការក្នុងស្រុក និងនាំចេញទៅក្រៅប្រទេស ដែលបានផ្ដល់ការងារជាច្រើនកន្លែង បង្កើតចំណូលជាច្រើនលានដុល្លារក្នុងមួយឆ្នាំៗ។ ៥. វិស័យទេសចរណ៍ ឧស្សាហកម្មគ្មានផ្សែងមួយនេះ គឺជាប្រភពចំណូលដ៏សំខាន់មួយទៀតសម្រាប់ប្រទេសកម្ពុជា ហើយមានឱកាសជាច្រើនសម្រាប់ប្រជាជនក្នុងការរកប្រាក់ដោយរកស៊ីក្នុងវិស័យនេះ ដោយបើកជាក្រុមហ៊ុនដឹកជញ្ជូនអ្នកដំណើរ  សណ្ឋាគារ ឬភោជនីយដ្ឋាននានា ដែលអាចរកចំណូលបានរាប់លានដុល្លារក្នុង១ឆ្នាំៗ។ ៦. វិស័យធនាគារ និងហិរញ្ញវត្ថុ វិស័យធនាគារ និងហិរញ្ញវត្ថុក្នុងប្រទេសកម្ពុជាកំពុងរីកចម្រើនយ៉ាងឆាប់រហ័ស និងមានអ្នកវិនិយោគទាំងក្នុងស្រុក និងក្រៅស្រុកជាច្រើនបាននាំគ្នាបង្កើតធនាគារ មីក្រូហិរញ្ញវត្ថុ និងសេវាកម្មថ្មីៗទាក់ទងនឹងសេវាកម្មធនាគារ ហិរញ្ញវត្ថុ។ វិស័យនេះត្រូវបានគេវាយតម្លៃថាមានទំហំដល់ទៅរាប់ពាន់លានដុល្លារ បង្កើតការងាររាប់សែនកន្លែង។ គួរបញ្ជាក់ថា នេះគ្រាន់តែជាការដកស្រង់នូវវិស័យដែលមានសក្ដានុពលមួយចំនួនតែប៉ុណ្ណោះ ព្រោះក្រៅពីនោះក៏មានវិស័យមួយចំនួនទៀតដូចជា៖ វិស័យទូរគមនាគមន៍ វិស័យបច្ចេកវិទ្យា វិស័យកសិកម្ម វិស័យដឹកជញ្ជូន…សុទ្ធសឹងតែជាវិស័យដែលអ្នកមានៗសម្រុកធ្វើ ព្រោះក្នុងនាមជាប្រទេសកំពុងរីកចម្រើន មានឱកាសមាសជាច្រើនសម្រាប់អ្នកវិនិយោគនៅកម្ពុជា ដែលអាចទទួលបានភាពរីកចម្រើន ដើរទន្ទឹមនឹងភាពរីកចម្រើនរបស់ស្ថានភាពសេដ្ឋកិច្ចរបស់កម្ពុជា។ សម្រាប់មិត្តអ្នកអានវិញ តើអ្នកចង់រកស៊ីក្នុងវិស័យណាមួយដែរ?	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T09:47:33.659Z", "category": "ភាពជាអ្នកដឹកនាំ", "views": 1282, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
អបអរសាទរ! កូនខ្មែរ-អាមេរិកដំបូងគេ ឡើងដល់វគ្គ២០នាក់ចុងក្រោយ ក្នុងកម្មវិធី Master Chef អាមេរិក	https://business-cambodia.com/articles/mr-charles-master-chef-united-tastes-of-america	លោក Charles កូនខ្មែរ-អាមេរិក បានបញ្ចេញថ្វីដៃធ្វើម្ហូបតំណាងជាតិខ្មែរ អាម៉ុក «AMOK» នៅក្នុងកម្មវិធី«MasterChef: United Tastes of America» លំដាប់ថ្នាក់ពិភពលោក រដូវកាលទី១៣ ដែលទទួលបាន Yes ដល់ទៅ៤ពីគណកម្មការ កាលពីវគ្គប្រកួតម្ហូបតំណាងជាតិ ឥឡូវនេះលោកបានឡើងដល់វគ្គ២០នាក់ចុងក្រោយហើយ។ ជាកូនខ្មែរដំបូងគេដែលបានឡើងមកកាន់វគ្គ២០នាក់ចុងក្រោយនេះលោក Charles បានបង្ហោះសារនៅលើបណ្តេញសង្គមផ្ទាល់ខ្លួនយ៉ាងដូច្នេះថា៖ “ផ្លូវការហើយ!!! សូមជំរាបសួរមកកាន់ ការប្រកួតធ្វើម្ហូប របស់ Masterchef រដូវកាលទី១៣ ដែលកូនខ្មែរ-អាមេរិក ដំបូងបំផុតឡើងមកដល់វគ្គប្រកួតជម្រុះបេក្ខជន ២០ នាក់ចុងក្រោយ! សូមរង់ចាំអ្វីដែលនឹងមកដល់បន្ទាប់ក្នុងពេលឆាប់ៗនេះ នៅថ្ងៃទី ២១ ខែមិថុនា នៅវេលាម៉ោង 7-8c (សហរដ្ឋអាមេរិក) នៅលើកម្មវិធីផ្សាយរបស់ @foxtv "។ ជាក់ស្តែងកម្មវិធី «MasterChef: United Tastes of America» រដូវកាលទី១៣ នេះកំពុងស្វែងរកម្ចាស់ជ័យលាភីរូបណា ដែលទទួលបានប្រាក់រង្វាន់ចំនួន ២៥០,០០០ដុល្លារ និងពានរង្វាន់ MasterChef របស់អាមេរិកក្នុងចំណោម២០នាក់នោះ។ យ៉ាងណាមិញកាលពីពេលកន្លងមកអតីតជាងកាត់សក់វ័យ៣៤ឆ្នាំរូបនេះ ក៏បាននិយាយយ៉ាងមានជំនឿជាក់ លើវេទិកាប្រកួតម្ហូបលំដាប់ថ្នាក់ពិភពលោកថា គាត់ឡើងប្រកួតដើម្បីតំណាងឱ្យឪពុកម្តាយរបស់គាត់ និងយកវប្បធម៌របស់ខ្មែរបង្ហាញទៅកាន់ពិភពលោក ទោះបីជាលោកមិនមែនជាអ្នកជំនាញធ្វើម្ហូប ប៉ុន្តែសមត្ថភាពដែលលោកមានគឺដោយសារលោកតែងតែលួចមើលម្តាយធ្វើម្ភូបខ្មែរជានិច្ចកាលនៅពីក្មេង។ គួរជម្រាបផងដែរថាម្ភូបអាម៉ុកដែលលោកយកមកប្រកួតកាលពីវគ្គមុនត្រូវបានគណកម្មការទាំង៤រូប សរសើរអំពីម្ហូបខ្មែរថាមានរសជាតិឆ្ងាញ់អស្ចារ្យ ហើយមុខម្ហូបខ្មែរ១មុខនេះហើយដែល ធ្វើឱ្យលោក Charles ទទួលបាន Yes ទាំង៤ដើម្បីឈានមកដល់វគ្គជម្រុះ២០នាក់ចុងក្រោយនេះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T09:10:57.797Z", "category": "ភាពជាអ្នកដឹកនាំ", "views": 476, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ត្រៀមពង្រីកឱ្យបាន៦០តោន! លោក ឆន ឈី ចិញ្ចឹមត្រីក្រាញ់ក្នុងស្រះ អាចលក់បាន ១គីឡូ ១ម៉ឺនរៀល មិនខ្វះទីផ្សារ	https://business-cambodia.com/articles/fish-1-kilo-10thounsand-riel-	ជាគំរូដ៏ល្អមួយសម្រាប់បងប្អូនយើងដែលមានដីទំនេរចោលមិនដឹងធ្វើអ្វីដើម្បីអាចទាញផលប្រយោជន៍បាន ខណៈពេលនេះកសិករមួយរូបគឺ លោក ឆន ឈី បានច្នៃដីជីកស្រះចញ្ចឹមត្រីក្រាញ់១គីឡូអាចលក់បានតម្លៃ១ម៉ឺនរៀល ដោយប្រើរយៈពេលត្រឹម៥ខែអាចប្រមូលផលបាន។ ថ្លែងទៅកាន់ លោក សុខ ណារ៉េត អភិបាលនៃគណៈអភិបាលស្រុកខេត្តសៀមរាប លោក ឆន ឈី ដែលត្រូវបានគេស្គាល់ថាជាម្ចាស់ស្រះមួយកន្លែងស្ថិតនៅភូមិដំណាក់ខ្ចាស់ ខេត្តសៀមរាបបានឱ្យដឹងថា “ពូជត្រីក្រាញ់ដែលចិញ្ចឹមក្នុងស្រះនេះ កាលដាក់ចិញ្ចឹមដំបូងគឺមានចំនួន ១៥០០គីឡូក្រាម បើគិតជាចំនួនគឺ១៤០,០០០ក្បាល(ដប់បួនមុឺនក្បាល) ចំណែកចំណីដែលដាក់ជាប្រចាំថ្ងៃ គឺចកសូឡា និងចំណីផលិតដោយខ្លួនឯង  ហើយរយៈពេលដាក់ចិញ្ចឹមគឺមានចំនួន៥ខែហើយ បើគិតមកដល់ពេលនេះ”។ ទាក់ទងទៅនឹងទំហំស្រះវិញ គឺមានទំហំផ្ទៃដី៦០ម៉ែត្រ x ១០០ ម៉ែត្រ ដោយលោកបានជីកក្រវ៉ាត់ព័ន្ធជុំវិញកម្ពស់៧ម៉ែត្រ ទំហំ៤ម៉ែត្រ ដើម្បីការពារទឹកជំនន់នារដូវវស្សា ហើយផ្ទៃខាងក្នុងក្រវ៉ាត់ មានស្រះតូចៗ ដើម្បីដាក់ពូជត្រីតាមអាយុកាល ព្រមទាំងមានស្រះបង្កាត់ពូជផងដែរ។ លោកបានបន្តទៀតថាវបច្ចុប្បន្ននេះលោកបានប្រមូល ត្រីបណ្តើរៗហើយ ដោយត្រីចំនួន៥-៦ក្បាល ស្មើនឹង១ គីឡូក្រាម ឯតម្លៃវិញ ក្នុង១ គីឡូក្រាម គឺតម្លៃ១មុឺនរៀល។ គួរជម្រាបផងដែរថា កសិកររូបនេះ បានបញ្ជាក់ថា ការចិញ្ចឹមត្រីក្រាញ់ គឺមិនខ្វះទីផ្សារលក់ចេញនោះទេ ព្រោះកន្លងមក មានម្ចាស់ភោជនីយដ្ឋានធំៗ មួយចំនួនទាក់ទងទិញ តែលោកមិនសូវចាប់អារម្មណ៍រឿងលក់ចេញទេ ដោយសារមានគោលបំណងបង្កាត់ពូជសម្រាប់ចិញ្ចឹមអោយចំនួន៦០តោន ដើម្បីលក់ចេញឆ្នាំក្រោយ ជាប្រចាំថ្ងៃ៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T09:05:59.146Z", "category": "កំពូលអ្នកលក់", "views": 503, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ឱកាសល្អ ! បេឡាជាតិ ប្រកាសជ្រើសរើសមន្រ្តីរាជការដែលមានក្របខ័ណ្ឌស្រាប់ ឱ្យចូលធ្វើការផ្នែកទាំងនេះ	https://business-cambodia.com/articles/the-national-fund-announces-the-recruitment	មុននេះបន្តិច យោងតាមការចុះផ្សាយដោយបេឡាជាតិសន្តិសុខសង្គម បានឱ្យដឹងថា បេឡាជាតិនឹងធ្វើការប្រឡងជ្រើសរើសមន្រ្តីរាជការស៊ីវិលដែលមានក្របខ័ណ្ឌស្រាប់ ឱ្យផ្ទេរកន្លែងបម្រើការងារមកបេឡាជាតិសន្តិសុខសង្គម។ ដោយនៅក្នុងនោះ គ្រឹះស្ថាននឹងរៀបចំការប្រឡងជ្រើសរើសមន្រ្តីរាជការ ចំនួន ៨៤នាក់។ ជាមួយគ្នានោះដែរ ចំពោះមុខតំណែលដែលត្រូវជ្រើសរើសឱ្យធ្វើការងារនៅស្នាក់ការកណ្តាល(ចំនួន ៥៩) នាក់ដោយត្រូវតែមានជំនាញដូចជា៖ ច្បាប់(២៤នាក់) វេជ្ជបណ្ឌិត (៩នាក់) គណនេយ្យករ ហិរញ្ញវត្ថុ សវនកម្ម (៥នាក់)  ទំនាក់ទំនងអន្តរជាតិ (៨នាក់) ព័ត៌មានវិទ្យា (៥នាក់) ស្ថិតិ វិភាគទិន្នន័យ (២នាក់) គ្រប់គ្រងទូទៅ (៦នាក់) នឹងមានមុខតំណែងនៅតាមបណ្តាខេត្តជាច្រើនទៀត។ ចំណែកសំណុំបែបបទដែលបេក្ខជនទាំងអស់ត្រូវភ្ជាប់មកពេលបំពេញពាក្យត្រូវមានដូចជា៖ ១. ពាក្យសុំប្រឡង ១ច្បាប់ ២. ប្រវត្តិរូបសង្ខេបមានបិទរូបថត ៤*៦ ចំនួន ១ច្បាប់ ៣. តារាងជ្រើសរើសជំនាញបច្ចេកទេស និងទីតាំងបំពេញការងារ ១ច្បាប់ ៤. កិច្ចសន្យាចូលបម្រើការងារ ១ច្បាប់ ៥. លិខិតអនុញ្ញាតឱ្យចុះឈ្មោះប្រឡងពីប្រធានអង្គភាព/ស្ថាប័នសាមី(ច្បាប់ដើម) ១ច្បាប់ ៦. សេចក្តីថតចម្លងសញ្ញាបត្រដោយមានបញ្ជាក់ទទួលស្គាល់ជាផ្លូវការ ១ច្បាប់ ៧. ថតចម្លងឯកសារផ្សេងៗរួមមាន៖ ប្រកាសបញ្ចូលក្របខ័ណ្ឌ ប្រកាសតាំងស៊ប់ ប្រកាសតែងតាំងបើមាន ប្រកាសតម្លើងឋានន្តរស័ក្តិថ្នាក់ ចំនួន ០១ច្បាប់។ គួរបញ្ជាក់ផងដែរថា កាលបរិច្ឆេទចែក និងទទួលពាក្យគឺនៅថ្ងៃទី១៤ ខែកក្កដា ឆ្នាំ២០២៣ វេលាម៉ោង ១៥:៣០ នាទី សម្រាប់ព័ត៌មានលំអិតសូមធ្វើការទំនាក់ទំនងទៅកាន់លេខទូរស័ព្ទ ០១៧ ៧១៨ ០៧៧, ០៦៩ ៣៥៨ ៧៨៤, ០៧០ ៣០០ ៦១៤ ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T08:21:55.658Z", "category": "ព័ត៌មានថ្មីៗ", "views": 2090, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
អធិរាជស្វាយចន្ទី! ក្រសួងបញ្ចេញផែនការថ្មី ជួយស្វែងរកទីផ្សារស្វាយចន្ធី និងធ្វើឱ្យតម្លៃកើនឡើង	https://business-cambodia.com/articles/cashew-cambodia-	កម្ពុជានឹងប្រែក្លាយខ្លួនទៅជាអធិរាជគ្រាប់ស្វាយចន្ទីឆាប់ៗ ក្រោយក្រសួងពាណិជ្ជកម្មចេញគោលនយោបាយថ្មីស្តីពីស្វាយចន្ទីឆ្នាំ ២០២២ - ២០២៣ ដើម្បីជួយលើកស្ទួយតម្លៃ និង បង្កើនគុណភាពនៃការផលិតគ្រាប់ស្វាយចន្ទីឱ្យកាន់តែមានភាពល្អប្រសើរឡើងបន្ថែមទៀត។ ជាក់ស្តែង កាលពីពេលថ្មីៗកន្លងទៅ ក្រសួងពាណិជ្ជកម្ម បានដាក់ឱ្យប្រើប្រាស់ជាផ្លូវការនូវ “គោលនយោបាយជាតិស្តីពីស្វាយចន្ទី ឆ្នាំ២០២២-២០២៧” ដោយគោលនយោបាយនេះនឹងជួយលើកកម្ពស់ការប្រកួតប្រជែងទាំងទិន្នផល និងគុណភាព ការធ្វើពិពិធកម្ម ការកែច្នៃ ការនាំចេញ និងការបង្កើនតម្លៃបន្ថែម ដល់ភាគីពាក់ព័ន្ធក្នុងខ្សែច្រវាក់តម្លៃ សំដៅជួយគាំទ្រដល់តួអង្គដែលមានស្រាប់និងទាក់ទាញវិនិយោគបន្ថែម ជាពិសេសជួយបង្កើតឱកាសការងារនិងតម្លៃបន្ថែមជូនប្រជាជន កាត់បន្ថយភាពក្រីក្រ និងចំណាកស្រុក និងជួយជំរុញកំណើនសេដ្ឋកិច្ចជាតិជាមួយនឹងគោលដៅចម្បងចំនួន ៣ រួមមាន៖ ទី១. លើកកម្ពស់ទិន្នផលនៃការផលិត និងផលិតកម្ម ប្រកបដោយគុណភាពប្រកួតប្រជែង ទី២. ជំរុញការធ្វើឧស្សាហូបនីយកម្ម ដើម្បីបង្កើនតម្លៃបន្ថែមលើការប្រមូលផល និងការកែច្នៃអនុផលស្វាយចន្ទីឱ្យសម្រេចបាន ២៥ភាគរយ នៅឆ្នាំ២០២៧ និងយ៉ាងតិច ៥០ភាគរយ នៅឆ្នាំ២០៣២ ទី៣. ជំរុញការនាំចេញតាមរយៈការធ្វើពិពិធកម្មទីផ្សារ ការផ្សារភ្ជាប់អន្តរវិស័យក្នុងការនាំចេញ កិច្ចសម្រួលពាណិជ្ជកម្មការកាត់បន្ថយថ្លៃដើម និងការលើកកម្ពស់ឧត្តមភាពលើទីផ្សារ។ គួរបញ្ជាក់ផងដែរថា យោងតាមទិន្នន័យក្រសួងកសិកម្ម រុក្ខាប្រមាញ់ និងនេសាទបានឱ្យដឹងថា ផលិតកម្មស្វាយចន្ទីឆ្នាំ២០២២ មានផ្ទៃដីដាំដុះ ៤៣៥,៧៣៣ ហិកតា ផ្ទៃដីប្រមូលផលមាន ៣៣០,៨៦១ហិកតា បរិមាណទិន្នផលមាន ៥០៨,២៨៣តោន ហើយការនាំចេញគ្រាប់ស្វាយចន្ទីឆៅបាន ៤៧១,៥២០តោន និងការនាំចេញគ្រាប់ស្វាយចន្ទីកែច្នៃបាន ១,៥៥៧តោន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T08:07:26.968Z", "category": "ចាប់ផ្តើមអាជីវកម្ម", "views": 536, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
លុយច្រើនតែអត់លុយនៅធនាគារ! ហេតុផលធំៗដែលអ្នកមានៗមិនមានលុយច្រើននៅក្នុងកុងធនាគារ	https://business-cambodia.com/articles/billionaires-have-little-money-in-banks	បងប្អូនមួយចំនួនប្រហែលជាគិតថាសេដ្ឋីៗដែលមានលុយវាលលានដុល្លារប្រហែលជាទុកលុយនៅធនាគារច្រើនហើយ ប៉ុន្ដែការពិតពួកគាត់សឹងតែគ្មានលុយនៅក្នុងកុងធនាគារឡើយពោលគឺលុយពួគាត់ក្នុងកុងធនាគារមានតិចតួចបំផុត។ ជាក់ស្ដែងសេដ្ឋី Elon Musk គឺជាសេដ្ឋីម្នាក់ដែលមានលុយតិចតួចបំផុតនៅជាប់ខ្លួននិងក្នុងកុងធនាគារ។ មូលហេតុចម្បងមួយដែលអ្នកមានៗមិនចូលចិត្តដាក់លុយនៅធនាគារច្រើនដោយសារពួកគាត់ចង់ប្រើលុយឲ្យធ្វើការបង្កើតជាកូនពូជាចៅដែលធ្វើឲ្យទ្រព្យពួកគាត់កាន់តែកើនឡើងជាលំដាប់។ តែបើដាក់ធនាគារនោះលុយពួកគាត់មិនកើនលឿនឡើយ ហើយពេលខ្លះអាចធ្វើឲ្យលុយពួកគាត់កាន់តែថយចុះទៀតប្រសិនបើអតិផរណាខ្ពស់ជាងការប្រាក់សន្សំនៅធនាគារ។ ខាងក្រោមនេះ គឺជាកន្លែងដ៏ពេញនិយមដែលសេដ្ឋីៗចូលចិត្តយកលុយទៅទុកហើយការទុកលុយនៅកន្លែងទាំងនោះធ្វើឲ្យលុយនិងទ្រព្យពួកគាត់កាន់តែកើនឡើងកើតជាកូនពូនជាចៅ។ ១. អចលនទ្រព្យ បើយោងតាមរបាយការណ៍របស់Knight Frank បានឲ្យដឹងថាអចលនទ្រព្យគឺជាកន្លែងដែលកំពូលៗអ្នកមានចូលចិត្តយកលុយទៅវិនិយោគច្រើនបំផុតបើធៀបនឹងការវិនិយោគផ្សេងៗទៀតទាំងការវិនិយោគដោយអនុវត្តផ្ទាល់និងការវិនិយោគទិញភាគហ៊ុនក្រុមហ៊ុនអចលនទ្រព្យ។ អចលនទ្រព្យគឺជាទ្រព្យដ៏ពេញនិយមដែលអ្នកមានៗចូលចិត្តវិនិយោគព្រោះវាជាទ្រព្យដែលធ្វើឲ្យពួកគាត់អាចកសាងចំណូលអកម្មតាមរយៈការដាក់ជួលអចលនទ្រព្យជាពិសេសអចលនទ្រព្យគឺជាទ្រព្យដែលមិនចុះថ្លៃនោះទេពោលគឺមានតែឡើងថ្លៃពីមួយឆ្នាំទៅមួយឆ្នាំ។ ២. អាជីវកម្ម ក្រៅពីដាក់លុយនៅផ្សារហ៊ុននិងអចលនទ្រព្យអ្នកមានៗក៏ចូលចិត្តដាក់លុយវិនិយោគទៅក្នុងអាជីវកម្មទាំងអាជីវកម្មដែលដើររឹងដៃរឹងជើងនិងអាជីវកម្មបង្កើតថ្មី(Startups)ផងដែរ។ ពួកគាត់ចូលចិត្តវិនិយោគក្នុងអាជីវកម្មដើម្បីក្លាយជាម្ចាស់ភាគហ៊ុនរបស់ក្រុមហ៊ុននោះ  ហើយការមានភាគហ៊ុនក្នុងក្រុមហ៊ុនធ្វើឲ្យលុយកើនលុយពោលគឺពេលក្រុមហ៊ុនរកស៊ីចំណេញលុយពួកគាត់ក៏កើនតាមហ្នឹង។ ៣.  ប័ណ្ណបំណុល  ប័ណ្ណបំណុល(bond) គឺជារបស់វិនិយោគមួយមានភាពងាយស្រួលសម្រាប់អ្នកវិនិយោគមានលុយច្រើនៗជាពិសេសពួកសេដ្ឋីៗជាដើម។ ជាពិសេសអំឡុងពេលដែលធនាគារកណ្ដាលដំឡើងការប្រាក់ដុល្លារគឺជាពេលវេលាល្អដែលអ្នកមានៗយកលុយទៅទិញប័ណ្ណបំណុលព្រោះបានអត្រាគូប៉ុងកាន់តែច្រើន។ ៤. មាស  ជាមធ្យមអ្នកមានៗយកទ្រព្យប្រមាណ៣%ដែលខ្លួនមានមកវិនិយោគទិញមាស ហើយពួកគាត់ចាត់ទុកជាការទ្រព្យសុវត្ថិភាពទី២បន្ទាប់ពីអចលនទ្រព្យ។ បើយោងតាមអ្នកវិនិយោគហិរញ្ញវត្ថុ James Jason នៅ Mitrade បានឲ្យដឹងថាបើតាមការបង្ហាញនៃប្រវត្តិរបស់មាសឃើញថាតាំងពីមានវិបត្តិនិងវិបត្តិកូវីដមាសគឺកើនឡើងតម្លៃហើយជាទ្រព្យសុវត្ថិភាពដែលមនុស្សគួរវិនិយោគ៕ ៥. ផ្សារភាគហ៊ុន  ផ្សារភាគហ៊ុនគឺជាកន្លែងដ៏ពេញនិយមដែលសេដ្ឋីៗចូលចិត្តយកលុយទៅទុកព្រោះវាជាកន្លែងដែលអាចធ្វើឲ្យលុយពួកគាត់កើនឡើងតាមរយៈភាគហ៊ុនឡើងថ្លៃនិងចំណូលពីភាគលាភ។ មិនតែប៉ុណ្ណោះផ្សារភាគហ៊ុនគឺជាទ្រព្យវិនិយោគដែលពួកគាត់ងាយស្រួលបង្វែរជាសាច់លុយបានលឿនយកទៅប្រើការក្នុងតម្រូវការផ្សេងៗនិងចាប់ឱកាសវិនិយោគផ្សេងៗផងដែរ។ ជាក់ស្ដែងសេដ្ឋី Warren Buffett គឺជាសេដ្ឋីដែលផ្ដោតតែលើការវិនិយោគលើផ្សារហ៊ុន។ ក្នុងនោះដែរសេដ្ឋី Elon Musk  ក៏ចូលចិត្តទុកលុយក្នុងភាគហ៊ុនផងដែរ ដោយលោកមានភាគហ៊ុន Tesla ជាច្រើនហើយពេលខ្លះលោកយកហ៊ុនធ្វើទ្រព្យធានាដើម្បីខ្ចីលុយធនាគារទៀតផង។ ទាក់ទងនឹងការវិនិយោគលើផ្សារហ៊ុន បើបងប្អូនចង់ស្វែងយល់ពីការវិនិយោគលើផ្សារហ៊ុនដើម្បីបង្កើតចំណូលបន្ថែមនិងកសាងទ្រព្យរយៈពេលវែងអាចចិញ្ចឹមយើងមួយជីវិតអាចតាមដានហ្វេសប៊ុកផេក Toeuy Hong-ទឿយ ហុងនិងចូលគ្រុបតេឡេក្រាម https://t.me/toeuy_hong។  ហើយចង់ស្វែងយល់កាន់តែច្បាស់ពីការវិនិយោគហ៊ុនអាចចូលរួមវគ្គរៀនវិនិយោគហ៊ុនផ្ទាល់នៅថ្ងៃទី១៧ខែមិថុនានេះ នៅ Park Café ទល់មុខស្ថានទូតចិន ដែលធ្វើបទបង្ហាញដោយលោក ទឿយ ហុង ម្ចាស់ស្នាដៃសៀវភៅលុយពិតនិងជាគ្រូបង្គោលប្រឹក្សាភាគហ៊ុន។ ចាប់អារម្មណ៍ចង់ចូលរួមអាចទាក់ទងតាមតេឡេក្រាម https://t.me/ChamnanBC ( 081 688228)៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T07:44:35.636Z", "category": "ហិរញ្ញវត្ថុ", "views": 4232, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រសួងអប់រំប្រកាស ពន្យារពេលដាក់ពាក្យប្រឡង ជ្រើសរើសគ្រូបង្រៀន កម្រិតឧត្តមសិក្សា	https://business-cambodia.com/articles/moeys-news	យោងតាមការចុះផ្សាយរបស់ក្រសួងអប់រំ យុវជននិងកីឡា បានចេញសេចក្តីជូនដំណឹងស្តីអំពីការពន្យារពេលលើ ការប្រឡងជ្រើសរើសគ្រូបង្រៀនកម្រិតឧត្តមសិក្សា។ ក្នុងលិខិតនៃសេចក្តីជូនដំណឹងបានឱ្យដឹងថាការពន្យារពេលទទួលពាក្យប្រឡងជ្រើសរើសគ្រូបង្រៀនកម្រិតឧត្តមសិក្សា ទៅថ្ងៃទី២០ ខែមិថុនា ឆ្នាំ២០២៣ ខាងមុខនេះ។ ក្នុងនោះសម័យប្រឡងនិងធ្វើឡើងនៅថ្ងៃទី២៤ ខែសីហា ឆ្នាំ២០២៣ នាមណ្ឌលប្រឡង សាលាមធ្យមសិក្សាគរុកោសល្យមត្តេយ្យមជ្ឃឹម ដែលសំណុំឯកសារបងប្អូនអាចទាញយកបានពីគេហទំព័រផ្លូវការរបស់ក្រសួងអប់រំ និងពាក្យសុំចុះឈ្មោះប្រឡងនៅនាយកដ្ឋានបុគ្គលិក ( ការិ.ក្របខ័ណ្ឌ ) នៃក្រសួងអប់រំ រៀងរាល់ម៉ោងធ្វើការចាប់ពីថ្ងៃជូនដំណឹងនេះតទៅ ដល់ថ្ងៃទី២០ ខែមិថុនា ឆ្នាំ២០២៣ នៅម៉ោង១៧៖០០នាទីរសៀលជាកំហិត។ សម្រាប់ព័ត៌មានបន្ថែមបងប្អូនដែលជាបេក្ខជន-បេក្ខនារីអាចទាក់ទងទៅទូរស័ព្ទលេខ ០១១ ៣០៧ ៦៤៧៕    អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T07:26:55.230Z", "category": "ព័ត៌មានថ្មីៗ", "views": 453, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធ្វើតាមបណ្ដាំរបស់លោក វណ្ណ មូលីវណ្ណ ធ្វើឲ្យម្ចាស់បុរីចន្ទគីរីសាងសង់ផ្ទះទទួលបានការចាប់អារម្មណ៍ខ្លាំង	https://business-cambodia.com/articles/house-in-borey-chankiri	លោក វណ្ណ មូលីវណ្ណ គឺជាស្ថាបត្យករដ៏ល្បីល្បាញ១រូបរបស់កម្ពុជា ដោយលោកបានសិក្សាគូរប្លង់សម្រាប់ការសាងសង់សំណង់ល្បីៗជាច្រើនដូចជា វិមានឯករាជ្យ សាលសន្និសីទចតុមុខ ពហុកីឡដ្ឋានជាតិអូឡាំពិក វិមានរដ្ឋចំការមន សំណង់ផ្ទះ១០០ខ្នង និងសំណង់ល្បីៗមួយចំនួនទៀត។ ប៉ុន្ដែជាការស្ដោកស្ដាយនៅក្នុងឆ្នាំ ២០១៧ លោក វណ្ណ មូលីវណ្ណ ក៏បានទទួលមរណៈភាព។  ក្នុងនាមជាស្ថាបត្យករដ៏ចំណានមួយរូប ត្បិតបានទទួលមរណៈភាពទៅហើយក្ដី ប៉ុន្ដែគំនិតនៃការសាងសង់សំណង់របស់លោកមួយចំនួនត្រូវបានស្ថាបត្យករជំនាន់ថ្មីជាច្រើនយកមកអនុវត្ដសម្រាប់ការសាងសង់សំណង់ផ្សេងៗ។ ក្នុងនោះដែរលោក កាំង ហុក ដែលជាអគ្គនាយកប្រតិបត្តិនៃក្រុមហ៊ុន អឺបេនលែន និងជាម្ចាស់បុរីចន្ទគីរី ក៏បានយកគោលគំនិតរបស់លោកមកអនុវត្ដនៅក្នុងការសាងសង់ផ្ទះក្នុងបុរីរបស់ខ្លួន និងទទួលបានការចាប់អារម្មណ៍ច្រើនពីអតិថិជន។ តាមការលើកឡើងពីលោក កាំង ហុក បានឲ្យដឹងថា ក្នុងនាមជាស្ថាបត្យករជំនាន់ក្រោយ និងជាអ្នកគោរពស្រឡាញ់ស្ថាបត្យករជើងចាស់រូបនេះ នៅក្នុងឆ្នាំ២០០៨ បន្ទាប់ពីបញ្ចប់ការសិក្សាជំនាញស្ថាបត្យករនៅក្រៅប្រទេសលោកបានសុំចូលជួបជាមួយលោក វណ្ណ មូលីវណ្ណ នៅគេហដ្ឋានរបស់លោកដែលស្ថិតនៅផ្លូវម៉ៅសេទុង។ នៅពេលនោះលោក កាំង ហុក បានសួរទៅកាន់លោកវណ្ណ មូលីវណ្ណ ថា តើខ្ញុំអាចធ្វើអ្វីដើម្បីជួយដល់ការឌីហ្សាញ និងរចនាផ្ទះ ឬគម្រោងនៅស្រុកខ្មែរបាន?  ពេលនោះលោក វណ្ណ មូលីវណ្ណ បានមានប្រសាសន៍ផ្ដាំថា ការផ្លាស់ប្ដូរពេលខ្លះគឺកើតចេញពីខ្លួនយើងទាំងអស់គ្នាដែលបានចេញទៅស្រុកក្រៅ ទៅរៀនទៅស្គាល់ពីឌីហ្សាញ ទៅស្គាល់ថាប្រទេសគេធ្វើម៉េចហើយ ហើយកុំភ្លេចថាយើងជាខ្មែរ។ ចូលត្រូវដឹងថាយើងស្រុកខ្មែរគាត់ចង់បានអីគេ។ ចំណេះដឹងនៅខាងក្នុងប្រទេស និងបទពិសោធន៍នៅខាងក្រៅប្រទេស យើងយកច្របាច់បញ្ចូលគ្នាមក ទើបធ្វើឲ្យយើងផ្លាស់ប្ដូរបាន”។  ការលើកឡើងខាងលើរបស់លោក កាំង ហុក នេះត្រូវបានធ្វើឡើងនៅក្នុងបទសម្ភាសន៍ក្នុងពិធីសម្ពោធគម្រោងបុរី ចន្ទគីរី ទី២ កាលពីថ្ងៃទី៣ ខែមិថុនា ឆ្នាំ២០២៣កន្លងទៅ។ លោក កាំង ហុក បញ្ជាក់បន្ដថា ហេតុដូច្នេះហើយពេលដែលយើងឌីហ្សាញផ្ទះនៅគម្រោងបុរីចន្ទគីរី គឺយើងកាត់ម៉ូតបែបបរទេសបន្ដិចខ្មែរបន្ដិចច្របាច់បញ្ចូលគ្នា។ ហើយអ្វីដែលសំខាន់គឺយើងបានយកគំនិតរបស់អ្នកដែលត្រូវការផ្ទះយកមកធ្វើជាគំនិតគោល រចនាម៉ូតផ្ទះដើម្បីឲ្យមានភាពទាក់ទាញខ្លាំង និងងាយស្រួលដល់ការរស់នៅពួកគាត់។ បើតាមការបញ្ជាក់បន្ថែមរបស់ម្ចាស់បុរីរូបនេះ មុននឹងការរចនាម៉ូតផ្ទះនីមួយៗឡើង គឺលោកបានជួបផ្ទាល់ជាមួយអ្នកដែលចង់បានផ្ទះរាប់រយនាក់ ដើម្បីចង់ដឹងពីតម្រូវការ និងរបៀបរស់នៅរបស់ពួកគាត់ ដើម្បីរចនាម៉ូតផ្ទះបែបណាឲ្យត្រូវនឹងតម្រូវការ និងការចង់បាន។ ហេតុដូច្នេះហើយទើបធ្វើឲ្យគ្រប់ម៉ូតផ្ទះទាំងអស់នៅក្នុងបុរីចន្ទគីរីមានភាពទាក់ទាញខ្លាំង។ ការច្របាច់គំនិតបច្ចូលគ្នាតាមលោក វណ្ណ មូលីវណ្ណ នេះហើយបានធ្វើឲ្យការរចនាម៉ូតផ្ទះក្នុងបុរីចន្ទគីរីមានភាពលេចធ្លោរខ្លាំងនិងគួរឲ្យចង់រស់នៅ។ សូមជម្រាបផងដែរថា គិតមកដល់ពេលនេះបុរីចន្ទគីរីបានអភិវឌ្ឍន៍គម្រោងរបស់ខ្លួនបានចំនួន ២ កន្លែងហើយ បន្ទាប់ពីបានបើកដំណើរការឡើងកាលពីឆ្នាំ២០១៨។ ដោយគម្រោងទាំងនៃបុរីចន្ទគិរីនេះ គឺមានទីតាំងស្ថិតនៅបណ្ដោយដងស្ទឹងព្រែកត្នោត ភាគខាងត្បូងរាជធានីភ្នំពេញ។ សម្រាប់ព័ត៌មានទាក់ទងបុរីចន្ទគិរីសូមទាក់ទងលេខទូរស័ព្ទ៖061 888 580 / 015 588 580៕ អត្ថបទ៖ វិធាវី	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T07:10:51.211Z", "category": "អចលនទ្រព្យ", "views": 3174, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មន្រ្តីជាន់ខ្ពស់ក្រសួងមហាផ្ទៃ ប្រាប់ពីបញ្ហាប្រឈមមួយចំនួនដែលធ្វើឱ្យការផ្តល់ជូនអត្តសញ្ញាណប័ណ្ណ មានការយឺតយ៉ាវ	https://business-cambodia.com/articles/id-card-khmer	ចំពោះបងប្អូនប្រជាពលរដ្ឋដែលបានធ្វើអត្តសញ្ញាណប័ណ្ណថ្មី តែមិនទាន់បានឈប់បារម្ភតទៀតអី ខណៈរដ្ឋមន្រ្តីក្រសួងមហាផ្ទៃប្រាប់ពីបញ្ហាប្រឈមមួយចំនួនដែលធ្វើអត្តសញ្ញាណប័ណ្ណ មិនអាចផ្ដល់ជូនប្រជាពលរដ្ឋទាន់ពេលវេលា។ នេះបើយោងចុះផ្សាយរបស់ ក្រសួងព័ត៌មាន កាលពីថ្ងៃទី១៤ ខែមិថុនា ឆ្នាំ២០២៣។ ឯកឧត្តម សន្តិបណ្ឌិត ម៉ៅ ច័ន្ទតារា រដ្ឋលេខាធិការ និងជាប្រធានក្រុមការងារទទួលខុសត្រូវដឹកនាំ និងជំរុញការផ្តល់អត្តសញ្ញាណប័ណ្ណសញ្ជាតិខ្មែរទុតិយតា បានលើកឡើងថា ចំពោះករណីការផ្តល់ជូនអត្តសញ្ញាណប័ណ្ណសញ្ជាតិខ្មែរសេសសល់មិនទាន់បានផ្តល់ជូន គឺដោយសារក្រុមការងារ កំពុងមានបញ្ហាប្រឈមសំខាន់ៗមួយចំនួន ដូចជា ៖ មានប្រជាជនមួយចំនួនបានធ្វើចំណាកស្រុកពីខេត្តមួយទៅខេត្តមួយ ឬចំណាកស្រុកទៅក្រៅប្រទេស មិនអាចត្រឡប់មកបំពេញបែបបទផ្តល់អត្តសញ្ញាណប័ណ្ណសញ្ញាតិខ្មែរទុតិយតាបាន។ ឯកឧត្តមក៏បានបន្តថា ក្រៅពីនេះមានប្រជាពលរដ្ឋមួយ ចំនួន បានយកអត្តសញ្ញាណប័ណ្ណសញ្ជាតិខ្មែរ ទៅប្រើប្រាស់ខុសគោលដៅ ដូចជា យកទៅបញ្ចាំជាមួយមីក្រូហិរញ្ញវត្ថុ និងខ្ចីប្រាក់ក្រៅប្រព័ន្ធជាដើម។ សូមជម្រាបផងដែរថា សម្រាប់បងប្អូនប្រជាពលរដ្ឋមានអត្ដសញ្ញាណប័ណ្ណរបក ខូច ថតធ្វើថ្មី ឬចង់កែតម្រូវទិន្នន័យផ្សេងៗ អាចទៅទទួលសេវាកម្មពីនាយកដ្ឋានអត្តសញ្ញាណប័ណ្ណសញ្ជាតិខ្មែរនៅទីតាំងក្រោយវត្តនិរោធ និងផ្សារទំនើបអ៊ីអន២បាន។ ក្នុងនោះគឺផ្ដល់ជូនសេវាគ្រប់ប្រជាពលរដ្ឋនៅទូទាំង ២៥ ខេត្ដ-ក្រុងផងដែរ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T06:50:30.599Z", "category": "អចលនទ្រព្យ", "views": 270, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ញ៉ាក់សាច់! Toyota គ្រោងបញ្ចេញឡានអគ្គិសនីប្រភេទ Sedan សាកថ្មម្តង ជិះបាន ១ពាន់គីឡូម៉ែត្រ	https://business-cambodia.com/articles/toyata-battery-new-model	ធ្វើឱ្យអ្នកគាំទ្រនៅលែងសុខហើយ ខណៈក្រុមហ៊ុនផលិតរថយន្ត Toyota បានដាក់បង្ហាញនូវអាគុយអគ្គិសនីជំនាន់ថ្មី ដែលគ្រោងនឹងផលិតរថយន្ត EVsស៊េរីថ្មីរបស់ខ្លួន ដោយសាកថ្មម្តងជិះបានចម្ងាយ ៦០០ ម៉ាយ (១,000 គីឡូម៉ែត្រ)។  នេះបើយោងតាមការចុះផ្សាយរបស់សារព័ត៌មាន THE STREET កាលពីម្សិលមិញនេះ។ ក្រុមហ៊ុន Toyota បានប្រកាសកាលពីថ្ងៃអង្គារថា ខ្លួននឹងផលិតថ្មដែលមានសមត្ថភាពខ្ពស់ និងរឹងមាំ ព្រមទាំងបច្ចេកវិទ្យាចុងក្រោយបំផុតផ្សេងទៀត ដើម្បីជាការកែលម្អដល់ដំណើរការ និងកាត់បន្ថយថ្លៃដើមរថយន្តអគ្គិសនី។ ក្រុមហ៊ុនបានឱ្យដឹងទៀតថា ខ្លួនមានបំណងដាក់លក់អាគុយជំនាន់ក្រោយនៅឆ្នាំ ២០២៦ ដើម្បីសម្រួលដល់អ្នកប្រើប្រាស់អាចបើកបរបានយូរ និងពេលវេលាសាកថ្មលឿនជាងមុន។ ក្រុមហ៊ុនបានបន្ថែមទៀតថា ខ្លួននឹងផលិតរថយន្តអគ្គិសនីជំនាន់ថ្មីរបស់ខ្លួនជាមួយនឹងថ្ម lithium-ion ដោយនឹងរៀបចំឱ្យបានល្អជាងម៉ូឌែលមុនៗ ពោលត្រូវជិះឱ្យបានចាប់ពី ១ពាន់ គីឡូឡើង ខណៈរថយន្ត Tesla Model Y ដែលជារថយន្តអគ្គិសនីដែលលក់ដាច់បំផុតលំដាប់ថ្នាក់អន្តរជាតិ អាចបើកបរបានចម្ងាយត្រឹមប្រហែល៥៣០ គីឡូម៉ែត្រប៉ុណ្ណោះ។ គួរបញ្ជាក់ផងដែរថា  Toyota មិនបានបញ្ជាក់លម្អិតពីតម្លៃរំពឹងទុក និងកន្លែងផលិតរថយន្តអគ្គិសនីរយៈចម្ងាយឆ្ងាយថ្មីរបស់ខ្លួននៅឡើយទេ។ ស្របគ្នានេះដែរលោក Takero Kato ប្រធានផ្នែករថយន្តអគ្គិសនីចុងក្រោយបង្អស់របស់ Toyota BEV Factory បាននិយាយកាលពីថ្ងៃអង្គារថា "អ្វីដែលយើងចង់សម្រេចបានគឺការផ្លាស់ប្តូរអនាគតជាមួយនឹង BEVs" ។	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T05:34:51.682Z", "category": "កំពូលអ្នកលក់", "views": 3399, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
មិនខ្វះទីផ្សារ! យុវតីថៃចិញ្ចឹមក្តាមស្រែ នៅជុំវិញផ្ទះអាចរកចំណូលបានជាង១ពាន់$ ក្នុង១ខែ	https://business-cambodia.com/articles/thailand-crab	មិនធម្មតាគ្រាន់តែចិញ្ចឹមក្តាមនៅដីសល់ជុំវិញផ្ទះសោះ យុវតី សៃហ្វាន អាចរកចំណូលបានជាង១ពាន់ដុល្លារក្នុងមួយខែ។នេះបើយោងតាមការផុសរបស់ Channel ថៃមួយឈ្មោះថា Green recycling farm ដោយបានឱ្យដឹងថា យុវតីខាងលើនេះ ដំបូងឡើយគាត់គឺជាអ្នកបម្រើការងារនៅក្រុមហ៊ុនឯកជនមួយរូបប៉ុណ្ណោះ ប៉ុន្តែក្រោយមកពេលមានការផ្ទុះជំងឺកូវីដ១៩ ក្រុមហ៊ុនក៏ចាប់មិនទៀងទាត់ គាត់ក៏បានងាកមកចិញ្ចឹមក្តាមវិញ។ ប្រភពដដែលខាងលើបានឱ្យដឹងបន្តថា មូលហេតុដែលកញ្ញា សៃហ្វាន ចាប់យកអាជីពចិញ្ចឹមក្តាមដោយសារតែគាត់មើលឃើញថា ទីផ្សារក្តាមនៅថៃមានទីផ្សារល្អ ព្រោះនៅប្រទេសថៃគេនិយមញ៉ាំបុកល្ហុងដែលមានលាយជាមួយក្តាមប្រៃ ហេតុនេះតម្រូវការក្តាមក៏ខ្ពស់ទៅតាមនោះដែរ។បើតាមការលើកឡើងដោយផ្ទាល់ពីយុវតីវ័យក្មេងរូបនេះបានលើកឡើងថា “សម្រាប់របរចិញ្ចឹមក្តាមនេះអាចថាមិនងាយស្រួលប៉ុន្មាននោះទេ ប៉ុន្តែខ្ញុំបានរៀនពីបច្ចេកទេសនេះនៅលើអនឡាញ ដែលខាងប្រទេសម៉ាឡេស៊ីមានបង្រៀន”។ កសិករចិញ្ចឹមក្តាមរូបនេះ បានបញ្ជាក់បន្ថែមថា នៅពេលចិញ្ចឹមក្តាមដំបូងៗក៏មានផលលំបាកដែរព្រោះតែគាត់នៅមិនទាន់យល់ច្បាស់ពីបច្ចេកទេសចិញ្ចឹម ដែលធ្វើឱ្យការចិញ្ចឹមមានការខ្វះខាតពីកូនក្តាម ៥០០ អាចនៅត្រឹមតែ ២០០ ទៅ ៣០០ ក្តាមជាមធ្យម ប៉ុន្តែក្រោយពីយល់ដឹងពីបច្ចេកទេសចិញ្ចឹមគាត់ក៏បានពង្រីកការចិញ្ចឹមបន្ថែមដោយប្តូរពីការចិញ្ចឹមក្នុងពាងតូចទៅជាការចិញ្ចឹមក្នុងអាងវិញ។ ចំពោះទីផ្សារក្តាមនេះដែរ នៅពេលចិញ្ចឹមបានគាត់បានធ្វើការផុសលក់នៅលើគណនីហ្វេសប៊ុករបស់គាត់ នៅពេលនោះអ្នកដែលត្រូវការក្តាមដើម្បីលក់ក៏បានទាន់ទងមកទិញគាត់ជាបន្តបន្ទាប់ ដោយជាមធ្យមក្នុងមួយខែគាត់អាចរកចំណូលបានពីការលក់ក្តាមចន្លោះពី ១០០០ដុល្លារទៅ ១៥០០ដុល្លារឯណោះ។ គូសបញ្ជាក់ផងដែរថា តាមរយៈអត្ថបទនេះបានបញ្ជាក់ឱ្យឃើញថា សម្រាប់បងប្អូនប្រជាពលរដ្ឋនៅតាមបណ្តាលខេត្តដែលមានដីជុំវិញផ្ទះទំនេរច្រើន អាចធ្វើការសាកល្បងចិញ្ចឹមបាន ដោយរបរនេះជារបរដែលចាយទុនតិចបំផុត ប៉ុន្តែមានទីផ្សារល្អ ហើយប្រសិនបើពិបាករកទីផ្សារបងប្អូនអាចរកទីផ្សារដោយខ្លួនឯងដូចគាត់តាមរយៈការផុសលក់នៅលើបណ្តាញសង្គមបាន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T05:16:20.577Z", "category": "ចាប់ផ្តើមអាជីវកម្ម", "views": 652, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្ងាត់ៗ មហាសេដ្ឋី Bill Gates លួចហោះទៅជួបប្រធានាធិបតីចិននៅថ្ងៃស្អែក សង្ស័យថាចង់ធ្វើរឿងធំៗ២នេះ	https://business-cambodia.com/articles/bill-gates-meet-xi-jinping	លោក Bill Gates សហស្ថាបនិកក្រុមហ៊ុន Microsoft Corp គ្រោងនឹងហោះទៅជួបជាមួយប្រធានាធិបតីចិន លោក Xi Jinping នៅថ្ងៃសុក្រ ក្នុងអំឡុងដំណើរទស្សនកិច្ចរបស់ខ្លួនទៅកាន់ប្រទេសចិន។ នេះបើយោងតាមការចុះផ្សាយរបស់ទីភ្នាក់ងារសារព័ត៌មាន REUTERS នាថ្ងៃទី១៤ ខែមិថុនា ឆ្នាំ២០២៣។ ក្នុងកិច្ចប្រជុំជាលើកដំបូងរបស់លោក Xi ជាមួយសហគ្រិនឯកជនបរទេស បន្ទាប់ពីអាក់ខានប៉ុន្មានឆ្នាំមកហើយ ប្រជាពលរដ្ឋបាននិយាយថា ការជួបគ្នានេះអាចជាការជួបមួយទល់នឹងមួយ។ ក្នុងនោះលោក Gates បានសរសេរនៅលើ Twitter កាលពីថ្ងៃពុធថា លោកបានទៅដល់ទីក្រុងប៉េកាំងជាលើកដំបូងចាប់តាំងពីឆ្នាំ២០១៩មកម្ល៉េះ ហើយលោកនឹងទៅជួបជាមួយដៃគូដែលបានធ្វើការលើរឿងធំ២គឺ បញ្ហាប្រឈមសុខភាព និងការអភិវឌ្ឍន៍សកលជាមួយនឹងមូលនិធិ Bill & Melinda Gates។ គួរជម្រាបផងដែរថា ជំនួបចុងក្រោយរវាងប្រធានាធិបតីចិនលោក Xi Jinping និងមហាសេដ្ឋី Bill Gates ធ្វើឡើងក្នុងឆ្នាំ២០១៥ នៅពេលដែលពួកគាត់បានជួបគ្នាខាងក្រៅវេទិកា Boao ក្នុងខេត្ត Hainan។ នៅដើមឆ្នាំ២០២០ លោក Xi បានសរសេរសំបុត្រមួយច្បាប់ផ្ញើជូនលោក Gates ថ្លែងអំណរគុណដល់លោក និងមូលនិធិ Bill & Melinda Gates សម្រាប់ការសន្យាផ្តល់ជំនួយដល់ប្រទេសចិន រួមទាំងទឹកប្រាក់ចំនួន ៥លានដុល្លារសម្រាប់ការប្រយុទ្ធប្រឆាំងនឹង COVID-19 របស់ប្រទេសនេះ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T04:51:58.757Z", "category": "ភាពជាអ្នកដឹកនាំ", "views": 1008, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ដំណឹងល្អ! ក្រុមហ៊ុនជប៉ុន ផ្តល់បច្ចេកទេសដាំតាសក់១ប្រភេទ ដល់អ្នកស្រុកបន្ទាយស្រី ដើម្បីនាំចេញ	https://business-cambodia.com/articles/japanese-company-provides-banteay-srei-residents	ក្រុមហ៊ុន១របស់ជប៉ុន គឺក្រុមហ៊ុន យ៉ាម៉ូតូហ្គ្រីន បានកំពុងតែចុះសិក្សាពិនិត្យមើលទីតាំងសម្រាប់ឱ្យប្រជាកសិករ ក៏ដូចប្រជាពលរដ្ឋ ដែលបានស្ម័គ្រចិត្ដចាកចេញពីតំបន់អង្គរទៅរស់នៅភូមិអភិវឌ្ឍន៍រុនតាឯក ស្រុកបន្ទាយស្រី ដាំត្រសក់ផ្អែមឡើងវិញ បន្ទាប់ពីបាត់មុខផ្លែត្រសក់នេះជាច្រើនឆ្នាំកន្លងមក។ យោងតាមការចុះផ្សាយដោយមន្ទីរពាណិជ្ជកម្ម ខេត្តសៀមរាបបានឱ្យដឹងថា លោក ណាបិស៊ីម៉ា កាស៊ីហ៊ីតុ នាយកក្រុមហ៊ុនយ៉ាម៉ាតុហ្គ្រីន មានប្រសាសន៍ថា ផ្លែតាសក់ផ្អែម មានដើមកំណើតនៅក្នុងស្រុកបន្ទាយស្រី ប៉ុន្ដែរយ:ពេលច្រើនឆ្នាំមកនេះ គ្មានវត្ដមានប្រជាកសិករដាំតាសក់ប្រភេទនេះនៅក្នុងស្រុកនោះទៀតឡើយ ខណ:ដែលតាសក់នេះមានទីផ្សារនៅខេត្ដបាត់ដំបង និងខេត្ដឧត្ដរមានជ័យ ។ លោកបានបន្ដថា លោកបានសហការជាមួយរដ្ឋបាលខេត្ដសៀមរាប ដើម្បីបានចុះពិនិត្យរកទីតាំងដីឱ្យប្រជាពលរដ្ឋ ដាំតាសក់ផ្អែមនេះឡើងវិញ ដោយក្រុមហ៊ុនផ្ដល់បច្ចេកទេស ផ្ទះសំណាញ់ និងក្រុមហ៊ុនរបស់លោកជាអ្នកប្រមូលទិញ សម្រាប់លក់ក្នុងស្រុក និងនំាចេញទៅក្រៅប្រទេស។ នាយកក្រុមហ៊ុនយ៉ាម៉ាតុហ្គ្រីន បានបន្ថែមថា ការដាំតាសក់ផ្អែមនេះ គឺជាផ្នែកមួយជួយឱ្យប្រជាពលរដ្ឋនៅក្នុងស្រុកនោះ ក៏ដូចជាប្រជាពលរដ្ឋ ដែលទើបស្ម័គ្រចិត្ដចាកចេញពីតំបន់អង្គរមានមុខរបរប្រចាំថ្ងៃ ស្របពេលដែលតាសក់នោះមានតម្លៃខ្ពស់ អាចជួយបង្កើនជីវភាពពួកគាត់បាន។លោកបានបន្ដថា ផ្លែតាសក់ផ្អែមគឺមានប្រជាពលរដ្ឋនៅខេត្ដបាត់ដំបង បានអនុវត្ដគម្រោងនេះ ទទួលបានទីផ្សារខ្ពស់ ហើយងាយស្រួលដាំដុះ។ តាសក់ផ្អែម ជាប្រភេទដំណាំវល្លិ៍មានផ្លែជាអាហារ ដែលមានវត្តមានក្នុងប្រទេសកម្ពុជា អំឡុងឆ្នាំ២០០៥។ ជាមួយគ្នានោះដែរ លោក ហេង ហំ ដែលជាគណ:កម្មការសហគមន៍សុវត្ថិភាពបន្ទាយស្រី មានប្រសាសន៍ថា ការដាំតាសក់ផ្អែមបានអវត្ដមានជាច្រើនឆ្នាំមកហើយដោយចាប់ផ្ដើមតាំងពីឆ្នាំ២០០៦មកម្លេះ ដោយសារគ្រោះធម្មជាតិ ការប្រែប្រួលអាកាសធាតុ ការខ្វះបច្ចេកទេសដាំដុះជាដើម ដែលធ្វើឱ្យបាត់បង់ទីផ្សារ។ លោកបានបន្ដថា ប្រជាកសិករនៅស្រុកបន្ទាយស្រីស្វាគមន៍ចំពោះការជួយជ្រោមជ្រែងឱ្យដាំតាសក់ផ្អែមឡើងវិញពីក្រុមហ៊ុនយ៉ាម៉ាតុហ្គ្រីន ប៉ុន្ដែលោកត្រូវស្នើសុំជួយទាំងបច្ចេកទេស គ្រាប់ពូជ រោងសុវត្ថិភាពសម្រាប់ដាំដុះផងដែរ ខណ:ដែលពួកគាត់មានបទពិសោធន៍ដាំដុះនៅហាលវាល។លោកថា គម្រោងនេះនឹងធ្វើប្រជាពលរដ្ឋមានការងារធ្វើច្រើន ព្រោះនៅស្រុកនេះមានប្រជាពលរដ្ឋទៅរស់នៅច្រើន។ គួរបញ្ជាក់ផងដែរថា ដំណាំតាសក់ផ្អែមនេះត្រូវការពន្លឺថ្ងៃគ្រប់គ្រាន់ ព្រោះវាងាយឆ្លងជំងឺ ងាយរងការបំផ្លាញពីសត្វល្អិត និងការប៉ះពាល់ដោយសារទឹកលិចជាដើម។ ដូច្នេះកសិករគួរជ្រើសរើស រដូវដាំដុះដំណាំនេះឱ្យបានត្រឹមត្រូវ ដើម្បីទទួលបានទិន្នផលល្អ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T04:34:51.845Z", "category": "ចាប់ផ្តើមអាជីវកម្ម", "views": 313, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុនថៃសាមសុង អេឡិចត្រូនិក ប្រចាំប្រទេសកម្ពុជាឧបត្ថម្ភគាំទ្រយ៉ាងពេញទំហឹងដល់ការប្រកួតកីឡាតេក្វាន់ដូ!	https://business-cambodia.com/articles/samsung-sponsor-taiwakdo-wt-	(ភ្នំពេញ) ថ្ងៃទី ១៤ ខែមិថុនា ឆ្នាំ២០២៣៖ ដើម្បីជាកិច្ចសហការ ក្រុមហ៊ុន ថៃសាមសុង អេឡិចត្រូនិក ប្រចាំប្រទេសកម្ពុជា បានផ្ដល់ការគាំទ្រដល់ការប្រកួតជើងឯកកីឡាតេក្វាន់ដូ “2023 Korean Embassy Taekwondo Competition” ដែលរៀបចំដោយស្ថានទូតកូរ៉េ ប្រចាំប្រទេសកម្ពុជា។ ការប្រកួតនេះធ្វើឡើងជាផ្នែកមួយនៃព្រឹត្តិការណ៍ប្រចាំសប្តាហ៍របស់ប្រទេសកូរ៉េ ដែលនឹងប្រព្រឹត្តទៅនៅថ្ងៃទី 14 ខែមិថុនា ឆ្នាំ2023 នៅអគារតេក្វាន់ដូ ប៊ូយ៉ុង-ខ្មែរ ក្នុងពហុកីឡាដ្ឋានជាតិអូឡាំពិក។    នេះគឺជាលើកទី 2 ហើយនៃកិច្ចសហការរៀបចំការប្រកួតជើងឯកកីឡាតេក្វាន់ដូ ដើម្បីគាំទ្រដល់ព្រឹត្តិការណ៍ World Expo 2030។ បន្ថែមពីនេះ ក្រុមហ៊ុន សាមសុង ពិតជាមានក្ដីរំភើបរីករាយជាខ្លាំងក្នុងការបន្តកិច្ចសហការជាមួយនឹងស្ថានទូតកូរ៉េ ប្រចាំប្រទេសកម្ពុជា ក្នុងការផ្សព្វផ្សាយ និងជំរុញឱ្យទីក្រុងប៊ូសាន នៃប្រទេសកូរ៉េ ដើម្បីជ្រើសរើសជាទីតាំងសម្រាប់រៀបចំពិព័រពណ៍ពិភពលោក World Expo 2030 នាពេលខាងមុខនេះ។       ស្របពេលគ្នានេះដែរ ក្រុមហ៊ុន ថៃសាមសុង អេឡិចត្រូនិក ប្រចាំប្រទេសកម្ពុជា ក៏បានផ្ដល់ជារង្វាន់ទូរស័ព្ទដៃ និងកាសឥតខ្សែរដើម្បីលើកទឹកចិត្តដល់កីឡាករជើងឯកដែលទទួលបានជ័យលាភីផងដែរ។    តំណាងរបស់ក្រុមហ៊ុន ថៃសាមសុង អេឡិចត្រូនិក បានបញ្ជាក់ថា នេះជាកិត្តិយសដ៏វិសេសវិសាលខ្លាំងណាស់របស់ក្រុមហ៊ុន ថៃសាមសុង អេឡិចត្រូនិក ប្រចាំប្រទេសកម្ពុជា ដែលបានចូលរួមចំណែកក្នុងការ រៀបចំការប្រកួតជើងឯកតេក្វាន់ដូដ៏រំភើបអស្ចារ្យមួយនេះ! ក្រុមហ៊ុន សាមសុង សង្ឃឹមថានឹងខិតខំពាំនាំយកសកម្មភាពសប្បាយៗបែបនេះបន្ថែមទៀតជូនដល់យុវជនកម្ពុជា មិនថាជា អាហារ តន្រ្តី ភាពយន្ត និងកីឡា។       សូមបញ្ជាក់ផងដែលថា ក្រុមហ៊ុន ថៃសាមសុង អេឡិចត្រូនិក ប្រចាំប្រទេសកម្ពុជា នឹងបន្តធ្វើការងារផ្សេងៗទៀតផងដែរ ដូចជា កម្មវិធីសប្បុរសធម៌, ការតាំងពិព័រណ៍, និងកិច្ចការក្នុងសង្គម ដើម្បីគាំទ្រដល់ព្រឹត្តិការណ៍ពិព័រពណ៍ពិភពលោក World Expo 2030 នៅទីក្រុងប៊ូសាន នៃប្រទេសកូរ៉េ បន្តទៀត៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T03:48:02.306Z", "category": "PR", "views": 141, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អ្នកឧកញ៉ា គិត ម៉េង ឧបត្ថម្ភថវិកា ២០លានរៀល ដល់មន្ទីរពេទ្យកុមារអង្គរ	https://business-cambodia.com/articles/wing-donation	អ្នកឧកញ៉ា គិត ម៉េង និងក្រុមគ្រួសារ បានបរិច្ចាគថវិកាចំនួន ២០លានរៀល ដល់មន្ទីរពេទ្យកុមារអង្គរ តាមរយៈធនាគារ វីង។ អ្នកឧកញ៉ា គិត ម៉េង និងក្រុមគ្រួសារ បានផ្តល់ថវិកាចំនួន ២០លានរៀល ឧបត្ថម្ភដល់មន្ទីរពេទ្យកុមារអង្គរ ក្នុងឱកាសប្រារព្ធពិធី “បុណ្យផ្កាប្រាក់មហាសាមគ្គីឆ្នាំទី១០” ដែលប្រារព្ធឡើងក្នុងគោលបំណងរៃអង្គាសថវិកាជួយដល់ការព្យាបាលជំងឺកុមារកម្ពុជាដោយឥតគិតថ្លៃ។ ឆ្នាំ ២០២៣នេះ គឺជាឆ្នាំទី៤ហើយ ដែលអ្នកឧកញ៉ា និងក្រុមគ្រួសារ តាមរយៈធនាគារ វីង បានចូលរួមឧបត្ថម្ភដល់មន្ទីរពេទ្យនេះ។ ជាមួយគ្នានេះ ធនាគារ វីង តែងតែបានផ្តល់ជាមធ្យោបាយដល់មន្ទីរពេទ្យកុមារអង្គរ សម្រាប់ទទួលថវិកាបរិច្ចាគពីបណ្តាសប្បុរសជននានាដោយឥតគិតថ្លៃ ដើម្បីរួមចំណែកដល់ប្រតិបត្តិការប្រកបដោយនិរន្តរភាពរបស់មន្ទីរពេទ្យ។ លោក ហោ ប៊ុនថែ អគ្គនាយករង ធនាគារ វីង មានប្រសាសន៍ថា៖ “កុមារ គឺជាអនាគតសសរស្តម្ភរបស់ប្រទេសជាតិ។ ហេតុនេះ យើងត្រូវធានាថាកុមាររបស់យើងមានសុខភាពល្អប្រសើរ។ ខ្ញុំយល់ថាបុណ្យផ្កាមហាសាមគ្គីនេះ ជាគំនិតផ្តួចផ្តើមដ៏ល្អដែលអនុញ្ញាតឲ្យសាធារណជនអាចចូលរួមចំណែកបរិច្ចាគ ដើម្បីធ្វើការរួមគ្នាក្នុងការជួយលើកកម្ពស់សុខភាពកុមារ ក៏ដូចជាជួយដល់សង្គមជាតិរបស់យើងផងដែរ។” បច្ចុប្បន្នមន្ទីរពេទ្យកុមារអង្គរ បានដើរតួយ៉ាងសំខាន់ក្នុងការជួយសង្គ្រោះកុមារកម្ពុជា។ តាមស្ថិតិរបស់មន្ទីរពេទ្យកុមារអង្គរក្នុងឆ្នាំ២០២២ មន្ទីរពេទ្យបានផ្តល់សេវាពិគ្រោះ និងព្យាបាលដោយឥតគិតថ្លៃដល់កុមារជាង ៩៧.៩៧៨ នាក់ទូទាំងប្រទេស និងជាមធ្យមមានកុមារជាង ៣០០នាក់ ក្នុងមួយថ្ងៃ បានមកទទួលសេវាសុខភាពនៅមន្ទីរពេទ្យនេះ។ ដែលនេះជាកិច្ចការសប្បុរសធម៌របស់មន្ទីរពេទ្យបានផ្តល់ផលជាវិជ្ជមានដល់សុខភាពនិងសុខុមាលភាពរបស់កុមារកម្ពុជាជាច្រើន។ លោកវេជ្ជបណ្ឌិត ងួន ច័ន្ទភក្ត្រា ប្រធានមន្ទីរពេទ្យកុមារអង្គរ បានមានប្រសាសន៍ថា៖ “យើងខ្ញុំសូមថ្លែងអំណរគុណយ៉ាងជ្រាលជ្រៅដល់ការគាំទ្រជាបន្តបន្ទាប់ពីអ្នកឧកញ៉ា និងក្រុមគ្រួសារ ក៏ដូចជាធនាគារ វីង សម្រាប់សកម្មភាពសប្បុរសធម៌ក្នុងការជួយដល់មន្ទីរពេទ្យកុមារអង្គរ ក៏ដូចជាការជួយសង្គ្រោះជីវិតកុមារកម្ពុជា។ យើងខ្ញុំជឿជាក់ថា កុមារគ្រប់រូបសក្តិសមនឹងទទួលបានសុខភាពល្អ និងការថែទាំប្រកដដោយការយកចិត្តទុកដាក់។” ថវិកាដែលបានមកពីការបរិច្ចាគរបស់សប្បុរសជនក្នុងកម្មវិធី “បុណ្យផ្កាប្រាក់មហាសាមគ្គីឆ្នាំទី១០” នេះ គឺនឹងប្រើប្រាស់ ក្នុងប្រតិបត្តិការ ក៏ដូចជាគាំទ្រដល់និរត្តរភាព លើការផ្គត់ផ្គង់ផ្នែកវេជ្ជសាស្រ្ត បរិក្ខារនានា ក៏ដូចជាវគ្គបណ្តុះបណ្តាលបុគ្គលិក ព្រមទាំងសម្រាប់ការកែលម្អហេដ្ឋារចនាសម្ព័ន្ធរបស់មន្ទីរពេទ្យផងដែរ។ តាមរយៈមន្ទីរពេទ្យកុមារអង្គរបានឲ្យដឹងថា មន្ទីរពេទ្យមានតម្រូវការថវិកាប្រមាណជាជាង ៦លានដុល្លារអាមេរិកក្នុងមួយឆ្នាំៗ សម្រាប់ប្រតិបត្តិការ និងទ្រទ្រង់សេវាវេជ្ជសាស្រ្តរបស់ខ្លួន។ ដើម្បីចូលរួមចំណែកក្នុងការជួយសង្រ្គោះជីវិតកុមារនៅកម្ពុជា សាធារណជនអាចធ្វើការបរិច្ចាគ តាមរយៈបណ្តាញរបស់ធនាគារ វីង ដែលមានដូចជា៖ Wing Bank App ឬអញ្ជើញទៅកាន់ទីតាំងណាមួយរបស់ វីង ដែលមានជាង១១.០០០ កន្លែង ដែលនៅជិតលោកអ្នក ដោយបរិច្ចាគតាមរយៈលេខកូដ ៩១២២ (ប្រាក់រៀលខ្មែរ) និង ៨១២២ (ដុល្លារអាមេរិក)។ លោកអ្នកដែលប្រើគណនីធនាគារផ្សេងក៏អាចបរិច្ចាគតាមរយៈ KHQR របស់ធនាគារ វីង បានផងដែរ។ ធនាគារ វីង ក៏បានសហការជាមួយក្រុមហ៊ុន Global Money Express ដែលអនុញ្ញាតឲ្យសប្បុរសជននៅប្រទេសកូរ៉េខាងត្បូងអាចធ្វើការបរិច្ចាគថវិកាដល់មន្ទីរពេទ្យកុមារអង្គរ តាមរយៈGME ដោយមិនគិតថ្លៃសេវាតាមរយៈលេខគណនី ០៤៣៦៥២៤១ (ដុល្លារអាមេរិក)៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T02:38:57.905Z", "category": "PR", "views": 142, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ទ្រូម៉ាន់នី កម្ពុជា និង Cambodian Superstar លោក វណ្ណដា សហការគ្នាដើម្បីលើកស្ទួយយុវជនកម្ពុជាក្នុងការគ្រប់គ្រងហិរញ្ញវត្ថុប្រចាំថ្ងៃ ប្រកបដោយភាពឆ្លាតវៃ	https://business-cambodia.com/articles/true-money-and-cambodian-superstar-vanda	ការគ្រប់គ្រងហិរញ្ញវត្ថុដើរតួនាទីយ៉ាងសំខាន់ក្នុងជីវិតប្រចាំថ្ងៃរបស់យើង មនុស្សគ្រប់រូបត្រូវតែមានការយល់ដឹងឱ្យបានល្អអំពីសារៈសំខាន់ក្នុងការគ្រប់គ្រងវាផងដែរទោះបីនៅក្នុងវ័យណាក៏ដោយការគ្រប់គ្រងហិរញ្ញវត្ថុល្អអាចជួយយុវជនឱ្យសម្រេចនូវគោលដៅរយៈពេលខ្លី និងរយៈពេលវែងរបស់ពួកគេជៀសវាងបញ្ហាហិរញ្ញវត្ថុ ។ ហេតុដូចនេះបានជា ទ្រូម៉ាន់នី កម្ពុជាដែលជាក្រុមហ៊ុនបច្ចេកវិទ្យាហិរញ្ញវត្ថុឈានមុខគេបានសហការជាមួយ Cambodian superstar វណ្ណដាបាននាំយកនូវយុទ្ធនាការទីផ្សារថ្មីក្នុងគោលបំណងជួយដល់យុវជន ជំនាន់ក្រោយឱ្យមានទំនួលខុសត្រូវនិងមានភាពវៃឆ្លាតក្នុងការគ្រប់គ្រងហិរញ្ញវត្ថុប្រចាំថ្ងៃរបស់ពួកគេ។ ក្នុងយុទ្ធនាការទីផ្សារ “Make Every Move Count” របស់ក្រុមហ៊ុន ទ្រូម៉ាននីកម្ពុជា ក្នុងឆ្នាំនេះគឺផ្ដោតសំខាន់ទៅលើការ ផ្ដល់ជូនអតិថិជននូវភាពជឿជាក់ និងទំនុកចិត្តក្នុងការចំណាយប្រចាំថ្ងៃរបស់ពួកគេដែលលើសពីសេវាកម្មហិរញ្ញវត្ថុងាយស្រួល រហ័ស និងសុវត្ថិភាព ដល់អតិថិជនគ្រប់រូប។ ជាផ្នែកមួយនៃយុទ្ធនាការនេះ ទ្រូម៉ាន់នី កម្ពុជា ផ្តល់ជូននូវកម្មវិធីផ្តល់រង្វាន់ដ៏អស្ចារ្យដល់អតិថិជនចាស់ និងថ្មី គឺទទួលបានការសន្សំបានកាន់តែច្រើនលើការចំណាយប្រចាំថ្ងៃរបស់ពួកគេ។ សម្រាប់អតិថិជនដែលចំណាយចាប់ពី  200,000 រៀល ក្នុងមួយខែ នឹងសន្សំបាន 20,000 រៀល ចំណែកអតិថិជនដែលចំណាយចាប់ពី 400,000 រៀលរក្នុងខែនឹងទទួល បានការសន្សំ 40,000 រៀលរ។ ការផ្តល់ជូននេះគឺភ្ជាប់ជាមួយនឹងកាតនិមិ្មត TrueMoney Mastercard ដែលអ្នកប្រើប្រាស់ TrueMoney Wallet ទាំងអស់អាចចូលប្រើកាតនិមិ្មតដោយមិនគិតថ្លៃសេវា មិនមានថ្លៃសេវាប្រចាំខែ មិនតម្រូវការសមតុល្យអប្បបរមា និងអត្រាប្តូរប្រាក់ល្អបំផុត។ លោក វណ្ណដា ទូតសុឆ្ទនៈរបស់ក្រុមហ៊ុន ទ្រូម៉ាន់នីកម្ពុជា បាននិយាយថា ៖ «ខ្ញុំជ្រើសរើសធ្វើការជាមួយទ្រូម៉ាន់នីកម្ពុជាដោយសារ ខ្ញុំឃើញថាក្រុមហ៊ុនមានចក្ខុវិស័យ និងការបេ្ដជ្ញាចិត្តយ៉ាងខ្លាំងក្នុងការលើកស្ទួយដល់យុវជនកម្ពុជាក្នុង ការគ្រប់គ្រងហិរញ្ញវត្ថុរបស់ពួកគាត់។ខ្ញុំក៏គិតថាវាជាឱកាសដ៏ល្អសម្រាប់ខ្ញុំក្នុងការចូលរួមចែករំលែកចំណូលចិត្តរបស់ខ្ញុំចំពោះតន្ត្រី និងសារៈសំខាន់នៃការសន្សំរបស់ខ្ញុំជាមួយអ្នកគាំទ្ររបស់ខ្ញុំ។ ខ្ញុំលើកទឹកចិត្តពួកគេឱ្យជ្រើសរើស TrueMoney Wallet និងប្រើប្រាស់កាតនិម្មិត TrueMoney Mastercard ។ វាជាកាបូបឆ្លាតវៃ និងទាន់សម័យបំផុតសម្រាប់យុវវ័យដូចពួកយើងហើយយើងអាចទទួលបានការសន្សំរាល់ពេលចំណាយប្រចាំថ្ងៃរបស់យើង»។ អ្នកស្រី ឃួន ហ្វ្រង់ដារ៉ា អគ្គនាយិការស្តីទីរបស់ក្រុមហ៊ុនទ្រូម៉ានី កម្ពុជា បានមានប្រសាសន៍ថា៖ «សម្រាប់ខ្ញុំផ្ទាល់ ខ្ញុំមានកូន ហើយខ្ញុំចង់ឱ្យកូនរបស់ខ្ញុំមានទំនួលខុសត្រូវ លើការចំណាយរបស់ពួកគេ។ហើយយើងក្នុងនាម ជាឪពុកម្តាយយើងត្រូវតែអប់រំកូនរបស់យើងអំពីសារៈសំខាន់នៃការសន្សំសំចៃនិងវិធីល្អបំផុតក្នុងការចំណាយប្រចាំថ្ងៃ។ ជាមួយនឹង TrueMoney Wallet និងកាតនិមិ្មត TrueMoney Mastercard អ្នកប្រើប្រាស់របស់យើង អាចសន្សំបានកាន់តែច្រើនលើការចំណាយប្រចាំថ្ងៃរបស់ពួកគេ បើប្រៀបធៀបទៅនឹងស្ថាប័នហិរញ្ញវត្ថុផ្សេងទៀត។ យើងបានសហការជាដៃគូជាច្រើនរួមមាន Mastercard, 7-Eleven, FoodPanda, Grab និង ដៃគូជាច្រើនទៀតដើម្បីផ្តល់នូវការអត្ថប្រយោជន៍ដ៏ល្អបំផុតដល់អតិថិជន របស់យើងដែលគាត់អាចសន្សំ សំចៃក្នុងការការចំណាយប្រចាំថ្ងៃរបស់គាត់។ ខ្ញុំជឿជាក់ថា វណ្ណដា ជំរុញនិងលើកទឹកចិត្តអ្នកគាំទ្រឱ្យប្រើប្រាស់ TrueMoney Wallet ក្នុងការចំណាយប្រចាំថ្ងៃរបស់ពួកគាត់ ។ លើសពីនេះទៀត ទ្រូម៉ាន់នីកម្ពុជា ផលិតកម្មបារមីបានរៀបចំការប្រគំតន្រ្ដី និងបទពិសោធន៍ឌីជីថលហៅថា TrueFest ដែលមានការចូលរួមដោយផ្ទាល់ពីលោក វណ្ណដា និង តារាចម្រៀងល្បីៗ មកពីផលិតកម្មបារមីច្រើនរូបទៀតដូចជា កញ្ញា Sophia Kao លោក វណ្ណថាន និងក្រុមចំរៀង Polarix នាថ្ងៃទី 10 មិថុនា 2023 នៅអ៊ីអនម៉លសែនសុខដែលមានអ្នកចូលរួមរហូតដល់ 2,000នាក់ ។ លើសពីនេះទៀត ទ្រូម៉ាន់នីកម្ពុជាបានបង្ហាញលក្ខណៈពិសេសរួមមាន VannDa Mode, VannDa MoneyDrop និង TrueRace ដែលធ្វើអោយប្រតិបត្តិការហិរញ្ញវត្ថុមានភាពសប្បាយរីករាយនិងផ្តល់រង្វាន់នៅពេល អ្នកប្រើប្រាស់ធ្វើប្រតិបត្តិការជាមួយ TrueMoney Wallet។ ការប្រគុំតន្ត្រីបានរៃអង្គាសថវិការចំនួន 33,600,000 រៀល  រួមជាមួយ 6,400,000 រៀល  ពីក្រុមហ៊ុន Hanuman Beverages ដែលបានលក់ក្នុងអំឡុងពេលការប្រគុំតន្ត្រី។ ថវិកាទាំងអស់បានទៅមូលនិធិសប្បុរសធម៌ TrueMoney x VannDa ។ ក្រុមហ៊ុន TrueMoney Cambodia, លោកវណ្ណដា, និង Hanuman Beverages បានយល់ព្រមបរិច្ចាគទឹកប្រាក់សរុបចំនួន 40,000,000 រៀល ដល់មូលនិធិ រក្សាកុមារ ។ អ្នកស្រី ឃួន ហ្វ្រង់ដារ៉ា អគ្គនាយិការស្តីទីរបស់ក្រុមហ៊ុនទ្រូម៉ានី កម្ពុជា បានមានប្រសាសន៍ថាបន្ថែមទៀតថា  “ដើម្បីធ្វើឱ្យខ្លួនយើងខុសប្លែកពីស្ថាប័នផ្សេងទៀតនិងគ្រប់គ្រងការចំណាយរបស់ពួកគេប្រកបដោយភាពឆ្លាតវៃ យើងបន្តកែលម្អ និងពង្រឹងលក្ខណៈសេវាកម្មរបស់យើងឱ្យមានភាពសប្បាយរីករាយ និងរួមជាមួយបទពិសោធន៍ VannDa ជាមួយផលិតផលរបស់យើងដើម្បីអប់រំយុវជនអំពីតការរកចំណូល ចំណាយ សន្សំ និងផ្តល់ជូនសង្គមយើងវិញ»។ សម្រាប់ព័ត៌មានបន្ថែមអំពី TrueMoney Cambodia និងសេវាកម្មផ្សេងៗ សូមចូលទៅកាន់គេហទំព័រ https://truemoney.com.kh/ ឬតាមដានទំព័រ Facebook៖ https://www.facebook.com/TrueMoneyCambodia/ ប្រសិនបើអ្នកខកខានព័ត៌មានថ្មីៗ អ្នកអាចចូលទៅកាន់ទំព័រ Facebook របស់ TrueMoney ។ ហើយកុំភ្លេចដោនឡូតកម្មវិធី TrueMoney Wallet ដើម្បីទទួលបានមុខងារថ្មីៗពី VannDa!	{ "spider_name": "businesscambodia", "scrape_at": "2025-06-14_19:40:24", "date_created": "2023-06-15T02:11:18.967Z", "category": "PR", "views": 250, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្បួនប្រដៅកូនស្រី របស់បុគ្គលិកឆ្នើម២រូប ឲ្យកូនក្លាយជាសេដ្ឋី និងមានឯករាជ្យលើខ្លួនឯង	https://business-cambodia.com/articles/make-daughters-become-millionaires-and-independent	ពាក្យចាស់តែងពោលថា «ស្លឹកឈើជ្រុះមិនឆ្ងាយពីគល់» ដោយមានសេចក្តីអត្ថន័យប្រដូចរវាងអាណាព្យាបាល ឬឪពុកម្តាយនិងកូនចៅ ដែលសម្គាល់ទៅលើមេបាមានលក្ខណបែបណាកូនចៅផៅសន្តាសក៏មិនមានអ្វីខុសប្លែកពីគ្នាច្រើននោះដែរ ព្រោះការគិត ឥរិយាបទ អាកប្បកិរិយា ដេកដើរឈរអង្គុយនិយាយស្តីរបស់មនុស្សធំ ឬមជ្ឈដ្ឋាននៅជុំវិញខ្លួន ជាពិសេសឪពុកម្តាយជះឥទ្ធិពលដោយផ្ទាល់ ឬប្រយោលទៅលើពួកគេកម្រិតខ្ពស់បំផុត។ យ៉ាងណាមិញ បុគ្គលឆ្នើម ២រូប បានប្រាប់ពីក្បួនដែលជាពាក្យសម្តីប្រដៅកូនស្រី ឬ(ប្រុស) ឲ្យក្លាយជាសេដ្ឋីនាថ្ងៃអនាគត និងមានឯករាជ្យលើជីវិតខ្លួនឯង៖ ១/. លោកបណ្ឌិត គីម ហ៊ាង (អគ្គនាយកក្រុមហ៊ុន KW  Cambodia និង Khmer Real Estate) 1. បើកូនអាចបង្កើតផលិតផល ឬសេវាកម្ម ដែលប្រជាជនកម្ពុជាទូទាំងប្រទេសប្រើប្រាស់ជាប្រចាំ នោះកូននឹងក្លាយទៅជាសេដ្ឋីលំដាប់ប្រទេស។ 2. បើកូនអាចបង្កើតផលិតផល ឬសេវាកម្ម ដែលមនុស្សលើពិភពលោកប្រើប្រាស់ជាប្រចាំ នោះកូននឹងក្លាយទៅជាសេដ្ឋីលំដាប់ពិភពលោក។ 3. បើកូនរកលុយបានកាន់តែច្រើន កូនត្រូវជួយមនុស្សអោយបានកាន់តែច្រើន នោះកូននឹងជោគជ័យកាន់តែច្រើន។ ២/. លោកស្រី ផេង លីយ័ន (Peng Liyuan) ជាភរិយាប្រធានាធិបតីចិនលោក ស៊ី ជីនពីង (Xi Jinping) 1.កូនត្រូវរៀននៅមហាវិទ្យាល័យដែលមានគុណភាពល្អនេះមិនមែនរៀនដើម្បីយកគ្រេឌីតអីទេ ប៉ុន្តែក្នុងមួយជីវិតរបស់យើង យើងត្រូវឆ្លងកាត់មហាវិទ្យាល័យឱ្យបានពី៣ទៅ៤ឆ្នាំ ដែលជាជីវិតដែលគ្មានលក្ខខណ្ឌតវ៉ា និងជាជីវិតដែលបានអប់រំដើម្បីឱ្យមានសតិបញ្ញា និងការគិត។ កូនត្រូវមានចិត្តទូលាយ កូនដឹងទេថា កូនទុកដានជើងបានឆ្ងាយប៉ុនណា ចិត្តគំនិតរបស់កូននឹងទូលំទូលាយប៉ុននោះដែរ។ នៅពេលចិត្តទូលំទូលាយហើយ នឹងមានក្តីសុខ ហើយបើដើរមិនបានឆ្ងាយទេ គឺឱ្យសៀវភៅជាអ្នកនាំកូនទៅ។ កុំបញ្ចេញភាពទន់ខ្សោយអោយអ្នកដទៃឃើញ បើមេឃរលំធ្លាក់ចុះមក ចូរកូនកុំចាំបាច់ស្រែកយំ និងមិនបាច់ទួញថ្ងូរទេ វានឹងធ្វើឱ្យមនុស្សស្រឡាញ់កូនកាន់តែឈឺចាប់ ចំណែកមនុស្សដែលស្អប់កូនកាន់តែបានចិត្ត។ កូនត្រូវតែជាមនុស្សចេះសន្សំសំចៃ បើលោកនេះ នៅសល់តែទឹក២ពែង កូនត្រូវទុកមួយពែងផឹក និងមួយពែងទៀត ត្រូវទុកប្រើសម្រាប់ផ្ទៃមុខ និងខោអាវក្នុងរបស់កូន។ ម្លោះហើយ មេរៀនសម្រាប់អ្នកដែលក្លាយទៅជា ឪពុក-ម្ដាយគួរតែដឹងអំពីឥទ្ធិពលរបស់ខ្លួនមកលើកូនៗ ព្រោះពួកគេមើលមកអ្នកមុននរណាទាំងអស់។ អ្នកគឺជាគ្រូទី១ ពួកគេគោរពទៅតាមអ្វីដែលអ្នកធ្វើ និងយកគំរូតាមអ្នក។ ជាការពិតណាស់ ឪពុក-ម្តាយអាចធ្វើឲ្យកូនៗរបស់ខ្លួនក្លាយទៅជាអ្វីមួយក៏បានតាមតែចិត្តចង់ ចង់ឲ្យពួកគេជោគជ័យ ឬ ក្លាយទៅជាក្មេងឥតបានការក៏បាន វាអាស្រ័យទៅនឹងទង្វើ និង អាកប្បរិយារបស់អ្នក សកម្មភាពប្រចាំរបស់អ្នកនេះឯង៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T16:22:38.337Z", "category": "ភាពជាអ្នកដឹកនាំ", "views": 6787, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
លែងវាយក្បាច់មាន់ចឹកស្រូវហើយ! មកស្គាល់វេបសាយ៥ បង្រៀនវាយកំព្យុទ័រ ទាំងខ្មែរ-អង់គ្លេសFree Free	https://business-cambodia.com/articles/free-website-learn-to-typing	បងប្អូនណាខ្លះចុចកំព្យូទ័រប្រើម្រាម២ លឺសម្លេងដូចមាន់ចឹកស្រូវ? ប៉ុន្តែងាកមកស្គាល់វេបសាយចំនួន៥រៀនវាយកំព្យូរទ័រដោយមិនអស់លុយសូម្បី១រយ រៀនហើយវាយមិនងាយខុសនិងមានក្បួនខ្នាតត្រឹមត្រូវជាងមុន៖ ១. Typing Club វាយសាយនេះសម្រាប់វាយក្តារចុចជាភាសាអង់គ្លេសវ ដែលមានលក្ខណៈដូចជាហ្គេមដែរ ព្រោះនៅពេលដែលបងប្អូនវាយបានល្អបានផ្កាយច្រើនបងប្អូននឹងអាចបន្តទៅវាយនៅវគ្គក្រោយៗទៀត ល្អបំផុតសម្រាប់បងប្អូនដែលចាប់ផ្តើមវាយកំព្យូទ័រដំបូងៗ ព្រោះវាជួយឱ្យដៃយើងស្គាល់គ្រាប់ចុចនីមួយៗបានច្បាស់ជាមុនសិន។ ២. Khmer typing នេះគឺជាវេបសាយរបស់ខ្មែរ ដែលយើងអាចចូលទៅ Typing ឬវាយអក្សរឲ្យបានត្រឹមត្រូវ តាមក្បួនខ្នាត ដូចជាការប្រើម្រាមដៃ ឬពន្លឿនរបៀបសរសេរជាដើម។ នៅលើវេបសាយនេះគឺផ្ដោតសំខាន់តែទៅលើការសរសេរជាភាសាខ្មែរប៉ុណ្ណោះ ពោលគឺវានឹងណែនាំឲ្យយើង វាយអក្សរឲ្យត្រូវតាមម្រាមដៃនីមួយៗទៅតាមទីតាំងអក្សរ។ ៣. Education.com នៅក្នុងវេបសាយនេះលោកអ្នកអាចចូលលេងហ្គេម Typing ជាច្រើនហ្គេម ដោយនៅតាមហ្គេមៗនីមួយៗ អាជួយពន្លឿនដៃ វាយពាក្យជាភាសាអង់គ្លេសនៅលើក្ដារចុចបានល្អប្រសើរជាងមុន។ អ្វីដែលពិសេសនោះ ក្នុងវេបសាយនេះក៏បានរៀបចំទៅតាមប្រភេទហ្គេមសម្រាប់មនុស្សចាស់ កុមារ ដាច់ពីគ្នាផងដែរ។ ដូច្នេះប្រសិនបើលោកអ្នកមានកូនតូច ក៏អាចឱ្យពួកគាត់រៀនតាមវេបសាយខាងលើបានដែរ។ ៤. Speed Test សម្រាប់មួយនេះវិញ គឺសម្រាប់ការវាស់ស្ទង់ល្បឿននៃការវាយក្តារចុចជាភាសាខ្មែរ ថាតើយើងអាចវាយលឿនបានកម្រិតណា។ វេបសាយនេះល្អបំផុតសម្រាប់បងប្អូនដែលចេះច្រើនហើយនិងចង់សាកល្បងសមត្ថភាពក្នុងការវាយក្តារចុចតាមក្បួនខ្នាតត្រឹមត្រូវ។ ៥. HindiTyping.info មួយនេះក៏មិនខុសពីខាងលើប៉ុន្មានដែរ គឺសម្រាប់វាស់ស្ទង់សមត្ថភាពសម្រាប់បងប្អូនដែលចេះច្រើនហើយនិងល្បឿនក្នុងការវាយហើយ វេបសាយនេះអាចប្រើបានក្តារចុច២ភាសាមានទាំងខ្មែរនិងអង់គ្លេស៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T13:01:27.894Z", "category": "ភាពជាអ្នកដឹកនាំ", "views": 1024, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មុនប៉ះបង់ក្លាដែស គ្រូបង្វឹកថ្មីក្រុមជម្រើសជាតិកម្ពុជា លោក Félix បានបង្ហាញចំណាប់អារម្មណ៍បែបនេះ	https://business-cambodia.com/articles/felix-damas	នៅថ្ងៃស្អែកនេះក្រុមជម្រើសជាតិបាល់ទាត់កម្ពុជា នឹងបើកទ្វារកីឡដ្ឋានទទួលស្វាគមន៍ក្រុមជម្រើសជាតិបាល់ទាត់បង់ក្លាដែសក្នុងជំនួបមិត្ដភាពដកស្រង់បទពិសោធន៍។ អ្វីដែលចាប់អារម្មណ៍ការប្រកួតនេះ គឺជាប្រកួតដំបូងរបស់ក្រុមជម្រើសជាតិកម្ពុជាក្រោមការដឹកនាំរបស់គ្រូបង្វឹកថ្មីគឺលោក Félix Dalmas ។ យ៉ាងណាមុនការប្រតួតមកដល់គ្រូបង្វឹកថ្មីនៃក្រុមជម្រើសជាតិកម្ពុជារូបនេះក៏បានបង្ហាញចំណាប់អារម្មណ៍ខ្លះៗទាក់ទងនឹងការប្រកួតផងដែរ។ ថ្លែងនៅក្នុងសន្និសីទសារព័ត៌មានមុននេះលោកបានបញ្ជាក់យ៉ាងដូច្នេះថា “យើងរំពឹងទុកថាវាក្លាយជាការប្រកួតដែលមានការប្រកួតប្រជែងខ្លាំង ព្រោះពួកគេមានគ្រូបង្វឹកនិងកីឡាករល្អៗជាច្រើន ដូច្នេះវានឹងពិបាក ប៉ុន្ដែទោះបីជាយ៉ាងណា ក្រុមរបស់យើងចង់ឲ្យវាក្លាយជាការប្រកួតមួយដ៏តានតឹង និងជាការប្រកួតមួយដ៏លំបាក ថែមទាំងជាការប្រកួតមួយដ៏ជក់ចិត្ដសម្រាប់អ្នកគាំទ្រ”។ គ្រូបង្វឹកសញ្ជាត្ដិអាហ្សង់ទីនរូបនេះបន្ដថា “ខ្ញុំមានអារម្មណ៍សប្បាយចិត្ដ និងរំភើប ដែលអ្នកគាំទ្រចំណាយពេលវេលា និងថវិកា សម្រាប់ការទិញសំបុត្រចូលទស្សនាការប្រកួត ហើយចំណុចសំខាន់ គឺយើងត្រូវការអ្នកគាំទ្រនៅពេលក្រុមយើងលេង ហើយមិនមែនគាំទ្រតែពេលក្រុមយើងឈ្នះនោះទេ យើងត្រូវការអ្នកគាំទ្រដែលជួយដល់ក្រុមដើម្បីឈ្នះ ខ្ញុំសង្ឃឹមថាអ្នកគាំទ្រនឹងជឿជាក់លើក្រុមនិងលើកីឡាកររបស់យើង”។ សូមជម្រាបផងដែរ ការប្រកួតដ៏ពិសេសវាងក្រុមជម្រើសជាតិបាល់ទាត់កម្ពុជា និងក្រុមជម្រើជាតិបាល់ទាត់បង់ក្លាដែស នឹងត្រូវចាប់ផ្ដើមឡើងនៅវេលាម៉ោង ៧ យប់ ថ្ងៃទី១៥ ខែមិថុនា ឆ្នាំ២០២៣ នៅពហុកីឡដ្ឋានជាតិអូឡាំពិក៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T11:50:49.649Z", "category": "ព័ត៌មានថ្មីៗ", "views": 227, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រុមហ៊ុនធំមួយរបស់ចិនប្រកាស ពង្រីកផ្ទៃដីដាំដុះចេកអំបូងរបស់ខ្លួននៅក្នុងស្រុកស្ទឹងត្រង់	https://business-cambodia.com/articles/large-chinese-company-	ក្រុមហ៊ុនធំមួយរបស់ប្រទេសចិនដែលមានឈ្មោះថា ក្រុមហ៊ុន ណុង យី ហ្វាហាន់ (NONG YE FAZHAN CO,LTD) បានប្រកាសដាក់ទុនវិនិយោគពង្រីកផ្ទៃដីដាំដុះចំការចេករបស់ខ្លួននៅក្នុងស្រុកស្ទឹងត្រង់ ខេត្តកំពង់ចាម ដើម្បីបង្កើនការផលិតឆ្លើយតបនឹងតម្រូវការនាំចេញទៅទីផ្សារអន្តរជាតិ។ នេះបើយោងតាមការចុះផ្សាយរបស់ ក្រសួងព័ត៌មាន នៅថ្ងៃទី១៤ ខែមិថុនា ឆ្នាំ២០២៣។ លោក វី ហ្វូជាង ( Wu Fuxiang) ប្រធានផ្នែកគ្រប់គ្រងតំបន់២ របស់ក្រុមហ៊ុនខាងលើបានលើកឡើងថា ក្រុមហ៊ុនសម្រេចចិត្តដាក់ទុនវិនិយោគចំការចេកនៅកម្ពុជា ដោយសារមើលឃើញថាដីមានជីជាតិ និងអាកាសធាតុ អំណោយផលដល់ការដំណាំកសិកម្ម ។ លោកបានបញ្ជាក់ថា "ក្រុមហ៊ុនបានវិនិយោគក្នុងទំហំទឹកប្រាក់ជាង១៦លានដុល្លារ តាំងពីឆ្នាំ២០២១ លើផ្ទៃដី៦០០ហិកតា ដោយបានដាំចេកពេញគ្រប់ទីកន្លែងនឹងកំពុងពង្រីកផ្ទៃដីបន្ថែមទៀតដើម្បីតម្រូវការទីផ្សារកាន់តែកើនឡើងជាបន្តបន្ទាប់ "។ លោកបានបន្តថា ចេកស្រស់ត្រូវបាននាំចេញដោយផ្ទាល់ទៅប្រទេសចិន ហើយក្នុងមួយឆ្នាំនាំចេញប្រមាណ ជា៤ម៉ឺនតោន ដោយចេកស្រស់ទាំងនោះមានដាក់លក់តាមផ្សារទំនើបធំៗនៅប្រទេសចិន។ គួរបញ្ជាក់ដែរថា ប្រទេសចិនគឺជាទីផ្សារដ៏ធំមួយសម្រាប់ផលិតផលកសិកម្មដ៏មានសក្តានុពលរបស់ កម្ពុជារបស់យើង មិនត្រឹមតែសម្រាប់ចេកស្រស់ប៉ុណ្ណោះទេ ថែមទាំងសម្រាប់អង្ករ ដំឡូងមី ស្វាយ មៀនផងដែរ។ កម្ពុជាបានចាប់ផ្តើមនាំចេញស្រស់ជាផ្លូវការទៅកាន់ប្រទេសចិន នៅឆ្នាំ២០១៩។ បើយោងតាមរបាយការណ៍របស់ក្រសួងកសិកម្ម រុក្ខាប្រមាញ់និង នេសាទបានឲ្យដឹងថា នាឆ្នាំ២០២២ កន្លងមក កម្ពុជានាំចេញផ្លែចេកស្រស់ ទៅកាន់ទីផ្សារអន្តរជាតិ ចំនួន ៣៤៥ ៤៧០តោន ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T11:25:16.713Z", "category": "អចលនទ្រព្យ", "views": 303, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ត្រៀមម៉ាស៊ីនភ្លើង! ចាប់ពីស្អែកទៅខណ្ឌចំនួន ១២ នៅភ្នំពេញ នឹងមានការរអាក់រអួលភ្លើងសរុប៤ថ្ងៃ	https://business-cambodia.com/articles/edc-cambodia-from-tomorrow	ចាប់ពីថ្ងៃទី ១៥ រហូតដល់ថ្ងៃទី ១៨ ខែ មិថុនា ឆ្នាំ២០២៣ អគ្គិសនីកម្ពុជា (EDC) នឹងធ្វើការជួសជុល ផ្លាស់ប្តូរដំឡើងបរិក្ខារនានា និងរុះរើគន្លងខ្សែ ដើម្បីបង្កលក្ខណៈងាយស្រួលដល់ការដ្ឋានពង្រីកផ្លូវ នៅតំបន់មួយចំនួនក្នុង ខណ្ឌចំការមន ខណ្ឌទួលគោក ខណ្ឌបឹងកេងកង ខណ្ឌព្រែកព្នៅ ខណ្ឌដូនពេញ ខណ្ឌសែនសុខ ខណ្ឌពោធិ៍សែនជ័យ ខណ្ឌ៧មករា ខណ្ឌកំបូល ខណ្ឌដង្កោ ខណ្ឌឫស្សីកែវ និងខណ្ឌច្បារអំពៅ និងតំបន់មួយចំនួននៅខេត្តកណ្ដាលផងដែរ។ តាមការញ្ជាក់ពី EDC ការរុះរើគន្លងខ្សែភ្លើងនេះក៏នឹងធ្វើការផ្គត់ផ្គង់អគ្គិសនីនៅតំបន់ទាំងនោះមានភាពរអាក់រអួលផងដែរ។ បើយោងតាមសេចក្ដីជូនដំណឹងនៅថ្ងៃទី១៤ ខែ មិថុនា ដំណើរការជួសជុល ផ្លាស់ប្តូរតម្លើងបរិក្ខារនានា និងរុះរើគន្លងខ្សែបណ្តាញអគ្គិសនីរយៈពេល ៤ ថ្ងៃនេះនឹងអនុវត្ដទៅតាមពេលវេលា និងទីតាំងដូចខាងក្រោម៖ ១. នៅថ្ងៃទី ១៥ ខែ មិថុនា ឆ្នាំ២០២៣ ក្នុងចន្លោះម៉ោង ០៨ដល់ម៉ោង១៣ ខណ្ឌចំការមន នឹងផ្អាកនៅតំបន់ភ្លើងលេខ ប.ត078 ស្ថិតនៅក្នុងសង្កាត់ទន្លេបាសាក់ ខណ្ឌឫស្សីកែវ នឹងផ្អាកនៅតំបន់ភ្លើងមួយចំនួនដែលស្ថិតនៅក្នុងសង្កាត់ច្រាំងចំរេះទី១ និងច្រាំចំរេះទី២ ខណ្ឌពោធិ៍សែនជ័យ នឹងផ្អាកនៅតំបន់ភ្លើងមួយចំនួនដែលស្ថិតនៅក្នុងសង្កាត់កាកាបទី១ និងកាកាបទី២ ខណ្ឌកំបូល នឹងផ្អាកនៅតំបន់ភ្លើងលេខ P3792 រួមទាំងតំបន់ភ្លើងមួយចំនួនដែលស្ថុតនៅក្នុងសង្កាត់កំបូល ក្នុងចន្លោះម៉ោង៨ដល់ម៉ោង១៦  ខណ្ឌទួលគោក នឹងផ្អាកនៅតំបន់ភ្លើងលេខ ប.ត135 ស្ថិតនៅក្នុងសង្កាត់បឹងកក់ទី១ ខណ្ឌបឹងកេងកង នឹងផ្អាកនៅតំបន់ភ្លើងលេខ ប.ត1314 ស្ថិតនៅក្នុងសង្កាត់បឹងកេងកងទី១ ខណ្ឌឫស្សីកែវ នឹងផ្អាកនៅតំបន់ភ្លើងលេខ ប.ត101, P2728 ស្ថិតនៅក្នុងសង្កាត់ទួលសង្កែរទី១ ខណ្ឌសែនសុខ នឹងផ្អាកនៅតំបន់ភ្លើងលេខ ប.ត504, ប.ត669, ប.ត1286, PT21138, P4144 រួមមានទាំងតំបន់ភ្លើងមួយចំនួនដែលស្ថិតនៅក្នុងសង្កាត់ទឹកថ្លា សង្កាត់ភ្នំពេញថ្មី សង្កាត់គោកឃ្លាង និងសង្កាត់ឃ្នួញ ក្រុងតាខ្មៅ ខេត្តកណ្ដាល នឹងផ្អាកនៅតំបន់មួយចំនួនដែលស្ថិនៅក្នុងសង្កាត់តាក្ដុល សង្កាត់តាខ្មៅ សង្កាត់ព្រែកហូរ សង្កាត់កំពង់សំណាញ់ ២. នៅថ្ងៃទី១៦ ខែមិថុនា ឆ្នាំ២០២៣ ក្នុងចន្លោះម៉ោង ៨ដល់ម៉ោង១៣ ខណ្ឌបឹងកេងកង នឹងផ្អាកនៅតំបន់ភ្លើងលេខ ប.ត196,ប.ត299 ស្ថិតនៅក្នុងសង្កាត់ទួលស្វាយព្រៃទី១ និងសង្កាត់បឹងកេងកងទី១ ខណ្ឌ៧មករា នឹងផ្អាកនៅតំបន់ភ្លើងលេខ ប.ត1409 ស្ថិនៅក្នុងសង្កាត់មិត្តភាព   ក្នងចន្លោះម៉ោង៨ដល់ម៉ោង១៦ ខណ្ឌឫស្សីកែវ នឹងផ្អាកតំបន់ភ្លើងលេខ ប.ត101, P2728 ស្ថិតនៅក្នុងសង្កាតទួលសង្កែទី១ ខណ្ឌទួលគោក នឹងផ្អាកនៅតំបន់ភ្លើងលេខ ប.ត1386 ស្ថិតនៅក្នុងសង្កាត់បឹងកេងកងទី១ ខណ្ឌច្បារអំពៅ នឹងផ្អាកនៅតំបន់ភ្លើងលេខ ប.ត331, ប.ត332, ប.ត៣៣៩៦ រួមមានទាំងតំបន់ភ្លើងមួយចំនួនដែលស្ថិតនៅសង្កាតច្បារអំពៅទី១ សង្កាត់ច្បារអំពៅទី២ ខណ្ឌសែនសុខ នឹងផ្អាកនៅតំបន់ភ្លើងមួយចំនួនដែលស្ថិតក្នុងសង្កាត់ភ្នំពេញថ្មី សង្កាត់គោឃ្លាង ខណ្ឌពោធិ៍សែនជ័យ នឹងផ្អាកនៅតំបន់មួយចំនួនដែលស្ថិតនៅក្នុងសង្កាត់កាកាបទី១និងសង្កាត់កាកាបទី២ ៣.ថ្ងៃទី១៧ ខែមិថុនា ឆ្នាំ២០២៣ ក្នុងចន្លោះម៉ោង៨ដល់ម៉ោង១៣ ខណ្ឌចំការមន នឹងផ្អាកនៅតំបន់ភ្លើងលេខប.ត1115 ស្ថិតនៅក្នុងសង្កាត់ទន្លេបាសាក់ ខណ្ឌដូនពេញ នឹងផ្អាកនៅតំបន់ភ្លើងលេខ ប.ត084, ប.ត084A ស្ថិតនៅក្នុងសង្កាត់ជ័យជំនះ ខណ្ឌពោធិ៍សែនជ័យ នឹងផ្អាកនៅតំបន់ភ្លើងលេខ PT1852, P3173, P3874 រួមទាំងតំបន់ភ្លើងមួយចំនួនដែលស្ថិតនៅក្នុងសង្កាត់ចោមចៅទី១ដល់ចោមចៅទី៣ ក្នុងចន្លោះម៉ោង៨ដល់ម៉ោង១៦ ខណ្ឌដូនពេញ នឹងផ្អាកនៅតំបន់ភ្លើងលេខ ប.ត377 ស្ថិតនៅក្នុងតំបន់វត្តភ្នំ ខណ្ឌសែនសុខ នឹងផ្អាកនៅតំបន់មួយចំនួននៅក្នុងសង្កាត់ក្រាំងធ្នង់ ខណ្ឌព្រែកព្នៅ នឹងផ្អាកនៅតំបន់មួយចំនួននៅក្នុងសង្កាត់ព្រែកព្នៅ សង្កាត់សំរោង សង្កាត់គោករកា ស្រុកអង្គស្នួល ខេត្តកណ្ដាល នឹងផ្អាកនៅតំបន់មួយចំនួនស្ថិនៅឃុំបែកចាន ឃុំពើក ឃុំឆក់ឈើនាង និងឃុំក្រាំងម្កាក់ ៤.នៅថ្ងៃទី១៨ ខែមិថុនា ឆ្នាំ២០២៣ ក្នុងចន្លោះម៉ោង៨ដល់ម៉ោង១៣ ខណ្ឌពោធិ៍សែនជ័យ នឹងផ្អាកនៅតំបន់មួយចំនួនស្ថិតនៅក្នុងសង្កាត់ចោមចៅទី១ និងទី២ ខណ្ឌដង្កោ នឹងផ្អាកនៅតំបន់ភ្លើងមួយចំនួនស្ថិនក្នុងសង្កាត់ដង្កោ ក្នុងចន្លោះម៉ោង៨ដល់ម៉ោង១៦ ខណ្ឌព្រែកព្នៅ នឹងផ្អាកនៅតំបន់មួយចំនួនដែលស្ថិតនៅក្នុងសង្កាត់សំរោង សង្កាត់ព្រែកព្នៅ ក្រុងតាខ្មៅ ខេត្តកណ្ដាល នឹងផ្អាកនៅតំបន់ភ្លើងP801 រួមទាំងតំបន់ភ្លើងមួយចំនួនដែលស្ថិតនៅក្នុងសង្កាត់រកាខ្ពស់ ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T09:59:24.297Z", "category": "ព័ត៌មានថ្មីៗ", "views": 269, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ជាកីឡាករដែលមានចំណូលខ្ពស់ជាងគេលើលោក Lionel messi ចូលចិត្តចំណាយលុយលើរបស់៤នេះ	https://business-cambodia.com/articles/thing-that-messi-like-to-spend-money-on	បើអ្នកជាអ្នកស្នេហាវិស័យកីឡាបាល់ទាត់អ្នកច្បាស់ជាស្គាល់ហើយ កីឡាករ Lionel Messi ដែលជាអ្នកប្រកបអាជីពបាល់ទាត់ដ៏មានប្រជាប្រិយភាពបំផុតនិងជាកីឡាករបាល់ទាត់ដែលរកចំណូលបានច្រើនបំផុតផងដែរ។ កីឡាករបាល់ទាត់វ័យ៣៥ឆ្នាំរូបនេះបានកសាងទ្រព្យចេញពីអាជីពបាល់ទាត់យ៉ាងច្រើនហើយមកទល់បច្ចុប្បន្ននេះទ្រព្យរបស់លោកមានប្រមាណជា៦០០លានដុល្លារអាមេរិក។. ទ្រព្យសម្បត្តិរាប់រយលានដុល្លារ កីឡាករសញ្ជាតិអាហ្សង់ទីនរូបនេះក៏ចូលចិត្តចាយលុយលើរឿងមួយចំនួន ដោយចាយបែបជីវិតស៊ីវិល័យនិងចាយដើម្បីបង្កើនទ្រព្យផងដែរ។ ខាងក្រោមនេះគឺជារបស់ធំៗ៤ដែល Messi ចូលចិត្តចាយលុយទៅលើ។ ១. រថយន្តប្រណិតៗ   Messi គឺជាមនុស្សម្នាក់ចូលចិត្តលេងឡានទំនើបដោយគាត់ប្រមូលទិញឡានប្រណិតៗជាច្រើនដែលចំនួនឡានគាត់ប្រមូលទិញគឺប្រៀបបាននឹងចំនួនឡានដែលត្រូវដាក់តាំងបង្ហាញក្នុងហាងលក់រថយន្តទៅហើយ។ ការប្រមូលទិញឡានសរុបរបស់លោកមានតម្លៃរហូតដល់ទៅ២លានដុល្លារ។ ក្នុងនោះមានឡានដូចជា Pagani Zonda Tricolore, Ferrari F430 Spider និងឡានទំនើបជាច្រើនគ្រឿងទៀត។ ២. អចលនទ្រព្យ កីឡាករ Messi ក៏ចូលចិត្តចាយលុយលើអចលនទ្រព្យផងដែរ ប៉ុន្ដែការចាយលុយលើអចលនទ្រព្យនេះគឺជាយុទ្ធសាស្រ្ដទុកទ្រព្យនិងបង្កើនទ្រព្យរបស់លោក។ ជាក់ស្ដែងតម្លៃវិនិយោគក្នុងអចលនទ្រព្យរបស់លោកមានដល់ទៅជាង៧លានដុល្លារនៅទីក្រុងBarcelona ប្រទេសអេស្ប៉ាញ។ អលនទ្រព្យទាំងនោះមានដូចជា អាំងហែលទឹក ក្លិបហាត់ប្រាណនិងផ្ទះធំៗជាដើម ៣. ចាយលើអាជីវកម្ម កីឡាកររូបនេះមិនមែនចេះតែចាយផ្ដេសផ្ដាយនោះទេប៉ុន្ដែក៏ចាយលុយបង្កើតលុយតាមរយៈវិនិយោគក្នុងអាជីវកម្ម។ ជាក់ស្ដែងកាលពីឆ្នាំ២០២៩ លោបានម្ពោធហាងលក់សំលៀកបំពាក់មួយដែលមានឈ្មោះថា Messi Store នៅក្នុងទីក្រុង Barcelona ប្រទេសអេស្ប៉ាញ។ មិនតែប៉ុណ្ណោះគាត់ក៏ជាម្ចាស់សណ្ឋាគារ MiM ដែលក្នុងនោះមានសណ្ឋាគារជាច្រើនទៀតដែលធ្វើឲ្យលោករកចំណូលពីអាជីវកម្មទាំងនេះរាប់ម៉ឺនដុល្លារ។ ៤. យន្តហោះឯកជន  កីឡាការ Messi ចាយលុយលើយន្តហោះឯកជនផងដោយលោកមានយន្តហោះGulfstream V ដែលត្រូវបានផលិតនៅឆ្នាំ២០០៤ ដោយយន្តហោះនេះមានផ្ទះបាយ២និងបន្ទប់ទឹក២ ហើយអាចដឹកអ្នកដំណើរចំនួន១៦នាក់៕ គួរបញ្ជាក់ផងដែរថា របៀបដែល Messi ចាយលុយមិនមែនលោកចាយតែលើសម្ភារនិយមនោះទេ តែលោកចាយលើរបស់ដែលអាចបង្កើនទ្រព្យរបស់លោក។ ជាក់ស្ដែងការចាយលើអចលនទ្រព្យនិងអាជីវកម្មគឺជាការចាយដើម្បីបង្កើតចំណូលនិងបង្កើនទ្រព្យព្រោះរបស់ទាំងនោះសុទ្ធតែអាចរកចំណូលឲ្យលោកបាន៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T09:58:34.636Z", "category": "ហិរញ្ញវត្ថុ", "views": 355, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
គ្រងតំណែងជាមហាសេដី្ឋលេខ១ តែ Elon Musk មានរឿងស្តាយក្រោយធំបំផុត២ ផ្តាំមនុស្សគ្រប់គ្នាគួរចៀសវាង	https://business-cambodia.com/articles/2-things-elon-musk-regret	លោកអ្នកប្រហែលជាគិតថា មហាសេដ្ឋីលេខមួយលើលោក Elon Musk ជាកំពូលមនុស្សដែលមានទ្រព្យសម្បត្តិ ២២៦.៤ពាន់លានដុល្លារគិតត្រឹមដើមឆ្នាំ២០២៣ ចេញផ្សាយដោយទស្សនាវដ្តី Forbes អាចរស់នៅសោយសុខលើគំនរមាសប្រាក់ ពុំមានរឿងអ្វីត្រូវស្តាយក្រោយក្នុងជីវិតឡើយ។ ប៉ុន្តែអ្វីដែលអ្នកមើលឃើញនឹងភ្នែក ស្តាប់ឭនឹងត្រចៀក អាចពុំមែនជាការពិតទាំងស្រុងក៏ថាបាន។ លោក Elon Musk ស្ថាបនិកនៃក្រុមហ៊ុនផលិតរថយន្តដ៏ល្បីរបស់អាមេរិក Tesla និងក្រុមហ៊ុនរុករកទីអវកាស SpaceX រួមទាំងក្រុមហ៊ុនជាច្រើនទៀត ដែលគ្រប់គ្នាគិតថាជាបុគ្គលអស្ចារ្យគួរយកគំរូតាម បានបង្ហើបពីរឿងស្តាយក្រោយធំៗ២ ដែលខ្លួនធ្លាប់បានធ្វើ និងផ្តាំប្រាប់កុំឲ្យអនុវត្តតាមលោក៖ ១/. មិនបានចំណាយពេលជាមួយគ្រួសារ មានមនុស្សមិនតិចនាក់ទេ ដែលបានរត់តាមលុយរហូតភ្លេចគិតទៅដល់ការផ្តល់ពេលវេលាជាមួយប្រពន្ធកូន ឬគ្រួសារ ដោយសារតែពួកគេយល់ច្រឡំថាពេលមានលុយពួកគេនឹងអាចទិញក្តីសុខ សុភមង្គលបាន។ ប៉ុន្តែវាមិនដូច្នេះទាំងស្រុងឡើយ ត្បិតពេលខ្លះក្រុមគ្រួសារយើងមិនត្រូវការលុយទាំងអស់នោះពីអ្នកទេ ពួកគេគ្រាន់តែត្រូវការពេលខ្លះពីអ្នកតែប៉ុណ្ណោះ។ ជាក់ស្តែង មនុស្សធម្មតាធ្វើការប្រហែលជា ៤០ម៉ោងប៉ុណ្ណោះក្នុង១សប្ដាហ៍ ប៉ុន្តែសម្រាប់មហាសេដ្ឋីលេខ ១ Elon Musk វិញ លោកធ្វើការស្មើនឹងមនុស្ស៣នាក់ ពោលគឺលោកធ្វើការជាមធ្យមខ្ទង់ ១២០ម៉ោងក្នុង១សប្ដាហ៍ ដូច្នេះលោកមានពេលតិចតួចបំផុតសម្រាប់គ្រួសារ។ ២/. ការសម្រេចចិត្តលឿនពេក ក្រៅពីមិនបានចំណាយពេលជាមួយគ្រួសារច្រើន Elon Musk នៅមានរឿងស្តាយក្រោយមួយទៀត ដែលធ្វើឱ្យលោកត្រូវខាតលុយអស់ ១៦ពាន់លានដុល្លារ រយៈពេលត្រឹមតែ ១ថ្ងៃប៉ុណ្ណោះ។ ដោយសារតែក្រោយពីលោកបានសម្រេចចិត្តចេញពី S&P 500 index ដែលជាក្រុមជួយសម្របសម្រួលសន្ទស្សន៍ទីផ្សារភាគហ៊ុនរបស់ក្រុមហ៊ុនធំៗចំនួន ៥០០ ដែលបានចុះបញ្ជីនៅក្នុងផ្សារភាគហ៊ុននៅសហរដ្ឋអាមេរិក។ ហើយការដែល លោក Elon Musk បានដកក្រុមហ៊ុន Tesla ចេញពី S&P 500 index នេះ បានបណ្ដាលឱ្យតម្លៃភាគហ៊ុនសរុបដែលបានជួញដូរជាសាធារណៈរបស់ក្រុមហ៊ុន Tesla ដាំក្បាលចុះយ៉ាងឆាប់រហ័សគួរឱ្យកត់សម្គាល់។ ដោយហ៊ុននៃក្រុមហ៊ុន Tesla បានធ្លាក់ចុះរហូតដល់ទៅជាង ២១% ស្មើរនឹងទឹកប្រាក់ចំនួន ១០៩ពាន់លានដុល្លារឯណោះ។ ហើយការធ្លាក់ចុះហ៊ុន២១% នៃក្រុមហ៊ុន Tesla នេះហើយ ជាហេតុធ្វើឱ្យលោក Elon Musk ខាតលុយអស់ប្រមាណជា ១៦ពាន់លានដុល្លារអាមេរិក កាលពីថ្ងៃទី២៣ ខែកុម្ភៈ ឆ្នាំ២០២១។ ដូច្នេះមេរៀនស្តាយក្រោយធំៗ២ ខាងលើរបស់លោក Elon Musk អាចជាបទពិសោធន៍មួយ ដែលអ្នកអាចរៀនសូត្របានសម្រាប់ជាប្រយោជន៍ដល់ការរស់នៅប្រចាំថ្ងៃ។ ចូរប្រើប្រាស់ពេលវេលារបស់អ្នកឲ្យតុល្យភាពរវាងការងារ និងជីវិតឯកជន។ ម្យ៉ាងវិញទៀត ការសម្រេចចិត្ត គឺជាកាតាលីករដែលចង្អុលបង្ហាញពីលទ្ធផលដែលអ្នកនឹងទទួលបាននាពេលខាងមុខ ម្ល៉ោះហើយត្រូវគិតឲ្យបានល្អិតល្អន់មុនសម្រេចចិត្តលើអ្វីមួយ ចៀសវាងការស្តាយក្រោយ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T09:50:18.278Z", "category": "ភាពជាអ្នកដឹកនាំ", "views": 1779, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
វិបត្តិសេដ្ឋកិច្ចអស់លទ្ធភាពបង់រំលស់ផ្ទះ អ្នកជំនាញលោកគង់ តារាប្រាប់ឱ្យប្រញាប់ធ្វើរឿងធំ២នេះបន្ទាន់	https://business-cambodia.com/articles/mr-kong-dara	វិបត្តិសេដ្ឋកិច្ចបានធ្វើឱ្យប្រជាជនកម្ពុជាជាច្រើននាក់ធ្លាក់ចំណូល ធ្វើឱ្យប៉ះពាល់ដល់លទ្ធភាពបង់រំលស់ផ្ទះទៀតផង។ ជាក់ស្ដែងមានអតិថិជនមួយចំនួនដែលបានទិញផ្ទះកាលពីមុន បានអស់លទ្ធភាពបង់រំលស់ផ្ទះបន្ត ដែលជាហេតុធ្វើឱ្យម្ចាស់គម្រោង ត្រៀមរឹបអូសយកផ្ទះនោះមកគ្រប់គ្រងវិញក៏មាន។ ដោយសម្លឹងឃើញបញ្ហានេះ ក្រុមការងារចាបក្រហម បានជួបសម្ភាសន៍ដោយផ្ទាល់ជាមួយលោក គង់ តារា ដែលជាប្រធានផ្នែកលក់ និងជាអ្នកជំនាញប្រឡូកក្នុងវិស័យអចលនទ្រព្យ ១០ឆ្នាំមកហើយនោះ ចំពោះបញ្ហា វិបត្តិសេដ្ឋកិច្ចធ្លាក់ចុះអស់លទ្ធភាពបង់រំលស់ផ្ទះបន្តទៀត តើគួរធ្វើបែបណា? ឆ្លើយតបនឹងបញ្ហានេះ លោកបានណែនាំដំណោះស្រាយធំៗចំនួន២យ៉ាងគឺ៖ ១. ចចារជាមួយម្ចាស់គម្រោង ដើម្បីរៀបចំផែនការបង់ប្រាក់សាជាថ្មី លោកបានលើកឡើងថា ដោយសារតែអស់លទ្ធភាពបង់ បានធ្វើឱ្យអតិថិជនមួយចំនួនសម្រេចចិត្តគេចវេស មិនព្រមជជែកចចារជាមួយម្ចាស់គម្រោង ដែលជាហេតុធ្វើឱ្យម្ចាស់គម្រោងសម្រេចចិត្តរឹបអូសទ្រព្យនោះដោយបង្ខំចិត្ត។ ប៉ុន្តែបើសិនជាអ្នកទទួលស្គាល់ការពិត ហើយបើកចិត្តជជែកចចារគ្នា ប្រកបដោយភាពស្មោះត្រង់ជាមួយម្ចាស់គម្រោង ឱ្យគេយល់ពីបញ្ហាអ្នក នោះ ពិតជាអាចរកឃើញដំណោះស្រាយល្អបំផុតមួយមិនខាន។ ឧទាហរណ៍ ប្រសិនបើផ្ទះរបស់អ្នកត្រូវបង់មួយខែ ១០០០ដុល្លារ ក្នុងរយៈពេល១០ឆ្នាំ ហើយអ្នកអស់លទ្ធភាពបង់បន្ត អ្នកអាចចចារស្នើសុំបង់មួយខែត្រឹម ៥០០ដុល្លារ ហើយពន្យាដល់រយៈពេល២០ឆ្នាំវិញ នោះវានឹងជាជម្រើសល្អសម្រាប់ភាគីទាំងសងខាង ហើយការបង់របស់អ្នកនឹងកាន់តែធូរស្រាលខ្លាំង។ ២. ផ្ទេរទំហំទ្រព្យពីថ្លៃខ្លាំងមកសល់តម្លៃទាបជាងមុនសមនឹងលទ្ធភាព សម្រាប់ជម្រើសទី២នេះ គឺសម្រាប់អ្នកដែលលែងមានលទ្ធភាពបង់ទាំងស្រុងតែម្ដង។ ឧទាហរណ៍ថា បើសិនជាអ្នកបង់ផ្ទះតម្លៃ១០ម៉ឺនដុល្លារ ហើយអ្នកបានបង់បាន ១ម៉ឺនដុល្លារដែលស្មើនឹង១០%នៃតម្លៃសរុប ប៉ុន្តែអ្នកអស់លទ្ធភាព ដូច្នេះដំណោះស្រាយអ្នកអាចរកភ្នាក់ងារលក់ណាមួយ ដែលមានបណ្ដាញច្រើនក្នុងដៃ ឱ្យជួយលក់ទ្រព្យរបស់អ្នក ឬស្វែងរកបុគ្គលណាម្នាក់ ដើម្បីដោះដូរទ្រព្យជាមួយគ្នាបាន។ ជាក់ស្ដែងតម្លៃបង់ផ្ទះបាន១ម៉ឺនដុល្លារនោះ អ្នកអាចប្ដូរជាមួយបុគ្គលណាមួយដែលមានដីតម្លៃ១ម៉ឺនដុល្លារដែរ  នោះមានន័យថាទ្រព្យអ្នកបានប្ដូរពីផ្ទះ មកសល់ដី ឬប្ដូរពីផ្ទះមកជាខុនដូ ដែលដំណោះស្រាយទាំងនេះសុទ្ធតែបានជួយឱ្យអ្នកជៀសវាងពីការខាតបង់ធ្ងន់ផងដែរ។ ដើម្បីអាចធ្វើរឿងនេះបាន អ្នកត្រូវមានបណ្ដាញច្រើនក្នុងដៃ ឬស្គាល់ភ្នាក់ងារលក់ណាម្នាក់ ដែលមានបណ្ដាញច្រើនក្នុងដៃ ដើម្បីជួយផ្គូផ្គងគ្នាជាមួយអ្នក ទើបអ្នកអាចប្រតិបត្តិការវាជោគជ័យបាន។ គួរជម្រាបថា បើសិនជាអ្នកមានបញ្ហាទាក់ទងនឹងការបង់រំលស់ដូចជម្រាបជូនខាងលើ អ្នកអាចទាក់ទងមកលោកគង់ តារាផ្ទាល់ ដើម្បីប្រឹក្សាយោបល់ដោយឥតគិតថ្លៃតាមរយៈហ្វេសប៊ុក Kong Dara  ឬតាម 012-296-345 (Telegram)៕   អត្ថបទដោយ៖ ឡុង វឌ្ឍនៈ	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T09:41:48.268Z", "category": "ភាពជាអ្នកដឹកនាំ", "views": 3151, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ច្បាស់ការ! អគារទីស្ដីការក្រសួងមហាផ្ទៃថ្មីតម្លៃ ៦០ លានដុល្លារ ដែលជាស្នាដៃកូនខ្មែរ១០០%នឹងបញ្ចប់ការសាងសង់ចុងខែនេះ	https://business-cambodia.com/articles/new-office-building	នៅថ្ងៃទី១៤ ខែមិថុនា ឆ្នាំ២០២៣នេះ សម្ដេចក្រឡាហោម ស ខេង ឧបនាករដ្ឋមន្រ្តី រដ្ឋមន្រ្តីក្រសួងមហាផ្ទៃ បានបន្តអញ្ជើញពិនិត្យដំណើរការសាងសង់អគារទីស្ដីការក្រសួងមហាផ្ទៃ បន្ទាប់ពីសម្ដេចបានបញ្ចប់ការដឹកនាំកិច្ចប្រជុំពាក់ព័ន្ធនឹងការងារប្រព័ន្ធគ្រប់គ្រងព្រំដែនកម្ពុជា។ យោងតាមការឱ្យដឹងពីក្រុមហ៊ុនទទួលសាងសង់ រហូតមកដល់ពេលនេះ ដំណើរការសាងសង់អគារទីស្ដីការក្រសួងមហាផ្ទៃ សម្រេចបានចំនួន៨៥ភាគរយហើយ។ ដំណើរការសាងសង់អគាររដ្ឋបាលក្រសួងដែលមានទំហំធំជាងគេនៅកម្ពុជាមួយនេះ នឹងបញ្ចប់ការដ្ឋានសាងសង់នាអំឡុងចុងខែមិថុនា ឆ្នាំ២០២៣នេះ។ សូមរំលឹកថា អគារទីស្ដីការថ្មី នៃក្រសួងមហាផ្ទៃនេះ ត្រូវបានរៀបចំពិធីបញ្ចុះបឋមសិលាសាងសង់កាលពីថ្ងៃទី១១ ខែវិច្ឆិកា ឆ្នាំ២០២១ កន្លងទៅ ក្រោមអធិបតីភាពដ៏ខ្ពង់ខ្ពស់ សម្ដេចក្រឡាហោម ស ខេង ឧបនាយករដ្ឋមន្ដ្រី និងលោកជំទាវ ញ៉ែម សាខន ស ខេង។ ចំពោះការសាងសង់អគារនេះ មានទំហំ ១៥៣ម៉ែត្រ គុណ៨៣ម៉ែត្រ កម្ពស់៩ជាន់ គ្រោងចំណាយថវិកាប្រមាណ៦០លានដុល្លារអាមេរិក។ ប៉ុន្ដែអ្វីដែលពិសេសការសាងសង់អគារថ្មីនេះ គឺជាស្នាដៃកូនខ្មែរសុទ្ធសាធ ទាំងស្ថាបត្យករ វិស្វករ និងក្រុមជាង។ ក្នុងនោះសម្ដេចក្រឡាហោម ចាត់ទុកអគារនេះជាផ្នែកមួយនៃមោទកភាពជាតិផងដែរ៕ អត្ថបទ៖ វិធាវី	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T09:38:15.962Z", "category": "អចលនទ្រព្យ", "views": 121, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
លក់ដាច់ ដោយមិនបាច់អង្វរភ្ញៀវ! អ្នកឧកញ៉ាវេជ្ជបណ្ឌិត គួច ម៉េងលី បង្ហើបក្បួនលក់ធ្លាប់ប្រើបានផលបំផុត	https://business-cambodia.com/articles/ais-school-sale-tips	អ្នកឧកញ៉ាវេជ្ជបណ្ឌិត គួច ម៉េងលី គឺជាស្ថាបនិក ប្រធានក្រុមប្រឹក្សាភិបាល និងអគ្គនាយកប្រតិបត្តិ នៃក្រុមហ៊ុន ម៉េងលី ជេ. គួច អេឌ្យូខេសិន ដែលជាស្ថាប័នផ្ដល់សេវាអប់រំឈានមុខគេនៅក្នុងប្រទេសកម្ពុជា។ ដោយការចាប់ដំបូងមានត្រឹមតែផ្ទះពីរល្វែងតែប៉ុន្តែបើកបានរយៈពេល២ឆ្នាំ អ្នកឧកញ៉ាអាចទាញសិស្សបានរហូតដល់ទៅ ៧៥០០នាក់។ ថ្លែងនៅក្នុងកម្មវិធីសារៈសំខាន់នៃការលក់ប្រកបដោយវិជ្ជាជីវៈ និងគុណធម៌ដែលមានរយៈពេលជិត១២នាទី កាលពីពេលថ្មីៗនេះ អ្នកឧកញ៉ាវេជ្ជបណ្ឌិត គួច ម៉េងលី បានមានប្រសាសន៍ថា “ការលក់គឺមិនមែនចង់បានតែម៉ូយទេ តែយើងរកវិធីសាស្រ្តឱ្យគេបានផល សម្រាប់ផលប្រយោជន៍គេ ឱ្យគេជឿនលឿន ហើយជោគជ័យនៅថ្ងៃអនាគត”។ ក្នុងនោះដែរអ្នកឧកញ៉ាវេជ្ជបណ្ឌិតក៏បានបង្ហើបក្បួនដែលលោកធ្លាប់ប្រើផលបំផុតក្នុងការបើកសាលាចែករំលែកផងដែរ។ ដោយក្នុងនោះរួមមាន៖ ប្រាប់អតិថិជនឱ្យចំ៖ ជារឿងដែលប្លែកមួយព្រោះធម្មតាសាលាទូទៅភាគច្រើន គ្រាន់តែចុះឈ្មោះចូលអាចចូលរៀនហើយ ប៉ុន្តែបើក្រឡេកមកមើលសាលាលោកឧកញ៉ាវិញ មុនចូលរៀន តម្រូវឱ្យអាណាព្យាបាលនិងកូនៗមកជាមួយគ្នា ដើម្បីមកសម្ភាសន៍ជាមុនសិន ខណៈសំណួរដែលយើងតែងតែសួរនោះគឺ តើថ្ងៃអនាគត់គាត់ចង់រៀនអ្វី? អ្នកខ្លះចង់ធ្វើពេទ្យ អ្នកខ្លះចង់ធ្វើនេះ អ្នកខ្លះចង់ធ្វើនោះ ដូច្នេះហើយលោកប្រាប់ថា ទោះរៀនដល់ស្លា.ប់ទៀត ក៏ធ្វើពេទ្យមិនបានដែរ? ព្រោះគាត់ដាក់កូនរៀនសាលាដែលក្រសួងមិនទទួលស្គាល់ ពោលរៀនចប់គឺចប់ហើយ ដូចនេះអាណាព្យាបាលនឹងភ្ញាក់ខ្លួនព្រោះគាត់មិនបានចាប់អារម្មណ៍។ ខ្វាយខ្វល់ពីអតិថិជន៖ សម្រាប់អាព្យាបាលដែល ដាក់កូនឱ្យរៀនសាលាច្រើនកន្លែង អ្នកឧកញ៉ាវេជ្ជបណ្ឌិតតែងតែណែនាំ ឱ្យរៀនតែមួយកន្លែងៗបានហើយ ព្រោះពេលកូនពួកគាត់ទៅរៀនសាលារៀនមួយបរិយាកាសផ្សេង ហើយទៅសាលាមួយទៀតបរិកាសផ្សេងមួយទៀត ដូច្នេះក្មេងចាប់មិនទាន់ទេ ហើយបណ្តាលឱ្យក្មេងមានចរិកពិបាកកែរថែមទៀត។ ដើម្បីជាដំណោះស្រាយលោកបានលើកឡើងថា ឪពុកម្តាយជ្រើសរើសសាលាតែមួយឱ្យគាត់រៀនបានហើយ ហើយត្រូវជ្រើសសាលាណាមួយដែលទុកចិត្ត មានកម្មវិធីគ្រប់មុខ ហើយឪពុកម្តាយក៏ត្រូវយកចិត្តទុកដាក់ដែរ។ មិនចង់តែបានម៉ូយ៖ ត្រង់ចំណុចនេះលោកបណ្ឌិតបានលើកឡើងថា  សម្រាប់កូនៗរបស់អតិថិជនណាដែលមានអាយុក្រោម៩ ឆ្នាំលោកណែនាំមិនទាន់ឱ្យរៀនភាសាខ្មែរនិងអង់គ្លេសដំណាលគ្នាទេ ពោលគឺលោកឱ្យរៀនខ្មែរឱ្យចេះស្ទាត់សិន ដល់ពេលគាត់អាយុ៩ឆ្នាំ ចាំរៀនអង់គ្លេស ដូច្នេះគាត់រៀនចេះច្បាស់ទាំងពីរ។ មិនបង្ខំភ្ញៀវ៖ កន្លែងនេះលោកបានលើកឡើងថា មាន Sale តាមធនាគាភាគច្រើនចូលចិត្តបង្ខំ ដោយតេមកឱ្យលោកដាក់ payroll ជាមួយ ខណៈការធ្វើបែបនេះអតិថិជនមិនពេញចិត្តទេ តែផ្ទុយទៅវិញជាអ្នកលក់ត្រូវទៅរកឱ្យដល់ទីតាំងភ្ញៀវ សួរសុខទុក្ខភ្ញៀវ សួរភ្ញៀវកំពុងជួបបញ្ហាអ្វីខ្លះ ហើយសេវាកម្មបែបហ្នឹងលោកគ្រូមានអ្នកផ្តល់ឱ្យនៅ ហើយធនាគាផ្សេងគេធ្វើយ៉ាងម៉េចខ្លះ ហើយស្វែងរកចំណុចខ្វះរបស់ភ្ញៀវ ដោយមានអ្វីយើងអាចជួយបំពេញបាន យើងជួយ ដោយធ្វើបែបនេះភ្ញៀវពេញចិត្តហើយ មិនរំខានភ្ញៀវរំខានភ្ញៀវទៀត។ គួរជម្រាបផងដែរថា ចំណុចសំខាន់ៗទាំងលើនេះហើយ ធ្វើឱ្យសាលារបស់លោកបណ្ឌិតកាន់តែជាទំនុកចិត្ត និងជាភាពកក់ក្តៅដល់មាតាបិតាសិស្ស ដែលជាហេតុធ្វើឱ្យសាលា AIS ទទួលបានការគាំទ្រកាន់តែច្រើនឡើងៗជារៀងរាល់ថ្ងៃ និងអាចពង្រីកខ្លួនជាច្រើនសាខាទាំងក្នុងក្រុង និងតាមបណ្តាខេត្តនានា៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T09:20:17.634Z", "category": "កំពូលអ្នកលក់", "views": 456, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
សៀមរាប កាន់តែទំនើប! ឆាប់ៗនេះ នៅតំបន់អង្គរនឹងមាន Wifi ឲ្យអ្នកទៅលេងបានប្រើប្រាស់ឥតគិតថ្លៃ	https://business-cambodia.com/articles/free-wifi-at-seam-reab	ឆាប់ៗនេះ ចំពោះប្រជាពលរដ្ឋខ្មែរដែលបានទៅលេងនៅតំបន់អង្គរ លេងពិបាករឿងគ្មានអ៊ីនធឺណេតទៀតហើយ ខណៈដែលកាលពីម្សិលមិញនៅក្នុងកិច្ចប្រជុំជាមួយគណៈកម្មការធិការអន្តរជាតិ ក្រុមអ្នកជំនាញ អាយ ស៊ី ស៊ី អង្គរ គ្រោងតម្លើងWi-Fi សាធារណៈ ឱ្យមហាជនប្រើប្រាស់ដោយឥតគិតថ្លៃរបស់រដ្ឋាភិបាលក្នុងតំបន់អង្គរជាដើម។ យោងតាមការចុះផ្សាយដោយក្រសួងព័ត៌មាន បានឱ្យដឹងថា នៅកិច្ចប្រជុំកាលពីថ្ងៃទី១៣ ខែមិថុនា ឆ្នាំ២០២៣ កន្លងទៅ លោកជំទាវបណ្ឌិត សភាចារ្យ ភឿង សកុណា រដ្ឋមន្រ្តីក្រសួងវប្បធម៌និងវិចិត្រសិល្បៈ និងជាប្រធានក្រុមប្រឹក្សាភិបាល នៃអាជ្ញាធរជាតិអប្សរានេះ ក្រុមអ្នកជំនាញជាតិនិងអន្តរជាតិ បានកំពុងពិភាក្សាគ្នាលើគម្រោងអភិវឌ្ឍន៍នានា នៅក្នុងតំបន់រមណីយដ្ឋានដែលប្រកបដោយចីរភាព ព្រមទាំងជជែកអំពីទេសភាពវប្បធម៌នៅក្នុងតំបន់បេតិកភណ្ឌពិភពលោក ។ សូមបញ្ជាក់ថា គណ:កម្មាធិការអន្តរជាតិដើម្បីសម្របសម្រួលកិច្ចគាំពារនិងអភិវឌ្ឍន៍រមណីយដ្ឋានប្រវត្តិសាស្ត្រអង្គរហៅកាត់ថា(អាយ ស៊ី ស៊ី-អង្គរ)កំពុងបើកកិច្ចប្រជុំបច្ចេកទេសលើកទី៣៧ រយៈពេល២ថ្ងៃ ដើម្បីពិនិត្យ និងផ្ដល់អនុសាសន៍ទៅលើកិច្ចការទាំងឡាយពាក់ព័ន្ធទៅលើការអភិរក្ស ថែរក្សាបេតិកភណ្ឌនិងរមណីយដ្ឋានជាច្រើនកន្លែងនៅក្នុងតំបន់អង្គរផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T09:11:27.119Z", "category": "ចាប់ផ្តើមអាជីវកម្ម", "views": 604, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លឿនៗ! ក្រុមហ៊ុនអាកាសចរណ៍ AirAsia ចែកសំបុត្រឥតគិតថ្លៃ សម្រាប់អ្នកទៅលេង៣ប្រទេសនេះ	https://business-cambodia.com/articles/airasia-super-app	ឱកាសល្អបានមកដល់ហើយសម្រាប់អ្នកដែលមានក្តីស្រមៃចង់ធ្វើដំណើរកំសាន្តទៅកាន់ប្រទេសដែលខ្លួនប្រាថ្នាដូចជា ទីក្រុងបាងកក កូឡាឡាំពួរ ហ្សាកាតា ដោយពេលនេះក្រុមហ៊ុនអាកាសចរណ៍ AirAsia ប្រកាសចែកសំបុត្រយន្តហោះឥតគិតថ្លៃសម្រាប់ហោះហើរទៅលេង៣ប្រទេសខាងលើនេះ។នេះបើយោងតាមការចុះផ្សាយលើផេកផ្លូវការ airasia Super App កាលថ្ងៃទី១១ ខែមិថុនា ឆ្នាំ២០២៣ កន្លងទៅថ្មីៗនេះ។ តាមប្រភពដដែលខាងលើបានឱ្យដឹងទៀតថា សម្រាប់សំបុត្រយន្ដហោះដែលខាងក្រុមហ៊ុននឹងផ្តល់ជូននេះ មានតម្លៃ០ដុល្លារ គឺមានន័យថា ០ដុល្លារទៅលើថ្លៃសំបុត្រមូលដ្ឋានមិនរួមបញ្ចូលទាំងពន្ធព្រលានយន្ដហោះ និងថ្លៃផ្សេងទៀតនោះឡើយ។ សូមជម្រាបផងដែរថា សម្រាប់អ្នកដែលចង់បានសំបុត្រយន្ដហោះឥតគិតថ្លៃអាចចូលទៅកាន់ផុសរបស់ airasia Super App ឬ អាចចុចតាមរយៈតំណរលីងមួយនេះ (លីងទទួលសំបុត្រ) ។ដោយលោកអ្នកអាចធ្វើការកក់សំបុត្រចាប់ពីថ្ងៃទី ១១ ខែ មិថុនា តនេះទៅ ។ ដោយឡែកចំពោះសំបុត្រឥតគិតថ្លៃនេះផងដែរ បងប្អូនអាចធ្វើដំណើរបានចាប់ពីថ្ងៃទី ០១ កញ្ញា ២០២៣ រហូតដល់ថ្ងៃទី ៨ តុលា ២០២៤៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T09:09:56.840Z", "category": "ចាប់ផ្តើមអាជីវកម្ម", "views": 9217, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
គួរប្រើលុយបែបណា? មេធំធនាគារអេស៊ីលីដាបង្ហើបពីក្បួនប្រើលុយខណៈសេដ្ឋកិច្ចសកលធ្លាក់ចុះ	https://business-cambodia.com/articles/inn-channy-money-management-advice	ឈានដល់ពាក់កណ្ដាលឆ្នាំ២០២៣ទៅហើយតែស្ថានភាពសេដ្ឋកិច្ចសកលនៅតែមិនទាន់មានសញ្ញាថាងើបឡើងវិញនោះទេ តែផ្ទុយទៅវិញមានតែថយចុះ។ ជាក់ស្ដែងប្រទេសចំនួន២០នៅតំបន់អឺរ៉ុប(Eurozone) បានធ្លាក់ក្នុងវិបត្តិសេដ្ឋកិច្ចកម្រិតស្រាលក្រោយពីផលិតផលក្នុងស្រុកសរុប(GDP)បូកបញ្ចូលគ្នាធ្លាក់ចុះ០.១%នៅត្រីមាសទីមួយឆ្នាំនេះ។  ការធ្លាក់ចុះនៃសេដ្ឋកិច្ចសកលធ្លាក់នេះក៏ធ្វើឲ្យប៉ះពាល់ដល់កម្ពុជាផងដែរពោលគឺប៉ះពាល់ទាំងអ្នកធ្វើការនិងអ្នករកស៊ីដោយពួកគាត់ពិបាករកចំណូលជាងមុន រកចំណូលមិនបានដូចមុននិងជួបបញ្ហាលុយកាក់ជាហូរហែនាពេលបច្ចុប្បន្ន។ ជុំវិញការជួបបញ្ហាលុយកាក់អំឡុងសេដ្ឋកិច្ចថយចុះ លោកបណ្ឌិត អ៊ិន ចាន់នី ប្រធាននាយកប្រតិបត្តិនៃធនាគារ អេស៊ីលីដាបានផ្ដល់ការណែនាំថា” ជាទូទៅសម្រាប់អ្នកវិនិយោគ មិនគួរវិនិយោគទៅក្នុងអាជីវកម្មតែមួយឬវិនិយោគនៅក្នុងវិស័យតែមួយនោះទេ ពោលគឺពួកគាត់ត្រូវធ្វើពិពិធកម្មវិនិយោគដើម្បីកាត់បន្ថយហានិភ័យ”។ លោកបណ្ឌិតបានលើកឡើងជាក់ស្ដែងពីការវិនិយោគរបស់ធនាគារ  អេស៊ីលីដាក្នុងការបង្កាហានិភ័យ ដោយអេស៊ីលីដាដែលជាធនាគារមានបទពិសោធន៍រាប់ឆ្នាំនោះធនាគារដឹងច្បាស់ថាតើវិស័យណាខ្លះគួរផ្ដោតវិនិយោគ។ ត្រង់នេះលោកបណ្ឌិតបានបញ្ជាក់ថាចំពោះប្រាក់កម្ចី ធនាគារ អេស៊ីលីដាបានធ្វើពិពិធកម្មបែងចែកបញ្ចេញកម្ចីទៅវិស័យផ្សេងៗជាច្រើនលើកលែងតែវិស័យកាស៊ីណូមួយប៉ុណ្ណោះ។  ដូច្នេះតាមរយៈការបែងចែកបែបនេះគឺអាចជួយកាត់បន្ថយហានិភ័យបាន។ ជាក់ស្ដែងក្នុងស្ថានភាពបច្ចុប្បន្នសម្រាប់អ្នកផ្ដោតលើការវិនិយោគលើវិស័យតែមួយ ជាពិសេសអ្នកវិនិយោគអចលនទ្រព្យ ខណៈបច្ចុប្បន្នទីផ្សារអចលនទ្រព្យគាំង ធ្វើឲ្យពួកគាត់ពិបាកក្នុងការបង្វិលសាច់ប្រាក់ខណៈទីផ្សារអចលនទ្រព្យពិបាកលក់ចេញ។ លោកបណ្ឌិតធ្លាប់លើកឡើងផងដែរថាអំឡុងពេលអតិផរណាកើនឡើងបែបនេះ អ្នកដែលមានចំណូលទាបមិនគួរចំណាយលុយទៅលើរបស់សម្ភារនិយមឡើយព្រោះសម្ភារនិយមអាចនឹងមិនបង្កើតជាប្រភពចំណូលទេ តែផ្ទុយទៅវិញវាអាចនឹងបន្ថែមបំណុលដល់អ្នកវិញទៀត"។ សម្ភារនិយមនេះ លោកបណ្ឌិតចង់សំដៅដល់យានជំនិះ ទូរស័ព្ទ និងរបស់ប្រេនៗផ្សេងៗជាដើម។ លោកបណ្ឌិត អ៊ិន ចាន់នីក៏បានណែនាំទៀតថាអំឡុងពេលអតិផរណកើនឡើង ប្រជាជនកម្ពុជាគួរយកលុយទៅវិនិយោគលើរបស់ណាដែលអាចបង្កើតជាប្រាក់ចំណូលព្រោះពេលអតិផរណាកើនឡើងការទុកលុយជាប់ខ្លួនច្រើនឬចាយលុយទិញរបស់ជាដែលបំណុលអាក្រក់នោះនឹងធ្វើឲ្យលុយអ្នកកាន់តែបាត់បង់តម្លៃ។ អ៊ីចឹងគួរយកលុយទៅវិនិយោគទិញទ្រព្យដែលបង្កើតជាប្រាក់ចំណូលដូចជា អចលនទ្រព្យ និងភាគហ៊ុនជាដើម។	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T08:30:32.396Z", "category": "ហិរញ្ញវត្ថុ", "views": 907, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ឧកញ៉ា គីម ហ៊ាង ប្រកាសលក់វីឡាតម្លៃ៥លានដុល្លារ តែមួយគត់នៅបុរី វិមានសំណាង	https://business-cambodia.com/articles/royal-villa-5-million	ឧកញ៉ាបណ្ឌិត គីម ហ៊ាង ប្រកាសលក់វីឡាមួយកន្លែងនៅក្នុងគម្រោងបុរី វិមានសំណាង របស់លោក ដែលជាប្រភេទ Royal Villa ក្នុងតម្លៃ៥លានដុល្លារ ខណៈតម្លៃនេះគឺមានចាប់ពីថ្ងៃទី១៣ ដល់ថ្ងៃទី១៥ ខែ មិថុនា ឆ្នាំ២០២៣។ នេះបើយោងតាមការបង្ហោះនៅលើផេកFacebook ផ្លូវការរបស់លោកកាលពីថ្ងៃទី១៣ ខែមិថុនា ឆ្នាំ២០២៣។ នៅក្នុងសំណេររបស់ឧកញ៉ាបានបង្ហាញនៅលក្ខណៈពិសេសៗរបស់វីឡាមួយនេះ រួមមាន៖  ១. តម្លៃត្រឹម ៥លានដុល្លារ សម្រាប់ពីឥលូវ រហូតដល់ថ្ងៃទី ១៥ កក្កដា ២០២៣ ដោយមិនកាត់ថ្លៃ និងមិនចុះថ្លៃសូម្បី១រៀល! ២. ទំហំដីជាង ២,៥០០ម៉ែត្រការ៉េ និងទំហំសំណង់ជិត ២,០០០ម៉ែត្រការ៉េ ៣. កក់លុយ ២លានដុល្លារ ចូលសាងសង់អោយភ្លាម ហើយបង់ប្រចាំខែ ១០មុឺនដុល្លារ រហូតដល់ថ្ងៃប្រគល់ផ្ទះ ក្នុង៣០ខែ Royal Villa មានទីតាំងនៅលើផ្លូវវិមានឈ្នះ-ឈ្នះ ២៥០០ម៉ែត ពីក្រសួងដែនដីថ្មី។ មានផ្ទៃដីសាងសង់សរុប ២៥ហិតា ធំជាងគេលើ ផ្លូវវិមានឈ្នះ-ឈ្នះ។ ជាបុរីបែបអភិជន ដំបូងគេ ដែលនៅជាប់មាត់ទឹកស្ទឹងបែបធម្មជាតិ។ សូមជម្រាបផងដែរថា គម្រោង បុរី វិមានសំណាង ជាគម្រោងដែលមានផ្ទះអាជីវកម្មចំនួន២២ល្វែង ក្រៅពីនោះសុទ្ធតែជាវិឡាទោល ជាគម្រោងដែលពោរពេញទៅដោយសក្តានុពល និងជាលំនៅដ្ឋានបែបអភិជន។ នៅក្នុងគម្រោងនបុរី វិមានសំណាង រួមមានប្រភេទ Shop house ផ្ទះអាជីវកម្ម, Prince Villa, Queen Villa, King Villa និង Royal Villa ផងដែរ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T07:28:14.462Z", "category": "អចលនទ្រព្យ", "views": 4037, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
លោក ប៊ុនចាន់ វីរៈ ចោលជំនាញIT ទៅចិញ្ចឹមជ្រូកព្រលែងឱ្យស៊ីស្មៅ មិនសូវចុះចំណី ដំបូងគេនៅខ្មែរ	https://business-cambodia.com/articles/keat-farm-pork-feeding	យើងធ្លាប់តែលឺគេចិញ្ចឹមជ្រូកដាក់ទ្រុងស៊ីចំណីបាវ ឬបាយជ្រូក ធ្វើឱ្យទ្រង់មានក្លិនមិនល្អនិងពិបាកក្នុងការថែទាំច្រើន ទម្រាំបានជ្រូកធំធាត់យកទៅលក់។ ប៉ុន្តែគំរូនៃការចិញ្ចឹមជ្រូកថ្មី១ ពីកសិដ្ឋានចិញ្ចឹមសត្វ គៀត ហ្វាម ដែលមានលោក ប៊ុន ចាន់ វីរៈ ជាម្ចាស់ បានឱ្យដឹងថាកន្លែងរបស់លោក ចិញ្ចឹមជ្រូកព្រលែងតាមវាលឱ្យស៊ីស្មៅ មិនសូវប្រើចំណីច្រើននោះទេ ធ្វើឱ្យជ្រូកមានសុខភាពល្អ អាចលក់បានថ្លៃ ហើយអាចបានផលចំណេញដល់សត្វផ្សេងៗទៀតក្នុងកសិដ្ឋាន។ ពូជស្មៅផ្អែមអ៊ីស្រាអែល ដាំពេញវាលនៅក្បែរជើងភ្នំឪរ៉ាល់ នាខេត្តកំពង់ស្តឺរបស់ លោក ប៊ុន ចាន់វីរៈ ដែលចោលអាជីពជាអ្នក IT  មកប្រើជីវីតជាអ្នកចម្ការ ដាំដំណាំលើដីតែ១ចិញ្ចឹមសត្វមានដូចជា ជ្រូក ចៀម គោ មាន់តាមបែបធម្មជាតិ ក្បែរជើងភ្នំ ដែលអាចនិយាយបានថាជាកសិដ្ឋានដំបូងគេហើយនៅខ្មែរដែលចិញ្ចឹមជ្រូកព្រលែងឱ្យស៊ីស្មៅតាមវាលបែបនេះ។ ថ្លែងប្រាប់ចាបក្រហម លោកវីរៈ បានឱ្យដឹងថាការចិញ្ចឹមសត្វជ្រូកឱ្យស៊ីស្មៅនេះវាចំណេញម្យ៉ាងត្រង់ថា លាមកជ្រូកមានជីវជាតិល្អសម្រាប់ស្មៅធ្វើឱ្យវាលាស់បានលឿននិងខ្ចីល្អព្រោះនៅពេលដែលយើងចិញ្ចឹមជ្រូកដោយការព្រលែងឱ្យវាមកស៊ីស្មៅបែបនេះ វាជុះនឹងដាក់ស្មៅវិញ ថែមទាំងអាចកាត់ស្មៅមួយចំនួននោះយកទៅឱ្យគោនិងចៀមស៊ីបានបន្ថែមទៀត។ លោកបានបន្ថែមថាការចិញ្ចឹមបែបនេះអាចកាត់បន្ថយបានច្រើនលើការប្រើប្រាស់ចំណីជ្រូក ព្រោះថាប្រភេទស្មៅដែលលោកដាំឱ្យជ្រូកស៊ីនោះជាពូជស្មៅផ្អែមមកពីប្រទេសអ៊ីស្រាអែល ដែលមានសារជាតិប្រូតេអ៊ីនធ្វើឱ្យជ្រូកមានក្រពះពោះវៀនល្អ និងមានសាច់ឆ្ងាញ់ជាងធម្មតានៅពេលយកទៅលក់។  យ៉ាងណាមិញនាពេលបច្ចុប្បន្ននេះជ្រូកចិញ្ចឹមតាមបែបធម្មជាតិរបស់លោកអាចលក់សាច់បានថ្លៃហើយថែមទាំងមានការកម្មង់ទិញយកទៅធ្វើម្ហូបនៅក្នុងសណ្ឋារគារធំៗថែមទៀតផង ដែលសាច់ជ្រូកតាមរយៈការចិញ្ចឹមបែបនេះកសិដ្ឋានរបស់លោកអាចលក់វាបានក្នុង១គីឡូតម្លៃចន្លោះ២៥០០០រៀលឡើងទៅ។ គួរជម្រាបផងដែរថា គៀត ហ្វាម- Keat Farm របស់លោក ប៊ុន ចាន់វីរៈ មិនត្រឹមតែចិញ្ចឹមជ្រូកធម្មជាតិតាមរបៀបថ្មីនោះទេ លោកក៏ចិញ្ចឹមគោយកទឹកដោះលក់ និងចិញ្ចឹមចៀមយកសាច់លក់បានថ្លៃមិនចាញ់របស់នាំចូលនោះទេ។ ដូច្នេះដើម្បីជ្រាបកាន់តែច្បាស់អំពីបច្ចេកទេសក្នុងការចិញ្ចឹមជ្រូកឱ្យស៊ីស្មៅនេះ សូមបងប្អូនរង់ចាំទស្សនាវីដេអូរបស់កម្មវិធី ក្តីស្រមៃខ្ញុំដែលផលិតដោយ Business Cambodia ក្នុងពេលឆាប់ៗនេះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T07:25:44.824Z", "category": "ភាពជាអ្នកដឹកនាំ", "views": 2098, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មានពី A ដល់ Z ! អ្នករកស៊ីចង់បានគ្រឿងបរិក្ខាប្រើប្រាស់ល្អ មកស្គាល់កន្លែងលក់ម៉ាស៊ីនមួយកន្លែង លក់គ្រប់មុខអ្វីក៏មាន	https://business-cambodia.com/articles/yeung-shi-group	យ៉ាងស៊ឺគ្រុប Yeung Shi Group Co ,.Ltd គឺជាក្រុមហ៊ុនលក់គ្រឿងម៉ាស៊ីនដ៏ឈានមុខមួយនៅក្នុងប្រទេសកម្ពុជាដែលត្រូវបានបង្កើតឡើងតាំងតែពីឆ្នាំ ១៩៩៦ មកម្លេះ ពោលគឺយ៉ាងស៊ឺគ្រុបបានឈរនៅលើទីផ្សារអស់រយៈពេលជាង20ឆ្នាំ មកហើយ។ក្រុមហ៊ុនដ៏ឈានមុខមួយនេះមានលក់ទៅដោយគ្រឿងម៉ាស៊ីន ជាច្រើនប្រភេទដែលមានទាំងម៉ាស៊ីនប្រើប្រាស់នៅក្នុងគេហដ្ឋាន រោងចក្រ សហគ្រាស អាជីវកម្មតូចធំ គ្រប់ប្រភេទទាំងអស់ ដែលមានដូចជា៖ បរិក្ខាសំរាប់ធ្វើនំ គ្រប់ប្រភេទ បរិក្ខាផ្សារទំនើប ទូតាំងត្រជាក់តូចធំគ្រប់ប្រភេទ បរិក្ខាផ្ទះបាយ ម្ហូបអ៊ឺរ៉ុប ម្ហូបចិន ម្ហូបអាស៊ី-ល- បរិក្ខាវេចខ្ចប់ កែឆ្នៃផលិតផលក្នុងស្រុកអោយកាន់តែមានសំរស់ឈរលើឆាកអន្តរជាតិ។ យ៉ាងណាមិញ ចំពោះម៉ាស៊ីនដែលក្រុមហ៊ុន យ៉ាងស៊ឺគ្រុប មានលក់គឺមានតម្លៃចាប់ពី ១០ ដុល្លារឡើងទៅ ហើយអ្វីដែលកាន់តែពិសេសរបស់ក្រុមហ៊ុនចាស់វស្សាមួយនេះគឺ រាល់អតិថិជនដែលបានមកជាវនូវប្រភេទម៉ាស៊ីនណាមួយពីក្រុមហ៊ុននឹងទទួលបានការធានារយៈពេលមួយឆ្នាំ និងមានសេវាកម្មជួសជុលជូនអតិថិជនជារៀងរហូតដោយឥតគិតថ្លៃ។បន្ថែមពីនោះ ក្រុមហ៊ុនក៏មានសេវាប្រឹក្សាជូនអតិថិជនដោយមិនគិតថ្លៃ រួមជាមួយនឹងការរៀបជូនអតិថិជន ជាកញ្ចប់ពីក្រុមហ៊ុនថែមទៀតផង។ គួរបញ្ជាក់ផងដែរថា បើគិតមកដល់បច្ចុប្បន្ននេះ ក្រុមហ៊ុន យ៉ាងស៊ឺគ្រុប មានការិយាល័យកណ្តាលស្ថិននៅអគារលេខ230ផ្លូវលេខ270សង្កាត់ទួលទំពូង2ខណ្ឌចំការរាជធានីភ្នំពេញនឹងមានសាខាធំៗដែលរួមមាន ៖ *ការិយាល័យកណ្តាលអតិថិជនអាចប្រឹក្សាយោបល់នឹងទស្សកិច្ចជាមួយផលិផលគ្រប់ប្រភេទរបស់ខាងក្រុមហ៊ុនយ៉ាងស៊ឺគ្រុបយើងខ្ញុំ សាខាបឹងសាឡាង ផ្តោតទៅលើ បរិក្ខាផលិតនំគ្រប់ប្រភេទ បរិក្ខាត្រជាក់ ចង្ក្រានបាយនិងកែឆ្នៃផលិតផលចំនីអាហារគ្រប់ប្រភេទ សាខាជ្រោយចង្វា ផ្តោតទៅលើបរិក្ខាកសិកម្មគ្រប់ប្រភេទ សាខាហាណូយ ផ្តោតទៅលើបរិក្ខាការងារសំភារៈសំណង់និងបរិក្ខាបំពាក់លើសំណង់តូចធំ ឌឹគ័រគ្រប់ប្រភេទ ជាពិសេសបរិក្ខាវិស័យរថយន្តដូចជាប៉ុងជាដើម -ល-៕ សូមរំលឹកផងដែរថាសម្រាប់បងប្អូនដែលមានគម្រោងអាជីវកម្មហើយត្រូវការប្រើប្រាស់បរិក្ខាដែលមាន គុណភាពខ្ពស់ តម្លៃសមរម្យ សេវាកម្មផ្តល់ជូនពិសេស អាចស្វែងរកការប្រឹក្សាដោយមិនគិតថ្លៃ តាមរយៈក្រុមហ៊ុនយ៉ាងស៊ឺគ្រុបគ្រប់សាខាដែលមានជំនាញឯកទេសម៉ាស៊ីននិងជាជំរើសទី1នៅកម្ពុជា នៅគ្រប់សាខារបស់ យ៉ាងស៊ឺគ្រុប ឬក៏អាចធ្វើការសាកសួរព័ត៌មានលម្អិតតាមរយៈ Facebook Page : Yeung shi group-Head Office ឬតាមរយៈលេខទូរស័ព្ទ 012309302 ៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T05:46:45.762Z", "category": "PR", "views": 952, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
អស្ចារ្យណាស់! លោក ជុំ វិចិត្ត ច្នៃត្រឡោកដូងផលិតធ្យូងលក់ រហូតឈ្នះពានរង្វាន់និងធ្លាប់នាំចេញ ទៅដល់ជប៉ុន អាល្លឺម៉ង់ និង តែវ៉ាន់	https://business-cambodia.com/articles/khmer-green-charcoal-	លោក ជុំ វិចិត្ត បច្ចុប្បន្នគឺជា CEO នៃក្រុមហ៊ុនផលិតធ្យូងអនាម័យ Khmer Green Charcoal ដែលជាក្រុមហ៊ុនផលិតធ្យូងអនាម័យឈានមុខគេមួយនៅក្នុងប្រទេសកម្ពុជា។ ក្រៅពីមានឈ្មោះបោះសម្លេងនៅក្នុងស្រុក យីហោផលិតធ្យូងកូនខ្មែររូបនេះ ក៏ធ្លាប់ទទួលបានប្រជាប្រិយភាពក្នុងការនាំចេញធ្យូងទៅលក់នៅប្រទេសផងដែរ ដែលមានប្រទេសជប៉ុន អាល្លីម៉ង និង តៃវ៉ាន់។ ជាក់ស្តែង ក្នុងកិច្ចសម្ភាសន៍ជាមួយ Business Cambodia លោក ជុំ វិចិត្ត បានឱ្យដឹងថា ក្រុមហ៊ុន Khmer Green Charcoal នេះត្រូវបានបង្កើតឡើងតាំងតែពីឆ្នាំ ២០០៨ មកម្លេះ បើគិតមកដល់ពេលបច្ចុប្បន្នមានរយៈពេល ១៤ ឆ្នាំហើយ។លោកបានបន្តថា ក្រុមហ៊ុននេះដើមឡើយមិនមែនលោកជាអ្នកមើលការខុសត្រូវនោះទេ ពោលគឺក្រុមហ៊ុននេះជា គំរោងមួយរបស់អង្គការ GERES របស់បារាំង សហការជាមួយមណ្ឌលភាពញញឹមនៃកុមារ មានគោលបំណងចង់ចូលរួមចំណែកជួយដល់ការកាត់បន្ថយការកាប់បំផ្លាញព្រៃឈើដើម្បីធ្វើធ្យូង ដោយងាកមកកែច្នៃកាកសំណល់ សរីរាង្គ រឺកាកសំណល់ជីវម៉ាស់ដូចជាសំបកដូង ត្រឡោកដូង សំបកទុរេន ស្នូលពោត ។ល។ ទៅជាធ្យូងវិញ។ បន្តក្រោយមក រហូតដល់ឆ្នាំ ២០១១ លោកក៏បានចូលមកមើលការខុសត្រូវក្រុមហ៊ុននេះ នឹងបានផ្តាច់ខ្លួនទាំងស្រុងទៅជាក្រុមហ៊ុនឯកជនវិញ ដោយនៅសហការជាមួយមណ្ឌលភាពញញឹមនៃកុមារលើសេវ៉ាសង្គមកិច្ច ផ្តល់ឪកាសការងារដល់អ្នកដែលមានជីវភាពខ្វះខាត ក្រោមល័ក្ខខ័ណ្ជបញ្ជូនកូនៗពួកគាត់ទៅរៀនជាមួយមណ្ឌល។ហើយចាប់តាំងពីលោកចូលមើលការខុសត្រូវ មានបញ្ហាជាច្រើនដែលលោកត្រូវដោះស្រាយក្នុងនោះរួមមាន ផលលំបាកពីបច្ចេកទេសនៃខ្សែសង្វាក់ផលិតកម្ម និង កង្វះខាតភាពស្តង់ដារ ជាដើម។ប៉ុន្តែ បញ្ហាទាំងអស់នោះមិនបានធ្វើឱ្យលោកផ្អាកដំណើរការនោះទេ ផ្ទុយទៅវិញ លោកបានយកបញ្ហាធ្វើជាមេរៀននឹងស្វែងរកដំណោះស្រាយ រហូតធ្វើឱ្យធ្យូងអនាម័យរបស់លោកមានឱកាសបានដាក់លក់នៅតាមផ្សារទំនើបធំៗដូចជា ម៉ាក្រូ ឡាក់គី Aeon  និងផ្សារទំនើបធំៗជាច្រើនផ្សេងទៀត និងបណ្តាភោជនីយដ្ឋានធំៗជាច្រើននៅក្នុងរាជធានីភ្នំពេញ។ លើសពីនេះទៅទៀត ធ្យូងអនាម័យ Khmer Green Charcoal ធ្លាប់ឈានដល់ការនាំចេញទៅលក់ដល់ក្រៅប្រទេសដូចជា ជប៉ុន អាល្លឺម៉ង់ និង តៃវ៉ាន់ និងធ្នាប់ឈ្នះពានរង្វាន់ពី London ដោយមានការចូលរួមពីប្រទេសប្រមាណជា ១៣០ ថែមទៀតផង។លទ្ធផលទាំងអស់នេះកើតឡើងដោយសារតែការខិតខំប្រឹងប្រែងរបស់លោក ជុំ វិចិត្ត ក៏ដូចជាគុណភាពនៃផលិតផលរបស់លោកផងដែរ ដោយវត្ថុធាតុដើមនៃធ្យូងអនាម័យរបស់លោកផលិតចេញពីត្រឡោកដូងសុទ្ធ១០០% ដែលធ្វើឱ្យធ្យូងមានគុណភាព ឆេះងំបានល្អនិងឆេះបានយូរជាងធ្យូងធម្មតា មិនតែប៉ុណ្ណោះអ្វីដែលជាគុណតម្លៃធំបំផុតរបស់ធ្យូងអនាម័យនោះគឺ បានជួយដល់ការកាត់បន្ថយការកាប់បំផ្លាញព្រៃឈើ កាត់បន្ថយកាកសំណល់ ផ្តល់ឱកាសការងារដល់ប្រជាជនខ្មែរ និងជួយដល់ការអប់រំរបស់កុមារនៅកម្ពុជាថែមទៀតផង។ គួរបញ្ជាក់ផងដែរថា ជាមធ្យមក្នុងមួយថ្ងៃ ក្រុមហ៊ុន Khmer Green Charcoal អាចផលិតធ្យូងអនាម័យបានចន្លោះពី ៣ ទៅ ៤ តោន ដោយតម្លៃលក់មានចាប់ពីចាប់ពី ១៥០០រៀល ដល់ ១៩០០រៀល ទៅតាមបរិមាណទិញ។ហើយមកដល់បច្ចុប្បន្នធ្យូងអនាម័យរបស់កូនខ្មែរមួយនេះ បាននឹងកំពុងប្រើប្រាស់នៅតាមបណ្តាហាងនិងភោជនីយដ្ឋាន កូរ៉េ ជប៉ុន ខ្មែរ ជាច្រើនកន្លែង។ហេតុដូច្នេះសម្រាប់បងប្អូនដែលជាអ្នករកស៊ីត្រូវការប្រើធ្យូងដែលមានគុណភាព តម្លៃសមរម្យ ប្រើទៅសន្សំសំចៃ ជួយដល់បរិស្ថានកុំភ្លេចធ្យូងនៅ Khmer Green Charcoal ឬ លេខទំនាក់ទំនង 095 666 360 ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T04:16:37.619Z", "category": "ចាប់ផ្តើមអាជីវកម្ម", "views": 1118, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ក្រោយត្រៀមជ្រើសបង្កើតតំបន់ប៉ូលសេដ្ឋកិច្ចទី៥ ខេត្ដ ៤ នេះក៏អាចនឹងមានផ្លូវល្បឿនលឿនថ្មីឆ្លងកាត់នាពេលខាងមុខ	https://business-cambodia.com/articles/expressway-in-four-province	កាលពីដើមខែមីនា ឆ្នាំ២០២៣ កន្លងទៅនេះ ប្រមុខរាជរដ្ឋាភិបាលសម្ដេចតេជោ ហ៊ុន សែន បានគូសបញ្ជាក់ថា កម្ពុជាអាចនឹងបង្កើតតំបន់ប៉ូលសេដ្ឋកិច្ចទី៥ នៅភូមិភាគឦសាន ដែលរួមមានខេត្ដក្រចេះ ខេត្ដស្ទឹងត្រែង ខេត្ដរតនៈគិរី និងខេត្ដមណ្ឌលគិរី។ ការបង្កើតតំបន់ប៉ូលសេដ្ឋកិច្ចលើខេត្ដទាំងនេះ គឺក្នុងគោលបំណងគាំទ្រដល់វិស័យកសិ-ឧស្សាហកម្មដែលមាន។ យ៉ាងណាក្រៅពីការត្រៀមបង្កើតតំបន់ប៉ូលសេដ្ឋកិច្ចខាងលើ ថ្មីៗនេះរាជរដ្ឋាភិបាលក៏បានបង្ហើបពីគម្រោងសាងសង់ផ្លូវល្បឿនលឿនទី៤ ឆ្លងកាត់ខេត្ដក្រចេះ ខេត្ដស្ទឹងត្រែង ខេត្ដរតនៈគិរី និងខេត្ដមណ្ឌលគិរីផងដែរ។ ដោយផ្លូវនេះនឹងជួយសម្រួលដល់ការដឹកជញ្ជូនទំនិញ កសិផលទៅលក់កាន់តែងាយស្រួលជាងមុន។ យោងតាមការលើកឡើងពីឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្ដ្រីក្រសួងសាធារណការ និងដឹកជញ្ជូន ក្នុងពិធីចុះកិច្ចព្រមព្រៀងសាងសង់ផ្លូវល្បឿនលឿនភ្នំពេញ-សៀមរាប-ប៉ោយប៉ែត កាលពីថ្ងៃទី៧ ខែមិថុនា បានបញ្ជាក់ដូច្នេះថា “ខ្ញុំចេះតែបិទភ្នែកស្រមើលស្រមៃ (ផ្លូវល្បឿនលឿនទី៤) ថាអាចចេញពីភ្នំពេញទៅក្រចេះ ពីក្រចេះទៅស្នួល និងទៅមណ្ឌលគិរី ទៅសែនមនោរម្យ ចេញពីសែនមនោរម្យទៅកោះញ៉ែក ចេញពីកោះញ៉ែកទៅបានឡុង ចេញពីបានឡុងត្រឡប់មកស្ទឹងត្រែង អូរពងមាន់ ទៅព្រះវិហារ ចេញពីព្រះវិហារតមកសៀមរាប និងត្រឡប់មកភ្នំពេញវិញ។ ឯកឧត្ដមបន្ដថា គម្រោងរបស់យើងតាមពិតគឺមានផែនការអ៊ីចឹងមែន គឺគ្រោងធ្វើផ្លូវល្បឿនលឿននេះនៅជុំវិញប្រទេសកម្ពុជាតែម្ដង។ ប៉ុន្ដែទោះជាយ៉ាង សម្រាប់គម្រោងនេះឯកឧត្ដមទេសរដ្ឋមន្រ្ដី ស៊ុន ចាន់ថុល នៅមិនទាន់បញ្ជាក់ថា ចាប់ផ្ដើមធ្វើការសិក្សាសាងសង់នៅពេលណាឲ្យជាក់លាក់នៅឡើយនោះទេ៕ អត្ថបទ៖ វិធាវី	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T04:11:17.957Z", "category": "អចលនទ្រព្យ", "views": 1305, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មិនធម្មតា! អតីតពលករជប៉ុន យកជំនាញដាំមើមឈូកជប៉ុន មកស្រុកខ្មែរ ១ហិកតា ប្រមូលបាន១៥តោន	https://business-cambodia.com/articles/chuk-japan-plant-in-khmer	ដំណាំឈូកត្រូវបានប្រជាជនខ្មែរចាត់ទុកថាជារុក្ខជាតិមួយប្រភេទដែលមានសារៈអត្ថប្រយោជន៍ច្រើន ផ្កាឈូកយកមកថ្វាយព្រះ ស្លឹកប្រើសម្រាប់ខ្ចប់អាហារ ផ្លែអាចបរិភោគបាន និងមើមអាចយកមកធ្វើអាហារបានទៀត។ ប៉ុន្តែបើនិយាយដល់ឈូកដែលសម្បូរដោយសារធាតុចញ្ចឹម ជាក់ស្តែងដូចឈូកជប៉ុនមិនទាន់សម្បូរនៅឡើយទេនៅខ្មែរ ប៉ុន្តែឥឡូវនេះកូនខ្មែរអាចធ្វើបានហើយ ខណៈមួយហិកតាអាចប្រមូលផលបានយ៉ាងតិច ១៥តោន។ ថ្លែងប្រាប់ក្រុមការងារ Business Cambodia លោក ឡុង គន្ធា ហៅកាត់ ខេធី ជាម្ចាស់កសិដ្ឋានមើមឈូក ខេ ធី  បានឱ្យដឹងថាមុនពេលចាប់ផ្តើមដាំនៅស្រុកខ្មែរ លោកធ្លាប់ជាអតីតពលករដាំឈូកនៅប្រទេសជប៉ុនអស់រយៈពេលចូល៧ឆ្នាំ។ នៅឆ្នាំ២០២២ លោកគោលបំណងមួយគឺដាំដំណាំនេះនៅខ្មែរ ព្រោះលោកគិតថា នៅខ្មែរមានឈូកច្រើនណាស់ ចុះហេតុអ្វីក៏អត់មើមឈូកដែលល្អសម្រាប់សុខភាពដូចនៅជប៉ុន? ដូច្នេះហើយលោកក៏ចាប់ផ្ដើមឱ្យគ្រួសារនៅស្រុកខ្មែរចាប់ផ្ដើមធ្វើតាមវិធីដែលលោកណែនាំមុនលោកហោះទៅកាន់ប្រទេសកម្ពុជាវិញ។ ដោយការចាប់ផ្តើមនោះពុំមានអ្នកជឿថាលោកធ្វើបាននោះទេ សូម្បីតែជនជាតិជប៉ុន។ ជាការពិតណាស់បន្ទាប់ពីត្រឡប់មកស្រុកខ្មែរវិញនៅឆ្នាំ២០២៣ខែ២ ក្នុងការធ្វើនេះមានឧបសគ្គច្រើន ដោយសារតែបញ្ហាអាកាសធាតុប្រទេសខែ្មរនឹងជប៉ុនមិនដូចគ្នា ហើយសត្វល្អិតស៊ីច្រើន ប៉ុន្តែលោកក៏យកបញ្ហាទាំងនេះទៅពិភាក្សាជាមួយអ្នកជំនាញដោយដោះស្រាយម្តងមួយៗ ហូតលោកអាចទទួលបាននូវលទ្ធផលល្អ។ លោកបានបន្តទៀតថា ដំណាំមើមឈូកនេះ យើងត្រូវចំណាយពេល៣ខែទើបអាចប្រមូលផលបានម្តង ខណៈសព្វថ្ងៃនេះលោកកំពុងដាំនៅលើផ្ទៃដីទំហំប្រមាណជា ៧ហិតា ដោយមួយហិតាអាចប្រមូលបានយ៉ាងតិច១៥តោនគីឡូ។ បើនិយាយអំពីអត្ថប្រយោជន៏វិញរុក្ខជាតិមើមឈូកនេះ ជួយដល់សុខភាពដូចជា ធ្វើអោយប្រសើរឡើងនូវចរន្តឈាម កាត់បន្ថយភាពតានតឹង គ្រប់គ្រងសម្ពាធឈាម រំលាយអាហារបានល្អ សំបូរទៅដោយវីតាមីនAនិងC  គ្រប់គ្រងទំងន់ និងជួយបានជាច្រើនទៀត។ គួរជម្រាបផងដែរថា សម្រាប់បងប្អូនដែលចាប់អារម្មណ៍អាចធ្វើការទំនាក់ទំនងទៅកាន់ហ្វេកប៊ុកផេករបស់លោកផ្ទាល់គឺ កសិដ្ឋានមើមឈូក ខេ ធី ឬតាមរយៈលេខទូរស័ព្ទ +855 67 277 767៕ អត្ថបទដោយ៖ នៅ ថាត់សណា (សម្រាប់បងប្អូនដែលមានផលិតផលចង់ផ្សាព្វផ្សាយអាចទំនាក់ទំនងមកកាន់នាងខ្ញុំបានដែលមានលេខទូរស័ព្ទ 087829969)	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T04:01:22.498Z", "category": "កំពូលអ្នកលក់", "views": 3926, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
សោកស្តាយ! រោងចក្រជាង៤០ នៅអង់គ្លេសបានក្ស័យធនបន្តគ្នា ក្រោយមិនអាចទប់ទល់នឹងវិបត្តិអតិផរណា	https://business-cambodia.com/articles/close-start-up-in-english	ចាប់តាំងពីដើមឆ្នាំ ២០២៣ នេះមក មានរោងចក្រមប្រមាណជាង៤០ ដែលកំពុងតែមានវត្តមាននៅក្នុងចក្រភពអង់គ្លេសបានប្រកាសក្ស័យធនបន្តកន្ទុយគ្នា ខណៈដែលក្រុមហ៊ុនភាគច្រើនដែលបានបិទទ្វារនៅ ចក្រភពអង់គ្លេសគឺជាក្រុមហ៊ុនផលិតស្រាបៀរ។ នេះបើយោងតាមការចុះផ្សាយដោយវេបសាយ the guardian ។ ប្រភពដដែលបានបន្តឱ្យដឹងទៀតថា ក្រៅពីក្រុមហ៊ុនផលិតស្រាបៀរដាក់ពាក្យក្ស័យធនបន្តគ្នាបែបនេះ សូម្បីតែកន្លែងសិប្បកម្មផលិតស្រាបៀរតូចៗក៏កំពុងតែជួបនៅហានភ័យខ្ពស់ដែរ ព្រោះប្រជាពលរដ្ឋនៅចក្រភពអង់គ្លេសកំពុងតែកាត់បន្ថយការចំណាយទៅលើមុខទំនិញណាថ្លៃៗ ដោយងាកទៅទិញផលិតផលណាដែលមានតម្លៃទាប ព្រោះពេលនេះវិបត្តិតម្លៃនៅលើមុខទំនិញកំពុងតែហក់ឡើងខ្ពស់។ លោក Paul Maloney ដែលជានាយករងក្រុមហ៊ុន Mazars បាននិយាយថា រោងចក្រផលិតស្រាបៀរ បានជួបការលំបាកមួយរយៈមកហើយ ដោយសារតែមានការកើនឡើងនៃតម្លៃទំនិញបាននាំមកនូវបញ្ហាប្រឈមផ្នែកហិរញ្ញវត្ថុរបស់ពួកគេ តែក្រុមហ៊ុនផលិតស្រាបៀរតែងតែប្រកាសលក់បញ្ចុះតម្លៃ ឬមានកម្មវិធីលក់តម្លៃពិសេសផងដែរ ប៉ុន្តែអតិថិជនភាគច្រើនបែរទៅសម្លឹងទៅទិញផលិតផលដែលមានតម្លៃថោកជាងទៅវិញ។ នាយករងក្រុមហ៊ុន Mazars បានបន្តទៀតថា ជាធម្មតានៅពេលទំនិញដែលត្រូវទិញយកមកផលិតមានតម្លៃថ្លៃ ដូចនេះការផលិតចេញមកលក់នៅលើទីផ្សារក៏ត្រូវលក់ក្នុងតម្លៃថ្លៃជាងមុនដែរ ប៉ុន្តែការតម្លើងថ្លៃនេះស្របពេលដែលអតិថិជនភាគច្រើនកំពុងតែសន្សំសំចៃក្នុងការចំណាយផ្សេងៗ ដូច្នេះហើយវាបានបណ្តាលឱ្យក្រុមហ៊ុនស្រាបៀរភាគច្រើននៅចក្រភពអង់គ្លេសមិនអាចទប់ទល់ជាមួយចំណាយបានរហូតបានដាក់ពាក្យក្ស័យធនបន្តកន្ទុយគ្នាបែបនេះ។ គួរបញ្ជាក់ផងដែរថា កាលពីឆ្នាំមុនក៏មានហាងស្រាប្រមាណជាង ៤០០នៅចក្រភពអង់គ្លេសបានបិទទ្វារជារៀងរហូតផងដែរ ហើយនៅឆ្នាំនេះក៏មានអាជីវកម្មផលិតស្រា ចំនួន ៤៥ក្រុមហ៊ុនបន្ថែមទៀតបានសម្រេចចិត្តដាក់ពាក្យក្ស័យធន ដោយសារមិនអាចទប់ទល់ជាមួយតម្លៃថាមពលឡើងថ្លៃក៏ដូចជាអតិផរណាកើនឡើងខ្ពស់ផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T03:59:31.988Z", "category": "ចាប់ផ្តើមអាជីវកម្ម", "views": 1596, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុងប៉ោយប៉ែត កាន់តែស្រស់ស្អាត! រដ្ឋនឹងចំណាយលុយជិត ១០០លាន$ អភិវឌ្ឍន៍គម្រោងធំៗ៤ នៅក្នុងក្រុង	https://business-cambodia.com/articles/poipet-city-spends-nearly-100-million-to-develop-4-major-projects-in-the-city	រដ្ឋបាលក្រុងប៉ោយប៉ែត នឹងចំណាយទុនប្រមាណ ៧៨ លានដុល្លារ  ដើម្បីយកមកអភិវឌ្ឍគម្រោងធំៗចំនួន៤ នៅក្នុងក្រុងប៉ោយប៉ែត ដើម្បីធ្វើឱ្យក្រុងនេះ ក្លាយជាទីក្រុងដែលមានភាពស្រស់ស្អាត ស៊ីវីល័យដើម្បីទាក់ទាញភ្ញៀវទេសចរជាតិ និងអន្តរជាតិ។ យោងតាមការចុះផ្សាយរបស់ ក្រសួងព័ត៌មាន កាលពីថ្ងៃទី៣ ខែមិថុនា ឆ្នាំ២០២៣ បានឱ្យដឹងថា ចំពោះគម្រោងចំនួន៤ ដែលរដ្ឋបាលក្រុងប៉ោងប៉ែតត្រៀមវិនិយោគ រួមមាន៖ ១គឺ គម្រោងអភិវឌ្ឍន៍ប្រព័ន្ធលូ,ទី២ គម្រោងធ្វើផ្លូវ,ទី៣ធ្វើទីលានចាក់ សំរាម និងទី៤ គម្រោងចម្រោះទឹកកខ្វក់ ។  តាមការបញ្ចាក់ ក្នុងចំណោមគម្រោងទាំង៤ ខាងលើនោះក៏មានគម្រោងមួយបានចាប់ផ្ដើមធ្វើហើយនោះគឺប្រព័ន្ធទឹកសម្រាប់កាត់បន្ថយជំនន់ទឹក ភ្លៀងខាងជើងផ្លូវជាតិបានន័យថាពេលភ្លៀងមកអស់កាត់ផ្លូវជាតិលេខ ៥ធ្លាក់ទៅអូរព្រំដែននេះ។ ក្នុងនោះដែរលោក គាត ហ៊ុល អភិបាលក្រុងប៉ោយប៉ែតបានបញ្ជាក់ថា ការកសាងទីក្រុងគួរឱ្យចង់រស់នៅជានិន្នាការមួយដែលបាននិងកំពុងរៀបចំហើយមានការអនុវត្តពាសពេញពិភពលោកដើម្បីជំរុញកំណើនសេដ្ឋកិច្ចដែលមានភាពធន់និងប្រកបដោយចីរភាព៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:24", "date_created": "2023-06-14T03:35:28.726Z", "category": "អចលនទ្រព្យ", "views": 1359, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ស្ដេចត្រាញ់រោងចក្រ! បច្ចុប្បន្នភ្នំពេញមានរោងចក្រនិងសហគ្រាសជាង ៧០០ បង្កើតការងារដល់កម្មករជាង៣៣ម៉ឺននាក់	https://business-cambodia.com/articles/factory-in-phnom-penh	បច្ចុប្បន្ននេះរោងចក្រនិងសហគ្រាសនៅរាជធានីភ្នំពេញមានចំនួន៧២៧ កន្លែងបាននិងកំពុងផ្តល់ឱកាសការងារដល់កម្មករនិយោជិតជាង៣៣ម៉ឺននាក់ឲ្យមានចំណូលទៀងទាត់សម្រាប់ទ្រទ្រង់ជីវភាពក្នុងក្រុមគ្រួសារនិងទទួលអត្ថប្រយោជន៍ជាច្រើនទៀតទៅតាមការរីកចម្រើននៃរោងចក្រនីមួយៗ ។ នេះបើតាមប្រសាសន៍របស់សម្ដេចតេជោ ហ៊ុន សែន នាយករដ្ឋមន្ដ្រីនៃព្រះរាជាណាក្រកម្ពុជា។ ថ្លែងនៅក្នុងពិធីជួបសំណេះសំណាលជាមួយកម្មករ កម្មការិនីមកពីរោងចក្រ សហគ្រាសចំនួន១១ នៅខណ្ឌពោធិ៍សែនជ័យ រាជធានីភ្នំពេញនាថ្ងៃទី ១៣ ខែមិថុនាឆ្នាំ ២០២៣ នេះសម្ដេច នាយករដ្ឋមន្ត្រីនៃព្រះរាជាណាចក្រកម្ពុជាបានមានប្រសាសន៍ថា ប្រទេសកម្ពុជាបច្ចុប្បន្ននៅមានការវិនិយោគជាច្រើនពីបរទេសដោយទាំងរោង ចក្រនិងសហគ្រាសនៅភ្នំពេញនិងបណ្តាខេត្តមានការកើនឡើងជាបន្ត បន្ទាប់ដែលបង្ហាញឲ្យឃើញថាកម្ពុជាមានការអភិវឌ្ឍលឿនរហ័សនិងមានសុខសន្តិភាពពេញលេញទើបមានអ្នកវិនិយោគមកបណ្ដាក់ ទុនជាបន្តបន្ទាប់បែបនេះ។ សម្តេចតេជោបានមានប្រសាសន៍បន្តថា គ្រាន់តែរាជធានីភ្នំពេញមួយមានរោងចក្រកាត់ដេរនិងសហគ្រាស៧២៧រោងចក្រសហគ្រាស  ទាំងអស់នេះបានបង្កើនឱកាសការងារដល់កម្មករកម្មការិនីរហូតដល់៣៣ម៉ឺន៨ពាន់នាក់កំពុងធ្វើការងារប្រកបដោយនិរន្តរភាពនិងមានប្រាក់ខែសមរម្យសម្រាប់បង្កើនជីវភាពឲ្យមានភាពធូរធារពីមួយឆ្នាំទៅមួយឆ្នាំពិសេសកាត់បន្ថយការចំណាកស្រុក៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-13T16:07:02.109Z", "category": "ព័ត៌មានថ្មីៗ", "views": 1039, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចង់ចេះភាសាបន្ថែម មកស្គាល់ឆាណែលយូធូប៥ រៀនភាសាចិន-អង់គ្លេសហ្វ្រីៗ ងាយយល់ស្រួលរៀន	https://business-cambodia.com/articles/youtube-channel-learning-language-	ភាសាទី២គឺជាតម្រូវការចំាបាច់១ក្នុងការប្រើប្រាស់នាពេលបច្ចុប្បន្ននេះ ជាពិសេសសម្រាប់ការសិក្សានៅមហាវិទ្យាល័យនឹងការធ្វើទំនាក់ទំនង។ យ៉ាងណាមិញភាសាអង់គ្លេសក៏ត្រូវបានគេចាត់ទុកជាភាសាទី២ ដ៏សំខាន់មួយផងដែរ ដូច្នេះក្រៅពីរៀននៅសាលា សម័យនេះយើងអាចរៀននៅតាមអ៊ីនធើណេត អេបទូរស័ព្ទ យូធូប ក៏ដូចជា Podcast ក៏ប៉ុន្តែថ្ងៃនេះយើងសូមលើកយកឆាណែលយូធូប ចំនួន៥ រៀនអង់គ្លេស-ចិន មិនអស់ប្រាក់ ងាយស្រួលយល់ក្នុងការរៀន។ ១ . ឆាណែលរៀនភាសាអង់គ្លេស Speak English With Vanessa ឆាណែល១នេះគឺបង្រៀនដោយជនជាតិដើមអាមេរិក នឹងជួយអ្នករៀនភាសាអង់គ្លេសនិយាយដោយទំនុកចិត្ត ធម្មជាតិ និងគ្មានភាពតានតឹងក្នុងការរៀនភាសាអង់គ្លេស។ លើសពីនេះទៅទៀតឆាណែលនេះ បង្រៀនងាយៗស្រួលយល់សម្រាប់អ្នកចេះភាសាអង់គ្លេសតិចតួចរួចចង់ពង្រឹងបន្ថែម  សម្រាប់ប្រើក្នុងការរស់នៅនិងនៅកន្លែងការងារហើយតែងតែមានលំហាត់អនុវត្តហ្រ្វីៗផងដែរបន្ទាប់ពីរៀនមេរៀននីមួយៗរួច។ ២.  Learn English with EnglishClass101.com EnglishClass101 គឺជាគេហទំព័រសិក្សាភាសាអង់គ្លេសតាមយូធូបដែល ដែលអ្នកនឹងរៀននិយាយ អាន និងសរសេរភាសាអង់គ្លេស ជាពិសេសសម្រាប់ពង្រឹងវេយ្យាករណ៍ ងាយស្រួលយល់ និងឆាប់ចេះសម្រាប់អ្នកចេះបន្តិចបន្តួចក៏រៀនបានដូចគ្នា។ ៣. ឆាណែលរៀនភាសាអង់គ្លេស linguamarina សម្រាប់អ្នកដែលចង់ពង្រឹងភាសាអង់គ្លេសក្នុងអាជីវកម្ម  ឆាណែលមួយនេះគឺពិតជាសាកសមបំផុត។ ក្រៅពីមានបង្រៀនអំពីពាក្យ និងភាសានិយាយក្នុងការធ្វើជំនួញ ក៏មានរៀនអំពីរបៀបសរសេរលិខិតឱ្យបានកាន់តែល្អ និងការធ្វើទំនាក់ទំនងជាដើម។ ៤. ឆាណែលរៀនភាសាអង់គ្លេស Edniche School ចំពោះឆានែលនេះដែរ គឺល្អបំផុតសម្រាប់អ្នកចង់រៀនភាសាអង់គ្លេសវគ្គដំបូងព្រោះឆានែលនេះមានបង្រៀនទាំងវេយ្យាករណ៍ និងការសន្ទនាផ្សេងៗ។ ឆាណែលដែលបង្រៀនដោយលោកគ្រូជាជនជាតិខ្មែរ Edniche School មានអ្នក Subscribe ចំនួន ១៨៨k ដែលមានវីដេអូដែលបង្រៀនភាសាអង់គ្លេសសរុបចំនួន ៥៤៦ វីដេអូឯណោះ។ ៥. ឆាណែលរៀនភាសាចិន KIM MISSION ឆាណែល Kim Mission នេះមានបង្រៀនភាសាចិន ល្អបំផុតណែនាំសម្រាប់អ្នករៀនថ្នាក់ដំបូងនិងអ្នកចេះខ្លះៗហើយទៅលើភាសាចិនដែលអ្នកគ្រូ KIM នឹងពន្យល់និយាយជាភាសាខ្មែរ ងាយយល់ស្រួលរៀន។  យ៉ាងណាមិញសម្រាប់បងប្អូនដែលចង់រៀនភាសាបន្ថែមតែមិនសូវមានពេលឬមិនសូវមានលទ្ធភាពបងប្អូនអាចរៀនតាមឆាណែលយូធូបទាំង៥ខាងលើនេះបាន ដែលអាចមើលជាលក្ខណៈកម្សាន្តផងនិងបានជាចំណេះដឹងផង ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:24", "date_created": "2023-06-13T15:30:14.687Z", "category": "ភាពជាអ្នកដឹកនាំ", "views": 600, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សូមកុំឡើងថ្លៃ! សម្ដេចតេជោ ហ៊ុន សែន បានអំពាវនាវដល់ម្ចាស់ផ្ទះជួលទាំងអស់កុំដំឡើងថ្លៃជួល	https://business-cambodia.com/articles/house-for-rent	សម្ដេចតេជោ ហ៊ុន សែន នាយករដ្ឋមន្ដ្រីនៃព្រះរាជាណាចក្រកម្ពុជា បានបន្ដអំពាវនាវដល់ម្ចាស់ផ្ទះជួលទាំងអស់ទាំងនៅក្នុងរាជធានីភ្នំពេញ និងបណ្ដាលខេត្ដនានា កុំដំឡើងថ្លៃជួល ខណៈបច្ចុប្បន្នការដំឡើងប្រាក់ឈ្នួលកម្មករគឺបានតិចតួច។ ប្រសាសន៍លើកឡើងរបស់សម្ដេចតេជោនាយករដ្ឋមន្ដ្រីនេះត្រូវបានបានធ្វើនៅក្នុងពិធីជួបសំណេះសំណាលជាមួយកម្មករ កម្មការិនី មកពីរោងចក្រ សហគ្រាសចំនួន១១ នៅខណ្ឌពោធិ៍សែនជ័យ រាជធានីភ្នំពេញ នៅថ្ងៃទី១៣ ខែមិថុនា ឆ្នាំ២០២៣។ ថ្លែងនៅក្នុងពិធីសំណេះសំណាលសម្ដេចបានបញ្ជាក់យ៉ាងដូច្នេះថា “ខ្ញុំនៅតែបន្ដការអំពាវនាវ កុំឲ្យមានការដំឡើងថ្លៃផ្ទះ ក្នុងពេលស្ថានភាពយើងដំឡើងប្រាក់បៀវត្សបានតិចតួច។ យកបានតិចប្រសើរជាងយកអត់បាន”។ សម្ដេចបានមានប្រសាសន៍បន្ថែមថា សម្ដេចនៅបន្ដអំពាវនាវ ព្រោះថាកាលពីមុនកម្មករឡើងប្រាក់បៀវត្សតែ ១០ ដុល្លារ ម្ចាស់ផ្ទះជួលដំឡើងថ្លៃដល់ ១៥ ដុល្លារ អ៊ីចឹងគឺមិនអាចដំឡើងទាន់តម្លៃផ្ទះជួល ឬបន្ទប់ជួលបាននោះទេ។ ប៉ុន្ដែទោះយ៉ាងណាបន្ទាប់ពីមានការអំពាវនាវពីរាជរដ្ឋាភិបាលមក ក៏មានការយោគយល់ពីម្ចាស់ផ្ទះ ខណៈថ្លៃទឹកថ្លៃភ្លើង ក៏ត្រូវបានរាជរដ្ឋាភិបាលអនុវត្ដបានល្អប្រសើរផងដែរ៕ អត្ថបទ៖ វិធាវី	{ "spider_name": "businesscambodia", "scrape_at": "2025-06-14_19:40:24", "date_created": "2023-06-13T14:44:24.784Z", "category": "ព័ត៌មានថ្មីៗ", "views": 740, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សាលាអន្តរជាតិ Shrewsbury Phnom Penh បានផ្តល់រង្វាន់ដល់សិស្សមានទេពកោសល្យ សម្រាប់កម្មវិធីប្រឡងអាហារូបករណ៍និងវាយតម្លៃ	https://business-cambodia.com/articles/shrewsbury-phnom-penh	សាលាអន្តរជាតិ Shrewsbury ភ្នំពេញ (SISPP) មានសេចក្តីរំភើបរីករាយក្នុងការចែករំលែកលទ្ធផលជោគជ័យនៃកម្មវិធីប្រឡងអាហារូបករណ៍ និងវាយតម្លៃរបស់ខ្លួននៅសណ្ឋាគារ Raffles Le Royal ដែលប្រព្រឹត្តទៅនៅថ្ងៃទី០៦ ខែឧសភា ឆ្នាំ២០២៣។ ការសម្ភាសន៍ដំបូង វាយតម្លៃ និងការសម្តែងត្រូវបានធ្វើឡើងនៅសណ្ឋាគារ Raffles Hotel Le Royal បន្ទាប់មកមានការវាយតម្លៃជុំទីពីរនៅបរិវេណសាលា នៅទីតាំង Flatiron។ ជាក់ស្តែងលទ្ធផលត្រូវបានចេញផ្សាយដោយបានស្វាគមន៍បេក្ខជនដែលទទួលបានជោគជ័យក្នុងកម្មវិធីប្រឡងដែលបានប្រព្រឹត្តទៅកាលពីថ្មីៗនេះ។ ព្រឹត្តិការណ៍នេះគឺជាឱកាសដ៏ល្អសម្រាប់សាលាក្នុងការស្វែងរក និងផ្តល់រង្វាន់ដល់កុមារនៅក្នុងប្រទេសកម្ពុជាដែលមានទេពកោសល្យពិសេស ឬសក្តានុពលក្នុងការសិក្សា សិល្បៈសម្តែង កីឡា និងហែលទឹក។ សាលាអន្តរជាតិ Shrewsbury ភ្នំពេញ បានផ្តល់អាហារូបករណ៍ពេញ និងមួយចំណែកដល់បេក្ខជនឆ្នើមមួយចំនួន ដែលបានដាក់ពាក្យចូលរៀន។ អាហារូបករណ៍ត្រូវបានផ្តល់ជូនដោយផ្អែកលើគុណសម្បត្តិ និងតម្រូវការ ហើយឆ្លុះបញ្ចាំងពីការប្តេជ្ញាចិត្ត ចំពោះឧត្តមភាព ភាពចម្រុះ និងការរួមបញ្ចូលរបស់សាលា។ កម្មវិធីអាហារូបករណ៍គឺជាផ្នែកមួយនៃការប្តេជ្ញាចិត្តរបស់សាលាក្នុងការផ្តល់នូវការអប់រំដែលមានគុណភាពខ្ពស់ និងទូលំទូលាយដែលអាចដំណើរការបានសម្រាប់ទាំងអស់គ្នា ដោយមិនគិតពីជីវភាពគ្រួសាររបស់ពួកគេ។ កម្មវិធីនេះបានធ្វើឡើងក្រោមអធិបតីភាពលោក Dominic Williams MBE ឯកអគ្គរាជទូតអង់គ្លេសប្រចាំនៅកម្ពុជា ដែលបានកោតសរសើរចំពោះជ័យលាភីអាហារូបករណ៍ និងបានសម្តែងការយល់ព្រមចំពោះចក្ខុវិស័យ និងបេសកកម្មរបស់ សាលាអន្តរជាតិ Shrewsbury ភ្នំពេញ។ នាយកសាលា Toby Waterson បានពន្យល់ថា «សាលាអន្តរជាតិ Shrewsbury ភ្នំពេញ ប្តេជ្ញាចិត្តចំពោះកម្មវិធីអាហារូបករណ៍ ដែលនឹងមិនត្រឹមតែកំណត់អត្តសញ្ញាណកុមារដែលមានសក្ដានុពលឆ្នើមក្នុងការរីកចម្រើននៅសាលាប៉ុណ្ណោះទេ ប៉ុន្តែនឹងផ្តល់ឱកាសដល់កុមារពីមជ្ឈដ្ឋានសេដ្ឋកិច្ចសង្គមផ្សេងៗគ្នាផងដែរ។ ខ្ញុំត្រូវបានលើកទឹកចិត្តយ៉ាងខ្លាំងក្នុងការធ្វើជាសក្ខីភាពនៃកម្មវិធីអាហារូបករណ៍ ដោយបច្ចុប្បន្ននេះយើងទទួលបានបេក្ខជន បានចូលរួមយ៉ាងច្រើនកុះករ ហើយពួកគេសុទ្ធសឹងតែមានសមត្ថភាព។ លើសពីនេះ យើងអាចផ្តល់អាហារូបករណ៍ចំនួន ៥ កន្លែង និងអាហារូបករណ៍ពាក់កណ្តាលចំនួនប្រាំបួន។ ក្នុងនោះការផ្តល់អាហារូបករណ៍ពីមុន យើងក៏បានរកឃើញអាហារូបករណ៍ទាំងស្រុងចំនួនបី  និងពាក់កណ្តាលចំនួនប្រាំមួយ ដែលនេះបានធ្វើសាលាកាន់តែមានការចាប់អារម្មណ៍ថែមមួយកម្រិតទៀត ក្នុងការទទួលស្គាល់គុណភាពអប់រំ ដែលយើងកំពុងផ្តល់ជូនកុមារនៅកម្ពុជា។» «ជាចុងក្រោយខ្ញុំក៏ថ្លែងអំណរគុណដល់ចំពោះដៃគូវិនិយោគរបស់យើងដែលបានមើលឃើញពីតម្លៃភាពនៃកម្មវិធីនេះ និងគាំទ្រសាលាក្នុងការបង្កើតអាហារូបករណ៍ដើម្បីផ្លាស់ប្តូរជីវិតប្រកបដោយនិរន្តរភាព និងពិតប្រាកដសម្រាប់កុមារនៅកម្ពុជា។ លើសពីនេះ យើងបានដាក់បញ្ចេញនូវកម្មវិធីថ្មីមួយដែលហៅថា Bursary ក្នុងការទទួលស្គាល់អំពីហិរញ្ញវត្ថុរបស់គ្រួសារសិស្សដែលនៅមានកម្រិត ដែលអាចឲ្យពួកគេត្រូវការជំនួយបន្ថែមដើម្បីផ្គត់ផ្គង់សម្រាប់កូរបស់ពួកគេអាចនៅតែបន្តការសិក្សានៅសាលាររបស់យើងដូច្នេះដែរ។» ជាមួយគ្នានេះលោកបានបន្ថែមទៀតថា «ទោះបីជាកម្មវិធីសិក្សា មានការពេញនិយមបំផុតនៅសាលាយើងក៏ដោយ តែយើងមានសេចក្តីសោមនស្សរីករាយយ៉ាងខ្លាំងដែលមានបេក្ខជនបានដាក់ពាក្យ ផ្តល់អាហារូបករណ៍ពេញ គ្រប់ប្រភេទផ្សេងៗគ្នា។ ដោយផ្អែកទៅលើការអប់រំ Shrewsbury គឺអំពីការអភិវឌ្ឍ «កុមារទាំងមូល» ជាមួយនឹងកម្មវិធីផ្សេងៗគ្នារួមមាន ការសម្តែងសិល្បៈ កីឡា និងការហែលទឹក គឺជាធាតុសំខាន់នៃកម្មវិធីសិក្សាផងដែរ»។ បេក្ខជនឆ្នើមទាំងនោះដែលទទួលបានអាហារូបករណ៍រួមមាន៖ Doung Samnang Carney- ពេញ (សិក្សា) Pisey Korng - ពេញ (សិក្សា) Jixiang Yang - ពេញ (ការសម្តែង) Sophea Mealea Sok Nowaczyk-ពេញ (ការសម្តែង) Daisy Darroch - ពេញ (កីឡា និងហែលទឹក) Vireaksethikun Lorn - ពាក់កណ្តាល (សិក្សា) Virabott Lain - ពាក់កណ្តាល (សិក្សា) Kai Lain- ពាក់កណ្តាល (សិក្សា) Sovannary Ret- ពាក់កណ្តាល (សិក្សា) Manika Lao -ពាក់កណ្តាល (សិក្សា) Aiden Chea -ពាក់កណ្តាល (សិក្សា) Sakda Prak -ពាក់កណ្តាល (សិក្សា) So-Allissa Seng- ពាក់កណ្តាល (សិក្សា) Zirui Wang- ពាក់កណ្តាល (សិក្សា) Pichvirak Chhay- ពាក់កណ្តាល (សិក្សា) សាលាអន្តរជាតិ Shrewsbury ភ្នំពេញ កំពុងទទួលពាក្យសម្រាប់ក្មេងអាយុពី ២ទៅ៥ឆ្នាំ សម្រាប់កន្លែងនៅបរិវេណនៅទីតាំង Flatiron របស់ពួកគេសម្រាប់ខែសីហា ឆ្នាំ២០២៣ និងសម្រាប់កុមារអាយុចាប់ពី ១២ឆ្នាំឡើងទៅសម្រាប់សាលាបឋមសិក្សារបស់ពួកគេដែលនឹងបើកនៅខណ្ឌជ្រោយចង្វាសម្រាប់ឆ្នាំ ២០២៤-២០២៥ ៕ សម្រាប់ការសាកសួរព័ត៌មាន សូមទំនាក់ទំនង៖ TWPR អគារ Flatiron ជាន់ទី១៤, ផ្លូវ១០២ 102, Phnom Penh City Centre, ភូមិ១, សង្កាត់ស្រះចក,  ខណ្ឌដូនពេញ, រាជធានីភ្នំពេញ 023 221 878 hello@twowaypr.com  www.twowaypr.com អំពីសាលាអន្តរជាតិ Shrewsbury ភ្នំពេញ សាលា Shrewsbury School UK នៃចក្រភពអង់គ្លេស គឺជាសាលា ដ៏ធំជាងគេមួយក្នុងចំណោមសាលាសាធារណៈទាំងប្រាំពីរដែលកត់ត្រាទុកជាសាលាសាធារណៈដ៏ល្បីមួយក្នុងឆ្នាំ១៨៦៨ អំពីការប្រើប្រាស់លក្ខណៈពិសេសល្អបំផុតនៃប្រព័ន្ធអប់រំរបស់ចក្រភពអង់គ្លេស។ នៅចក្រភពអង់គ្លេស សាលានេះបានឈ្នះពានរង្វាន់សាលាឯករាជ្យល្អបំផុតប្រចាំឆ្នាំ២០២០។ ជាមួយគ្នានេះដែរ  សាលានេះមានអតីតនិស្សិតល្បីៗ រួមទាំងលោក Sir Charles Darwin ផងដែរ។ សាលាអន្តរជាតិ Shrewsbury ភ្នំពេញ ត្រូវបានបង្កើតឡើងនៅក្នុង អគារពាណិជ្ជកម្ម Flatiron នឹងបើកដំណើការជាផ្លូវការចាប់ពីខែកញ្ញា ឆ្នាំ២០២២  ក្នុងការផ្តល់ការអប់រំស្តង់ដារអន្តរជាតិដ៏ទំនើបទាន់សម័យ សម្រាប់កុមារានិងកុមារីកម្ពុជា។  សាលានឹងអនុលោមតាមកម្មធីសិក្សាពិសេសរបស់សាលា Shrewsbury នៃចក្រភពអង់គ្លេស  តាមបែប Floreat ដែលផ្តល់នូវការអប់រំ សហកម្មវិធីសិក្សា និងគ្រូបង្គោលដ៏ល្អៗ ជាមួយនឹងថ្នាក់រៀនដ៏ទំនើប ការលេងកីឡា ការសម្តែង ការលេងតន្ត្រី និងសំភារៈដ៏ទំនើបៗទាន់សម័យ។ ភាសាអង់គ្លេស ខ្មែរ និងភាសាចិន នឹងត្រូវបានផ្តល់ជូនដល់កូនៗរបស់លោកអ្នក។ អតីតអ្នកវិទ្យាសាស្រ្តដ៏ល្បីល្បាញ លោក ឆាលស៍ ដាវីន ក៏ជាអតីតសិស្សនៅ សាលា  អន្តរជាតិ Shrewsbury នៃចក្រភពអង់គ្លេស ផងដែរ៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-13T11:02:50.764Z", "category": "PR", "views": 208, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប្រើAI រកលុយ! សេដ្ឋីអាមេរិកបង្ហាញជំហាន៤ប្រើAIឲ្យរកចំណូល១ខែខ្ទង់ពាន់$ ចាយទុនក្រោម១០០$	https://business-cambodia.com/articles/how-to-use-ai-to-make-money	លោក Matt Higgins គឺជាអតីតក្មេងបោះបង់ការសិក្សានៅវិទ្យាល័យហើយមកធ្វើប្រកបរបរក្រៅម៉ោងដូចជាលក់ផ្កាតាមផ្លូវហើយយប់ឡើងទៅរៀននៅមហាវិទ្យាល័យ។ លោកក៏ធ្លាប់ជាមនុស្សម្នាក់ដែលជួយគាំទ្រអាជីវកម្មមួយចំនួន ថែមទាំងជាអ្នកវិនិយោគនៅក្នុងកម្មវិធី Shark Tank បង្រៀននៅសាលា Harvard Business School និងបើកក្លិបលីគកីឡាចំនួន២ផងដែរ។  សេដ្ឋីរូបនេះថាប្រសិនបើលោកត្រូវបាត់បង់អ្វីគ្រប់យ៉ាងទាំងការងារ អាជីវកម្មហើយត្រូវចាប់ផ្ដើមសារជាថ្មីជាមួយលុយ១០០ដុល្លារនោះ លោកនឹងប្រើAI ដើម្បីបង្កើតចំណូលខ្ទង់ពាន់ដុល្លារក្នុងមួយខែតាមជំហានដូចខាងក្រោមនេះ។ ១. កំណត់ពីទំនោរដែលវិវត្តឆាប់រហ័ស  ត្រង់នេះគាត់សំដៅដល់ការកំណូលរកផ្លូវបង្កើតចំណូលណាដែលថ្មីប្លែកពីគេមិនសូវមានអ្នកធ្វើ។ យ៉ាងណាមិញការកំណត់ផ្លូវបង្កើតចំណូលត្រូវជាអ្វីដែលអ្នកចូលចិត្ត ត្រូវនឹងទំនោរសង្គមជាពិសេសផ្លូវបង្កើតចំណូលនេះត្រូវជាទំនោរមួយដែលស្របនឹងតម្រូវការរបស់មនុស្សហើយមនុស្សពេញចិត្តនឹងប្រើប្រាស់ផលិតផលឬសេវាកម្មដែលអ្នកកំពុងផ្ដល់។  លោកក៏បានបង្ហើបផងដែរថា សម្រាប់ការចាប់ផ្ដើមរកគំនិតអាជីវកម្មឬផ្លូវបង្កើតចំណូល អ្នកគួរតែចាប់ផ្ដើមជាមួយនឹងអ្វីដែលអ្នកដឹងច្បាស់ឬពូកែខាងផ្នែកហ្នឹង។ អ្នកអាចស្រាវជ្រាវបន្ថែមលើបណ្ដាញសង្គមរកដេអូល្បីៗដើម្បីបានជាគំនិតនិងឃើញផ្លូវធ្វើ។ ឧទារហរណ៍អាជីវកម្មជាច្រើនប្រើប្រាស់AI ដើម្បីអភិវឌ្ឍនអាជីវកម្ម អ្នកអាចបង្កើតគំនិតអាជីវកម្មមួយដូចជាAI សម្រាប់អាជីវកម្មនិងអាជីវកម្មបង្កើតថ្មី។ ២. ស្រាវជ្រាវត្រឹមតែ២៤ម៉ោង ជំហានទី២នេះលោក Matt Higgins ណែនាំឲ្យអ្នកដកខ្លួនរយៈពេលមួយថ្ងៃចេញពីការងារនិងបញ្ហាផ្សេងៗដើម្បីរៀនពីឧបករណ៍AI សម្រាប់សន្សំលុយដើម្បីដំណើរការនៅក្នុងអាជីវកម្ម។ ត្រង់នេះលោកណែនាំឲ្យស្រាវជ្រាវលើអ៊ីនធឺណេត Tik Tok, Instagram មើលយូធូប រួចហើយកត់នូវអ្វីដែលអ្នកបានរៀនទៅក្នុងឯកសារមួយ។ បន្ទាប់មកអ្នកអាចUpload ឯកសារឬវីដេអូទៅក្នុងវេបសាយរក្សាឯកសារមេរៀនដូចជា Courseauជាដើម។  ៣. បង្កើតLogo និងវេបសាយសម្រាប់វគ្គបង្រៀនរបស់អ្នក បន្ទាប់ពីអ្នកបានស្រាវជ្រាវហើយបង្កើតចេញជាផលិតផលសម្រាប់បង្រៀនទៅអ្នកដទៃឬម្ចាស់អាជីវិកម្មទាក់ទងនឹងការប្រើAIហើយនោះ អ្នកអាចដាក់ចំណងជើងនៃវគ្គបង្រៀនឬមេរៀនរបស់អ្នកដូចជា” ការប្រើប្រាស់AI ដើម្បីជួយដល់អាជីវកម្មនិងសន្សំសំចៃពេលវេលាក្នុងលុយកាក់ក្នុងអាជីវកម្ម”។ ៤. ប្រើAI ធ្វើជាក្រុមការងារធ្វើទីផ្សារនិងលក់ ជំហានចុងក្រោយគឺប្រមូលឬយកនូវយុទ្ធសាស្រ្តទីផ្សារនិងការCopywriting ហើយដាក់ទៅក្នុងChatGPT។ អ្វីដែលអ្នកត្រូវធ្វើគឺរៀនពីPrompts ដែលល្អបំផុតក្នុងChatGPT ដើម្បីឲ្យAI ជួយលើការងារទីផ្សារនិងការលក់កាន់តែប្រសើរ។ អ្នកអាចប្រើប្រាស់  Twitter threads ជាប្រភពសំខាន់មួយ។ ទីបំផុតអ្នកអាចបង្កើតនូវប្រភពចំណូលដោយAI អាចបង្កើតប្រភពចំណូលជាពិសេសវាជាប្រភពចំណូលអកម្មទៀតផង៕	{ "spider_name": "businesscambodia", "scrape_at": "2025-06-14_19:40:24", "date_created": "2023-06-13T09:56:40.261Z", "category": "ហិរញ្ញវត្ថុ", "views": 258, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប័ណ្ណឥណពន្ធ RHB Visa និង Mastercard៖ ដៃគូហិរញ្ញវត្ថុចុងក្រោយ ឥឡូវនេះអាចចូលប្រើប្រាស់បានយ៉ាងងាយស្រួលតាមរយៈកម្មវិធី goWave	https://business-cambodia.com/articles/rhb-visa-and-mastercard	ភ្នំពេញ ថ្ងៃទី១៣ ខែមិថុនា ឆ្នាំ២០២៣  - ប័ណ្ណឥណពន្ធ RHB Visa និង Mastercard បន្តផ្តល់ភាពរីករាយដល់អតិថិជនរបស់ខ្លួនដោយផ្តល់ជូននូវបទពិសោធន៍សេវាធនាគារលើសពីធនាគារធម្មតា។ ប័ណ្ណឥណពន្ធទាំងនេះផ្តល់ជូននូវអត្ថប្រយោជន៍ជាច្រើន ហើយឥឡូវនេះលោកអ្នកអាចចូលដំណើរការបានយ៉ាងងាយស្រួលតាមរយៈកម្មវិធី goWave by RHB ដោយបានបង្កើតមុខងារ និងការប្រើប្រាស់សម្រាប់ការគ្រប់គ្រងហិរញ្ញវត្ថុបានយ៉ាងងាយស្រួល រួមទាំងការផ្តល់ជូនរង្វាន់ និងការសន្សំដែលមិនអាចប្រៀបផ្ទឹមបាន។ ហេតុអ្វីបានជាត្រូវប្រើប្រាស់វិធីទូទាត់ប្រាក់បែបធម្មតា នៅពេលដែលលោកអ្នកអាចមានឧបករណ៍ហិរញ្ញវត្ថុដ៏មានឥទ្ធិពល និងដៃគូហិរញ្ញវត្ថុក្នុងការរីកចម្រើនជាមួយគ្នា? ប័ណ្ណឥណពន្ធ RHB Visa និង Mastercard ផ្តល់ជូនអត្ថប្រយោជន៍ជាច្រើន ដើម្បីធ្វើឱ្យបទពិសោធន៍សេវាធនាគាររបស់លោកអ្នកកាន់តែល្អប្រសើរ។ ជាមួយនឹងកាតទាំងនេះ អ្នកអាចធ្វើការទូទាត់ប្រាក់ដោយមិនមានការរំខាន ជាមួយពាណិជ្ជកររាប់លាននាក់នៅទូទាំងពិភពលោក ក្នុងការដកសាច់ប្រាក់ពីម៉ាស៊ីន ATM និងជាមួយមុខងារសុវត្ថិភាពដែលភ្ជាប់មកជាមួយ បច្ចេកវិទ្យាបន្ទះឈីប EMV។ ទទួលយកបទពិសោធន៍ក្នុងការធ្វើប្រតិបត្តិការជាមួយពាណិជ្ជករ ដោយរលូនជាមួយនឹងបណ្តាញដ៏ធំទូលាយ តាមរយៈអនឡាញ និងនៅទីតាំងហាងផ្ទាល់ គ្រប់ទីកន្លែងដែលការទូទាត់ Visa និង Mastercard ត្រូវបានទទួលយក។ ទទួលយកភាពងាយស្រួល និងភាពលឿនរហ័សនៃការទូទាត់ប្រភេទ Contactless ដោយមិនបាច់ប្រើសាច់ប្រាក់ ក្នុងការឆូត ឬបញ្ចូលកូដ PIN កាតឡើយ។ ជាមួយនឹងកម្មវិធីថ្មី goWave by RHB លោកអ្នកនឹងទទួលបានប័ណ្ណឥណពន្ធ RHB Visa និង Mastercard កាន់តែងាយស្រួលជាងមុន! សូមណែនាំវិធីដ៏ល្អប្រសើរដើម្បីទទួលបានប័ណ្ណឥណពន្ធ RHB Visa និង Mastercard ហើយរីករាយជាមួយការផ្តល់ជូនពិសេស បទពិសោធន៍ដ៏អស្ចារ្យ និងការសន្សំដ៏មានប្រសិទ្ធភាពជាមួយធនាគារ RHB។ ជាមួយនឹងកម្មវិធី goWave by RHB អ្នកប្រើប្រាស់នឹងទទួលបានភាពងាយស្រួលសម្រាប់ការបើកគណនីជាមួយធនាគារ RHB គ្រប់ពេលវេលា គ្រប់ទីកន្លែង ដោយមិនចាំបាច់ធ្វើដំណើរទៅកាន់សាខាណាមួយរបស់ធនាគារ RHB ឡើយ! នៅពេលបើកគណនី អ្នកប្រើប្រាស់អាចជ្រើសរើសរវាងប័ណ្ណឥណពន្ធ RHB Visa និង Mastercard ស្របទៅតាមតម្រូវការ និងការពេញចិត្តរបស់ខ្លួន ជាមួយជម្រើសប្រភេទនៃកាត Lifestyle កាត Platinum ឬកាត Premier។ ប៉ុន្តែអត្ថប្រយោជន៍មិនមានត្រឹមតែប៉ុណ្ណេះឡើយ។ ប័ណ្ណឥណពន្ធ RHB Visa និង Mastercard ដែលតែងតែបន្តផ្តល់ជូនអ្វីដែលពិសេសដល់អតិថិជន ដោយរកវិធីផ្សេងទៀតដើម្បីផ្តល់ជូន ដល់អតិថិជនត្រឡប់ទៅវិញ។ នៅពេលដែលអ្នកប្រើប្រាស់ទើបតែមានប័ណ្ណឥណពន្ធ RHB Visa និង Mastercard ថ្មី អតិថិជននឹង អាចទទួលបានការផ្តល់ជូនពិសេសៗពីដៃគូសហការអាជីវកម្ម ដើម្បីធានាបាននូវការសន្សំមិនគួរឱ្យជឿ និងអត្ថប្រយោជន៍ដ៏គួរឱ្យរំភើបរីករាយដទៃទៀត រាល់ប្រតិបត្តិការដែលបានធ្វើឡើង។ ស្វែងរកបញ្ជី នៃការផ្តល់ជូនពិសេសនេះដែលបានបញ្ជាក់ច្បាស់លាស់ក្នុងការផ្តល់ជូនសម្រាប់តែអ្នកកាន់ប័ណ្ណឥណពន្ធ RHB Visa និង Mastercard៖ រីករាយជាមួយនឹងទឹកប្រាក់ត្រឡប់ជូនវិញ 30 ដុល្លារជារៀងរាល់ខែ សម្រាប់ការទិញទំនិញ ដោយគ្រាន់តែទូទាត់ជាមួយនឹងប័ណ្ណឥណពន្ធ RHB Visa និង Mastercard នៅតាមផ្សារទំនើប ឬម៉ាតដែលត្រូវបានកំណត់ជាដៃគូ។ ទទួលបានការបញ្ចុះតម្លៃ 2 ដុល្លារសម្រាប់ការកុម៉្មង់តាមរយៈ Foodpanda ដោយគ្រាន់តែបញ្ចូលកូដបញ្ចុះតម្លៃពី RHB នៅពេលទូទាត់ជាមួយប័ណ្ណឥណពន្ធ RHB Mastercard។ ទទួលបានប្រូម៉ូសិន ទិញមួយ ថែមមួយ ពីការជាវសំបុត្រកុនពីរោងកុន Legend ដោយគ្រាន់តែទូទាត់ជាមួយប័ណ្ណឥណពន្ធ RHB Visa និង Mastercard។ ទទួលបានការបញ្ចុះតម្លៃ 30% លើការជាវសំបុត្រកុនពីរោងកុន Major ដោយគ្រាន់តែទូទាត់ជាមួយប័ណ្ណឥណពន្ធ RHB Mastercard។ រីករាយជាមួយនឹងការបញ្ចុះតម្លៃ 12% ភ្លាមៗលើការកក់សណ្ឋាគារតាមរយៈ Agoda នៅទូទាំងពិភពលោកជាមួយនឹងប័ណ្ណឥណពន្ធ RHB Mastercard។ រីករាយជាមួយនឹងការបញ្ចុះតម្លៃពិសេសរហូតដល់ 30% សម្រាប់សេវាកម្មស្ប៉ា និងការស្នាក់នៅសណ្ឋាគារ ពី Good Time Relax Resort Bayon Modern Residence Memoire Hotels & Resorts ដោយគ្រាន់តែទូទាត់ជាមួយប័ណ្ណឥណពន្ធ RHB Visa និង Mastercard។ ទទួលបានការបញ្ចុះតម្លៃ 10% លើភេសជ្ជៈ នៅហាង LuxuriesCafe Phnom Penh ដោយបង្ហាញប័ណ្ណឥណពន្ធ RHB Visa និង Mastercard។ មកកាន់គ្លីនិក Qualitooth Dental Clinic ដើម្បីរីករាយជាមួយការបញ្ចុះតម្លៃ 15% ដោយរួមទាំងការបញ្ចុះតម្លៃលើសេវាសម្អាតធ្មេញ ត្រឹមតែ 8ដុល្លារ នៅពេលទូទាត់ជាមួយប័ណ្ណឥណពន្ធ RHB Visa និង Mastercard។ ទទួលបានការបញ្ចុះតម្លៃ 15% សម្រាប់ការទូទាត់ថ្លៃសិក្សា នៅសាលា ISS International Academy ជាមួយប័ណ្ណឥណពន្ធ RHB Visa និង Mastercard។ មិនគិតថ្លៃចុះឈ្មោះ និងទទួលបានការបញ្ចុះតម្លៃរហូតដល់ 25% លើថ្លៃសិក្សា ដោយគ្រាន់តែទូទាត់ជាមួយប័ណ្ណឥណពន្ធ RHB Visa និង Mastercard នៅសាលា Harrods International Academy។ សូមអានលក្ខខណ្ឌដែលបានកំណត់ និងប្រូម៉ូសិនជាក់លាក់ដែលបានផ្តល់ជូន។ ការផ្តល់ជូនពិសេសនេះមានកំណត់។ សូមកុំខកខានជាមួយនឹងការផ្តល់ជូនដ៏អស្ចារ្យទាំងនេះ! ធ្វើដំណើរទៅកាន់សាខាណាមួយរបស់ធនាគារ RHB នៅថ្ងៃនេះ ដើម្បីបើកគណនី និងទទួលបានប័ណ្ណឥណពន្ធ RHB Visa និង Mastercard ឬគ្រាន់តែទាញយកកម្មវិធី goWave by RHB នៅថ្ងៃនេះ ហើយបើកគណនីជាមួយធនាគារ RHB ដើម្បីទទួលបានបទពិសោធន៍ថ្មីនៃភាពងាយស្រួល ភាពបត់បែន និងការសន្សំ។ ទទួលយកសេវាប្រតិបត្តិការធនាគារនៃអនាគតដែលមានភាពឆ្លាតវៃ ជាមួយនឹងប័ណ្ណឥណពន្ធ RHB Visa និង Mastercard និងកម្មវិធី goWave by RHB ដែលជាប្រព័ន្ធច្នៃប្រឌិតថ្មី ដែលនាំមកជូនលោកអ្នកនូវអត្ថប្រយោជន៍ផ្នែកហិរញ្ញវត្ថុដែលមិនអាចប្រៀបផ្ទឹមបាន។ សម្រាប់ព័ត៌មានបន្ថែម សូមចូលទៅកាន់ https://www.rhbgroup.com.kh/en/personal/debit-card ឬទាក់ទងតាមរយៈ ៖ លោក Imran Mahmud លេខទូរស័ព្ទ  +855 15799754 អ៊ីម៉ែល imran.mahmud@rhbgroup.com	{ "spider_name": "businesscambodia", "scrape_at": "2025-06-14_19:40:24", "date_created": "2023-06-13T09:52:38.727Z", "category": "PR", "views": 174, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
សម្ដេចតេជោថា បញ្ហាទឹកនៅភ្នំពេញត្រូវបានដោះស្រាយ ខណៈប៉ុន្មានថ្ងៃទៀតនឹងសម្ពោធរោងចក្រប្រព្រឹត្តកម្មទឹកស្អាតបាក់ខែង	https://business-cambodia.com/articles/water-factory	នៅក្នុងរដូវប្រាំង បញ្ហានៃការប្រើប្រាស់ទឹកក្នុងរាជធានីភ្នំពេញ គឺមានភាពរអាក់រអួលនៅតំបន់មួយចំនួន ប៉ុន្ដែបញ្ហានេះនឹងត្រូវបានដោះស្រាយ ខណៈប៉ុន្មានថ្ងៃទៀតនេះសម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជា នឹងសម្ពោធដាក់ឲ្យប្រើប្រាស់រោងចក្រប្រព្រឹត្តកម្មទឹកស្អាតបាក់ខែង ដែលមានទីតាំងស្ថិតនៅខណ្ឌជ្រោយចង្វារ រាជធានីភ្នំពេញ។ ថ្លែងនៅក្នុងជំនួបជាមួយកម្មករ កម្មការិនី នៅរាជធានីភ្នំពេញ នាថ្ងៃទី១៣ ខែមិថុនា ឆ្នាំ២០២៣ នេះ សម្ដេចតេជោ បានមានប្រសាសន៍ដូច្នេះថា “ពិតហើយនៅរយៈពេលរដូវប្រាំងនេះទឹកវាខ្សោយបន្ដិច ប៉ុន្ដែឥឡូវទឹកបានដោះស្រាយហើយ ហើយប៉ុន្មានថ្ងៃខាងមុខយើងនឹងទៅសម្ពោធដាក់ឲ្យប្រើប្រាស់នូវកន្លែងស្ថានីយបូមទឹកបាក់ខែងដែលសម្រាប់ផ្គត់ផ្គង់ទីក្រុងភ្នំពេញ បូកជាមួយនឹងទៅតាខ្មៅ"។ សម្ដេចបន្ដថា "យើងនឹងកសាងបន្ថែមនូវស្ថានីយបូមទឹកសម្រាប់ការប្រើប្រាស់របស់ប្រជាជន”។ សូមជម្រាបថា គម្រោងសាងសង់រោងចក្រប្រព្រឹត្តកម្មទឹកស្អាតបាក់ខែង គឺជាគម្រោងវិនិយោគដ៏ធំទៅលើវិស័យផ្គត់ផ្គង់ទឹកស្អាតក្នុងរាជធានីភ្នំពេញ និងក្រុងតាខ្មៅ របស់រដ្ឋាករទឹកស្វយ័តក្រុងភ្នំពេញក្នុងព្រះរាជាណាចក្រកម្ពុជា ដែលគម្រោងនេះ ត្រូវបានចាប់ផ្តើមការដ្ឋានការងារសាងសង់ជាផ្លូវការនាថ្ងៃទី៥ ខែឧសភា ឆ្នាំ២០២០ ក្រោមកិច្ចព្រមព្រៀងឥណទានសម្បទានរវាងរាជរដ្ឋាភិបាលកម្ពុជា និងទីភ្នាក់ងារបារាំងសម្រាប់ការអភិវឌ្ឍន៍ (Agence Française de Développement) និង ធនាគារវិនិយោគអឺរ៉ុប (Eroupean Investment Bank)។ គម្រោងបាក់ខែងនេះមានសមត្ថភាពផលិតសរុប ៣៩០.០០០ម៣/ថ្ងៃ ត្រូវបានបែងចែកជា ២ជំហាន (ជំហានទី១ សមត្ថភាពផលិត ១៩៥.០០០ម៣/ថ្ងៃ និង ជំហានទី២ សមត្ថភាពផលិត ១៩៥.០០០ម៣/ថ្ងៃ) ត្រូវបានសាងសង់ដោយក្រុមហ៊ុនម៉ៅការសាងសង់បារាំង VINCI Construction Grands Projets និងត្រួតពិនិត្យលក្ខណៈបច្ចេកទេសគម្រោង ដោយក្រុមហ៊ុនទីប្រឹក្សាបច្ចេកទេសបារាំង SAFEGE Consulting Engineers>៕ អត្ថបទ៖ វិធាវី	{ "spider_name": "businesscambodia", "scrape_at": "2025-06-14_19:40:24", "date_created": "2023-06-13T09:49:58.155Z", "category": "ព័ត៌មានថ្មីៗ", "views": 713, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.